
Absenţa unei culturi politice acumulate în lungi perioade de timp 
şi, mai ales, exersate printr-o scenă politică activă, face ca evenimen¬ 
tele petrecute la sfârşitul anului 1989 în România să fie foarte greu 
sintetizate într-o definiţie simplă şi clară. De cele mai multe ori, 
revoluţia este confundată cu lovitura de stat. 

Revoluţia este o categorie istorică definită printr-o schimbare 
radicală şi de obicei violentă a structurilor sociale, economice şi 
politice ale unui regim dat. O revoluţie victorioasă este în mod 
fundamental o schimbare totală de sistem politic, urmată de mo¬ 
dificarea structurii economice şi a poziţiei straturilor sociale. 
Datorită complexităţii fenomenelor, precum şi a profunzimii 
schimbărilor produse în societate, revoluţia se desfăşoară pe o 
perioadă mai lungă de timp. Dar sensul acestei dezvoltări temporale 
este în continuare controversat. Pe de o parte, revoluţie se numeşte 
schimbarea violentă a regimului politic, deşi acest fragment al unei 
mişcări politice violente poate fi încadrat în termenul de insurecţie, 
urmată de celelalte modificări structurale. Aici termenul de re¬ 
voluţie se limitează doar la răsturnarea politică, aceasta fiind apoi 
determinantă pentru celelalte transformări. Pe de altă parte, revo¬ 
luţia este privită ca un proces mai amplu, cuprinzând întreaga 
fenomenologie. In acest ultim caz, acţiunea declanşatoare poate fi o 
insurecţie, o revoltă sau o lovitură de stat, ca parte de debut a unei 
revoluţii care în final va schimba nu numai sistemul politic, dar şi 
pe cel economico-social. 

Lovitura dc stat (coup d’Etat) este o subcategorie istorică definită 
prin acţiunea de preluare ilegală a puterii de către o persoană sau un 
grup care exercită funcţii în interiorul aparatului de stat. Definiţia 
loviturii de stat insistă pretutindeni pe particularitatea acţiunii din 
interiorul structurii de stat. Pentru percepţia corectă a semnificaţiei 
„de interior" pe care o are lovitura de stat în terminologia interna¬ 
ţională, trebuie subliniat că o acţiune dusă din afara structurii de stat 
poartă - după caz - alte denumiri: insurecţie, revoltă, răscoală. Ele 
aparţin toate societăţii civile. 

Lovitura de stat militară (puciul) este o formă a loviturii de 
stat dată de armată, cu sau fără întrebuinţarea armelor, dar cu 
folosirea deplină a autorităţii instituţiei militare şi mizând pe 
percepţia populară a forţei pe care o reprezintă. Puciul cunoaşte 
două tipuri de dezvoltare ulterioară: 1) după aplicarea loviturii, 
forţele militare conduc statul şi introduc regimul militar, şi 2) 
după consumarea loviturii militare, forţa de puci cedează puterea 
unui regim civil aservit. 

Prin urmare, evenimentele din decembrie 1989 au fost compuse 
din mai multe acţiuni, considerate subcategorii istorice şi care au 
declanşat, începând cu ziua de 14 decembrie 1989, un proces revo¬ 
luţionar, încheiat la 20 mai 1990, odată cu primele alegeri libere. 

Tentativa de revoltă de la Iaşi, revolta de la Timişoara, revolta de 
la Bucureşti şi lovitura militară dată în dimineaţa zilei de 22 decem¬ 
brie sunt părţi componente ale revoluţiei române din 1989-1990 şi 
nu se substituie una pe alta. 



PRELIMINARII 

Martie 1985 — noiembrie 1989 


11 martie 1985. Plenara extraordinară a CC al PCUS îl alege pe 
Mihail Sergheevici Gorbaciov (n. 2 martie 1931) în funcţia de 
secretar general al CC al PCUS. Caracteristică pentru noul personaj 
instalat la Kremlin, ca urmare a pregătirii şi desemnării sale drept 
succesor de către Iuri Andropov, este afirmaţia sa din Memorii: 
„Atunci când, în aprilie 1985, am acceptat să conduc Comitetul 
Central al PCUS în calitate de secretar general, ştiam că mă aşteaptă 
o muncă uriaşă de transformări" 1 . 

28-29 martie 1985. Cu unanimitate de voturi, Marea Adunare 
Naţională a RSR îl realege pe Nicolae Ceauşescu în funcţia 
de preşedinte al României, ca urmare a rezultatului alegerilor din 
17 martie. 

23 aprilie 1985. Cu ocazia primei sale cuvântări la Plenara CC al 
PCUS, Mihail Gorbaciov propune trecerea la reforme economice de 
mare anvergură şi asigură activul de partid că URSS, sub conducerea 
sa, va urma linia leninistă în politica internaţională. Sunt enunţate 
premisele programului perestroika. 


1 Mihail S. Gorbaciov, Memorii, Ed. Nemira, Bucureşti, 1994, p. 6. 

26 aprilie 1985. Cu ocazia întâlnirii la nivel înalt a şefilor de stat 
ai ţărilor participante la Tratatul de la Varşovia se hotărăşte prelun¬ 
girea duratei de valabilitate a acestui tratat cu încă 20 de ani. 

17 octombrie 1985. Prin Decretul prezidenţial nr. 208 este 
instituită starea de necesitate în Sistemul energetic naţional al 
României şi se trece la regimul militarizat al acestui sistem. La 
articolul 4, de exemplu, se prevedea numirea unui comandant militar 
în conducerea unităţilor producătoare de energie electrică şi care avea 
în subordine „un grup de cadre militare stabilit de Ministerul 
Apărării Naţionale* 2 . 

15 ianuarie 1986. Mihail Gorbaciov anunţă că, prin decizia 
Biroului Politic al CC al PCR, „Uniunea Sovietică propune elibe¬ 
rarea Terrei de arma atomică până la sfârşitul secolului, acţionând pe 
etape şi într-un mod consecvent, în viitorii cincisprezece ani* 3 . Se 
declanşează astfel programul negocierilor sovieto-americane pentru 
destinderea situaţiei politice internaţionale şi programul lui 
Gorbaciov de protejare a reformelor interne şi a statutului de Mare 
Putere al URSS prin asigurarea sprijinului SUA şi al statelor NATO 
(procedeul „morţii aparente*). 

16 mai 1986. Preşedintele României, Nicolae Ceauşescu, sem¬ 
nează la Moscova programul de lungă durată privind dezvoltarea 
colaborării economice şi tehnico-ştiinţifice dintre România şi URSS 
până în anul 2000. 

12 noiembrie 1986. Are loc la Bucureşti şedinţa extraordinară a 
Consiliului Militar al Forţelor Armate Unite ale statelor participante 
la Tratatul de la Varşovia. 


2 Buletinul Oficial nr. 50 din 18 octombrie 1985, p. 411. 

3 Mihail S. Gorbaciov, op: cit, p. 194. 

13 noiembrie 1986. In şedinţa Biroului Politic al CC al PCUS, 
Mihail Gorbaciov face o prezentare a bilanţului întâlnirii de la 
Moscova cu conducătorii statelor socialiste: 

„Mihail Gorbaciov: La această întâlnire, noi am obţinut mai 
mult decât în alţi ani. întâlnirea a reprezentant pentru ei cel mai 
important eveniment, atât din punctul de vedere al conţinutului, cât 
şi al noutăţilor. Ea răspunde întru totul noii noastre politici. In 
primul rând, întâlnirea confirmă linia Congresului al XXVII-lea în 
privinţa relaţiilor din cadrul Comunităţii statelor socialiste. Toate 
ideile Congresului, toate modalităţile de abordare în politică au fost 
însuşite de către prieteni. Totodată, ca urmare a presiunii exercitate 
de către cei care muncesc şi de către masa partidului, hotărârile 
Congresului al XXVII-lea au fost însuşite. 

In al doilea rând, au fost enunţate principiile referitoare la 
relaţiile în cadrul Comunităţii statelor socialiste, ele fiind susţinute 
de către toţi. Ceauşescu, în special, a fost mulţumit: în sfârşit, 
chipurile, a fost însuşită concepţia lui (râsete). Tovarăşii au fost re¬ 
cunoscători pentru faptul că noi am evaluat în spirit autocritic 
trecutul şi ne-am asumat acest trecut. «Pentru prima dată, PCUS a 
vorbit aşa despre sine», a afirmat Jivkov. 

In al treilea rând, concluzia practică este că a fost deschis drumul 
pentru reorganizarea profundă a cooperării în cadrul Comunităţii. 
Totul pe baza independenţei. 

In al patrulea rând, am făcut bine că am invitat membri neeu- 
ropeni ai Comunităţii. S-a ajuns la concluzia că problema slabei 
dezvoltări a Consiliului Economic de Ajutor Reciproc trebuie revă¬ 
zută. Lipsa relaţiilor în această problemă este de neadmis. Ei văd 
lucrurile astfel: să fie relaţii, URSS să ajute. Iar alţii (RDG, Ungaria) 
chiar doresc să obţină ceva din slăbiciunea altora. Sunt însă 
semnalmente că şi «cei slabi» se reorganizează. Fidel, de exemplu, se 
pare că a înţeles că a stricat ceva. Vietnamul şi-a impus obiective 
realiste pentru congresele care urmează. Sunt înclinaţi să mizeze pe 
rezolvarea problemei alimentare, a celei de producere de mărfuri, a 
problemelor cetăţeanului. Intr-un cuvânt, începe reevaluarea. Noi 
am blocat mulţi bani acolo (în ţările slab dezvoltate - n.tr.). Propun să 

elaborăm un program separat pentru statele slab dezvoltate din 
cadrul CAER şi să-l analizăm într-una din întâlnirile viitoare cu 
conducerile statelor socialiste. 

In al cincilea rând, un loc important l-a ocupat problema 
cooperării în domeniul suprastructurii (ideologiei)... Aici au fost mai 
multe critici decât în domeniul economic. Aici, Jaruzelski a fost cel 
mai consistent. 

în legătură cu cea de-a 70-a aniversare noi propunem... o 
întâlnire informală a delegaţiilor care vor sosi la aniversare. 
Secretarii generali au sprijinit această propunere. Mă gândesc însă 
că nu trebuie să-i invităm doar pe comunişti, ci şi pe alţii care vor 
dori. Ceauşescu, din nou, le-a spus pe ale sale. Mai rău decât 
înainte. Mai ales în problemele internaţionale. A vorbit mult şi în 
plus; multă demagogie. De exemplu: «Despre reformă (perestroika , 
în original - n.tr.) cică trebuie vorbit în plan tactic, iar strategia 
noastră să fie comunismul!» A pus în umbră perestroika: «Ce să mai 
reformăm? In România, de mult s-a reformat!» Ar trebui decorat 
(el - n.tr.) pentru democraţie, deşi în ţară e dictatura lui Ceau¬ 
şescu... In privinţa socialismului este pentru «socialismul ereditar», 
pentru «socialismul dinastic». Ne-a spus: «Nu sunt necesare noi 
modalităţi de cooperare, însă România nu se va pronunţa împo¬ 
triva utilizării noilor forme de colaborare». 

Fidel a fost mulţumit de întâlnire. El consideră Africa drept 
«veriga slabă» a lanţului dominaţiei imperialiste, unde trebuie rupt. 
S-a plâns de slaba înarmare a militarilor cubanezi din Angola. Ne 
roagă să i-1 dăm înapoi, în Angola, pe generalul Kurocikina. Mi-a pus 
o întrebare: «De ce papa merge în America Latină, iar Gorbaciov 
nu?» Jaruzelski a contribuit cel mai mult. Are o mulţime de 
probleme, dar este convins că se va descurca. Când eram doar noi 
doi, mi-a spus: «Mă uit la colegi - îmi spune - şi nimic nu va ieşi din 
ei. Ceauşescu nu va face nimic din ce am hotărât. Iar ceilalţi, pur şi 
simplu, nu pot pentru că sunt bătrâni, obosiţi. Haideţi *să tragem 
căruţa* împreună, eu cu dumneavoastră». 

Kadar nu prea ne-a ajutat de data aceasta cu multe idei. însă 
este un om politic înţelept şi maleabil. Cu noi este fără rezerve. îşi 
imaginează foarte bine ce îl aşteaptă în ţară. Nu sunt motive de 

nelinişte. I-am spus: «Doar SUA vă propun, defacto , să o rupeţi cu 
URSS, iar atunci vă vor ajuta». I-am făcut o aluzie: «Vă ajunge să 
staţi în două luntri. Evaluarea care a dat-o economiei Ungariei 
concordă cu a noastră». Cu Husak am avut o bună convorbire. Am 
dezbătut totul. Era mulţumit când i-am spus că îl sprijinim şi ne-a 
rugat să-l sprijinim să realizeze cotitura. Mi-a lăsat proiectul 
raportului său la Plenara CC al PCC. Vietnamul este o ţară im¬ 
portantă, poporul este puternic; un sprijin de nădejde în planurile 
noastre strategice. 

întâlnirea mi-a dat un sentiment de încredere că putem rezolva 
problemele şi în URSS, şi în Comunitatea statelor socialiste" 4 . 

23 noiembrie 1986. Drept răspuns la iniţiativele sovietice pe 
direcţia dezarmării, Nicolae Ceauşescu organizează în România un 
simulacru de referendum pentru reducerea cu 5% a armamentelor, 
efectivelor militare şi a cheltuielilor de apărare ale ţării. 5 

6 februarie 1987. Manifestaţia de protest a studenţilor ieşeni 
împotriva condiţiilor de cazare din căminele studenţeşti. In absenţa 
unor lideri, manifestaţia se destramă în aceeaşi după-amiază. 

25-27 mai 1987. Vizita oficială în România a lui Mihail S. 
Gorbaciov. Cu această ocazie, liderul de la Moscova îi cere lui 
Nicolae Ceauşescu să aplice reforme care să modifice regimul 
comunist din România după modelul perestroika. Totodată, liderul 
sovietic îşi exprimă nemulţumirea pentru atitudinea României faţă 
de URSS. La Uzinele „23 August" a vorbit muncitorilor despre 
calitatea proastă a produselor româneşti trimise în URSS, iar la un 


4 Stenogramele şedinţelor Biroului Politic al CC al PCUS, VPolitbiuro ŢK KPSS... 
Po zapisiam Anatolia Cemiaeva, Vadima Medvedeva , Ghiorghiia Şabnazarova 
(1985-1991), A. Cerniaev (red. responsabil), V. Medvedev, A. Veber, Moscova, Ed. 
Alpina Biznes Buks, 2006, pp. 105-107. 

5 Cristina Păiuşan, Narcis Dorin Ion, Mihai Retegan, Regimul comunist din Româ¬ 
nia, O cronologie politică (1945-1989), Ed. Tritonic, Bucureşti, 2002, p. 320. 

moment dat chiar şi-a pierdut controlul: „Tot ce nu merge în Apus 
se trimite în Răsărit. Ca într-o ladă de gunoi!“ 6 

In anturajul său a fost auzit referindu-se la Nicolae şi Elena Ceau- 
şescu cu expresia „nişte ucenici", la care, informată, Elena Ceauşescu 
a înscenat o criză cu efect asupra soţului ei, dar şi asupra vizitei. 
Mihail Gorbaciov trebuie să fi înţeles atunci că schimbarea regimului 
în România va fi foarte greu de făcut, chiar şi pentru Uniunea 
Sovietică. Nicolae Ceauşescu refuza schimbarea, afirmând că el a 
aplicat de mult aceste reforme. 

In acelaşi context, directorul Editurii Tehnice, Ion Iliescu, este 
îndepărtat din Bucureşti, pentru a se evita o întrevedere cu Gorba¬ 
ciov. In legătură cu acelaşi moment, Virgil Măgureanu va declara 
într-un interviu din 25 iulie 2005: „In centrii de decizie majori din 
Europa, în primul rând la Moscova, fusese omologată şi conturată 
succesiunea şi venirea lui Ion Iliescu la putere. Cu doi-trei ani înainte 
de venirea lui Gorbaciov în România se conturase deja necesitatea 
găsirii unui succesor. Prin toată reţeaua de comunicări, prin toate 
interferenţele între notele serviciilor circula acelaşi nume" 7 . 

4 iunie 1987. Mihail S. Gorbaciov prezintă Biroului Politic al CC 
al PCUS raportul asupra vizitei oficiale efectuate în România: 

„Mihail Gorbaciov: Principialitatea şi răbdarea noastră în relaţia 
cu Ceauşescu şi cu ţara, în general, l-au scuzat. Impresionează 
construcţiile care se execută în Bucureşti. O arhitectură ambiţioasă. 
Ceauşescu a comunicat că, în 1990, problema locuinţelor va fi rezol¬ 
vată. Insă situaţia oamenilor este extrem de dificilă. 10 kg de carne pe 
cap de locuitor, pe an. Datoria externă este de aproximativ 3 miliarde 
de dolari. Sunt probleme cu căldura, alimentele, bunurile de larg 
consum şi energia electrică. Ceauşescu ne-a încredinţat tot timpul că 
la el totul a fost de mult rezolvat. Mă uit la el, îl ascult şi mă simt 


6 Boris Buzilă, în prezenţa stăpânilor. Treizeci de ani de jurnal secret la „România 
liberă * Ed. Compania, Bucureşti, 1999, p. 269. 

7 Alex Mihai Stoenescu, De la regimul comunist la regimul Iliescu. Virgil Măgureanu în 
dialog cu Alex Mikai Stoenescu , Ed. RAO, Bucureşti, 2008, p. 31. 

prostit. La el totul a fost deja hotărât: şi în problema democraţiei, şi 
în problema alegerilor libere, şi în problema cooperatistă şi a 
drepturilor colectivelor de muncă. 

Când am ieşit în stradă de la Ceauşescu, reacţia oamenilor a fost 
asemenea unei flaşnete stricate: «Ceauşescu-Gorbaciov!», «Ceau- 
şescu-Pace!» Când m-am apropiat de oameni, i-am întrebat: «Dar voi 
ştiţi şi alte cuvinte?» Ulterior, mi-au comunicat că aceşti limbuţi 
fuseseră aduşi cu un autobuz în mod special. Toate mi-au produs o 
impresie apăsătoare. Chiar aşa să jigneşti poporul!? Ne-au dus la un 
magazin şi la o piaţă. Expoziţie. Mi se spune că, după aceea, când am 
plecat de acolo, mulţimile s-au repezit să înşface tot. 

Ceauşescu s-a supărat foarte tare, când eu, în mod public, la o 
mare adunare, am vorbit despre transparenţă (glasnosti , în original, 
n.tr.), despre reformă (perestroika y în original, n.tr.), când mi-am 
permis să vorbesc în mod concret despre ceea ce facem noi în URSS. 
Acest lucru l-a scos din minţi. De aceea trebuie să ne comportăm cu 
el cu grijă, treptat, fără să ne grăbim, fără să exagerăm posibilităţile 
noastre, luând în consideraţie, totodată, faptul că în societatea 
românească se doreşte foarte mult apropierea de noi. 

Ceauşescu a încercat să ne acuze în mod direct pentru faptul că 
noi îl sancţionăm economic pentru politica sa autonomă. Drept 
răspuns, eu l-am întrebat: doar el s-a orientat după ajutor şi sprijin 
către Occident, şi dorea să obţină simpatia Occidentului pe seama 
noastră. Atunci pentru ce emiteţi pretenţii faţă de noi? Şi, de fapt, ce 
vă împiedică să iniţiaţi contacte cu noi, cu URSS, fie şi pe linia 
organizaţiilor sociale sau judeţene? 

Impertinenţa lui era foarte mare. Suficienţă şi fanfaronadă, ten¬ 
dinţa de a-i învăţa şi povăţui pe toţi. In problemele internaţionale, 
haos şi vârtej. Printre altele, s-a pronunţat cu tărie împotriva concep¬ 
tului de «suficienţă» din doctrina noastră militară. 

Se poate pune întrebarea dacă ar fi trebuit, de fapt, să mergem la 
el? Cred că nu, în această situaţie" 8 . 


8 Stenogramele şedinţelor Biroului Politic al CC al PCUS, VPolitbiuro ŢK KPSS... 
Po zapisiam Anatolia Cemiaeva , Vadima Medvedeva, Ghiorghiia Şabnazarova 
(1985-1991), A. Cemiaev (red. responsabil), V. Medvedev, A. Veber, Moscova, Ed. 
Alpina Biznes Buks, 2006, pp. 194-195. 

7 noiembrie 1987. Nicolae Ceauşescu participă la manifestările 
de la Moscova dedicate împlinirii a 70 de ani de la „Revoluţia 
din octombrie 1917“. întâlnirile cu Mihail Gorbaciov sunt pro¬ 
tocolare, reci. 

A 

15 noiembrie 1987. Mişcarea muncitorească de la Braşov. In 
ziua de 15 noiembrie 1987, duminică, zi în care se desfăşurau alegerile 
pentru Consiliile populare, dar şi zi în care se lucra pentru înde¬ 
plinirea planului, muncitorii de la Uzinele „Steagul Roşu“ (Auto¬ 
camioane Braşov), plecaţi încolonaţi spre secţiile de votare, au 
transformat această deplasare într-un marş de protest. In oraş se 
răspândise de câtva timp zvonul că vor urma concedieri masive 
determinate de lipsa de productivitate a unităţii economice şi de 
scăderea comenzilor. Produsele uzinei - camioane - erau slabe cali¬ 
tativ şi depăşite tehnologic. Din aceste cauze, muncitorii nu-şi mai 
luau salariile sau le ridicau serios diminuate. Vasile Bădin, participant 
la manifestaţie, şi-a prezentat motivaţia într-o carte de interviuri: 
„Când am ajuns la serviciu şi am văzut fluturaşul lăsat în dulap de 
schimbul meu cu banii pe care trebuia să-i ridic, când am văzut că 
nu-mi ajung nici pentru hrana copiilor, darămite pentru hainele lor, 
am spus că nu mai dau drumul la maşină. Nu mai aveam de ce să 
lucrez, nu mai aveam nici o motivaţie" 9 . Mulţimea, iritată de pre¬ 
zenţa echipajelor miliţiei, se îndreaptă protestând spre sediul jude¬ 
ţean al Partidului Comunist care adăpostea şi Consiliul Popular. 
Muncitorii au pătruns în clădire, unde au devastat mai întâi bufetul 
Consiliului Popular, care pregătise masa de festivităţi pentru alegeri. 
Ulterior, au fost devastate câteva încăperi ale sediului PCR judeţean; 
martorii precizează că un portret al lui Nicolae Ceauşescu ar fi fost 
aruncat pe fereastră sau că i s-ar fi dat foc. 

Aşa cum este descris evenimentul din mai multe surse în presa 
română postrevoluţionară, protestul a pornit cu caracter economic şi 
social. Gabriela Chivi, un alt participant la eveniment, a explicat: 
„Când am ajuns la uzină, lucram în primul schimb, vedeam oamenii 


9 Marius Oprea, Stejărel Olaru, Ziua care nu se uită. 15 noiembrie 1987 , Braşov, 
Ed. Polirom, Iaşi, 2002, p. 16. 

cum refuză să intre în secţii. Aşteptam afară, nu să facem grevă, nici 
pe departe aşa ceva. Noi, practic, ne ceream banii. Aveam salariile 
înjumătăţite şi nu mai puteam accepta această situaţie. Nu pot să 
spun că am făcut gesturi ieşite din comun, nu am spart nimic, dar am 
intrat în Consiliul Judeţean pentru că îl urmam pe fratele meu“ 10 . 
Agitaţia şi apoi furia muncitorilor au fost amplificate şi de informaţia 
că liderii politici ai uzinei luaseră prime, deşi planul nu era îndeplinit. 
La fel cum se va întâmpla şi în alte situaţii ulterioare, intervenţia 
brutală şi nepotrivită a Miliţiei a incitat spiritele, agresiunea autori¬ 
tăţii, fie şi numai verbală, constituindu-se în declanşator pentru ex¬ 
primarea nemulţumirii politice, care avea o esenţă economică. Câţiva 
intelectuali care au încercat să ia apărarea muncitorilor arestaţi la 
Braşov - Doina Cornea, Radu Filipescu, Gabriel Andreescu - au fost 
contactaţi de Securitate şi intimidaţi. 

26 februarie 1988. Este emisă la Washington Declaraţia ofi¬ 
cială a Guvernului SUA prin care se anunţă hotărârea de a se 
retrage României Clauza naţiunii celei mai favorizate , începând cu 
3 iulie 1988. 

28 februarie 1988. Ca urmare a deciziei unilaterale a lui Nicolae 
Ceauşescu din ziua precedentă (27 februarie), Guvernul României 
publică o declaraţie prin care anunţă renunţarea la Clauza naţiunii 
celei mai favorizate în relaţiile cu SUA. 

Martie-aprilie 1988. Se produc modificări în atitudinea condu¬ 
cerii DSS. Mişcarea muncitorească de la Braşov este importantă nu 
numai prin faptul că ilustrează situaţia dramatică a cetăţenilor şi o 
primă tentativă serioasă de revoltă, ci şi prin consecinţele sale în 
planul raporturilor dintre Nicolae Ceauşescu şi şeful Departamen¬ 
tului Securităţii Statului. Noul şef al DSS, generalul Iulian Vlad, 
hotărăşte să-i pună la dispoziţie lui Nicolae Ceauşescu, pentru prima 
dată, rapoarte privind starea de spirit a populaţiei. In acelaşi timp, 


10 Ibidem, p. 26. 

declanşează conspirativ o operaţiune de protejare a instituţiei, în 
eventualitatea unei schimbări a liderului politic de la Bucureşti. 

1 iulie 1988. Este emis Ordinul 2600/1988. Propaganda postde- 
cembristă a transformat acest ordin - în absenţa altuia - în docu¬ 
mentul esenţial al acţiunii „teroriştilor-securişti" din decembrie 1989. 
După 17 ani de la evenimente, cunoaştem cu certitudine că această 
afirmaţie este falsă, produsă şi promovată intenţionat de Silviu 
Brucan. Documentul este însă important pentru schimbarea atitu¬ 
dinii Securităţii după mişcarea muncitorească de la Braşov. Ordinul îi 
scotea pe ofiţerii de Securitate din contactul direct cu cetăţenii, în 
cazul unei mişcări de stradă şi al unui ordin de represalii, atribuin- 
du-le exclusiv misiuni de culegere de informaţii. Forţele trupelor 
de Securitate erau subordonate pe plan local forţelor Ministerului de 
Interne, pentru a se înlătura responsabilitatea conducerii DSS în 
cazul represiunii violente, cu arme de foc. Trupele USLA primesc 
exclusiv misiuni defensive, de pază a unor obiective de interes 
naţional. Apariţia Ordinului 2600, precum şi sistemul de informare 
a şefului statului cu buletine despre starea socială şi starea de spirit a 
populaţiei, marchează declanşarea operaţiunii Securităţii de a se 
autoproteja pentru situaţia în care Nicolae Ceauşescu va încerca să 
folosească sistemul de putere militară al regimului (MI, Securitate, 
MApN, Procuratură) împotriva populaţiei. Limitele Ordinului 
2600/1988 au fost invocate şi folosite de generalul Iulian Vlad, 
începând cu 16 decembrie 1989, pentru a justifica neimplicarea 
Securităţii în incidentele violente de la Timişoara. Această atitudine a 
fost interpretată de presa postdecembristă ca o trădare a lui Nicolae 
Ceauşescu de către Securitate. 

4 octombrie 1988. Cu ocazia vizitei în URSS a lui Nicolae Ceau¬ 
şescu, acesta face un demers pentru creşterea volumului schimburilor 
economice între URSS şi România, precum şi creşterea cotelor de 
energie furnizată de URSS României. Ceauşescu este refuzat prin 
trecerea problemelor la nivel de comisii de experţi, a căror întrunire 
va fi prevăzută abia pentru 1990. Nicolae Ceauşescu decide transferul 
interesului comercial al României către Iran şi Irak. 

15 ianuarie 1989. România se asociază cu rezerve la Reuniunea 
de la Viena a Conferinţei pentru Securitate şi Cooperare în Europa 
(CSCE), pregătindu-şi astfel dreptul de a nu respecta înţelegerile 
convenite în Documentul final. 

1-2 februarie 1989. Sunt înaintate conducerii superioare de 
partid a URSS Raportul Comisiei Bogomolov şi Raportul Iakovlev, 
care, împreună cu raportul special al ministrului de externe asupra 
consecinţelor schimbării regimurilor comuniste din Estul Europei cu 
regimuri perestroikiste, se constituie în Scenariul sovietic pentru 
gestionarea crizei lagărului comunist european. 

Raportul Comisiei Bogomolov. La 1 februarie 1989, Oleg T. 
Bogomolov, director al Institutului de Studii Internaţionale 
Economice şi Politice, înainta conducerii superioare de partid Ra¬ 
portul Comisiei care îi poartă în mod convenţional numele, cu titlul 
„Schimbări în Europa de Est şi impactul lor asupra URSS“. Raportul 
Comisiei Bogomolov pornea cu o caracterizare generală a proceselor 
social-politice declanşate de criza sistemului comunist în ţările 
lagărului sovietic european, subliniind simptomele erodării accen¬ 
tuate în domeniile economic, politic şi ideologic. Pentru momentul 
analizei, ţările comuniste erau împărţite formal în două categorii: ţări 
în care criza a izbucnit deja la suprafaţă (Polonia, Ungaria şi 
Iugoslavia) şi ţări în care criza are o dezvoltare latentă (Cehoslovacia, 
România, RDG, Bulgaria), dar cu atât mai periculoasă. Principala 
problemă pentru gestionarea crizelor - generate de semnalul dat de 
perestroika moscovită - era blocajul pe care îl manifestau partidele 
comuniste din aceste ţări: „Partidele conducătoare întârzie în mod 
cronic şi negativ în reacţia necesară la cursul evenimentelor socio-po- 
litice. Nici unul dintre ele nu s-a dovedit până acum capabil să preia 
iniţiativa" 11 . In al doilea rând, ,crizele dezvoltate în ţările comuniste 
europene creau un pericol major pentru interesele URSS, în 


11 Memorandum Bogomolov Commission , „Changes in Eastern Europe and Their 
împart on the USSR“, 01.02.1989, Cold War International History Project, Wilson 
Center, SUA, p. 3. 


17 



ALEX MIHAI STOENESCU 


condiţiile în care Institutul de Studii Internaţionale Economice şi 
Politice estima că URSS nu-şi mai poate permite să intervină militar 
în această zonă şi va trebui să accepte anumite schimbări generate de 
criză, misiunea principală a Moscovei fiind aceea de a controla 
procesul de schimbare şi de a-1 limita la conceptul gorbaciovist de 
„reînnoire a socialismului". Analizând situaţia din fiecare ţară în 
parte, Raportul Comisiei Bogomolov se opreşte şi asupra scenariilor 
posibile pentru România, capitolul dedicat ţării noastre, din care au 
fost publicate anumite pasaje în opera istoricilor Mihai Retegan şi 
Dumitru Preda 12 , fiind integral următorul: 


„România 

1. Scenariul favorabil: Au loc schimbări la nivelul conducerii 
ţării. Drept rezultat, N. Ceauşescu este înlocuit de politicieni 
rezonabili, capabili de înţelegerea (situaţiei) şi de a pune în 
practică ideile reformelor radicale şi ale reînnoirii socialismului. 
Există precondiţii favorabile în România pentru folosirea re¬ 
laţiilor de piaţă, pentru o restructurare relativ dinamică şi o 
modernizare a economiei, însoţită de o liberalizare a iniţiativei 
economice, precum şi pentru crearea unui multisector al eco¬ 
nomiei competitive. 

2. Scenariul blocajului la mijlocul procesului: Se menţine 
actuala conducere a ţării sau continuarea (actualei) politici. Dacă 
resursele care sunt eliberate pe măsură ce datoria externă este plătită 
sunt folosite pentru a reduce tensiunile sociale, atunci este posibil să 
fie menţinută stabilitatea politică generală pentru o perioadă de timp, 
simultan cu persistenţa problemelor politice ale ţării şi cu perspectiva 
rămânerii în urmă în progresul ştiinţific şi tehnic (progresul tehni- 
co-ştiinţific, n.z, .) Dacă totuşi conducerea alege să ignore sarcina de a 
îmbunătăţi standardele de viaţă ale populaţiei şi abate resursele 
eliberate pentru realizarea unor noi proiecte ambiţioase, o explozie 
socială nu poate fi exclusă. In cazul în care procesul de reînnoire aflat 
în curs în alte ţări socialiste nu demonstrează fezabilitatea politicii de 


^Dumitru Preda, Mihai Retegan, 1989. Principiul dominoului, Ed. Fundaţiei 
Culturale Romane, Bucureşti, 2000. 

reformă, poate apărea pericolul unei orientări (deplasări) decisive a 
ţării în direcţia Vestului (incluzând ieşirea sa din Tratatul de la 
Varşovia), având în vedere faptul că populaţia (României) a ieşit de 
sub influenţa valorilor socialiste şi a fost crescută în mod tradiţional 
în spiritul comuniunii cu lumea latină (romanskii y în versiunea rusă). 
Sprijinul material şi financiar venit din Vest, foarte probabil dacă se 
produc schimbări reale, se poate dovedi foarte eficient într-o ţară 
care procesează (prelucrează) o cantitate apreciabilă de resurse 
naturale şi economice. 

Deoarece regimul nu şi-a consumat încă resursele şi a acumulat 
recent experienţa combinării unor măsuri represive cu manevre 
sociale pentru a menţine stabilitatea, al doilea scenariu pare a fi mult 
mai probabil. In favoarea sa vine nivelul relativ scăzut al conştiinţei 
naţionale şi absenţa unei Opoziţii organizate în România. In acelaşi 
timp, o iraţionalitate evidentă a politicii actualei conduceri produce 
o nemulţumire în creştere nu numai la nivelul cel mai de jos (al 
societăţii), dar şi în rândurile elitei (verkuşka, în versiunea rusă - elita 
comunistă, nomenclatura). De aceea, nu poate fi exclusă posibilitatea 
unui fel de schimbări de la vârf“ 13 . 

Este de observat de la început că Oleg Bogomolov considera 
procesele de reformă din România ca inerente şi ireversibile, pe 
măsură ce acestea se dezvoltă în toate ţările lagărului comunist 
european. Scenariul favorabil pentru URSS ţinea de îndepărtarea lui 
Nicolae Ceauşescu de la putere şi de instalarea la Bucureşti a unei 
conduceri noi, rezonabile. In al doilea rând, scenariul nefavorabil 
URSS viza în mod realist şi precis caracterul iresponsabil al politicii 
sociale şi economice a lui Nicolae Ceauşescu, situaţie care îndrepta 
România spre o perspectivă extrem de periculoasă pentru Moscova - 
o explozie socială necontrolată care, în absenţa unui model de succes 
în celelalte ţări comuniste europene şi pe baza afinităţii sale latine, va 
îndrepta ţara spre Vest şi spre ieşirea rapidă din Tratatul de la 
Varşovia. Al treilea pericol pentru URSS era renaşterea spiritului 
naţionalist în toate statele comuniste eliberate de regimul dictatorial 


13 Memorandum Bogomolov Commission...j p. 7. 

şi declanşarea fără control a sentimentelor antisovietice: „Influenţele 
antisovietice şi naţionaliste vor opera pe teren îngust, iar autoritatea 
Uniunii Sovietice şi a influenţei sale politico-ideologice în rândul 
unor largi straturi ale populaţiei va creşte; desigur, dacă schimbarea 
politică este văzută ca rezultat al deciziei noastre conştiente, şi nu ca 
rezultat al presiunii unor forţe ostile. Aceasta va fi o revoluţie de sus 
în jos în politica externă care va preveni o revoluţie de jos în sus" 14 . In 
procesul de evaluare a pericolelor la care se expunea URSS, Comisia 
Bogomolov a recomandat politicii externe sovietice o liberalizare 
graduală a relaţiilor cu Occidentul, care să atingă un rezultat final 
precis: constituirea unei noi înţelegeri europene sub denumirea de 
Casa Comună Europeană, simultan cu reducerea influenţei ameri¬ 
cane în Europa. Uniunea Sovietică trebuia să obţină sprijinul marilor 
puteri vest-europene - în primul rând Franţa şi Marea Britanie - cu 
scopul blocării tentaţiei fireşti de a folosi slăbiciunea crescândă a 
Moscovei pentru a produce o intervenţie politico-economică masivă 
în Est şi pentru a „smulge" ţările lagărului comunist european din 
sfera de influenţă sovietică. In favoarea acestei mişcări se pronunţau 
şi „cercuri vestice responsabile care au ajuns la concluzia că, prin 
cooperarea cu forţele reformiste, pot obţine mai mult decât să 
încerce o extragere individuală a unor ţări socialiste din sfera de 
influenţă a URSS" 15 . Efectul înţelegerilor realizate de URSS în Vest 
poate fi definit nu numai prin cererea expresă adresată de SUA lui 
Mihail Gorbaciov de a interveni militar în România, în decembrie 
1989 - cerere refuzată de Moscova, deoarece avea încă în dezvoltare 
operaţiunea neconvenţională care oferea avantajul imaginii de 
„revoltă spontană" românească ci şi prin dezinteresul major al 
cancelariilor occidentale pentru o pătrundere substanţială a capita¬ 
lului pe piaţa românească şi limitarea acţiunii politice la declaraţii 
favorabile FSN, vagi sau steril încurajatoare la adresa Opoziţiei. Aici 
Corneliu Coposu a înţeles perfect jocul, atunci când a afirmat: 
„Ocidentul se va lăsa păcălit, sunt convins de acest lucru, nu ne vom 


14 Ibidem , p. 10. 

15 Ibidem, p. 9. 

putea baza pe el; primii care ne vor întoarce spatele vor fi 
americanii" 16 . 

Un alt avantaj al URSS faţă de eventualele manevre de desprin¬ 
dere ale românilor din Tratatul de la Varşovia era aşezarea geopo¬ 
litică: „Dacă relaţiile cu noi se agravează, conducerea română ar 
putea alege această soluţie, dar, cu o orchestraţie ideologică abilă în 
legătură cu acest pas, noi nu vom pierde cu adevărat nimic, de vreme 
ce localizarea geopolitică va forţa autoizolata Românie să ia în 
consideraţie interesele noastre" 17 . Proiectul sovietic viza, în etapa a 
doua a dezvoltării liberalizării politicii externe, trecerea României 
„din sfera influenţei monopolistice a URSS în sfera unei influenţe 
mutuale şi articulate (joint , în versiunea engleză) a Uniunii Sovietice 
şi a Pieţei Comune Europene" 18 . Definiţia viitoarei societăţi româ¬ 
neşti - şi a celorlalte societăţi ieşite din comunism - era clară în 
raportul Comisiei Bogomolov - „un nou model de socialism" 19 , 
având totodată şi caracterul „unei înfrângeri parţiale (preodolenie , în 
versiunea rusă) a înţelegerilor de la Ialta" 20 . 

Raportul Comisiei Bogomolov se dovedeşte peste timp un 
document profesionist, serios şi realist - în termenii viziunii de 
atunci asupra evenimentelor -, o analiză lucidă asupra crizei generale 
a comunismului. Toate referirile la România sunt pertinente, 
deosebindu-se prin acurateţea observaţiei şi a informaţiei de fanteziile 
şi de falsurile informaţionale ale Occidentului, influenţate de 
îndelungata propagandă iredentistă maghiară. 

Memorandumul Iakovlev. Tot la 1 februarie 1989, pe baza 
raportului Comisiei Bogomolov, Departamentul Internaţional al CC 
al PCUS (DICCPCUS) înainta un memorandum lui Alexandr 
Iakovlev, care ne dezvăluie astăzi alte proiecţii timpurii ale scena¬ 
riului de liberalizare a sistemului comunist european. Ele sunt la fel 


16 Liviu Vălenaş, Convorbiri secrete cu Comeliu Coposu , Ed. Ars Longa, Iaşi, p. 67, 
interviu din 16 februarie 1990. 

17 Memorandum Bogomolov Commission..., p. 9. 

Ibidem, p. 10. 

19 Ibidem, p. 11. 

20 Ibidem, p. 12. 

de importante, cu impact asupra evoluţiei societăţii şi scenei politice 
româneşti. Este un document transmis conducerii superioare, până la 
Gorbaciov, pe linie de partid. 

Memorandumul arată că partidele comuniste înfiinţate de URSS 
pe model stalinist în statele „eliberate" de Moscova sau cu parti¬ 
ciparea ei şi-au epuizat rolul, iar în statele respective „sistemul lor 
politic suferă încă şi astăzi de o lipsă a legitimităţii" 21 , fiind vorba, 
evident, de efectele invaziei sovietice din 1944-1945 şi ale cedării 
acestor ţări de către Occident în sfera de influenţă sovietică. 
Capitolul privind situaţia partidului comunist din România are 
următorul conţinut: 

„în România persistă atmosfera opresivă a cultului persona¬ 
lităţii al regimului autoritar al lui Ceauşescu. Căutând să izoleze 
ţara de influenţa noastră, el încearcă acum să se îmbrace în hainele 
«luptătorului pentru puritatea socialismului» şi indirect pune 
înainte argumente împotriva noastră. Sunt posibile unele erupţii de 
nemulţumire în ţară, dar este improbabil ca ele să se răspândească 
în prezent. Situaţia se va schimba, cel mai probabil, numai odată cu 
plecarea lui Ceauşescu, care poate fi acompaniată de evenimente 
chiar dureroase" 22 . 

In acest document, conducerea sovietică defineşte, de o manieră 
foarte clară, rolul ţărilor din Estul Europei drept „centură de sigu¬ 
ranţă a URSS" 23 , formată din două brâie: RDG, Polonia şi Cehoslo¬ 
vacia, în primul rând, Ungaria, România şi Bulgaria, în al doilea 
rând. In cazul unor îndepărtări de la această funcţie, „singurele 
noastre metode de manevrare pot fi legăturile politice şi economice", 
cu scopul de a împiedica desprinderea definitivă. Memorandumul 


21 Soviet Union Communist Party, Central Committee, Memorandum from tbe 
Department of tbe Central Committee of tbe CPSU to Alexandr Yakovlev, „The 
Strategy of Relations with European Socialist Countries“, 02.01.1989, Cold War 
International History Project, Wilson Center, SUA, p. 1. 

22 Ibidem, p. 3. 

23 Ibidem, p. 4 

aminteşte un fapt perfect identificabil în România postdecembristă şi 
cu atât mai dramatic: „Rădăcinile dezvoltate de socialism sunt foarte 
adânci. O astfel de tranziţie ar însemna o prăbuşire rapidă a întregii 
economii şi a structurilor ei, dezvoltarea crizelor şi deteriorarea 
rapidă a standardelor de viaţă ale majorităţii populaţiei. Şi este foarte 
improbabil ca Vestul să fie înclinat să preia în bilanţul său contabil 
ţări a căror economie este marcată de elemente ale crizei şi de mari 
datorii externe" 24 . Blocarea forţelor Opoziţiei politice din ţările 
eliberate era considerată o prioritate, din cauza pericolului principal 
(the main danger) ca acestea să ajungă la putere prin agregarea „a tot 
felul de forţe şi mişcări din societate care sunt nemulţumite de 
situaţia existentă într-o platformă negativă, distructivă" 25 . 

24 februarie 1989. Ministrul de externe al URSS îi înaintează lui 
Mihail S. Gorbaciov un Memorandum privind evaluarea consecin¬ 
ţelor schimbării regimurilor comuniste din Europa de Est. 

Documentul Ministerului Afacerilor Externe al URSS porneşte 
de la definirea a trei subiecte de interes: „Este vorba despre soarta 
socialismului într-un număr de ţări din regiune, de viitorul Trata¬ 
tului de la Varşovia şi de interesele fundamentale ale Uniunii 
Sovietice" 26 . In viziunea lui Eduard Şevardnadze, tendinţa spre plura¬ 
lism în unele ţări comuniste (Polonia, Ungaria, Cehoslovacia) putea 
conduce la îndepărtarea partidelor comuniste de la putere, cu con¬ 
secinţe politice serioase. Această situaţie este agravată de tentativa 
unor conduceri comuniste (din România, RDG, Cehoslovacia şi 
Bulgaria) de a bloca răspândirea ideilor perestroikăi în ţările lor. 
Oficiul de răspândire - comentăm noi - a revenit, con brio , postului 
de radio Europa liberă y principal şi decisiv mijloc de propagandă 
pentru procesul de eliberare de sub comunism a Estului european. In 


24 Ibidem, p. 5. 

25 Ibidem , p. 6. 

26 Memorandum of the Soviet Ministry of Foreign Affairs , „The Political Processes in 
the European Socialist Countries and the Proposals for Our Practicai Steps 
Considering the Situation Which has Arisen in them M , 02.24.1989, Cold War 
International History Project, Wilson Center, SUA, p. 1. 

continuare, ministrul de externe al URSS identifică drept sursă de 
pericol pentru procesul de transformare a comunismului în 
socialism reînnoit existenţa „problemelor teritoriale agravate" între 
Ungaria şi România (!), România şi URSS (cazurile Basarabia şi 
nordul Bucovinei), între Iugoslavia şi Bulgaria, între Polonia şi RDG. 
Menţionarea existenţei unui conflict teritorial între Ungaria şi 
România, pe problema Transilvaniei, dezvăluie persistenţa jocului 
sovietic de folosire a acestui subiect artificial pentru a putea con¬ 
trola ambele state. Iniţiativa introducerii unui nou sistem de 
comandă în cadrul Tratatului de la Varşovia putea fi împiedicată, 
încă o dată, de atitudinea României: „Dezvoltarea în continuare a 
principiilor colective, democratice în activitatea Alianţei este îm¬ 
piedicată de poziţia obstrucţionistă a conducerii României, care a 
adoptat în mod vădit cursul dezmembrării organelor existente ale 
cooperării politice şi militare din cadrul Tratatului de la Varşovia“ 27 
In concepţia MAE sovietic - care va fi şi a NATO mai târziu 
menţinerea României şi a Ungariei în Tratatul de la Varşovia era o 
garanţie că aceste două ţări nu vor renaşte vechiul conflict teritorial 
pentru Transilvania, fără să precizeze însă că acesta era alimentat 
artificial de extremismul maghiar din interiorul şi din exteriorul 
Ungariei. Oricum, concluzia Memorandumului Şevardnadze este o 
pledoarie pentru acţiune în vederea îndepărtării pericolului des¬ 
fiinţării sau slăbirii Tratatului de la Varşovia, drum pe care pornise 
România lui Ceauşescu şi putea fi continuat şi desăvârşit de oricare 
echipă democratică instalată după Ceauşescu la Bucureşti, prin 
voinţă naţională. 

Documentele sovietice ale scenariului de gestionare a crizei 
sistemului comunist european dezvăluie astăzi motivele puternice 
pentru care s-a produs înţelegerea internaţională asupra îndepărtării 
lui Ceauşescu de la putere, caracterul nociv şi anacronic al re¬ 
gimului său, dar elucidează şi interesele majore ale URSS de 
menţinere în sfera sa de influenţă a unei Românii aflate în pragul 
revoltei spontane a cărei consecinţă previzibilă era ieşirea imediată 
fier sub această influenţă. 

22-25 februarie 1989. Vizita în România a preşedintelui Iranului, 
Seyyed Aii Kamenei. 

Martie 1989. Scrisoarea celor şase . In cadrul proiectului gorba- 
ciovist de schimbare a regimurilor dictatoriale din Estul comunist şi 
a subversiunii internaţionale declanşate cu scopul de a produce 
răsturnarea de la putere a lui Nicolae Ceauşescu, în rândurile unor 
vechi activişti de partid stalinişti şi agenţi ai serviciilor secrete 
sovietice a fost iniţiată o acţiune disidentă, cunoscută sub denumirea 
de Scrisoarea celor şase. Traseul acestei acţiuni a fost reconstituit 
astfel: scopul real al scrisorii era sensibilizarea activului de partid, 
acţiunea condusă de Silviu Brucan fiind un sprijin pentru mesajele de 
îndemn şi instigare pe care serviciile secrete sovietice le transmiteau 
liderilor PCR pentru a-1 schimba din funcţie pe Nicolae Ceauşescu. 
Originea Scrisorii celor şase se găseşte la fostul lider al PCR Gheorghe 
Apostol, vechi colaborator al sovieticilor, reactivat ca agent în tim¬ 
pul mandatului său de ambasador în Brazilia. Şeful unităţii anti-KGB 
a dat explicaţii asupra debutului acestui caz: „Gheorghe Apostol a 
fost recrutat ca agent sovietic în România, reactivat în Brazilia şi apoi 
din nou la Bucureşti pentru a acţiona în Scrisoarea celor şase. In 
România, a fost contactat de Krasnov, cu care a făcut întâlnirea după 
toate regulile spionajului la Grădina Zoologică din Băneasa. S-au dus 
pe câmp, ca să nu fie controlaţi. Au fost controlaţi 28 ". Apostol a 
contactat mai mulţi nomenclaturişti din vechea gardă, ajungând şi la 
Corneliu Mănescu: „Gheorghe Apostol a venit la mine acasă, m-a 
anunţat şi mi-a vorbit despre această idee, despre acest proiect pe care 
mi l-am însuşit de la început. Urma să se redacteze o scrisoare către 
Ceauşescu. A revenit cu o scrisoare redactată în stil strict anticeau- 
şist“ 29 . Silviu Brucan şi-a dat seama că textul era submediocru şi a 
hotărât să întocmească un document serios. Pentru asta a apelat la 
Alexandru Bârlădeanu, autorul celei mai mari părţi din textul final al 


28 Arhiva Senatului României (de aici Arh.SRj, Stenograma nr. 33/26 ianuarie 1994, 
Audierea generalului Victor Neculicioiu, p. 18. 

29 Lavinia Betea, Convorbiri neterminate. Corneliu Mănescu în dialog cu Lavinia Betât> 
Ed. Polirom, Iaşi, 2001, pp. 238-239. 

Scrisorii celor şase. In audierea sa la Comisia senatorială pentru 
cercetarea evenimentelor din decembrie 1989, generalul Neculicioiu 
(şeful UM 0110) a arătat că sovieticii au vrut să-l contacteze pe 
Brucan în România printr-un agent şi să-i transmită informaţii 
directe de la KGB, reprezentând ordine de la conducerea politică a 
URSS. Securitatea a dejucat aceste contacte, astfel că KGB-ul a în¬ 
cercat să-l scoată pe Brucan din ţară pentru a-1 contacta afară. 
Generalul Vlad i-a înaintat lui Nicolae Ceauşescu un raport prin care 
solicita respingerea cererii de viză pentru Statele Unite, dar şeful 
statului a considerat că asta ar genera un protest din partea unor 
cercuri evreieşti de peste Ocean şi, în plus, a estimat că Silviu Brucan 
va face şi unele afirmaţii ponderate, favorabile regimului din 
România. A cerut însă urmărirea pas cu pas a acestuia. Aşadar, cel 
care a hotărât acordarea vizei lui Silviu Brucan a fost personal 
Nicolae Ceauşescu. 30 

De la Viena, Silviu Brucan a fost preluat de o echipă a Diviziei T 
din KGB şi adus la Moscova, unde a avut întâlnirea decisivă cu 
Mihail Gorbaciov. Cu această ocazie, potrivit mărturiei lui Silviu 
Brucan, au fost confirmate bazele implicării sovietice în România: 
JDe la început, (Gorbaciov) a declarat că este de acord cu acţiunea de 
răsturnare a lui Ceauşescu, cu condiţia ca ea să fie concepută şi 
realizată astfel încât să ducă la menţinerea partidului comunist ca 
forţă politică conducătoare în România" 31 . Aşa cum a precizat 
explicit tot Silviu Brucan, personalitatea desemnată să-i succeadă lui 
Ceauşescu la putere era Ion Iliescu. 

La 10 martie 1989, ora 20.47 (ora Bucureştilor), Silviu Brucan a 
fost contactat telefonic de un redactor al BBC pentru ca acesta să-i 
confirme autenticitatea Scrisorii celor şase , lucru pe care Brucan îl 
face imediat. 32 


30 Alex Mihai Stoenescu, Istoria loviturilor de stat în România, voi. IV, partea a Ii-a, 
îuLRAO r Bpoireştn, 2005, pp. 769-771, 

31 Silviu Brucan, Generaţia irosită. Memorii, Ed. Universul & Calistrat Hogaş, 

p*4 87. 

32 Jbidem, p. 190. 

In dimineaţa de 11 martie 1989, postul de radio BBC a dat citire 
câtorva pasaje din scrisoare, iar în seara aceleiaşi zile Europa liberă a 
difuzat întregul conţinut al ei. 33 

Martie 1989. Situaţia disidenţei comuniste din România la mo¬ 
mentul „primăvara anului 1989“ se prezenta ca un corp de com¬ 
plotişti constituiţi în trei aripi distincte, care însă comunicau între 
ele prin întâlniri individuale, toate vizând contactarea liderului Ion 
Iliescu (nume de cod Alecu). O primă aripă era cea militară, avându-1 
în frunte pe generalul (r) Nicolae Militaru şi care îşi găsea originea 
în complotul organizat de GRU începând cu anul 1969 (Opera¬ 
ţiunea Nistrul). Această aripă viza o răsturnare a lui Ceauşescu 
printr-un puci organizat la nivelul unor comandanţi activi sau în 
rezervă din Armată şi a unor foşti lucrători din Securitate, sub 
coordonarea agenturii militare sovietice din România. Rezervele 
arătate de Ion Iliescu în privinţa suprimării lui Ceauşescu au condus 
la iniţiativa grupului militar de a-1 contacta pe omul de afaceri de 
origine română Ion Raţiu, în Anglia, sub titulatura de Frontul 
Militar Român (FMR), cu scopul de a le furniza armament şi 
muniţie cu efect tranchilizant. Lipsa de rezultate îl determină pe 
Nicolae Militaru să caute contactarea directă a reprezentanţilor 
oficiali ai URSS acreditaţi în România, fapt ce se va petrece la 
Consulatul sovietic de la Constanţa. A doua aripă, având un ca^ 
racter partinic - adică destinată stimulării unei mişcări care să 
acţioneze la nivelul conducerii superioare a PCR, a fost constituită 
din pseudosemnatarii Scrisorii celor şase, grup al cărui lider autoritar 
era Silviu Brucan. Potrivit Securităţii, grupul mai conţinea şi alte 
câteva persoane din nomenclatura de partid, care fuseseră 
mobilizate sau pregătite de Brucan pentru‘momentul schimbării. 
A treia aripă, numită formal gorbaciovistă, era cea compusă din 
grupul de apropiaţi ai lui Ion II 
-, între care Virgil Măgu 

_*_-_- 'X , , •' fâf 

33 Nestor Rateş, România: revoluţia încâlcită, Ed. Litera, Bucureşti,^1594* p.v26Al * 



iescu - de regulă, ^tel^ctur^li de 
reanu eră, principalul secondant. 



ALEXMIHAI STOENESCU 


Alte nuclee, cum a fost gruparea Păsăreanu-Păsărin-Nisipeanu, sta¬ 
biliseră contacte anterioare cu sovieticii. 34 

12 martie 1989. întâlnirea Iliescu-Măgureanu. Stimulaţi de 
difuzarea Scrisorii celor şase y Ion Iliescu şi Virgil Măgureanu hotărăsc 
să emită şi ei un manifest sau o scrisoare anticeauşistă. 35 

12 aprilie 1989. In timpul discursului ţinut la plenara CC al 
PCR, Nicolae Ceauşescu anunţă că România a plătit integral datoria 
externă. Anunţul, comentat în zilele următoare pe larg de presă, 
trezeşte un val de entuziasm. In câteva luni de zile de aşteptare a 
unei îmbunătăţiri vizibile a nivelului de trai, entuziasmul se va 
transforma în dezamăgire şi nemulţumire, fapt ce a contat psiho¬ 
logic în decembrie 1989. 

Aprilie 1989. întocmirea manifestului Iliescu-Măgureanu. 
După o întâlnire supravegheată de Securitate în parcul Circului de 
Stat din Bucureşti, Ion Iliescu şi Virgil Măgureanu ratează transmi¬ 
terea manifestului lor prin Ambasada SUA. 36 

Textul compus de Virgil Măgureanu (trei file de manuscris for¬ 
mat A4) avea aspectul unui manifest anticeauşist explicit şi începea cu 
formula: „Stimaţi cetăţeni ai României. Nu mai avem nici un mo¬ 
ment de pierdut: regimul Ceauşescu este pentru noi, românii, un 
dezastru naţional şi acesta este cu adevărat multilateral aşa cum 
această clică nu încetează să ne mintă că ar fi astăzi dezvoltarea ţării". 
Aşa cum arăta autorul lui, Ion Iliescu nu a fost mulţumit de conţinut 
şi a compus un text nou (11 pagini dactilo, car mic, format A4), care 
avea un caracter de mesaj politic, încheiat însă cu o pagină (a 11-a) 
care fusese concepută sub forma unui manifest, semnat Comitetul 
Naţional de Iniţiativă al Frontului Patriotic Socialist. 


54 Andrei Păsăreanu, Demers către adevăr. România, Decembrie 1989 - o altă analiză 
d evemmenielor, Ed. Speteanii, Bucureşti, 2008, pp. 238-243. 

35 Ale* Mihai Stoenescu, De la regimul comunist la regimul Iliescu. Virgil Măgureanu 
fa dialog cu Alex Mibai Stoenescu , Ed. RAO, Bucureşti, 2008, p. 104. 

^ Undam p. '105. 

Departamentul Securităţii Statului a urmărit îndeaproape 
activităţile celor trei aripi ale complotului. Audiat de Comisia 
senatorială pentru cercetarea evenimentelor din decembrie 1989, 
fostul şef al Securităţii Municipiului Bucureşti va dezvălui că, după 
întâlnirea cu Virgil Măgureanu, Ion Iliescu l-a contactat pe Nicolae 
Militaru: „Ce ştiu despre generalul Militaru, ştiu că încerca să ia 
contact cu diferite persoane cu funcţii sau mai puţin cu funcţii din 
aparatul de partid, întotdeauna din aparatul de partid, şi chiar au 
fost câteva întâlniri de-ale domnului Militaru pe care noi am 
încercat să le controlăm şi, mai mult sau mai puţin, am reuşit. Şi s-a 
întâlnit cu: domnul Măgureanu, cu domnul Iliescu, cu domnul 
Virgil Ioanid, în Parcul Tineretului. Din toate aceste întâlniri a 
rezultat un singur aspect mai important: că este nevoie să facem 
ceva, nu pentru a schimba regimul, ci pentru a face ceva împotriva 
lui Ceauşescu. Momentul cel mai profund şi mai semnificativ este, 
după Scrisoarea celor şase , în acest anturaj, care, de fapt, nu s-au 
întâlnit niciodată toţi, doar câte doi, aşa. S-a pus problema: «Noi ce 
facem? Că, dacă cei şase au ieşit la Europa liberă cu scrisoarea 
respectivă, noi o să fim mai puţin cunoscuţi». Şi atunci s-a ajuns la 
concluzia că trebuie să facă şi ei ceva. Cel care trebuia să facă şi el 
ceva a fost domnul Iliescu. Şi domnul Iliescu a spus: «Da, o să mă 
ocup să fac şi eu o scrisoare. Care va fi publicată la Europa liberă». 
Ideea domnului Militaru a fost ca această scrisoare să fie transmisă în 
numele Frontului Salvării Naţionale. Domnul Iliescu a spus: «Nu e 
bine. Mai bine o trimitem ca în numele Frontului Patriotic 
Socialist». Deci, astea au fost convorbirile, discuţiile să se facă ceva. 
In condiţiile acestea s-a hotărât - nu ştiu dacă v-am spus data trecu¬ 
tă -, era să stăm de vorbă cu domnul Iliescu şi să-l temperăm, să nu 
facă această scrisoare" 37 . 

Aprilie 1989. Şeful Departamentului Securităţii Statului, gene- 
ral-colonel Iulian Vlad, îi înaintează lui Nicolae Ceauşescu o Notă 


37 Arh.SR, Stenograma nr. 90/4 mai 1994, Audierea colonelului Goran Gbeorgbe, 

p. 26. 

privind constituirea şi activitatea grupului disident Ion Iliescu, Notă 
al cărei conţinut era următorul: 


NOTĂ 

In legătură cu investigarea şi documentarea cazului Ion Iliescu în 
perioada ulterioară apariţiei Scrisorii celor şase, menţionăm că au 
existat trei etape distincte: 

Etapa de fixare. A fost fixată activitatea grupului Iliescu, ce făcea, 
în ce anume consta activitatea şi s-a stabilit că se limita la discuţii, fără 
vreun consens acţionai. A fost descoperită ca sigură calitatea lui Ion 
Iliescu de şef al grupului. S-au documentat clar intenţiile şi jocul lor, 
în sensul întocmirii unor apeluri sau proteste ce urmau a fi transmise 
în străinătate. Tot în această etapă a fost documentată relaţia cu 
KGB-ul ca fiind indubitabilă. 

Etapa a doua se poate caracteriza prin ordinul primit de Secu¬ 
ritate de la Nicolae Ceauşescu de a destrăma grupul. Acţiunea consta 
în a-1 determina să renunţe la activitate, iar pe unii membri ai grupu¬ 
lui să părăsească grupul. S-a reuşit, dar cu preţul unei deconspirări 
grave (om valoros). 

Etapa a treia. I s-a raportat lui Nicolae Ceauşescu stadiul acţiunii 
şi acesta a dispus chemarea lui Ion Iliescu la Comitetul Central al 
PCR. Deşi chemarea sa este certă, nu deţinem informaţii asupra 
persoanei cu care a stat de vorbă. Estimăm a fi un membru CPEx. 

Ca urmare a acestor informaţii, Nicolae Ceauşescu decide 
aplicarea operaţiunii de „destrămare a anturajului" lui Ion Iliescu, 
prevăzută de Instrucţiunile nr. D-00190/1987 ale Departamentului 
Securităţii Statului privind organizarea şi desfăşurarea activităţii 
informativ-operative a organelor de Securitate , art. 27, lit. e. Virgil 
Măgureanu este detaşat la Focşani (mai 1989). Lui Ion Iliescu îi sunt 
repartizate două echipaje de supraveghere „la vedere", cu scopul de a 
intimida intrarea în contact cu acesta. Totodată, Securitatea lansează 
zţpmd discret fă echipajele au misiunea de a-1 proteja pe Ion Iliescu 
de un atentat organizat de URSS cu scopul de a crea un scandal 

internaţional. Securitatea infiltrează în grup un agent propriu, presu¬ 
pus disident, dar care este deconspirat din eroare. Ceauşescu mai 
ordonă cu aceeaşi ocazie aplicarea procedurii de „avertizare", prevă¬ 
zută de Instrucţiunile nr. D-00190/1987 , art. 27, lit. c, asupra inte¬ 
lectualilor care frecventau ambasadele occidentale sau care aveau 
legături cu membri ai ambasadei sovietice la Bucureşti. Sunt aver¬ 
tizaţi Andrei Pleşu, Mircea Dinescu (prin intermediul socrului său), 
Nicolae Manolescu, Stelian Tănase, Gabriel Liiceanu. Pentru refuzul 
de a se opune restricţiei, Andrei Pleşu este detaşat la Tescani. 
Imobilul în care locuia Mircea Dinescu este supravegheat, iar Stelian 
Tănase este pus sub supravegherea filajului. 

27-28 iunie 1989. La plenara CC al PCR este adoptată 
propunerea CPEx al CC al PCR privind realegerea, la Congresul 
al XlV-lea, a lui Nicolae Ceauşescu în funcţia de secretar general 
al PCR. 

Noaptea de 7 spre 8 iulie 1989. Pe durata consfătuirii de la 
Bucureşti a Comitetului Politic Consultativ al statelor participante 
la Tratatul de la Varşovia are loc un schimb dur de acuzaţii şi 
ameninţări între Nicolae Ceauşescu şi Mihail S. Gorbaciov în fosta 
vilă de protocol a lui Alexandru Drăghici din Cartierul Primăverii. 
Istoricii specializaţi în Istoria recentă consideră că în acel moment 
soarta vieţii lui Nicolae Ceauşescu a fost pecetluită. 

15 septembrie 1989. Nicolae Ceauşescu vine la Iaşi pentru 
deschiderea anului universitar. Din ordinul generalului Vlad, 
Serviciul gărzi care îl apăra pe Ceauşescu slăbeşte sistemul de 
protecţie şi câteva zeci de persoane ajung la el. Colonelul Ciurlău, 
şeful Securităţii Iaşi, va relata membrilor Comisiei senatoriale 
pentru cercetarea evenimentelor din decembrie 1989 acest fapt: 
„Câte 10 oameni mergeau o dată la el şi îi dădeau scrisori" şi „au 
fost lăsaţi foarte mulţi să-i dea". Scopul era de a trezi atenţia lui 
Ceauşescu asupra realităţii, cu speranţa că va lua măsuri de îmbu¬ 
nătăţire a condiţiilor de trai. 

9 noiembrie 1989. Guvernul RDG permite cetăţenilor săi să 
părăsească ţara fără vize. Zeci de mii de est-germani vizitează Berlinul 
de Vest. începe demolarea Zidului Berlinului. 

10 noiembrie 1989. Conducătorul Bulgariei, Todor Jivkov, este 
înlăturat printr-o lovitură de palat. Negociind în Biroul Politic 
renunţarea la funcţia de prim-secretar al PCB, cu păstrarea funcţiei 
de preşedinte al Bulgariei, Jivkov este înşelat şi destituit din toate 
funcţiile. Lovitura de palat este urmată de lovitura militară condusă 
de ministrul apărării, generalul Dobri Djurov, care înconjoară Sofia 
cu trupe şi îl impune pe Petăr Mladenov, omul Moscovei, la con¬ 
ducerea PCB. Lovitura de la Sofia are efect direct asupra lui Nicolae 
Ceauşescu, acesta ocupându-se personal de nominalizarea şi alegerea 
tuturor funcţiilor de la congresul partidului ce urma să se desfăşoare 
la Bucureşti. Cu aceeaşi ocazie, ca urmare a unui raport al DSS, 
potrivit căruia generalul Victor A. Stănculescu a fost racolat cu 
ocazia concediului petrecut la lacul Balaton, Nicolae Ceauşescu îl 
scoate pe general de pe lista membrilor CC al PCR (urma să re¬ 
prezinte judeţul Mehedinţi). Ştefan Andrei, care a intervenit pentru 
Stănculescu, confirmă această versiune. 

11 noiembrie 1989. Are loc consfătuirea pe ţară a şefilor 
Departamentului Securităţii Statului din judeţe. Asupra acestui 
moment s-au formulat tot felul de ipoteze fanteziste, inclusiv că s-a 
citit o Notă a şefului Cancelariei, Silviu Curticeanu, prin care se 
anunţa asasinarea lui Nicolae Ceauşescu. La toate întâlnirile a fost 
citit un raport al generalului Iulian Vlad privind ameninţările la 
securitatea statului şi s-au purtat discuţii deschise în legătură cu 
situaţia operativă. în toate cazurile semnalate, conducătorii şe¬ 
dinţelor au cerut supravegherea suspecţilor, fără să se ia măsuri 
represive. Şi această atitudine făcea parte din operaţiunea de pro¬ 
tejare a instituţiei. 


U noiembrie 1989. Prin Nota DSS/SIE/Nota 00257/215, 
Nicolae Ceauşescu este informat că, la întrunirea şefilor de stat şi de 

guvern din ţările membre NATO, s-a hotărât repartizarea pro¬ 
blemelor României către Franţa, urmând ca situaţia din ţara noastră 
să fie subiect al discuţiilor Mitterrand-Gorbaciov: „Evenimentele din 
Europa de Est se desfăşoară cu rapiditate, fiind necesară o coordonare 
şi mai strânsă între statele membre ale Alianţei Nord-Atlantice 
pentru controlarea situaţiei şi accelerarea cursului favorabil inte¬ 
reselor Occidentului. In acest sens trebuie să se asigure o redistribuire 
a rolurilor statelor occidentale şi o mai mare implicare a lor în 
acţiunile de influenţare a evoluţiilor din diferite ţări socialiste. SUA 
se vor concentra îndeosebi asupra situaţiei din URSS urmând ca 
RFG şi Marea Britanie să se ocupe mai mult de problemele legate de 
RDG, Polonia, Cehoslovacia, iar Franţa şi Italia, de cele privind 
Ungaria, Bulgaria şi România" 38 . 

20-24 noiembrie 1989. Se desfăşoară la Bucureşti Congresul al 
XlV-lea al PCR, la care Nicolae Ceauşescu este reales în unanimitate 
secretar general al PCR. La încheierea lucrărilor Congresului, se 
organizează o „baie de mulţime" în Piaţa Palatului, ocazie cu care 
Nicolae Ceauşescu intră în contact direct, fizic, cu zeci de oameni 
dintre cele câteva zeci de mii care îl aclamă. Direcţia a V-a a 
Securităţii declară incidentul „atentat reuşit", având în vedere faptul 
că un număr foarte mare de oameni a ajuns în imediata apropiere a 
şefului statului. 

27 noiembrie 1989. Se înfiinţează la laşi în clandestinitate 
Frontul Popular din România. Iniţiatorul lui a fost Ştefan Prutianu, 
economist la Centrul de Cercetări Ştiinţifice şi Inginerie Tehno¬ 
logică pentru Utilaj Metalurgic şi Prese (CCSITUMP) cu sediul în 
incinta CUG Iaşi. Acesta l-a contactat în luna august pe Cassian 
Maria Spiridon, inginer la aceeaşi instituţie şi scriitor. Cassian Maria 
Spiridon explică felul în care s-a format nucleul mişcării revolu¬ 
ţionare de la Iaşi: „Ideea cu mişcarea din 14 decembrie a pornit de la 


38 Arh.SR, Raportul Comisiei Senatoriale privind acţiunile desfăşurate în revoluţia din 
decembrie 1989 , voi. I, pp. 10-11. 

Frontul Popular din Republica Moldova. Noi ne uitam la televizor, 
vedeam că Frontul Popular de dincolo de Prut este o forţă politică 
suficient de puternică pentru a impune limba română, alfabetul 
latin - în condiţiile în care regimul sovietic impusese alfabetul chi¬ 
rilic, limba rusă ca limbă de stat - şi atunci, mai în glumă, mai în 
serios, împreună cu câţiva colegi de la institutul unde lucram atunci - 
Institutul de Cercetări pentru Utilaj Metalurgic şi Prese, care era pe 
lângă CUG -, am hotărât să facem şi noi un Front Popular. Pas cu 
pas, ideea a prins contur şi s-a transformat în realitate" 39 Intre 7 
şi 10 noiembrie, la Chişinău se desfăşurase o acţiune violentă prin 
care nucleul naţionalist autentic încercase să dea un caracter antiso- 
vietic mişcării. 

Data convenită de iniţiatori pentru apariţia formală a Frontului 
Popular Român este 27 noiembrie 1989, dată la care cei doi au ho¬ 
tărât să-l constituie şi să-i dea un nume stabil. Primii cu care au luat 
legătura Prutianu şi Cassian Maria Spiridon au fost poeţii Aurel 
Ştefanachi şi Nicolae Panaite. Aceştia erau de mult sub observaţia 
Securităţii, suportând şi nişte percheziţii. Fiind văzuţi de mai multe 
ori în anturajul altor scriitori ţinuţi sub observaţie la Uniunea Scrii¬ 
torilor din Bucureşti şi având în vedere mediul viciat de delaţiune de 
acolo, cei doi ieşeni au intrat de la început în vizorul Securităţii. 
Aurel Ştefanachi, aflat la Bucureşti încă din 8 noiembrie, va anunţa 
cel puţin 20 de scriitori că la Iaşi se organizează un grup de rezisten¬ 
ţă anticomunistă, Ştefanachi făcând acest anunţ deliberat şi conştient 
că Securitatea va afla foarte repede de ei. Cel puţin în zona grupului 
Ştefanachi-Panaite-Cassian Spiridon, hotărârea de a acţiona trecuse 
deja peste orice formă de teamă. La debut, micul grup gândeşte să 
lanseze o serie de scrisori la postul de radio Europa liberă , însă, 
observând rezultatul nul al demersurilor opozantului Dan Petrescu, 
membrii grupului renunţă la această idee şi hotărăsc să organizeze o 
demonstraţie anticomunistă, anunţată prin manifeste. Totodată, ei 
.decid. să dea un caracter organizat şi conspirativ Frontului Popular 


^Qattaan^Mana Spiridon, «Orice revoluţie are petele sale întunecate", interviu luat 
de Dan M. Brezuleanu în Situaţia (Iaşi), nr. 127/9 decembrie 1999, p. 8. 

Român. Fiecare membru trebuia să contacteze alţi trei colegi sau 
cunoscuţi, şi aceştia, la rândul lor, să anunţe fiecare pe alţi trei 
ş.a.m.d. O primă ramură desprinsă din nucleul central a fost cea a 
inginerului Ionel Săcăleanu (CCSITUMP). O alta, care se va dovedi 
foarte activă, va porni de la inginerul Georgel Morariu şi va ajunge la 
fraţii Emilian şi Dan Stoica, care se aflau în legătură cu Petru Fodor, 
Vasile Ilaşcu, Vasile Bebe Sfidineac. Grupul de la CUG Iaşi a intrat 
apoi în legătură - în jurul datei de 1 decembrie, prin Ştefan Prutianu - 
cu Titi Iacob de la Uzinele „Nicolina", care, la rândul său, îl con¬ 
tactează pe inginerul Petrică Duşe, de la aceeaşi întreprindere. O altă 
ramură a Frontului l-a avut ca iniţiator pe inginerul Vasile Vicol. 
Securitatea a aflat de această iniţiativă încă de la constituirea grupului 
de la CUG, având în vedere că toţi cei patru membri fondatori ai 
Frontului Popular de la Iaşi se aflau sub urmărire informativă, iar 
Titi Iacob, ca fost luptător anticeauşist notoriu, era sub urmărire 
permanentă. Este important de subliniat că, deşi avea informaţii 
detaliate despre activitatea Frontului Popular din România, Securi¬ 
tatea nu a acţionat pentru destrămarea sau reprimarea grupului, 
limitându-se la observarea şi controlarea de la distanţă a acestei or¬ 
ganizaţii clandestine. 



CRONOLOGIA EVENIMENTELOR 
DIN DECEMBRIE 1989 


2-3 decembrie 1989. întâlnirea la nivel înalt SUA-URSS de la 
Malta. întâlnirea a avut loc pe fondul presiunilor exercitate de opinia 
publică americană asupra preşedintelui George Bush, considerat prea 
prudent în programul de sprijinire a destinderii din Estul Europei. 
Discuţiile secrete s-au purtat atât într-un salon al navei Maxim Gorki, 
cât şi pe puntea vasului. Tot ce avem la dispoziţie este textul celei 
de-a doua întâlniri între delegaţii, de a doua zi (3 decembrie), în care 
liderii sovietic şi american au făcut referiri la discuţia între patru 
ochi. George Bush spune la un moment dat: „Ieri, în timpul discuţiei 
pe care am avut-o între patru ochi, am discutat, fără a intra în detalii, 
despre reunificarea Germaniei. Veţi înţelege că nu puteţi cere să nu 
aprobăm" 40 . Apoi, peste câteva rânduri, urmează un pasaj care ne 
interesează direct: „Fără a trata în mod deosebit fiecare din ţările 
Europei de Est, aş sublinia că înţelegem foarte bine importanţa unei 
părţi din acordurile de la Helsinki care privesc frontierele statelor din 
Europa*. Gorbaciov va evita răspunsul direct, astfel că Bush va face 
o nouă declaraţie elocventă: „Doresc să accentuez în mod deosebit 
că dumneavoastră sunteţi catalizatorul schimbărilor din Europa, 
care sunt constructive* 41 . Se dezvăluie astfel, indirect şi aluziv, alte 
trei subiecte ale discuţiei între patru ochi: reunificarea germană, 


S. Gorbaciov, Memorii, Ed. Nemira, Bucureşti, 1994, p. 98. 
Bndem, p. 99. 

statu-quoul teritorial (pentru noi însemna teritoriile româneşti 
ocupate de URSS şi date ei la Ialta) şi faptul că Statele Unite lasă 
mână liberă Moscovei pentru intervenţiile în ţările comuniste care 
întârziau schimbarea - Cehoslovacia, RDG, România. Cele trei ţări 
vor fi menţionate expres de George Bush mai târziu în discuţie. In 
legătură cu schimbarea regimurilor din Est, Gorbaciov răspunde că 
„în unele locuri situaţia va fi chiar critică" şi că „experienţa per¬ 
sonală ne permite să precizăm că în Europa lucrurile nu se vor desfă¬ 
şura întotdeauna paşnic. In linii mari, lucrul acesta se poate constata 
de pe acum" In continuare, fără a-şi abandona ideea, Gorbaciov va 
spune: „Vor mai rămâne, desigur, unele greutăţi. Am discutat despre 
aceasta ieri". Ideea de mână liberă acceptată de America este destul 
de transparentă, însă putem descifra şi condiţionarea de către URSS 
a acesteia - Moscova nu dorea ca după renunţarea la comunismul 
marxist, Statele Unite să intervină în acele ţări pentru a introduce 
valorile occidentale, capitalismul şi democraţia de tip occidental. 
Statele din fostul lagăr comunist eliberate de Moscova trebuiau să 
rămână state socialiste sub controlul partidelor comuniste refor¬ 
mate. George Bush a răspuns foarte categoric: „Valorile occidentale 
nu înseamnă absolut deloc că am dori să impunem sistemul nostru 
României, Cehoslovaciei ori RDG-ului" 42 . 

3 decembrie 1989, după ora 22.00. Generalul Iulian Vlad îl 
informează pe Nicolae Ceauşescu asupra deciziilor luate la Malta de 
liderii SUA şi URSS. In cadrul operaţiunilor de exploatare a unei 
reţele, în seara zilei de 3 decembrie 1989, o sursă directă şi sigură, 
cetăţean străin cu acces la informaţia primară, a transmis legăturii 
sale din Securitate mesajul că la Malta Gorbaciov şi Bush au hotărât 
înlăturarea lui Nicolae Ceauşescu simultan cu Noriega din Panama. 
In faţa gravităţii şi importanţei acestei informaţii, precum şi pe baza 
valorii persoanei care o difuza, generalul Iulian Vlad s-a deplasat de 
urgenţă într-o locaţie specială pentru a face personal operaţia de ve¬ 
rificare a informaţiei. Sursa a confirmat datele înţelegerii de la Malta 


42 Ibidem , p. 104. 

şi a furnizat alte câteva amănunte. Ca urmare a acestei întâlniri, dar şi 
pe baza informaţiilor obţinute din reţeaua care acţiona în anturajul 
întâlnirii de la Malta, şeful Departamentului Securităţii Statului a 
întocmit două note cu caracter ultrasecret. Prima avea următorul 
conţinut: „In cursul discuţiilor din Malta, secretarul general al 
PCUS, Mihail Gorbaciov, şi preşedintele american George Bush au 
hotărât înlăturarea regimului socialist din România w . O a doua Notă 
dădea a doua informaţie: „Cu ocazia convorbirilor de la Malta între 
secretarul general al PCUS, Mihail Gorbaciov, şi preşedintele ame¬ 
rican George Bush s-a convenit intervenţia militară a Statelor Unite 
în Panama". 

4 decembrie 1989. Cu ocazia întâlnirii la nivel înalt de la 
Moscova a statelor participante la Tratatul de la Varşovia, Nicolae 
Ceauşescu insistă pentru acceptarea de către sovietici a unei întreve¬ 
deri bilaterale. A avut loc o singură întrevedere, care s-a constituit 
dintr-o scurtă întâlnire Ceauşescu-Gorbaciov, după care au fost 
invitaţi să participe şi premierii Dăscălescu şi Rîşkov. Cea de-a treia 
întrevedere a fost, în realitate, participarea la şedinţa în plen cu toate 
delegaţiile. Fiecare pasaj al acestei vizite a conţinut fragmente din 
conflictul personal Ceauşescu-Gorbaciov. Pentru pasajul tete ă tete , 
Constantin Mitea a lansat informaţia că Nicolae Ceauşescu i-ar fi 
fluturat prin faţă lui Gorbaciov două telegrame (probabil cele 
înmânate la Bucureşti de Iulian Vlad), strigându-i: „Te-ai înţeles cu 
americanii la Malta pe seama României! Vrei să ne distrugi!" Nu 
există confirmări ale acestei versiuni. Pentru şedinţa plenară există 
mărturia fostului membru CPEx, generalul Constantin Olteanu. A 
doua mărturie vine de la fostul consilier de presă al CC al PCR, 
Eugen Florescu. 

6 decembrie 1989. întrevederea Mitterrand-Gorbaciov de la Kiev 
din 6 "decembrie 1989 este decisivă pentru evenimentele ce se vor 
declanşaşi dezvolta în România. 43 


^ Alex Mihai Stoenescu, Istoria loviturilor de stat în România, voi. IV, partea I, Ed. 
RAO, Bucureşti, 2004, pp. 123-124. 

Fragmentele de stenogramă ale întâlnirii, publicate ulterior, dez¬ 
văluie interesul pe care Mitterrand îl arăta siguranţei URSS-ului şi 
succesului lui Gorbaciov. îngrijorat din cauza insistenţei preşedintelui 
Bush asupra problematicii drepturilor omului şi implementării sis¬ 
temului democratic - Bush vedea în aceste principii elementul prin¬ 
cipal al victoriei -, Mihail Gorbaciov va insista iritat pe concepţia 
americană a „valorilor occidentale": „Ce e asta «valorile occidentale»? 
Nu trebuie ca Occidentul să caute să exporte contrarevoluţia! 
începem să uităm doctrina Brejnev şi iată că se vorbeşte acum de 
doctrina Bush! Americanii spun că asistăm la «falimentul socialis¬ 
mului» şi de statele «totalitare» din Est şi că acestea nu au nici o altă 
soluţie decât capitalismul" 44 . în continuare, după un lung discurs 
geopolitic al liderului de la Kremlin, care era de fapt o pledoarie 
pentru sfera de interese mondială a URSS, Mitterrand îi va da asigu¬ 
rări liniştitoare: „Revoluţiile ungară, poloneză, bulgară, cehă ne vin 
foarte bine şi suntem gata să le ajutăm fără a încerca să le impunem 
valorile noastre; nu este o problemă majoră pentru noi" 45 . Argumen¬ 
tul preşedintelui francez era chiar foarte ciudat (pentru români): 
pericolul ca Europa să nu revină la situaţia din 1913, dinainte de 
Primul Război Mondial! De fapt, Mitterrand sugera pericolul refa¬ 
ceri puterii germane în centrul Europei. Pentru a se asigura că URSS 
nu va ceda presiunilor americane privind grăbirea reunificării ger¬ 
mane, producând astfel o mişcare înainte ca Franţa să organizeze un 
sistem european de blocare şi control al puterii germane - la acea 
dată era proiectul CSCE -, preşedintele francez nu înceta să-i pro¬ 
mită lui Gorbaciov: „Veţi avea bani gheaţă datorită acestei bănci" 
(BERD) şi „Sunt gata să ajut Polonia, Ungaria, RDG-ul şi Bulgaria 
fără să caut a impune valorile occidentale" 46 . In final, poate pentru a 
sublinia dramatismul situaţiei în care se afla, Gorbaciov îi va cere 
disperat lui Mitterrand: „Ajutaţi-mă să evit reunificarea germană, 

44 Jacques Attali, Verbatim. Tome 3. Chronique des annees 1988-1991 , Ed. Fayard, 
Paris, 1995, p. 362. 

45 Ibidem, p. 363. 

46 Ibidem, p. 365. 

altfel voi fi înlocuit de un militar. Dacă nu faceţi asta, veţi purta 
responsabilitatea războiului" 47 . 

Cu aceeaşi ocazie au fost convenite detaliile intervenţiei so¬ 
vietice în România pentru răsturnarea de la putere a lui Nicolae 
Ceauşescu. Preşedintele Franţei va oferi la Kiev un sprijin militar 
direct, prin amplasarea unei subunităţi militare franceze pe terito¬ 
riul Ungariei, cu misiunea de a interveni în România, în sprijinirea 
acţiunilor forţelor URSS. In timpul evenimentelor din decembrie 
1989, ambasadorul Franţei la Bucureşti va pune la dispoziţie con¬ 
ducerii provizorii (CFSN, prin Sergiu Nicolaescu) această subu¬ 
nitate, informând-o apoi asupra refuzului liderilor români pe 
opozanta Doina Cornea. 

8 decembrie 1989, In timpul unei pauze a Consiliului Europei de 
la Strasbourg, Franţois Mitterrand are o întrevedere neoficială cu 
prim-ministrul Marii Britanii, Margaret Thatcher. „Doamna de fier" 
va reacţiona în stilul caracteristic al pragmatismului britanic, dând la 
o parte instituţiile internaţionale ale păcii - în primul rând ONU - şi 
făcând apel la vechiul sistem al înţelegerilor şi deciziei Marilor 
Puteri: „Dacă se întâmplă aşa ceva (reunificarea germană , n.a.), asta îi 
va pune lui Gorbaciov o problemă imposibil de soluţionat. Trebuie 
să împiedicăm acest lucru prin jocul din CSCE şi al celor patru Mari 
Puteri" 48 . Şi în continuare: „Germanii devin din zi în zi mai domi¬ 
nanţi în Europa. Trebuie să ne vedem în mod regulat pentru a face 
contrapondere Germaniei. Trebuie să fim siguri că ea nu va mai 
domina, cum a făcut-o Japonia" 49 . A urmat o scenă care nu poate să 
nu amintească celebra secvenţă de istorie a „şerveţelului" de la 10 
octombrie 1944 dintre Stalin şi Churchill: 

„Prim-ministrul britanic şi-a deschis atunci geanta şi a scos două 
hărţi ale Europei un pic şifonate , decupate dintr-un jurnal britanic. 
Prima reprezenta frontierele Europei în zorii celui de-al Doilea Război 


41 tindem, p. 366. 
** tindem, p. 368. 
** tindem, p. 369. 

Mondial; a doua reprezenta frontierele Europei aşa cum au fost fixate în 
1945 , după căderea Zidului Berlinului. Ea (Margaret Thatcher) a arătat 
Silezia , Pomerania şi Prusia Orientală şi a spus : Vor lua toate astea 
şi Cehoslovacia. 

Franţois Mitterrand: Accelerarea acestei mişcări este efectiv 
foarte periculoasă. 

Margaret Thatcher: Kohl va încuraja, va inflama! Va trebui să-i 
plasăm pe germani într-un cadru unde să poată fi cu adevărat ţinuţi. 
Ar putea să-şi facă din Berlin capitala lor în orice moment. 

Franţois Mitterrand: Da, iar Gorbaciov nu se poate opune; nici 
măcar Statele Unite. 

Margaret Thatcher: Statele Unite nu doresc să se opună. Există 
un lobby progerman foarte puternic în America. 

Franţois Mitterrand: Ambasadorul american la Bonn, Vernon 
Walters, vorbeşte de reunificare germană în cinci ani. Noi nu 
avem mijloacele de a face faţă Germaniei. Ne aflăm în situaţia 
conducătorilor Franţei şi Angliei dinaintea războiului, care nu 
au reacţionat în nici un fel. Nu trebuie să ne trezim în situaţia de 
la Miinchen!" 50 


9 decembrie 1989. Pătrunderea în ţară a unor coloane masive de 
autoturisme sovietice, sub regimul tranzitului (traversarea ţării în 
maximum 48 de ore), alertează Ministerul de Interne român. Două 
coloane mari se opresc şi staţionează în suburbiile Iaşiului. Altele se 
deplasează prin nordul României şi se stabilesc la Arad, la Timişoara 
şi la Braşov. O altă coloană intră din Iugoslavia. Ion Stănescu, fostul 
ministru al Turismului, a dat unele explicaţii pentru cazul „turiş¬ 
tilor" şi al închiderii frontierelor. „Conducerea ţării, în primul rând 
Nicolae Ceauşescu, se afla în posesia unor informaţii încă din vara 
anului 1989, care se refereau la pregătirea unei agresiuni împotriva 
României. Afirmaţia se sprijină pe măsura luată de a nu mai fi 
primiţi în România turişti din Ungaria" 51 . In luna iunie, Stănescu a 


50 Ibidem. 

51 Ion Stănescu, Potenţialul turistic românesc - Eldorado al viitorului Ed. Paco, 
Bucureşti, 2001, p. 224. 

fost convocat de Emil Bobu care i-a comunicat că Ceauşescu a ordo¬ 
nat anularea contractelor cu firmele maghiare de turism perfectate 
deja pentru sezonul abia deschis. Ministrul turismului s-a conformat 
ordinului. Informaţiile care stăteau la baza deciziei lui Ceauşescu 
proveneau de la Securitate, dar şi de la „membri aflaţi la vârf în par¬ 
tidele comuniste din ţările socialiste". In scurt timp însă, odată cu 
declanşarea unei campanii de proteste în presa din Ungaria, 
Ceauşescu a uitat ordinul pe care l-a dat şi l-a acuzat cu violenţă pe 
Stănescu pentru măsura de anulare a contractelor turistice. 52 

Aşadar, coloanele de „turişti" sovietici se prezentau ca fiind în 
tranzit spre sau din Iugoslavia, dar nu făceau tranzitul. Evenimentele 
ulterioare au demonstrat că unii dintre ei au intervenit la Timişoara, 
Arad şi Bucureşti. Au fost expulzaţi din ţară abia în octombrie 1990 
de către prim-ministrul Petre Roman. Acesta a confirmat că 
identitatea acestor „turişti" ca luptători ai forţelor speciale sovietice 
fusese deplin documentată de SIE. 

10 decembrie 1989, Iaşi. Liderii Frontului Popular Român de la 
Iaşi hotărăsc organizarea unui miting în Piaţa Unirii, unde liderii 
trebuiau să vorbească: Ştefan Prutianu, despre starea economică, Titi 
Iacob, despre starea deplorabilă a muncitorilor, iar Cassian Maria 
Spiridon despre dezastrul din cultură. 53 Au fost scrise de mână sau 
ştampilate cu gumă câteva mii de manifeste (tip fluturaşi) care 
chemau populaţia la adunare în Piaţa Unirii în ziua de 14 decembrie, 
iar unii cetăţeni au fost apelaţi telefonic şi informaţi asupra 
mitingului de protest. Unele manifeste au fost amplasate în cutiile 
poştale de la parterul unor blocuri de locuinţe, altele au fost duse în 
pachete şi lăsate la poarta căminelor studenţeşti. Au existat două 
categorii de documente: o proclamaţie şi mai multe tipuri de 
manifeste . Proclamaţia se intitula „Chemare către toţi românii (într-o 
altă variantă cetăţenii) de bună-credinţă" 54 . Primele 50 de exemplare 


52 1bidon, p. 227. 

33 Cassian Maria Spindon, Iaşi, 14 decembrie 1989 y începutul revoluţiei române, Ed. 
TtmpuLlaşii 4994i 
^ifefew^p. 15. 

anunţau în mod greşit adunarea din Piaţa Unirii în ziua de sâmbătă, 
16 decembrie, la ora 18.00, sub semnătura Frontului de Salvare Na¬ 
ţională. Textul avea un caracter anticeauşist şi propunea copierea 
modelului redegist al manifestaţiilor la aceeaşi oră, în date diferite: 
sâmbătă, 16 decembrie, sâmbătă, 23 decembrie şi sâmbătă, 30 decem¬ 
brie. Este primul program al revoluţiei române. 55 

Pe de altă parte, manifestele Frontului Popular (fluturaşi) erau 
făcute cu matriţe tăiate în gumă şi aveau următorul conţinut: „Parti¬ 
cipaţi la demonstraţia din Piaţa Unirii, 14 decembrie, ora 16.00 <( . De 
proclamaţie şi de manifeste s-au ocupat fraţii Stoica şi grupul lor. 
Pentru a evita deruta asupra datelor şi autorilor, vom menţiona că 
aceste manifeste, în număr de aproximativ 2 000, erau gata în seara 
zilei de 13 decembrie şi au fost răspândite prin oraş începând cu 
14 decembrie, ora 04.00. 56 Liderii FPR şi, în primul rând, Cassian 
Maria Spiridon, afirmă că textul iniţial al Proclamaţiei de la Iaşi, 
primul document al revoluţiei, semnat Frontul de Salvare Naţională 
şi destinat unei revolte în ziua de 16 decembrie, simultan cu cea de la 
Timişoara, a provenit din URSS. Liderii FPR care nu aveau legătură 
cu reţelele sovietice au modificat data manifestaţiei în 14 decembrie şi 
semnătura în Frontul Popular Român. 

10 decembrie 1989, Timişoara. In dimineaţa acestei zile, pastorul 
reformat Laszlo Tokes îşi anunţă enoriaşii că, la data de 15 decem¬ 
brie, va fi evacuat de Miliţie şi, prin urmare, nu va putea ţine urmă¬ 
toarea slujbă de duminică. El le indică câtorva colaboratori apropiaţi 
să organizeze o veghe şi un protest împotriva acestei măsuri. Secu¬ 
ritatea are dovezi că anunţul său era legat de o acţiune organizată în 
Ungaria menită să mişte spre graniţele României un număr mare de 
indivizi care urmau să formeze un lanţ de solidaritate cu Tokes, peste 
frontieră, între localităţile Gyula şi Timişoara. 


• • A 

Noaptea de 10 spre 11 decembrie 1989, Timişoara. In noaptea 
de 10 spre 11 decembrie 1989 „persoane neidentificate au împrăştiat 


55 Anexa 1, p. 241-242 

56 Cassian Maria Spiridon, op. cit, pp. 33-34 (Declaraţie inginer Emilian Stoica). 

pe străzile Timişoarei manifeste cu conţinut exclusiv anticeauşist: 
«Jos dictatura!», «Jos tirania ceauşistă!», «Moarte dictatorului!» In 
dimineaţa zilei următoare (11.12.1989). întregul personal al Miliţiei 
Judeţene a fost mobilizat pentru adunarea acestor hârtiuţe ce 
umpluseră străzile oraşului" 57 . Manifestele aveau acelaşi conţinut 
cu cele care au apărut la Iaşi şi care anunţau drept dată a revoltei tot 
16 decembrie. Securitatea nu are dubii că apariţia simultană a 
acestor manifeste, la Timişoara şi la Iaşi, aparţine agenturii sovietice 
din România. 

14 decembrie 1989. Tentativa de revoltă populară la Iaşi. înce¬ 
putul revoluţiei. In după-amiaza de 14 decembrie, liderii Frontului 
Popular Român s-au deplasat în Piaţa Unirii, unde au găsit toate 
intrările blocate de Miliţie şi de Gărzile Patriotice. Forţele de ordine 
fuseseră amplasate în dispozitive încă de la ora 03.00 dimineaţa. Staţia 
de tramvai a fost mutată din piaţă pe o stradă din apropiere pentru a 
nu reprezenta un punct de staţionare. Numeroşi cetăţeni, atenţionaţi 
prin manifeste şi prin telefon, au încercat să vină în Piaţa Unirii 
pentru a participa la miting şi au fost obligaţi să circule, să nu se 
oprească, iar alţii, observând dispozitivul de intervenţie şi pustiul 
pieţei, au traversat ca şi cum erau doar în trecere pe acolo. Dispo¬ 
zitivul amplasat de forţele Ministerului de Interne a fost compus în 
realitate dintr-un număr mai mic de forţe decât cel prezentat exagerat 
de revoluţionari, însă el avea anumite particularităţi pe care abia în 
1994 le-a dezvăluit colonelul Constantin Ciurlău. începând cu 12 de¬ 
cembrie 1989, în Iaşi au intrat două autocare de turişti din R.S. 
Moldovenească şi din alte republici sovietice şi 60-70 autoturisme în 
care erau 2-4 persoane. Puse sub urmărirea filajului, s-a descoperit că 
aşteptau în anumite puncte, deşi aveau program de vizitare, apoi 
plecau la obiective (probabil descoperiseră filajul) şi se întorceau în 
acelaşi punct de aşteptare. La ora 16.00, ora declanşării manifestaţiei, 
cele două autocare au parcat în zona laterală a hotelului Traian, în 
dreptul, străduţei de acces spre Piaţa Unirii. Dispozitivul de 


^ Sergra Nîcolaescu, Cartea revoluţiei române. Decembrie '89, Ed. Ion Cristoiu, 

Buaxse^VTOOO, p. 51. 

contracarare din 14 decembrie era format din patrule ale miliţiei, 
două maşini de pompieri şi în rezervă o companie de securitate-mi- 
liţie de la batalionul din Fălticeni. Dispozitivul era completat cu o 
echipă mare de filaj în piaţă. Efectivele trupelor de miliţie-securitate 
au fost plasate la intrările în oraş pentru a observa dacă se întorc 
maşinile străine dinspre Bolboca, Târgu Frumos. Este vorba de 
coloanele de maşini cu turişti sovietici care intraseră la 9 decembrie 
în ţară şi se opriseră pe şoseaua de ieşire din Iaşi. Autocarele şi 
autoturismele din oraş au fost puse sub observaţie. Numărul celor 
identificaţi în piaţă ca fiind convocaţi, mai bine zis răspunzând 
apelului FPR, a fost între 200 şi 300 de persoane. Totodată, în Piaţa 
Unirii au fost identificaţi numeroşi străini care cunoşteau pre¬ 
gătirea mitingului:. „Unii (străini , n.a.) au participat, pentru că au 
fost identificaţi de filaj într-un anume fel. Ba, mai mult, reţin că mi 
s-a raportat că au fost identificaţi chiar un ziarist sau doi ziarişti din 
Elveţia sau din altă ţară, care se găseau în acel moment în piaţă. Eu 
am vrut să raportez că iniţial s-a spus ca acest 14 decembrie să fie 16, 
după aceea s-a spus că e 14 şi nu 16. Iar în final, când s-a făcut 
analiza tuturor datelor şi informaţiilor, ne-am întrebat, dar nu am 
putut să găsim un răspuns până azi: cine hotărâse 16 decembrie şi 
cine a schimbat apoi 14 decembrie?" 58 Turiştii sovietici au început 
să plece din 15 decembrie din Iaşi şi nu au mai apărut toată perioada. 
Surprinzător, la Iaşi, pe toată perioada acută a revoluţiei, a fost 
relativ linişte! 

Liderii Frontului Popular Român din Iaşi au fost arestaţi în 
foarte scurt timp, dovadă că numele lor era cunoscut dinainte pe 
cale informativă. Primul arestat a fost pe 14 decembrie - Vasile 
Vicol, coleg cu Cassian Maria Spiridon la ICPUMP, unde era nu¬ 
cleul de bază al mişcării. Au urmat, în aceeaşi zi, în ordine: 
Valentin Odobescu, Ştefan Prutianu, Ionel Săcăleanu, Cassian 
Maria Spiridon şi Aurel Ştefanachi. Arestarea lui Vasile Vicol s-a 
făcut dimineaţă, la locul de muncă, fără ca restul colegilor să fie şi ei 
reţinuţi cu această ocazie. In aceeaşi dimineaţă, Cassian Maria 


58 Arh.SR, Stenograma nr. 179/29 mai 1994, Audierea colonelului. CiurlăU Gb. 
Constantin y p. 18. 

Spiridon şi Ştefan Prutianu au plecat pe jos prin secţiile CUG, 
reconfirmând muncitorilor ora şi convocându-i încă o dată la 
manifestaţie, apoi s-au deplasat la Uzinele Nicolina şi, în sfârşit, tot 
pe jos în Piaţa Unirii. Dintre cei şase revoluţionari arestaţi - Ştefan 
Prutianu, Cassian Maria Spiridon, Aurel Ştefanachi, Vasile Vicol, 
Valentin Odobescu şi Ionel Săcăleanu -, doar scriitorul Cassian 
Maria Spiridon a dat detalii ample despre anchetă şi detenţie. Era 
luat în fiecare zi de la institut cu un ARO la sediul Securităţii, 

A 

interogat, pus să dea declaraţii, apoi era lăsat peste noapte acasă. In 
acest timp i s-au prezentat probe din cursul urmăririi sale: „Mi-au 
spus şi ce am vorbit în Piaţa Unirii şi cu cine m-am întâlnit la 
întoarcerea acasă, mi-au arătat fotografii din care îmi cereau să 
recunosc diverse persoane". După trei zile de interogatorii, a fost 
transferat la Procuratură, unde a fost bătut în timpul anchetei. 
După aproape 24 de ore de interogatoriu şi bătăi - aşezat pe un 
scaun cu genunchii şi bătut la tălpi cu bastonul, întins apoi pe o 
masă lungă şi lovit în cap şi pe spate cu pumnii -, Cassian Maria 
Spiridon a fost anunţat că va fi închis, apoi îmbrăcat în zeghe, cu 
numărul 31, şi încarcerat. Era 18 decembrie. începuse Timişoara. 
Aurel Ştefanachi, o personalitate mai dinamică şi purtător al unui 
spirit hotărât, va face declaraţii complete anchetatorilor, fără să 
încerce să ascundă ceva din gândurile, proiectele şi intenţiile 
anticeauşiste. „Am recunoscut ce fac fără nici o reţinere - îi va de¬ 
clara autorului la 11.09.2004. Le strigam: Indiferent ce se întâmplă 
cu mine, eu am câştigat, eu am învins!" 

Acţiunea Frontului Popular de la Iaşi nu poate fi scoasă din 
cursul evenimentelor care au dus la răsturnarea regimului comunist 
din România. Chiar dacă a fost o acţiune eşuată, tentativa de 
manifestaţie anticeauşistă a FPR de la Iaşi, având un partid organizat 
în ilegalitate, un program politic şi lideri arestaţi sub acuzaţii politice 
(subminarea puterii de stat socialiste), inclusiv prin aceeaşi implicare 
sovietică pe care o vom întâlni la Timişoara şi la Bucureşti, repre- 
zirită începutul procesului revoluţionar, începutul revoluţiei. Data 
corectă de la care putem vorbi de revoluţie în România este 14 de- 
işnfep |98J, jariocul unde se localizează începutul ei este Iaşi, 

Ziua de 14 decembrie 1989, Timişoara. Deşi există câteva 
mărturii care vorbesc despre formarea primului grup de manifestanţi 
încă din seara de 14 decembrie, este vorba de o confuzie. Martorii nu 
au observat de la distanţă altceva decât prezenţa câtorva enoriaşi care 
frecventau locul în mod curent. Filajul consemna în perioada 11-15 
decembrie prezenţa unui număr relativ mic de enoriaşi care veneau şi 
plecau interesându-se de situaţia pastorului, intrarea în imobilul unde 
Tokes locuia ilegal fiind în permanenţă supravegheată de cel puţin 
doi adepţi. 

A 

Ziua de 15 decembrie 1989, Timişoara, ora 08.00. In dimineaţa 
zilei de 15 decembrie, în jurul orei 08.00, în apropierea imobilului 
reapar fidelii pastorului, în majoritate oameni în vârstă şi femei. 
Aceştia însă, observând prezenţa miliţianului de pază, nu au curajul 
să se apropie şi, după cum explică foarte bine martorul Gazda Arpad, 
„se plimbau prin zonă, intrau în farmacie, ieşeau, intrau în alimen¬ 
tară, ieşeau“ 59 . In acest moment intervin în derularea neaşteptat de 
calmă a evenimentelor doi factori: 1. Enoriaşii nu înţeleg un fapt, 
sunt derutaţi de realitatea imediată că hotărârea judecătorească de 
evacuare nu se aplică, că la casa lui Tokes, deşi acolo exista un mi¬ 
liţian, nu vine ordinul de evacuare, nu apare executorul judecătoresc; 
2. Pe direcţia Bdului 6 Martie se prezintă secretarul II al Ambasadei 
SUA, Denis Cury, însoţit de o corespondentă de presă de la Amba¬ 
sada Marii Britanii la Bucureşti. Cei doi fuseseră preluaţi de organele 
de filaj ale judeţului Timiş încă de dimineaţă şi se cunoştea cu ce scop 
au venit acolo. S-au plimbat prin oraş, pentru a da senzaţia că sunt 
turişti interesaţi de clădirile vechi ale Timişoarei, apoi au trecut de 
mai multe ori prin dreptul imobilului din Timotei Cipariu. Ei au 
încercat să pătrundă pe strada Timotei Cipariu, dar au fost opriţi de 
miliţian, acesta informându-i că accesul este oprit pentru că în zonă 
se efectuează cercetări asupra unui accident. Persoana cea mai 
aproape de adevăr este însă Niculae Mavru, fostul şef al Serviciului de 
filaj-investigaţii al Securităţii judeţului Timiş, care a urmărit 


59 Marius Mioc, Revoluţia fără mistere , Ed. Almanahul Banatului, Timişoara* 2002, 
p. 8. 

îndeaproape desfăşurarea întregului incident. El va reproduce con¬ 
vorbirea telefonică a secretarului II al ambasadei americane în forma 
înregistrată pe bandă: „Am fost, l-am văzut, totul decurge conform 
planului* 60 . După acest moment, în relatarea martorului Gazda 
Arpad apare un detaliu care este confirmat chiar de Laszlo Tokes. 
Gazda Arpad afirmă: „... miliţia a fost retrasă din poartă - ca urmare 
a vizitei diplomatului american*. Iar Tokes povesteşte: în mod 

surprinzător, au dispărut securiştii. E exact cum vă spun. In 15 (de¬ 
cembrie y n.a.) au dispărut şi militarii, şi securiştii, care păziseră atâtea 
zile uşa casei mele* 61 . Şi în continuare, Tokes face o apreciere fun¬ 
damentală: „Atunci am fost aprovizionat cu de toate, nu se mai 
temea nimeni, nu avea de cine (...)“ 62 . Ora aproximativă la care s-a 
produs contactul vizual cu Denis Cury a fost 11.15. 

15 decembrie. Bucureşti, dimineaţa. Din ordinul lui Nicolae 
Ceauşescu talciocurile din Timişoara sunt închise. Decizia trezeşte 
nemulţumirea lumii interlope din oraş şi a numeroşilor mici negus¬ 
tori veniţi din ţară, în primul rând din Moldova, pentru aprovizio¬ 
nare cu produse ale micului trafic. Faptul explică violenţele unor 
infractori de drept comun şi identificarea frecventă de cetăţeni din 
alte judeţe între participanţii la manifestaţii, apoi între morţi şi răniţi. 

15 decembrie. Timişoara, ora 16.00. Conform Comisiei sena¬ 
toriale, în după-amiaza aceea la faţa locului a sosit prim-secretarul 
CJP, Radu Bălan, „pentru a vedea cu propriii ochi ce se întâmplă 
acolo. In jurul orei 16.00 numărul persoanelor ce staţionau în zonă 
trecea peste 100* 63 . Mai multe mărturii arată că prim-secretarul jude¬ 
ţului Timiş i-a agresat verbal, i-a înjurat pe cetăţenii adunaţi acolo şi 
i-a ameninţat cu intervenţia forţelor de ordine. Radu Bălan nu a 
confirmat această atitudine, în schimb a menţionat cu ocazia cer¬ 
cetării penale intervenţia sa din ziua aceea: „în data de 15 decembrie 


60 Niculae Mavru, Tăvălugul Filajul în acpiune, Ed. Paco, Bucureşti, 2002, p. 6. 

61 Tttus Suciu, Reportaj cu sufletul la gură\ Ed. Facla, Timişoara, 1990, p. 14. 

1989, la ora 16.00, secretarul cu probleme de propagandă, Bolog 
Vasile, mi-a comunicat că, din datele ce le poseda, în faţa locuinţei 
pastorului Laszlo Tokes este adunat un număr de 70-100 persoane, 
care nu se manifesta sub nici o formă" 64 . 

15 decembrie, Timişoara, ora 19.00. Vasile Bolog va explica 
situaţia în cursul procesului: „In seara de 15 decembrie 1989, în jurul 
orei 19.00, ajungând acasă, de la membrii familiei mele am aflat că în 
Piaţa Maria, în dreptul locuinţei pastorului Laszlo Tokes erau adu¬ 
naţi vreo 200 de cetăţeni. L-am sunat pe Radu Bălan, care mi-a cerut 
să mă deplasez personal în acel loc şi să-l informez cu ce s-a în¬ 
tâmplat. Aşa am făcut, acolo găsind vreo 200 de persoane cu lumâ¬ 
nări aprinse, care erau paşnici şi care, am înţeles, se opuneau unei 
eventuale evacuări a pastorului. Informându-1 pe Radu Bălan, acesta 
l-a trimis pe primarul Moţ, care a dat asigurări că pastorul nu va fi 
evacuat. In consecinţă, oamenii s-au retras" 65 . In privinţa acestui 
moment, la Muzeul Revoluţiei din Timişoara există o fotografie care 
îi prezintă pe Moţ şi pe Tokes împreună la fereastră. 

15 decembrie. Timişoara, ora 21.00. Radu Bălan a arătat că „în 
seara aceleiaşi zile m-am deplasat şi eu în Piaţa Maria, unde îşi avea 
acel pastor locuinţa şi am constatat că persoanele adunate acolo erau 
paşnice. In scopul prevenirii unei situaţii explozive şi cu aprobarea 
mea, primarul municipiului, Moţ Petru, i-a dat în scris pastorului 
asigurarea că nu va fi evacuat. Drept urmare, la miezul nopţii, acele 
persoane care stăteau în Piaţa Maria s-au retras la casele lor, fără cel 
mai mic incident. Precizez că anterior, la ora 22.30 din aceeaşi seară 
de 15 decembrie 1989, l-am pus în temă cu situaţia creată în Piaţa 
Maria pe Bobu Emil. Acesta mi-a indicat să iau măsuri ca oamenii să 
plece acasă, fără să le concretizeze" 66 . 


64 Curtea Supremă de Justiţie, Secţia Militară, Dosar nr. 6/1990, Proces-verbăl, 
Şedinţa publică din 09 mai 1990, Declaraţia inculpatului Bălan Radu, p. 3. (De aici 
CSJ.SM) 

65 Ibidem, Declaraţia inculpatului Bolog Vasile (11.06.1990), p. 1. 

66 Ibidem, Declaraţia inculpatului Radu Bălan, p. 3. 

15 decembrie, Timişoara-Bucureşti, ora 23.00. Comisia senato¬ 
rială aduce un amănunt foarte important în perspectiva evenimente¬ 
lor: „In aceeaşi noapte, în jurul orei 23.00, Radu Bălan îl informează 
pe Emil Bobu despre cursul evenimentelor din Timişoara. Se pare, 
aşa cum rezultă după unele surse, că acesta din urmă ar fi dat dis¬ 
poziţii de împrăştiere violentă a manifestanţilor" 67 . Bobu i-a dat lui 
Bălan o indicaţie vagă, tipică individului şi înaltei nomenclaturi, 
echivalentă celebrului „Descurcă-te!“ La ora 23.00 nu mai era nimeni 
în faţa casei lui Laszlo Tokes. Nu aveau pe cine să împrăştie. Lucră¬ 
torii filajului şi cei implicaţi în supravegherea grupului din seara 
precedentă primesc permisiunea să meargă să mănânce şi să se odih¬ 
nească, lăsând în misiune doar doi agenţi. 

A 

16 decembrie. Timişoara, ora 08.00. In acea dimineaţă, Securi¬ 
tatea judeţului Timiş şi-a desfăşurat activitatea normal. Maiorul Radu 
Ţinu va lucra împreună cu locotenent-colonelul Kope R. la întoc¬ 
mirea raportului referitor la agentul maghiar Varga Ladislau, care 
luase contact cu Ambasada Ungariei. Filajul prezintă şi el raportul - 
linişte. „In dimineaţa de 16 decembrie 1989, la ora 08.00 - declara în 
proces Ion Florea, fost secretar al Comitetului Judeţean Timiş al 
PCR am fost chemat de Radu Bălan, odată cu mine venind şi 
ceilalţi secretari: Bolog Vasile, Avram Teodorea, Boiboreanu Viorica 
şi Lazureanu Aurel. Bălan Radu ne-a informat cu privire la cazul 
Tokes şi anume că în Piaţa Maria s-au adunat trei-patru sute de 
persoane care-şi exprimau opoziţia faţă de măsura de evacuare a 
pastorului ce urma a fi luată. Prim-secretarul ne-a informat că pentru 
dezorganizarea acelei manifestaţii urmează a fi infiltraţi alţi 
patru-cinci sute de oameni cu diferite responsabilităţi pe linia 
muncii de partid sau de sindicat. Ne-a mai precizat că deja printre 
aceşti demonstranţi se găsesc lucrători din aparatul Inspectoratului 
Judeţean al Ministerului de Interne" 68 . Având în vedere că la ora 
08.00 nu era nimeni în faţa casei parohiale, decizia lui Bălan pare de 
neî nţeles. Ea capătă un înţeles - determinat şi de natura măsurii care 


67 ' Jbidem. 

® GSJ^M, Dosar 6/1990, Declaraţia martorului Florea Ioan, p. 1. 


50 



Cronologia evenimentelor din decembrie 1989 

urma a fi luată - doar dacă în noaptea de 15 spre 16 decembrie Emil 
Bobu l-a informat pe Nicolae Ceauşescu asupra convorbirii sale cu 
Bălan, iar Ceauşescu l-a sunat tot în aceeaşi noapte pe Bălan la Timi¬ 
şoara şi i-a cerut să ia măsura neinspirată, dar tipică lui Ceauşescu, de 
a aduce muncitori care să-i ia la bătaie pe manifestanţii din faţa casei 
lui Tokes. Şi Bălan, şi Bobu au ascuns în proces această convorbire de 
noapte cu Ceauşescu, pentru că ordinul lui Ceauşescu se află la ori¬ 
ginea evenimentelor, iar ei l-au executat. 

16 decembrie, după ora 10.00. După convorbirea de dimineaţă 
cu Nicolae Ceauşescu, prim-secretarul Radu Bălan hotărăşte să nu 
execute ordinul de evacuare a lui Laszlo Tokes: „Sâmbătă, 16 decem¬ 
brie 1989, la ora 10.00, m-a sunat Ceauşescu Nicolae, interesându-se 
de situaţia privitoare la pastorul amintit. I-am expus-o aşa cum era în 
realitate, susţinând că nu se poate trece la evacuare, deoarece ho¬ 
tărârea judecătorească nu era încă executabilă. El mi-a ordonat să trec 
de îndată la evacuare, lucru pe care însă nu l-am făcut, tocmai în ideea 
de a nu da naştere la conflicte" 69 . 

16 decembrie, ora 11.00. începând cu ora 11.00, în sediul Comi¬ 
tetului Judeţean de Partid s-a dezvoltat un conflict personal între 
prim-secretarul Radu Bălan şi fostul prim-secretar Ilie Matei. Bălan 
va arăta în proces că „tot în aceeaşi zi, la ora 11.00, la Comitetul 
Judeţean de Partid şi-a făcut apariţia Matei Ilie, secretar al CC al 
PCR, care era învoit pentru a-şi rezolva unele probleme familiale. 
L-am pus pe acesta în temă cu situaţia creată în jurul pastorului 
menţionat, cu ordinul dat de Ceauşescu de a se trece la evacuare, la 
care Matei Ilie a fost de părere că trebuie să se pună în executare 
hotărârea de evacuare" 70 . S-a născut o contradicţie între cei doi lideri 
comunişti locali, provenită din faptul că Ilie Matei era fostul prim-se- 
cretar al judeţului Timişoara, iar Bălan îi luase locul doar de o lună şi 
jumătate. Conform unor surse din Primăria Timişoarei, Matei cu¬ 
noştea foarte bine cazul Tokes, fusese implicat în emiterea ordinului 


69 CSJ.SM Dosar 6/1990, Declaraţia inculpatului Radu Bălan (9.05.1990), p. 3. 
10 Ibidem. 

de evacuare şi îl considera pe Bălan încă nefamiliarizat cu situaţia 
judeţului şi cu a lui Tokes în particular. 

16 decembrie, ora 12.00. In jurul orei 12.00 în dreptul imobi¬ 
lului în care locuia Tokes erau strânse aproximativ 30 de persoane. 
De această dată, procentul curioşilor, al celor care poate încercau o 
solidarizare mută cu pastorul Tokes, este dominant; dintre cele 
aproximativ 30 de persoane lipsesc indivizii lumii interlope din 
ziua precedentă. 

16 decembrie, după ora 14 . 00 . La câteva minute după ora 14.00, 
străzile din apropiere se animă şi tramvaiele devin ceva mai 
aglomerate. Pentru cei care nu sunt familiarizaţi cu Piaţa Maria din 
Timişoara, trebuie precizat că aceasta este un nod important de 
circulaţie, locul unde angajaţii întreprinderilor de la periferie 
schimbă tramvaiele venite din trei direcţii diferite, pentru tramvaiele 
care circulă spre centru. In Piaţa Maria, în mod normal la ore de vârf, 
se adunau pentru a lua alte mijloace de transport multe sute de 
persoane. Era sâmbătă, iar programul de lucru al întreprinderilor 
timişorene se încheia la ora 14.00. 

16 decembrie 1989 , Bucureşti, după ora 14 . 00 . In jurul orei 
14 . 00 , generalul Vlad a venit la cabinetul lui Nicolae Ceauşescu 
pentru a-i prezenta un raport asupra vizitei în Iran. In anticameră era 
şi Emil Bobu, venit să-l informeze pe Ceauşescu asupra cursului 
evenimentelor din Timişoara, dar cei doi, Vlad şi Bobu, nu-şi vor 
vorbi. La un moment dat, Ceauşescu iese şi spune un singur lucru: 
„Vlade, cu tine vreau să stau de vorbă", apoi pleacă la Casa Po¬ 
porului. După aproximativ o oră, Ceauşescu se întoarce, nu-i dă nici 
o atenţie lui Bobu şi intră în birou împreună cu Vlad. Aici, şeful DSS 
îi prezintă detaliile vizitei timp de aproape o oră şi jumătate. 
Ceauşescu a părut neaşteptat de mulţumit şi entuziast de programul 
vizitei şi, mai ales, de cifra contractelor economice care urmau să fie 
semnate. Nimic despre Timişoara. Până la ora 17.00 din ziua de 
16 decembrie 1989 , nici imul dintre subalternii săi nu-1 informaseră 
pe $e£ui DSS despre evenimentele de la Timişoara, deşi ofiţerii Sima 

şi Ţinu sunaseră la Bucureşti în repetate rânduri şi îl ţinuseră la 
curent pe ofiţerul de serviciu pe departament, colonelul Raţiu. 

16 decembrie, ora 16 . 00 . In jurul orei 16.00, în strada Timotei 
Cipariu apare un grup compact, de aproximativ 60-70 de persoane, 
care se opreşte în dreptul casei lui Tokes, ocupând şi o parte din 
carosabil. Securitatea îşi trimite rapid oamenii printre cei veniţi, iar 
Radu Ţinu se duce personal pentru a afla ce se întâmplă. De la 
ziaristul Teodor (Doru) Burza, venit în scurt timp şi el la faţa 
locului, află că sunt sindicalişti trimişi de primarul Petre Moţ să 
împiedice adunarea manifestanţilor şi, la nevoie, să-i împrăştie. Prin 
această decizie stupidă, autorităţile locale constituie ele însele un 
grup masiv de peste 100 de persoane în faţa casei lui Tokes, 
trezind curiozitatea trecătorilor. Teza unei mulţimi de 1 000 de 
persoane prezente în dimineaţa sau după-amiaza zilei de 16 decem¬ 
brie nu este realistă. 

16 decembrie, Bucureşti, ora 16 . 30 . In după-amiaza de 16 decem¬ 
brie, Emil Bobu va lua şi alte măsuri, aşa cum aflăm din declaraţia 
adjunctului său, Nicolae Mihalache: „In data de 16 decembrie 1989, la 
ora 16.30, din ordin, m-am prezentat la Bobu Emil care, de faţă cu 
Constantin Radu, mi-a spus următoarele: «Vei pleca la Timişoara. In 
cursul acestei nopţi va trebui să fie evacuat un pastor, problema de 
care se vor ocupa organele Ministerului de Interne. Cumpănaşu Ion 
va discuta cu pastorul şi îi va preciza noua parohie. Toate indicaţiile 
necesare au fost transmise şi prim-secretarului Radu Bălan. Tu nu vei 
avea altă sarcină decât aceea de a mă informa cu evoluţia situaţiei de 
la Timişoara»" 71 . 

16 decembrie, Timişoara, ora 17.00. In jurul orei 17.00, în zona 
străzii Timotei Cipariu şi a Pieţei Maria se strânseseră aproximativ 
200-300 de persoane, între care Lorin Fortuna şi Claudiu Iordache, 
care se duc acolo împreună cu membri ai familiei. Orice număr de 
persoane peste 100 se referă la următoarea componenţă: informatorii 


71 CSJ.SM, Dosar 6/1990, Declaraţia martorului Nicolae Mihalache (1L.06.1990), pi 2. 

Securităţii, filajul, micul grup de enoriaşi (8-12 persoane), câţiva 
cetăţeni curioşi sau intim solidari cu Tokes (aproximativ 20-30) şi 
grupul masiv de sindicalişti adus de primarul Moţ (60-70 de per¬ 
soane). Dincolo de aceste cifre sunt cei care se adună după ora 16.00 
din curiozitate, văzând mulţimea neobişnuită din faţa casei lui Tokes 
(majoritatea), şi cei câţiva care au afirmat după revoluţie că aşteptau 
un prilej pentru a-şi manifesta protestul, la care se adaugă grupul de 
tineri energici care apare şi face prima agitaţie. 

16 decembrie, după ora 17.00. La câteva minute după ora 17.30, 
în zona de adunare se produce un eveniment pe care îl putem 
considera determinant. Laszlo Tokes iese de mai multe ori la fereas¬ 
tră sau transmite prin apropiaţii săi mulţimii să plece din faţa casei. 
In pofida teoriilor despre incitare cu care a fost intoxicată şi Comisia 
senatorială, şi presa, Laszlo Tokes a acţionat în seara zilei de 16 de¬ 
cembrie pentru încetarea manifestaţiei şi părăsirea străzii. Con¬ 
form enoriaşului Gazda Arpad, care se afla în casă cu Tokes, acesta a 
considerat adunarea din faţa casei sale o provocare a Securităţii (este 
posibil să fi aflat de cei 60-70 de sindicalişti) şi a ieşit de mai multe 
ori cerând oamenilor să plece, să se ducă acasă pentru că este 
în siguranţă şi nu-1 ameninţă nimeni. El respecta înţelegerea din 
ziua precedentă cu primarul Petre Moţ. De altfel, dimineaţă apă¬ 
ruseră geamgiii şi puseseră geamurile care lipseau, Tokes fusese 
aprovizionat cu lemne şi alimente, iar doctorii veniseră să o consulte 
pe soţia însărcinată a pastorului. Colonelul de Securitate Pele 
confirmă scena: „Tokes îndemna oamenii să se împrăştie, le vorbea 
din geam, probabil că s-a speriat că s-a adunat atâta lume". Această 
scenă a avut un anumit echivoc. Nucleul de adepţi ai lui Tokes a 
început la un moment dat să scandeze „Libertate!", fiind vorba de 
libertate pentru pastorul reformat. Acest strigăt a fost interpretat 
apoi ca un strigăt de libertate pentru poporul român, împotriva lui 
Ceauşescu. Nici o legătură. Conform mărturiei celui mai serios şi 
mai echilibrat martor de la Timişoara, Miodrag Milin, Tokes iese la 
fereastră, „a făcut apoi semn şi le-a zis: «Dar eu sunt liber!» Lumea 
din faţă însă a întrebat: «Cine este în spatele dumneavostră?». 
Pastorul a propus să vină cinci persoane, ca să se convingă. Nu a 


54 



Cronologia evenimentelor clin decembrie 1989 

mers nimeni“ 72 . Fără îndoială că dezamorsarea legendei cu securiştii 
care sunt în spate nu convenea. Oamenii au fost incitaţi să scandeze 
în continuare, fapt care l-a deranjat pe Tokes. „Acesta a ieşit la geam, 
zicând: «Plecaţi acasă, nu vă periclitaţi viaţa pentru mine, nu mă vor 
lua, mi-au dat asigurări»" 73 . Pentru că oamenii de la uşă au insistat, 
după un timp pastorul a apărut din nou: „«Fraţilor, repet, nu sunt în 
pericol. Pe de altă parte, v-aş ruga să mă lăsaţi să-mi pregătesc predica 
pentru mâine. Ştiu, vreţi să mă ajutaţi, dar îmi faceţi numai greutăţi. 
Repet, nu sunt în pericol. Dacă vreţi să vă convingeţi, formaţi o 
delegaţie de trei inşi...»" 74 . Eşecul căutării securiştilor din casa lui 
Tokes, dar mai ales demersurile insistente ale acestuia de a fi lăsat 
în pace au avut un efect aşteptat asupra agitatorilor acelei mulţimi. 
Ei au pierdut la scurt timp după ora 17.00 din ziua de 16 de¬ 
cembrie CAUZA care le alimenta agitaţia. Este clipa în care 
interesul pentru pastorul reformat Laszlo Tokes se transferă 
protestului social. 

16 decembrie, după ora 17.30. Formarea massei critice. în nu¬ 
mai câteva minute, cu aproximaţie între 17.20 şi 17.30, şi pentru 
numai câţiva metri, din strada Timotei Cipariu în Piaţa Maria, 
grupul de tineri agitaţi şi nucleul de nemulţumiţi a făcut gestul 
fundamental al supravieţuirii sale ca mulţime: a tras pantograful 
tramvaiului, l-a oprit şi a blocat circulaţia. Câţiva copii ai străzii au 
aruncat cu pietre în geamurile tramvaielor. In câteva minute zona s-a 
umplut cu oamenii daţi jos din tramvaie. Unii au plecat nervoşi pe 
jos acasă, mulţi însă au rămas pe loc pentru a vedea ce se întâmplă. Se 
forma astfel instinctiv masa critică a mulţimii. Studentul israelian 
Cristian Bogdan a surprins momentul: „Tramvaiele staţionau, care 
cum venea era oprit, demonstranţii trăgeau frânghiile pantografelor, 
goleau vagoanele. In mulţime nici un miliţian, nici o uniformă. Am 
stat acolo până spre ora douăzeci umblând printre demonstranţi, 
ascultând ceea ce spuneau oamenii care se urcau pe scările şi 

72 Miodrag Milin, loc. cit. y p. 52. 

73 îbidem, p. 53. 

74 Titus Suciu, op. cit , p. 28. 

tampoanele tramvaielor şi vorbeau" 75 . Alertat de informaţiile venite 
de la Securitate în legătură cu probabilitatea ridicată a îndreptării 
mulţimii către Comitetul Judeţean de Partid, prim-secretarul Radu 
Bălan dă dispoziţie la ora 17.30 şefului Gărzilor Patriotice să formeze 
mai multe detaşamente pentru apărarea sediului local al partidului. 
Comisia senatorială reconstituie momentul şi afirmă că, în final, „nu 
pot fi aduşi la sediu decât 204 luptători". Forţele Miliţiei au fost total 
absente de pe stradă în timpul acestor evenimente. 

16 decembrie. Timişoara, după ora 17.30. Nicolae Ceauşescu îl 
sună din nou pe Radu Bălan, acuzându-1 că îl dezinformează, 
situaţia din Timişoara fiind mult mai gravă. Imediat ce secretarul 
lui general închide telefonul, Radu Bălan îi cere şefului Gărzilor 
Patriotice să adune un număr de luptători din întreprinderile 
timişorene pentru a apăra sediul judeţean al partidului. „După aproxi¬ 
mativ 30 de minute de la anterioara convorbire - declara mai 
departe Radu Bălan Ceauşescu Nicolae m-a sunat din nou la tele¬ 
fon, întrebându-mă dacă a ieşit armata. I-am răspuns că nu este 
nevoie de aşa ceva şi că nici nu a ieşit, după care, spunându-i că am 
mobilizat doar 204 luptători din Gărzile Patriotice, mi-a închis 
telefonul, nervos". Este prima informaţie despre invocarea ordinu¬ 
lui de ieşire a Armatei pe străzile Timişoarei. 

16 decembrie. Timişoara, ora 18.00. La ora 18.00 apare la CJP 
Nicolae Mihalache, adjunctul lui Bobu, care împreună cu Radu 
Bălan se deplasează în zona incidentelor. Decizia lor spune încă o 
dată totul: „Când au revenit din zonă, cei doi şi-au manifestat 
nemulţumirea întrucât măsurile preconizate a se lua în vederea 
îndepărtării acelor manifestanţi nu se realizaseră, pricină din care 
Radu Bălan a hotărât să se mărească numărul muncitorilor ce urmau 
a fi infiltraţi printre manifestanţi" 76 . La ora 19.00, Cumpănaşu îl va 
suna pe Ion Dincă şi îi va comunica faptul că Bălan este incapabil să 
stăpânească situaţia. 


IŞ. Ibidenţ p. 22. 

74 Dosar nr. 6/1990, Declaraţia martorului Florea Sofronie (8.06.1990), p. 2. 


66 



Cronologia evenimentelor clin decembrie 1989 

16 decembrie, Comandamentul Armatei a 3-a, Craiova, ora 
19.00. Conform unui raport militar, în seara de 16 decembrie, 
generalul Roşu, comandantul Armatei a 3-a cu comandamentul la 
Craiova, a fost informat de locotenent-colonelul Zeca, înlocuitorul 
la comanda Diviziei 18 din Timişoara, asupra evenimentelor din 
oraş. Generalul Roşu a raportat mai departe ministrului apărării, 
generalul Vasile Milea, iar acesta lui Nicolae Ceauşescu. In 
volumul 24 INSTANŢĂ al procesului de la Timişoara, se află şi 
raportul UM 01008, şi extrasul din raportul unităţii: „16 de¬ 
cembrie, ora 19.00, ALARMĂ". Ea a fost mai mult ca sigur o 
alarmă „locală", dată la nivel de armată, adică la nivelul Armatei a 
3-a care subordona unităţile militare din Timişoara. Ministrul 
Vasile Milea a fost informat şi a aprobat acea primă treaptă de 
alarmare, dar nu mai mult. 

16 decembrie, Bucureşti, sediul DSS, ora 19.00. In jurul orei 
19.00, când generalul Iulian Vlad se informează asupra tuturor 
aspectelor legate de incidentele de la Timişoara, atât despre 
confuzia care domnea la Consiliul Judeţean, cât şi despre implicarea 
Armatei, şeful Securităţii îl sună pe colonelul Sima şi îi ordonă să 
treacă la activitate informativă şi, totodată, să oprească orice 
implicare în stradă a lucrătorilor Securităţii. El îi va spune lui Sima 
literalmente: „Nu avem ce căuta în stradă să ne punem poalele în 
cap!" Maiorul Radu Ţinu confirmă ordinul venit de la generalul 
Vlad cu următoarea formulare: „Să nu ne lăsăm angrenaţi în eve¬ 
nimentele din oraş" 77 . In continuare, generalul Vlad ordonă con¬ 
vocarea conducerii DSS. 

16 decembrie, Timişoara, după ora 20.00. Factorul politic este 
în măsură să considere în acest moment fie că manifestaţia poate fi 
gestionată paşnic, prin dialog, negocieri, înţelegeri, fie că legea a fost 
deja încălcată şi este autorizat de aceasta să riposteze în forţă. 
Factorul politic - Nicolae Ceauşescu personal, apoi Emil Bobu şi 


77 Radu Ţinu, op. cit., p. 254. 

Radu Bălan - a hotărât atunci să folosească forţa. „Apar maşini de 
pompieri şi apoi militari cu scuturi. Oamenii sunt alungaţi de lângă 
locuinţa lui Tokes şi se regrupează la podul care face legătura din 
Piaţa Maria spre Centru. O vreme situaţia e staţionară. Lanţul de 
militari se află în Piaţa Maria, unde se despart tramvaiele 1 şi 6. Intre 
grosul mulţimii şi militari e o distanţă destul de mare. Câţiva de¬ 
monstranţi strigă lozinci şi se agită, însă majoritatea oamenilor se 
poartă ca simpli spectatori. Lanţul de ostaşi începe să înainteze 
bătând cu bastoanele în scuturi. Oamenii intră în panică. Ostaşii 
înaintează până peste pod separând mulţimea în două“ 78 . Se formează 
două coloane de manifestanţi. Este de precizat că încă din Piaţa Maria 
în rândurile mulţimii apăruseră două curente: să se deplaseze la Co¬ 
mitetul Judeţean de Partid pentru a-şi continua protestul şi ideea mai 
elaborată de a se deplasa în complexul studenţesc pentru a-i mobiliza 
pe studenţi la luptă, pentru a mări şi numărul, şi forţa violentă a 
mulţimii, şi apoi astfel configuraţi să se ducă la Consiliul Judeţean. 
Interesantă este reacţia conducerii Securităţii locale: „Raportam per¬ 
manent colonelului Sima, secvenţă cu secvenţă, şi ştiu că el, la rândul 
lui, raporta la CJP şi la Bucureşti, conform ordinelor primite. Sima 
ne întreba, în esenţă, de fiecare dată: «Sunt străini? Sunt unguri? Ce 
vor? Ce fac?» Şi atât. Nu s-a ordonat nimic altceva. Nu am primit în 
acea perioadă nici un ordin. Raportam, el asculta, punea aceleaşi 
întrebări, apoi închidea telefonul" 79 . Odată cu venirea nopţii, şeful 
filajului îl va suna din nou pe Sima, semnalându-i că lumea scandează: 
„«Ce strigă?» - s-a interesat Sima. I-am raportat: «Tovarăşe colonel, se 
scandează Pâine, libertate!» «Lasă-i să strige!», a fost răspunsul colo¬ 
nelului Sima". 80 Nicolae Mavru a surprins foarte bine şi raportul 
între nucleul incitator şi mulţimea de cetăţeni manipulaţi: „Aceşti 
câţiva tineri, maximum zece, fluturând un steag, au început să strige: 
«Haideţi după noi, spre Comitetul Judeţean!», moment în care se 
rupeau din mijlocul nucleului şi al mulţimii şi o porneau spre Piaţa 
Maria. Nimeni nu i-a urmat. Au mai încercat o dată şi încă o dată, în 


78 Marius Mioc, op. cit., p. 19. (Relatare Marius Miocj 

79 Nicolae Mavru, Revoluţia din stradă, Ed. RAO, Bucureşti, 2004, p. 81. 

80 Ibidem, p. 84. 


58 



Cronologia evenimentelor din decembrie J 989 

total de vreo opt, nouă ori, să facă aceeaşi mişcare pentru desprin¬ 
derea mulţimii şi orientarea ei spre atacarea sediului partidului. După 
aproximativ o oră, timp în care lumea se cam plictisise de oratorii de 
pe tampoane, au reuşit să pună în mişcare circa şaptezeci de persoane. 
Cu sfială la început, au mers vreo sută de metri, exact până în 
apropierea grupului statuar Maria, şi s-au răspândit" 81 . Grupul de 
instigatori maghiari se întorcea furios în mulţime, iritat de lipsa de 
cooperare şi de curaj a românilor. Atunci s-a încercat radicalizarea 
mesajului şi pentru prima oară a fost lansată lozinca „Jos Ceauşescu!" 
Scena are un iz comic ce nu poate fi ratat: „îmi amintesc bine, 
deoarece eram lângă maiorul Radu Ţinu şi strigam şi noi alături de 
ceilalţi «Jos Ceauşescu!» Noi strigam cu ruşine, totuşi pentru că era 
şeful statului în funcţie şi comandantul suprem. Mă uitam la Ţinu şi 
mai mult ca sigur gândea ca şi mine: Dacă ne recunoaşte cineva? Dacă 
ne vede, dracului, cineva strigând «Jos Ceauşescu!» împreună cu ăştia 
şi ne raportează mai sus? Eu poate mai scăpăm, că eram în filaj şi 
aveam obligaţia să mă confund cu mediul, dar Ţinu... Chiar în acel 
moment l-am contactat din nou pe colonelul Sima: «De data asta se 
strigă jos cu... tovarăşul... Ceauşescu!», i-am spus mai cu fereală. A 
avut aceeaşi reacţie: «Lasă-i să strige!», apoi m-a mai întrebat dacă 
sunt violenţi. Nu, nu erau violenţi momentan. «Ce-ai zis că scan¬ 
dează? Cum scandează?», a repetat, ca şi cum nu înţelesese de prima 
dată. De data asta i-am spus în clar: «Se scandează Jos Ceauşescu!» 
«Lasă-i să strige!», a fost răspunsul colonelului Sima" 82 . Nu a fost 
vorba de o „fraternizare" a Securităţii cu manifestanţii din Piaţa 
Maria, ci de un refuz al implicării. 

16 decembrie, Timişoara, atacarea sediului CJP Timiş, apro¬ 
ximativ ora 21.00. Cele două coloane pornite din Piaţa Maria - una 
pe Podul Mihai Viteazul, alta pe Podul Michelangelo - vor trece mai 
întâi printr-un episod dramatic. In mod neaşteptat, se stinge 
iluminatul public şi întreaga zonă a oraşului rămâne în beznă. In acea 
beznă s-a strigat pentru prima oară „Jos Ceauşescu!" La somaţiile 


81 Ibidem. 

82 Ibidem, p. 85. 

Securităţii, lumina a fost reaprinsă după aproximativ 5 minute. Co¬ 
loana şi-a urmat drumul, şi mai hotărât, către complexul studenţesc. 
Aici însă răspunsul studenţimii a fost nul. Nu au ieşit. După 
revoluţie au fost mărturii care au arătat că unul sau doi studenţi au 
sărit geamul pentru a scăpa de supravegherea profesorilor sau a 
securiştilor din clădire. Nu îi supraveghea nimeni. Adevărul este că 
studenţimea nu s-a asociat acelei mişcări, probabil pentru că nu îi 
cunoştea cauza sau din simplul motiv că era în vacanţă. In faţa acestei 
situaţii limită, grupul manifestanţilor hotărăşte să se îndrepte spre 
Comitetul Judeţean de Partid. In drum, pe Podul Michelangelo, 
coloana este întâmpinată de primarul Petre Moţ, care încearcă să-i 
oprească: „Gândiţi-vă ce faceţi, fraţi români!", dar este bătut. 83 Ajunşi 
în faţa clădirii care reprezenta autoritatea politică, manifestanţii 
scandează lozinci anticeauşiste şi anticomuniste, cerând în acelaşi 
timp ca prim-secretarul Bălan să coboare pentru un dialog, situaţie 
paradoxală la care sigur că nu s-a gândit nimeni atunci. Martorul 
Adrian Matei Kah afirmă că „aici ne-am oprit şi câţiva tineri au spart 
însemnele comuniste (secera şi ciocanul) şi s-a strigat ca până atunci 
pe traseu: «Vrem saloane de Crăciun, nu conducători nebuni!», 
«Vrem căldură!», «Vrem mâncare!» Dar în loc să vină cineva să dis¬ 
cute, o maşină de pompieri s-a apropiat stropind demonstranţii" 84 . 
Martorul Radu Mircea descrie acest moment cu câteva amănunte în 
plus: „Chiar dacă n-au avut mijloace potrivite, doi tineri s-au căţărat, 
acesta e cuvântul, căţărat, la lumina unor lanterne, pe zidul Consi¬ 
liului - se foloseau doar de intervalele dintre structurile clădirii! - 
pentru a smulge stema. Au ajuns până la ea, n-au reuşit însă să o dea 
jos, fiindcă aveau o poziţie proastă, iar stema stătea foarte bine prinsă 
în ancorele ei“ 85 . Şi studentul israelian Cristian Bogdan a asistat la 
scenă: „In faţa Consiliului, trei inşi încercau să dea stema jos, nu 
reuşeau, era foarte bine prinsă şi ei nu aveau nici o unealtă; jos se 
strigau lozinci, după un timp s-au manifestat altfel, au spart vitrinele 
librăriei din apropiere, au dat foc cărţilor lui Ceauşescu, au spart 


83 Marius Mioc, op. cit., p. 15. 

84 Ibidem. 

85 Titus Suciu, op. cit., p. 25. 

poarta Consiliului. Cam pe atunci au apărut miliţienii cu scuturi, 
căşti şi bastoane" 86 . Precizăm că întreaga scenă a distrugerii însem¬ 
nelor de pe clădirea CJP a fost filmată de Securitate şi analizată a 
doua zi pentru a putea fi identificate persoanele participante. Acest 
film se găseşte în Arhiva SRI. Şeful filajului a văzut scena: „M-am 
amestecat printre oameni până aproape de trotuarul de lângă CJP, 
apoi, văzând că se îngroaşă gluma, m-am retras pe linia de tramvai. 
Deodată, doi tineri de 20-22 de ani s-au căţărat pe zidul CJP, cu o 
dexteritate care m-a uimit. Sunt convins că nici cei cu pregătire 
specială nu puteau să se caţere atât de uşor şi de repede. Au ajuns şi 
la stema PCR, şi la cea a României şi le-au aruncat. Erau îmbrăcaţi 
cu ceva gen salopetă neagră. După aceasta, au fugit, trecând pe lângă 
mine şi înjurând. Le-am reţinut perfect semnalmentele (...) Voi sări 
aici peste poveste şi voi menţiona că pe cei doi tineri i-am găsit a 
doua zi în penitenciar, unde m-am dus special pentru ei. Nu mai 
aveau bluza neagră de salopetă. Unul a declarat că este din Ardeal, 
altul din Moldova (Botoşani, parcă). Acte nu aveau. Au fost elibe¬ 
raţi pe 19 decembrie. Nici astăzi nu se ştie cine au fost. Numele 
declarate de ei nu există" 87 

Maşina de pompieri a fost atacată cu pietre, şoferul pierzând 
controlul volanului şi izbindu-se în peretele unei case. Martorul Dan 
Fleşeriu îşi aminteşte: „«Trebuie să spargem vitrinele! susţinea unul 
dintre manifestanţi, ca să rămână urme. Acum suntem puţini, peste 
câteva ore vom merge pe la casele noastre, aşa că mâine, cum în ziare, 
la radio ori la televiziune nu se va spune nimic, nu va şti nimeni de 
manifestarea noastră. Insă dacă mâine se vor vedea aceste urme, s-ar 
putea ca în seara ce vine să fim mai mulţi. Mai mulţi şi mai pu¬ 
ternici»" 88 . Martorul Gheorghe Curpas a participat la luptele de 
stradă din zona Comitetului de Partid Timiş: „Pe lângă pietre, oame¬ 
nii au rupt din copaci crengi, ciomege; trei inşi s-au angajat să smulgă 
o placardă de pe frontispiciul edificiului... Şi-atunci am fost atacaţi de 
miliţieni. De vreo treizeci de miliţieni care apăruseră de pe strada 

86 Ibidem, p. 23. 

87 Niculae Mavru, op. cit. y p. 88. 

88 Titus Suciu, op. cit p. 35. 

Filipescu, fiind echipaţi cu scuturi, ciomege şi căşti. Noi am început 
să aruncăm cu pietre în ei, ei însă înaintau mereu, unii dintre noi au 
dispărut, rândurile s-au rărit; cei mai curajoşi s-au dovedit tinerii din 
primele cinci-şase rânduri, «Nu fugiţi, laşilor!» strigau ei; între noi a 
căzut o bombă lacrimogenă, în aer au apărut particule, picături 
iritabile; am început să lăcrimăm, ba parcă ni s-a umflat gâtul, limba, 
dar continuam să ne batem, am prins un miliţean între noi şi l-am 
bătut cu ce am putut, pumni, picioare, ciomege" 89 . Martorul Vasile 
Rotărescu introduce în acţiune un amănunt care nu apare la alţi 
martori şi care nu este însoţit de explicaţii: „Noi aruncam cu sticle cu 
benzină, un fel de grenade ad-hoc, ei înaintau apăraţi de scuturi" 90 . 
Respingerea atacului din faţa Comitetului de Partid a reuşit să disper¬ 
seze o bună parte din manifestanţi, nucleul violent retrăgându-se pe 
două coloane şi distrugând magazine în drumul său. Spre miezul 
nopţii s-au izolat două focare de conflict, unul înapoi spre Piaţa 
Maria, altul în zona Regionalei CFR. In aceste locuri, luptele între 
manifestanţii violenţi şi forţele de ordine s-au dat corp la corp, în 
timp sau la scurtă vreme după ce persoane violente spărgeau vitrinele 
şi incendiau interiorul. Tot în acest moment de scădere a intensităţii 
acţiunilor nucleului violent şi de ofensivă a forţelor de ordine apar în 
diferite locuri autoturisme şi autocamioane străine 91 . 

16 decembrie, ora 22.00. Comisia senatorială arată că „în aceeaşi 
zi, din ordinul ministrului de interne, în toate unităţile subordonate 
acestui minister, a fost introdusă Situaţia nr. 2 prevăzută de ordinul 
2030 din 15.05. 1972" 92 . Ora declarării Situaţiei nr. 2 o aflăm de la 
generalul Grigorie Ghiţă, în timpul audierii sale din 1994: „In 16 de¬ 
cembrie, ora 20.00, m-a sunat Vlad la domiciliu să mă prezint la 
Comandament, la Băneasa, în spatele Institutului de Meteorologie şi 
Hidrologie. Am fost informat de situaţia de la Timişoara. Am luat 
legătura cu generalul Bunoaica, comandantul brigăzii de la 


89 Ibidem., p. 30. 

90 Ibidem ,, p. 33. 

91 Ibidem, p. 48. 
92 Ibidem. 

Timişoara, i-am dat misiunea să nu permită intrarea sau ieşirea în 
biserica reformată din Timişoara. La ora 22.00 s-a ordonat la MI 
aplicarea Ordinului 230/1973, deci Situaţia nr. 2, stare de alertă a 
efectivelor. Am transmis ordinul în teritoriu" 93 . 

16 decembrie, Timişoara, strada Timotei Cipariu, după ora 
22.00. Din cercetările Comisiei senatoriale ştim că în zonă au fost 
trimise mai întâi 28 de cadre de miliţie fără armament şi echipament 
de luptă, însă seara târziu. Filajul a surprins relaţia între aceştia şi 
demonstranţi: „Ofiţerii de miliţie, cu mult calm, cel puţin la început, 
au cerut celor câteva sute de oameni să plece la casele lor, să fie 
liniştiţi, să-şi vadă de treburi. O parte s-au lăsat convinşi de vorbele 
acestor ofiţeri arhicunoscuţi, unor manifestanţi fiindu-le chiar ruşine 
că se aflau faţă în faţă cu ei. Am asistat la dialoguri din care am 
constatat că într-adevăr oamenii se cunoşteau: «Măi, Gheorghe, du-te 
acasă», «Nea Traiane, să nu ne bateţi», «Nu vă bate nimeni, măi, 
duceţi-vă acasă la copii» etc." 94 Apoi, apare un pluton de intervenţie 
cu bastoane, scuturi şi căşti format din aproximativ 80 de cadre de 
miliţie, şi 2-3 maşini de pompieri. Marius Mioc face o distincţie 
binevenită între cele două grupuri de miliţieni. La apariţia primului 
grup de miliţieni neînarmaţi, mulţimea „are un moment de derută". 
„Era anormal ca 200-300 de oameni să se teamă de 10 miliţieni - 
continuă Mioc - şi totuşi aşa era. Uniforma de miliţian îşi păstra încă 
un prestigiu total inoportun în conjunctura respectivă. Sunt necesare 
acţiuni pentru revenire la normalitate. Se strigă «Laşii!» către cei care 
se retrăseseră. «Uite câţi suntem noi şi câţi sunt ei!»" 95 . Pasajul este 
semnificativ ca mărturie pentru psihologia mulţimii - teama de 
autoritate, reprezentată de uniformă, existenţa micului nucleu de 
indivizi curajoşi şi nevoia absolută de a constitui mulţimea psiho¬ 
logică şi pe cea numerică. In strigătul „Laşii!" se găsea toată spaima 
celor curajoşi, că vor fi lăsaţi singuri în faţa forţei organizate a 


93 CSCED 1994, Declaraţia din 23 februarie 1994 a domnului Grigorie Ghiţă (manus¬ 
cris), Fond Arhiva Ziua , p. 1. 

94 Niculae Mavru, Revoluţia din stradă, Ed. RAO, Bucureşti, 2004, p. 90. 

95 Marius Mioc, op. cit., p. 18. 

autorităţii şi disperarea că ar putea să piardă singura lor protecţie - 
mulţimea. 

16 decembrie, Timişoara, ora 22.00. In privinţa răniţilor din 
rândurile forţelor de ordine avem o mărturie de la Timişoara, care 
provine de la o persoană calificată, medicul Octavian Onisei de la 
Secţia chirurgie I a spitalului judeţean: „Intre orele 21 şi 22 au fost 
aduşi şase membri ai unităţilor de luptă antiteroristă (USLA) bătuţi 
de populaţie". Trei dintre ei au fost internaţi la chirurgie, pentru 
intervenţii asupra unor răni deschise, un al patrulea a fost internat la 
neurologie (este vorba de cel lovit în cap de secretarul de partid de 
la magazinul „Bega"), iar alţi doi au fost pansaţi şi au plecat. Intre cei 
patru rămaşi în spital a fost remarcat căpitanul Dorneanu: „Striga 
mereu, striga în adevăratul sens al cuvântului că indivizii aceia sunt 
huligani, golani, că trebuie struniţi; striga că el nu era om oarecare ci 
comandant şi că trebuia să fie între oamenii lui, dacă nu cu totul, 
măcar cu capul, ca să-i comande, ca să le spună cum să facă, marele lui 
regret fiind acela că nu li s-a dat ordin să tragă , pentru a-i face 
chisăliţă". 96 Spre dimineaţă, probabil orele 02.00-03.00, la spital s-a 
prezentat un subordonat al căpitanului Dorneanu cu care acesta a 
avut un dialog: „Nu vă faceţi probleme, dumneavoastră o să vă faceţi 
bine, că i-am învins". „Cum i-aţi învins, că erau mulţi?" „I-am învins, 
aşa cum ne-aţi învăţat dumneavoastră." 97 In timpul anchetei, timişo¬ 
reanul Marius Mioc a fost bătut şi i s-a strigat: „Prea bun e Ceauşescu 
cu voi. Trebuia de la început să dea ordin să se tragă. Ai văzut că tot 
noi suntem mai tari? Care cum mişcă - îngeraş" 98 . Informaţia nu 
poate fi verificată, probabil că este literaturizată, dar pentru faptul că 
descrie o situaţie foarte similară cu cea de la Iaşi, trebuie să aibă un 
sâmbure de adevăr. Oricum, mărturiile privind starea de spirit a unor 
membri ai forţelor de ordine sunt importante pentru a înţelege 


96 Titus Suciu, op. cit., p. 37. 

97 Ibidem. 

98 Marius Mioc, op. cit., p. 22. (Mărturii despre faptul că au fost bătuţi în locurile de 
detenţie au publicat mai multe persoane reţinute în perioada 16-22 decembrie 1989.) 

atitudinea din momentul în care ordinul de folosire a muniţiei reale 
chiar s-a dat. 

16 spre 17 decembrie, Bucureşti, comportamentul ministerelor 
de forţă ale regimului comunist între orele 21.00 şi 06.00. 

Departamentul Securităţii Statului. La ora 21.00, generalul Vlad 
i-a convocat la sediul DSS pe şefii de direcţii şi a avut loc o analiză 
asupra situaţiei de la Timişoara. Şeful DSS a hotărât atunci trimiterea 
unei echipe de sprijin, pornind de la informaţia pe care o primise din 
CC că din conducerea politică centrală se intenţionează trimiterea 
unor echipe la Timişoara. Cum colonelul Raţiu era de serviciu pe 
minister, iar ceilalţi generali ezitau, generalul Macri s-a oferit să se 
ducă el. Aşa s-a format echipa Securităţii pentru Timişoara. Peste 
noapte, o dată la ora 22.00 şi a doua oară la ora 02.00, Ceauşescu a 
sunat întrebându-1 pe generalul Vlad ce măsuri a luat şi reproşându-i 
lipsa de implicare. Ministrul secretar de stat a precizat atunci că 
evacuarea lui Tokes nu este în sarcina Securităţii, ci a Justiţiei. 
Discuţia va fi întreruptă brutal de Elena Ceauşescu, iar preşedintele 
va închide telefonul. La ora 23.00, va pleca spre Timişoara trenul 
special în care se afla grupul de ofiţeri ai Securităţii condus de ge¬ 
neralul Emil Macri. 

Ministerul Apărării Naţionale. In declaraţia olografă dată de 
generalul Ştefan Guşă la 13 februarie 1990, şeful Marelui Stat 
Major arăta cum a început implicarea sa în evenimente. „In seara 
zilei de 16 XII, ora 21.30, am fost sunat de ofiţerul de serviciu pe 
MStM să mă prezint de urgenţă la minister şi că maşina a plecat 
către domiciliul meu. M-am prezentat direct în biroul ministrului 
apărării naţionale general-colonel Vasile Milea, care mi-a spus că a 
fost informat de către generalul-maior Roşu Dumitru, comandant 
Armata 3, că în oraşul Timişoara s-au produs tulburări generate de 
evacuarea unui preot reformat şi că printre persoanele respective 
sunt multe turbulente, creând dezordine în oraş. Am întrebat dacă 
este nevoie să aduc şi alte persoane din conducerea ministerului şi 
mi-a ordonat că nu e cazul, să-i verific dacă sunt la domiciliu, dar 
eu şi dânsul vom rămâne peste noapte la minister". Generalul 
Milea a sunat la Comandamentul diviziei mecanizate de la 

Timişoara şi a purtat o convorbire cu locotenent-colonelul Zeca, 
înlocuitorul comandantului, asupra situaţiei din oraş. Informaţiile 
acestuia erau foarte vagi şi se învârteau în jurul aceleiaşi imagini 
eronate despre acţiunile lui Laszlo Tokes şi ale grupului său de 
iredentişti. In continuare, până în jurul orei 24.00, generalul Milea 
şi generalul Guşă iau legătura cu armatele şi cu şefii de depar¬ 
tamente ale ministerului pentru a verifica prezenţa acestora în 
garnizoane. Milea primeşte telefoane alarmate de la conducerea 
politică a Timişoarei, cerându-i-se intervenţia Armatei. Unul din¬ 
tre telefoanele alarmate a fost de la fostul prim-secretar Ilie Matei, 
dovadă a faptului că trecea peste prim-secretarul Bălan, pe care îl 
considera „lipsit de fermitate". Ministrul apărării găseşte o mo¬ 
dalitate de a se eschiva, fie precizând că nu este un caz de inter¬ 
venţie militară, fie informând rituos că unităţile militare se află 
într-o situaţie operativă obişnuită, dar cu maximă atenţie din 
partea comandanţilor. In faţa acestui răspuns, prim-secretarul 
Bălan de la Timişoara apelează din nou prin intermediul liniei 
politice, până la Nicolae Ceauşescu, şi acesta îl va suna din nou pe 
Milea, ordonându-i să scoată Armata în stradă. Milea hotărăşte să 
mărească numărul de patrule militare pe străzile Timişoarei. Acum 
ministrul apărării a ordonat la rândul său unităţilor militare din 
Timişoara să organizeze cele 10 patrule formate din militari 
înarmaţi, dar fără muniţie la ei. La ora 24.00 şeful Marelui Stat 
Major s-a dus la culcare. 

Procuratura Generală. Procurorul general adjunct Gheorghe 
Diaconescu a fost primul din sistemul Justiţiei care a luat contact cu 
informaţii de la Timişoara: „In ziua de 16 decembrie, până pe la zece 
şi ceva seara, nu am ştiut nimic - a declarat Gheorghe Diaconescu în 
ziua de 3 septembrie 2003. Procurorul de serviciu pe Procuratura 
Generală, Dumitru Ioniţă, mi-a telefonat şi mi-a spus că procurorul 
Tilincă de la Timişoara i-a vorbit despre acea «aglomerare» din Piaţa 
Maria de la Timişoara, în legătură cu operaţia de evacuare a lui 
Tokes. Despre Tokes ştiam din februarie-martie. A fost un raport 
înaintat prim-secretarului Ion Coman prin care a fost informat că 
Tokes a oferit informaţii la doi ofiţeri maghiari, identificaţi cu gradul 
de maior, că a primit bani. Au fost capturate şi cele două chitanţe. 

Nu existau dubii asupra infracţiunii sale de spionaj. I-am cerut lui 
Ioniţă să ia relaţii, pentru că simpla aglomerare nu produce o alertă. 
După aproximativ o oră, revine spunând că este «agitaţie». Pe la 
24.00, l-am sunat pe Popovici. Nu ştia nimic. Nefiind informat pe 
vreo cale oficială şi la nivelul lui, nu era alertat. Ofiţerul de serviciu 
Ioniţă mă suna pe mine, nu pe Popovici, pentru că avea această 
obligaţie prin ordin. Ne-am dus totuşi la birou, eu şi Popovici. 
Popovici a vorbit cu Tilincă, dar acesta avea informaţii modeste. 
Atunci a luat legătura cu generalul Vlad de la care a aflat mai multe. 
Popovici a închis şi mi-a spus: «Cred că e cazul să pleci la Timişoara, 
maestre». M-am dus în cabinetul meu şi am luat la mână toate 
lucrările. Le-am lăsat în lucru cu bileţele pe fiecare dosar. Am lucrat 
aproximativ două ore, după care am revenit împreună cu Popovici 
acasă, spre ora 04.00 dimineaţă. Am dormit foarte puţin, una, 
maximum două ore, apoi m-am dus la aeroport, la prima cursă de 
Timişoara. Aşadar, la Procuratura Generală nu a fost nici o şedinţă a 
conducerii în seara de 16 decembrie. Numai noi doi (Popovici şi 
Diaconescu , n.a.)“". 

17 decembrie, Timişoara, evacuarea pastorului Laszlo Tokes. 
Intre orele 03.00 şi 05.00 ale dimineţii de 17 decembrie, din ordinul 
lui Nicolae Ceauşescu, preşedintele Tribunalului Judeţean Timiş 
dispune evacuarea forţată a lui Laszlo Tokes. „Acţiunea s-a des¬ 
făşurat în prezenţa executorului judecătoresc, a inspectorului de 
culte, a prim-vicepreşedintelui Consiliului Judeţean ce răspundea 
de problema cultelor şi a patru ofiţeri de miliţie" 100 . Evacuarea a 
fost ilegală, Codul de Procedură Civilă din 1989 indicând faptul că 
evacuările nu se pot efectua decât în zile lucrătoare, între orele 
08.00 şi 18.00. 

17 decembrie, Timişoara, ora 06.30. La ora 06.30 soseşte la Ti¬ 
mişoara automotorul cu grupul de ofiţeri ai Ministerului de Interne. 


99 Alex Mihai Stoenescu, Istoria loviturilor de stat în România , voi. IV, partea I, 
Ed. RAO, Bucureşti, 2004, p. 430. 

100 Sergiu Nicolaescu, op. cir., p. 57. 

Şeful Securităţii Timiş, colonelul Sima, îi informează pe generalii 
prezenţi şi pe ofiţerii superiori cu care veniseră asupra situaţiei, iar 
aceştia inspectează zona Piaţa Maria - Bulevardul 6 Martie, luând 
cunoştinţă la faţa locului de dimensiunile devastărilor. „Când au 
sosit generalul Macri şi ceilalţi, era linişte în oraş. După ce generalul 
Macri a revenit din zona Piaţa Maria - Bulevardul 6 Martie, unde 
s-a informat la faţa locului cu acele devastări de magazine în 
prezenţa celor mai sus amintiţi în scopul traducerii misiunii cu care 
veniseră de la Bucureşti de a se intensifica munca informativă 
pentru stăpânirea situaţiei operative, s-a luat în plus măsura trimi¬ 
terii în zona frontierei a mai multor ofiţeri de securitate, întrucât 
aveam informaţii că se va încerca să se trimită din străinătate 
elemente transfuge de origine română care să destabilizeze situaţia 
politică din ţară* 101 . 

17 decembrie. Bucureşti, ora 06.45. La ora 06.45, Nicolae 
Ceauşescu îi ordonă ministrului apărării să organizeze în Timişoara 
o defilare militară cu scopul de a descuraja continuarea acţiunilor de 
protest şi a atacurilor violente. In consecinţă, generalul Vasile Milea 
ordonă constituirea unor detaşamente însumând 500 de militari, 
desfăşurarea pe patru coloane şi defilarea cu drapelul de luptă şi cu 
fanfara pe patru trasee diferite din oraş. 

17 decembrie. Bucureşti, MApN, ora 07.30. La ora 07.30, 
generalul Guşă revine în biroul ministrului apărării şi este informat 
asupra măsurilor luate peste noapte. Apoi, Milea este sunat din nou 
de Nicolae Ceauşescu. După ce închide, i se adresează lui Guşă: 
„Uite, măi, ni se reproşează că armata nu a luat nici un fel de 
măsuri". La scurt timp va suna ministrul de interne, alertat de 
generalul Vlad în legătură cu intenţia de a scoate din nou Armata pe 
străzi pentru defilare: „A sunat Tudor Postelnicu, iar din frânturile 
de conversaţie am reţinut că acesta spunea că Ministerul de Interne 
stăpâneşte situaţia din Timişoara şi că nu are nevoie de armată 


101 CSJ.SM, Dosar nr. 6/1990, Declaraţia inculpatului Sima Traian (6.03.1990), p. 4. 

deocamdată, deoarece are securitate, miliţie şi grăniceri. Acest lucru 
l-a confirmat şi ministrul spunând: «Da, de câteva zile au luat şi 
grănicerii la ei»“ 102 . 

17 decembrie, Bucureşti, Nicolae Ceauşescu soseşte la CC al 
PCR, ora 08.00-08.30. Ce a făcut Nicolae Ceauşescu în dimineaţa 
zilei de 17 decembrie aflăm de la secretarul său personal, Mihai 
Hârjău: „In 17 decembrie ’89, Curticeanu m-a sunat să mă prezint 
urgent la birou. Mi-a spus că la Timişoara s-au desfăşurat evenimente 
grave - de genul celor de la Braşov -, că evenimentele sunt în curs. 
Ceauşescu a venit pe la 08.00-08.30 şi a avut loc o şedinţă CPEx (este 
vorba de Biroul Permanent , n.a.). A vorbit de mai multe ori cu 
Timişoara, cu Radu Bălan. Au venit şi Vlad, Postelnicu, Milea la şe¬ 
dinţa ce a durat circa 1 oră. Apoi iarăşi a vorbit cu Timişoara. La 
11.00-11.30, Ceauşescu a plecat prin Bucureşti, adică pe şantierele de 
construcţii. Am plecat acasă" 103 . 

17 decembrie, CC al PCR, şedinţa Biroului Permanent, ora 
10.00. Aşa cum a confirmat Ion Dincă, la ora 10.00 a avut loc o şe¬ 
dinţă a Biroului Permanent: „Am fost chemat de Ceauşescu cu o 
parte din membrii Biroului Permanent şi ne-a informat despre cele 
întâmplate la Timişoara foarte degajat, că problema este rezolvată, 
că preotul a fost evacuat, că au fost acte de vandalism, distruse 
magazine, se face o evaluare a pagubelor şi vom fi informaţi, dar să 
avem grijă să nu mai izbucnească asemenea conflicte pe teritoriul 
ţării şi să fie informat la timp, imputându-i lui Bobu că în dimi¬ 
neaţa zilei de 16, când a vorbit cu mine Bobu, trebuia să-l infor¬ 
meze şi pe el" 104 . 


102 PR.PMCj, Dosar nr. 14/P/1990, Declaraţia olografă a generalului Ştefan Guşă din 
13.02.1990 , p. 1. 

103 Comisia Senatorială pentru Cercetarea Evenimentelor din Decembrie 1989 
(CSCED), Stenograme, Declaraţia din 7 februarie 1994 a domnului Hârjău Mihai 
(manuscris), Fond Arhiva Ziua, p. 1. 

104 Constantin Sava, Constantin Monac, Revoluţia română din decembrie 1989 
retrăită prin documente şi mărturii , Ed. Axioma Edit, Bucureşti, 2001, p. 559. 

17 decembrie, Timişoara, ora 10.00. Prima cursă TAROM de 
dimineaţă aduce la Timişoara şi echipa Procuraturii Generale, 
condusă de Gheorghe Diaconescu. In interviul acordat autorului în 
ziua de 3 septembrie 2003 şi publicat în volumul Interviuri despre 
revoluţie , acesta a retrăit aceeaşi senzaţie de incompatibilitate între 
distrugerile din oraş şi timişoreni. 

17 decembrie, Timişoara, defilarea subunităţilor MApN, orele 
10.00-11.30. începând cu ora 10.00 pe străzile Timişoarei s-a des¬ 
făşurat defilarea militară ordonată de Ceauşescu. Patru coloane, 
corespunzător a patru unităţi militare din garnizoană (UM 01185, 
UM 01008, UM 01115, UM 01942), au trecut pe trasee stabilite din 
timp la Comandament. Defilarea a trei coloane s-a desfăşurat fără 
incidente, populaţia obişnuită a oraşului privind oarecum cu uimire 
acel marş, unii fără să aibă o explicaţie, alţii fără să ştie dacă nu se 
serbează vreun eveniment neanunţat. Au fost şi cetăţeni care, trecând 
prin centru şi văzând distrugerile, au legat defilarea militară de 
faptele din noaptea precedentă. Coloana Unităţii Militare 01185 însă 
a fost atacată de grupuri de indivizi violenţi, care până atunci nu se 
manifestaseră în vreun fel în acea dimineaţă. Comandantul detaşa¬ 
mentului, căpitanul Nicolae Roman, a declarat celei de-a doua Co¬ 
misii senatoriale la 11 mai 1994: „Din 17 decembrie *89, ora 08.00, în 
Timişoara am fost în centrul evenimentelor. Am condus în 17 de¬ 
cembrie, cu drapelul de luptă, unitatea prin oraş. Ordinul l-am pri¬ 
mit de la comandant, maiorul Bulai, dimineaţa pentru defilare. 
La ora 10.30 a venit şi fanfara, am repetat un cântec cu militarii. La 
10.50 am pornit cu muzica în frunte, drapelul de luptă şi apoi tru¬ 
pele. La Piaţa Maria era un cordon de scutieri, lume agitată ce scan¬ 
dau, ne huiduiau, am trecut apoi prin Piaţa Operei unde erau grupuri 
de cetăţeni, au început huiduielile şi îndemnurile: «Omorâţi-vă 
ofiţerii!» S-au adunat cetăţenii în jurul nostru, ne-au presat, unii parcă 
nu erau din Timişoara, aveau corpuri contondente" 105 . Atacul asupra 
detaşamentului militar în defilare, cu muzică, nu are nici o explicaţie 


105 CSCED 1989, Declaraţia din 11 mai 1994 a domnului Roman Nicolae , Fond 
Arhiva Ziua, p. 1. 

logică, nefiind vorba de o subunitate care să blocheze manifestanţii, 
să-i agreseze cumva sau să-i reprime. Ca act de intimidare militară nu 
poate fi înregistrat, deoarece armata^defilează cu diferite ocazii fără ca 
acest fapt să atragă furia mulţimii. In anul 1994, pe vremea când era 
preşedintele Comisiei senatoriale pentru cercetarea evenimentelor 
din decembrie 1989, Valentin Gabrielescu, fruntaş al PNŢcd, a de¬ 
clarat în legătură cu defilarea din 17 decembrie: „Ideea nu este nouă, 
nici originală, se foloseşte şi în alte părţi. Englezii spun: To show the 
flag („A arăta drapelul"). Cred că ideea a fost bună. Voia să arate 
populaţiei Timişoarei: «Armata este aici! Cântăm! Defilăm! Nu repri¬ 
măm, nu atacăm! Dar suntem prezenţi!» Şi americanii trimit câte un 
vas să arate că sunt prezenţi acolo unde apare câte un conflict... Insă 
Milea nu se aştepta la ceea ce a urmat. A ieşit ce a ieşit... Bieţii 
oameni, care nu făceau nimic - cântau şi arătau drapelul -, au păţit 
ceva cu totul neobişnuit în România: să fie fluieraţi, huiduiţi, să se 
arunce în ei cu pietre..." 106 Martorul Sorin Bocereanu arată că 
defilarea a fost un act de provocare a nemulţumirii populaţiei, în 
raport cu zvonurile despre violenţele petrecute cu o noapte înain¬ 
te. 107 O altă declaraţie, cea a revoluţionarului Radu Mircea, intro¬ 
duce un amănunt care ar putea explica trecerea de la calm la violenţă: 
„Când am ajuns în Kiittl, dinspre (Bdul) 6 Martie se apropia o fanfară 
militară. La început lumea a aplaudat, totul a fost perfect, formaţia şi- 
a văzut de drum, a trecut de brutărie, oamenii se luaseră după 
militari, numai că miliţienii de pe partea dreaptă a bulevardului - pe 
care până atunci nu se putea circula - au barat drumul din nou. Asta 
a iritat, au început huiduielile, apostrofările" 108 . 

17 decembrie, Bucureşti, MApN, ora 12.00. Ministrul apărării 
ordonă transmiterea la toate unităţile a indicativului TABELA ABC 
ANA. „Acest indicativ avea în vedere aplicarea unui set de măsuri 
organizatorice în scopul trecerii, în ordine, la desfăşurarea unor acti¬ 
vităţi care să asigure ridicarea capacităţii de luptă a comandamentelor 


106 Observatorul militar , Anul VI, nr. 51(262), 21-27 decembrie 1994, p. 4. 

107 Alex Mihai Stoenescu, op. cit., voi. IV (I), pp. 460-463. 

108 Titus Suciu, Reportaj cu sufletul la gură, Ed. Facla, Timişoara, 1990, p. 86. 

şi unităţilor. Printre acestea se număra şi asigurarea continuităţii 
conducerii în afara orelor de program şi pe timpul nopţii, ampli¬ 
ficarea controlului asupra modului cum se executa serviciul de zi şi 
de gardă" 109 . Indicativul TABELA ABC ANA a fost transmis ca ur¬ 
mare a anunţării oficiale a vizitei lui Nicolae Ceauşescu în Iran şi nu 
a avut vreo legătură cu evenimentele de la Timişoara. 

17 decembrie, Bucureşti, orele 12.00-12.30. Intre orele 12.00 şi 
12.30, Ceauşescu îl sună de două ori pe Vasile Milea, mai întâi repro- 
şându-i că nu a scos blindatele pentru defilare şi apoi informându-1 că 
„armata a fost atacată la Timişoara". Era vorba de incidentul cu fan¬ 
fara. Generalul Guşă a amintit scena în declaraţia sa olografă din 
13 februarie 1990: „După puţin timp a sunat din nou cabinetul 1, 
respectiv Nicolae Ceauşescu, deoarece ministrul a spus: «Am înţeles, 
tovarăşe secretar general, trimitem o companie de tancuri imediat. 
Am înţeles». După care a cerut imediat legătura la Timişoara şi a 
ordonat ca să pregătească imediat o companie de tancuri care să se 
deplaseze către centru, atenţionând să fie foarte atenţi şi să nu cumva 
să se tragă sau să se întâmple vreo nenorocire". Insistenţa generalului 
Guşă pe cuvântul imediat demonstrează cumva şi schimbarea atitu¬ 
dinii ministrului Milea. 

17 decembrie, Timişoara, 13.00-13.30. Reîncepe atacul asupra 
clădirii Comitetului Judeţean de Partid şi în foarte scurt timp s-a 
reluat devastarea magazinelor. De data asta, pe timpul zilei, fără 
protecţia nopţii. In jurul prânzului, la Timişoara se conturase o 
situaţie clasică de pierdere a autorităţii, determinată nu numai de 
violenţa atacurilor, ci şi de bâlbâielile forţelor de ordine. Acum se 
înregistrează mai clar existenţa unor instigatori calificaţi şi îndem¬ 
nurile unor indivizi „de acţiune", care antrenau mereu manifes¬ 
tanţii fie prin cultivarea curajului - „N-au voie să tragă", „Nu au 
gloanţe", „Puneţi copiii în faţă că nu vor trage în ei" etc. -, fie prin 


109 Autor colectiv, coordonator general de divizie (r) Costache Codrescu, Armata 
română în revoluţia din decembrie 1989, Ed. Militară, Bucureşti, 1998, p. 45. 

exemplul personal, menit, după cum arată mai toţi martorii con¬ 
semnaţi de publiciştii timişoreni, să-i intimideze pe soldaţi, pe 
tinerii din trupele de securitate-miliţie. Incidentele mai serioase au 
pornit în faţa sediului Consiliului Judeţean. Demonstranţii au fost 
întâmpinaţi cu jeturi de apă, însă grupul violent a atacat două dintre 
maşinile pompierilor şi le-a incendiat. Aproximativ 10-12 persoane 
au pătruns în sediu şi au început să devasteze, aruncând diferite 
obiecte, dar şi elemente de simbol ale regimului (tablouri, cărţi, 
steme, documente), după care au incendiat interiorul. In acel 
moment (între orele 13.00 şi 14.00), a apărut prim-secretarul Radu 
Bălan, care a încercat să dialogheze cu manifestanţii. „Oamenii l-au 
înconjurat imediat, între noi şi el deschizându-se un dialog. 
«Oameni buni, a spus el, am încercat să fac câte ceva. Eu sunt aici 
numai de două săptămâni, dar trebuie să recunoaşteţi, s-a îmbu¬ 
nătăţit situaţia la pâine, la carne...» «Cum să se îmbunătăţească? 
Nu-i adevărat!», i-am întors-o noi, acoperindu-1 nemulţumiţi. 
«Lăsaţi-1 să vorbească!», strigau alţii. Intervenţie inutilă, nu se putea 
înfiripa un adevărat dialog, doar se striga, fiecare avea adevărul lui 
şi voia să se facă auzit. «De ce, a tunat de lângă mine un glas, nu 
ne-aţi aşteptat cu microfonul pentru discuţii? De ce cu armata?» 
«Nu eu comand armata, oameni buni!» «Atunci măcar opriţi-o! - 
începuseră să apară forţele de ordine, dinspre Filipescu, care 
degajau terenul din faţa Consiliului. Spuneţi-le să ne lase în pace să 
vorbim, că noi asta dorim, să vorbim cu dumneavoastră şi să vă 
spunem ce ne doare.» Bălan ne-a ascultat ori s-a făcut că ne ascultă, 
s-a îndreptat spre forţele de ordine cu mâinile ridicate - l-am văzut 
pe acolo şi pe Rujoi, prim-vicepreşedintele Consiliului Popular 
Judeţean, dar lui nu-i dădea nimeni nici o atenţie şi nici el nu a făcut 
nimic -, s-a întors cu mâinile în sus şi către noi, că adică să nu fim 
agresivi, dar cei care tot înaintau şi ne tot împingeau erau ei, era 
un vacarm adevărat, noi strigam mereu, ei ne răsfirau, maşinile 
ardeau - două autotunuri şi două camioane - cu fum mult, la una 
dintre ele chiar a explodat ceva. Şi aşa, încet-încet, ne-au împins 
înspre Continental, acolo, nu după mult timp apărând nişte blin¬ 
date dinspre Aleea Sportivilor, apoi şi militari, intenţiile lor fiind 

destul de clare pentru că în afara cordoanelor ne lăsau să trecem, în 
interior însă nu..." 110 

17 decembrie, Bucureşti, MApN, Biroul Consiliului de Con¬ 
ducere al Armatei, ora 13.30. In jurul orei 13.00, generalul Vasile 
Milea convoacă la Ministerul Apărării o şedinţă cu adjuncţii, şedinţă 
care avea calitatea de Birou al Consiliului de Conducere. Cetăţenii 
României nu erau familiarizaţi cu faptul că, în realitatea regimului 
comunist din România, ministrul apărării naţionale nu conducea 
direct ministerul, în calitate de conducător al acestuia. Administrarea 
Ministerului Apărării din acel timp revenea Consiliului de Condu¬ 
cere, care, în temeiul Decretului 444/20 noiembrie 1972 privind 
organizarea şi funcţionarea Ministerului Apărării Naţionale, capi¬ 
tolul HI, art. 7 avea caracter deliberativ şi hotăra „în problemele 
generale privind activitatea acestuia". La capitolul II, Atribuţii , de 
exemplu, ministrului apărării nu-i revenea nici o autoritate de a 
decide în vreo problemă fundamentală. Aşadar, pentru a putea da 
ordine în Armată, generalul Milea adună în jurul orei 13.00 Biroul 
Consiliului, compus din prim-adjuncţi şi adjuncţi ai ministrului. La 
această adunare, prim-adjunctul politic al ministerului, generalul Ilie 
Ceauşescu, decide că „toate acestea (de la Timişoara y n.a.) sunt iniţiate 
şi se desfăşoară cu sprijin din afară, din Ungaria şi din alte ţări, 
inclusiv din URSS" 111 . 

17 decembrie, Bucureşti, în jurul orei 13.30. înainte de ora 
13.30, Nicolae Ceauşescu îl sună din nou pe Milea, îl informează 
despre atacarea şi redevastarea sediului Comitetului Judeţean de 
Partid Timiş şi îi comunică faptul că „a decretat starea de necesitate". 
Această informaţie o avem din Procesul Timişoara, unde, în volumul 
21, pagina 278, se află declaraţia colonelului Dumitru Ionescu, şefului 
grupului Operaţii din Marele Stat Major al Armatei: „La ora 13.30, în 
ziua de 17 decembrie, general-colonel Vasile Milea, ministrul apărării 


1,0 Ibidem, p. 91. (Mărturia lui Tudor Biclean) 

111 PR.PMCj, Dosar nr. 14/P/1990, Declaraţie olografă din 13 februarie 1990 a gener¬ 
alului Guşă y p. 3. 

naţionale, ordonă prin telefon comandantului marii unităţi - Divizia 
18 - următoarele: «Situaţia în Timişoara s-a agravat. Ordin să 
intervină Armata. Armata intră în alarmă de luptă. S-a decretat stare 
de necesitate»". Este primul ordin grav şi dramatic dat la Timişoara şi 
în acelaşi timp primul mare abuz, deoarece atât ordinul dat de 
Ceauşescu, cât şi ordinul transmis de generalul Milea era ilegal. 
Totodată, avem informaţia că „în ziua de 17 decembrie 1989, la ora 
13.00, ministrul de interne i-a comunicat colonelului Petre Teacă 
(şeful Comandamentului Trupelor de Grăniceri , n.a.) faptul că s-a 
declarat stare de asediu la Timişoara** 112 . Nici la ora 13.00, nici la ora 
13.30 nu a fost dat indicativul legal pentru alarma parţială de 
luptă, iar starea de necesitate nu fusese decretată conform legilor 
de atunci ale ţării. 

17 decembrie, Bucureşti, MApN, ora 13.30. Ministrul apărării 
naţionale, generalul Vasile Milea, emite ordinul de intervenţie, 
inclusiv cu arme de foc, la Timişoara. Ordinul dat lui Milea la telefon 
în ziua de 17 decembrie 1989, la ora 13.30, şi transmis întocmai de 
acesta unităţilor din Timişoara era neconstituţional şi ilegal. Prin 
urmare, şi dreptul de folosire a Armatei, în anumite situaţii din 
municipiul Timişoara - în principal cele ofensive -, a fost neconsti¬ 
tuţional şi ilegal. 

17 decembrie, Bucureşti, MApN, ora 13.55. La' ora 13.55 gene¬ 
ralul Vasile Milea ordonă direct comandantului UM 01115 Giroc să 
scoată 10 tancuri de instrucţie. Comandantul unităţii nu avea decât 
6 în funcţiune, de aceea, pentru a completa numărul cerut mai 
trimite 2 tancuri, dar de luptă, cu muniţie de tanc. „Sub comanda 
maiorului Dorel Ghibea, coloana de tancuri începe deplasarea, la 
ora 14.25, pe itinerariul Calea Girocului - str. Albac - str. Lidia - că¬ 
minele studenţeşti - Podul Decebal. Când ajunge la Podul Decebal, 
coloana este întâmpinată de căpitanul Ioan Lăzăroiu din comanda¬ 
mentul marii unităţi, care transmite ordinul ca 4 tancuri să se 


112 Generalul de brigadă Sever Neagoe, Personalităţi din evoluţia grănicerilor în se¬ 
colul XX, Ed. Societatea Ştiinţă şi Tehnică, Bucureşti, 2001, p. 213. 

îndrepte spre comandamentul marii unităţi mecanizate din Piaţa 
Libertăţii, iar celelalte să blocheze strada pentru a opri pătrunderea 
spre Consiliul Judeţean de Partid. Tancurile, aflate în deplasare spre 
comandamentul marii unităţi, vor fi blocate. întrucât maşinile de 
luptă erau conduse cu viteză mică, pentru a nu lovi oamenii, ele¬ 
mente violente incendiază şi distrug aparatura, butoaiele cu 
motorină şi loturile de bord care se aflau în exteriorul tancurilor. Se 
folosesc în acest scop răngi, sticle cu lichid incendiar, li se vopsesc 
vizoarele pentru a împiedica vizibilitatea. Celelalte ajung până în 
dreptul cinematografului Parc, unde o mulţime de oameni ocupă 
şoseaua pe toată lăţimea şi pe o adâncime de 300-400 de metri. 
«Situaţia era complicată - descrie acest moment maiorul Dorel 
Ghibea. A merge înainte însemna a trece peste oameni. Datorită 
aglomeraţiei nu aveau posibilitatea să se ferească. Dau atunci ordin 
de oprire. Oamenii încep să se apropie de tancuri şi să arunce spre 
ele cu tot felul de obiecte. In această situaţie dau ordin de retragere 
spre pod (Decebal - n.n.), unde existau 2-3 plutoane de securitate 
(miliţie). Retragerea se face pe rând, în marşarier, nefiind alte 
posibilităţi de manevră». Ultimul tanc, al comandantului de deta¬ 
şament, este înconjurat de manifestanţi, printre care şi copii, şi 
incendiat. Mecanicul-conductor, locotenentul-major Ion Bănicioiu, 
claxonează şi, pentru a-i avertiza să se ferească, deschide oblonul, 
moment în care agresorii îl lovesc în cap cu un topor, rănindu-1, şi-l 
trag afară din maşina de luptă. Tancul este recuperat imediat cu 
sprijinul unei subunităţi de securitate (-miliţie) care acţiona în zonă 
şi, împreună cu celelalte, intră, ulterior, în dispozitiv la Podul 
Decebal. Era ora 15.55“ 113 . 

17 decembrie. Timişoara, între orele 14.00 şi 15.30. în acest 
interval orar, procurorul-şef adjunct Gh. Diaconescu transmite în 
clar procurorului-şef Popovici că la Timişoara „este o manifestaţie 
împotriva tovarăşului Ceauşescu", nu nişte incidente provocate de 


113 Autor colectiv, coordonator general de divizie (r) Costache Codrescu, Armata 
română în revoluţia din decembrie 1989 , Ed. Militară, Bucureşti, 1998, p. 58. 

huligani. După câteva minute, Elena Ceauşescu transmite la Timi¬ 
şoara că „Diaconescu este trădător" 114 . 

17 decembrie, Bucureşti, ora 14.30. La ora 14.30, Nicolae şi 
Elena Ceauşescu i-au chemat acasă pe câţiva dintre acoliţi, Bobu, 
Manea Mănescu şi Ion Coman. Acestuia din urmă, Ceauşescu îi va 
ordona: „Un grup de vandali, de derbedei, vânduţi străinătăţii, 
încearcă să destabilizeze România. Au spart magazine, au incendiat 
unităţi militare, au incendiat Comitetul Judeţean de Partid, au 
încercat să ia drapelul de luptă al unităţii. In această situaţie, am 
hotărât - el! - stare de necesitate în municipiul Timişoara şi le-am 
ordonat lui Milea şi celor de la Interne să trimită un grup de generali 
de răspundere să execute aceste ordine. «Te duci şi tu - deci nu eram 
legat de generali - şi, împreună cu judeţeană de partid, să lămuriţi cu 
incendierile, cu toate, şi să reintre în normal a doua zi, orice 
problemă să fie rezolvată.» Asta a fost misiunea mea" 115 . Misiunea lui 
Ion Coman, aşa cum s-a demonstrat pe bază de mărturii, precum şi 
pe baza actelor sale, reconstituite inclusiv prin analiza atentă a 
declaraţiilor sale, a fost să-l reprezinte pe Nicolae Ceauşescu în 
calitate de conducător al tuturor activităţilor legate de înăbuşirea 
revoltei de la Timişoara. Bineînţeles, nici la 14.30 nu era vreo stare de 
necesitate proclamată sau decretată. 

17 decembrie, Bucureşti, MApN, generalul Milea ordonă 
trimiterea şefului Marelui Stat Major la Timişoara. In timpul pro¬ 
cesului său de la Cluj, generalul Ştefan Guşă a dat câteva amănunte 
despre misiunea pe care a primit-o: 

„întrebare: Ce ordin aţi primit în legătură cu reprimarea mani¬ 
festărilor populare din oraşul Timişoara? 


114 Alex Mihai Stoenescu, Interviuri despre revoluţie , Ed. RAO, Bucureşti, 2004, 
pp. 482-483. 

115 Vartan Arachelian, în faţa dumneavoastră - revoluţia şi personajele sale , 
Ed. Nemira, Bucureşti, 1998, p. 145. 

Răspuns: In ziua de 17.12.1989 în jurul orei 14.00, generalul 
Vasile Milea, fostul ministru al apărării naţionale, mi-a ordonat să mă 
deplasez cu un avion militar la Timişoara împreună cu general-co- 
lonel Victor Stănculescu, prim-adjunct al ministrului apărării 
naţionale, general-locotenent Chiţac Mihai - comandantul trupelor 
chimice, general-locotenent Nuţă Constantin, adjunct al ministrului 
de interne şi şef al Inspectoratului General al Miliţiei - şi un grup de 
ofiţeri pe care îi vom considera necesari, în scopul de a pune ordine 
la Timişoara. Ni s-a mai precizat că suntem în subordinea nemijlocită 
a fostului secretar al Comitetului Central, Ion Coman, reprezentant 
direct al fostului dictator. 

întrebare: Ce ordine aţi dat la Timişoara în executarea misiunii 
încredinţate dvs. de ministrul Milea şi a ordinelor primite ulterior 
din partea secretarului Ion Coman? 

Răspuns: Ajungând în Timişoara, am constatat că mai multe 
unităţi din garnizoana Timişoara - mecanizate, tancuri, secţia de 
reparaţii, batalionul aprovizionare-transport, şcoala de şoferi, 
apărarea antiaeriană - se aflau deja constituite în dispozitive de 
luptă. Am înţeles că dispunerea în dispozitivele de luptă a fost 
ordonată de înlocuitorul la comanda diviziei mecanizate din Timi¬ 
şoara - locotenent-colonel Zeca - şi a colonelului Rotariu de la 
Divizia de apărare antiaeriană. Am fost informat că până în mo¬ 
mentul sosirii mele militarii care erau constituiţi în dispozitive de 
luptă erau dotaţi cu muniţie de manevră şi că ulterior au primit 
ordin ca această muniţie să fie înlocuită cu muniţie de război. Până 
la sosirea mea, militarii au folosit muniţie de război, dar prin foc de 
avertisment (pe verticală)." 116 

17 decembrie, Bucureşti, MApN, ora 15.00, ministrul apărării 
emite ordinul de alarmă parţială de luptă. Locotenent-colonelul 
Constantin Zeca va declara în procesul de la Timişoara: „La ora 
15.00, ducându-mă în zona Comitetului Judeţean de Partid, am cons¬ 
tatat existenţa unor trupe de la Brigada de securitate (-miliţie, n.a.), de 


116 PRJPMCj, Dosar nr. 14/P/1990, Declaraţie învinuit general-locotenent Guşă Ştefan 
(13.02.1990), p. 1. 

la Brigada de grăniceri, de la Divizia de apărare antiaeriană a 
teritoriului şi de la Regimentul de aviaţie. Toate aceste trupe erau 
înarmate dar, din câte ştiu eu, fără muniţie. In total cred că au fost în 
jur de 1 500 de militari. Efectiv, nu se putea trece cu maşina prin faţa 
Comitetului Judeţean de Partid. După ora 15.00, în spatele cordoa- 
nelor de militari aflate în faţa Comitetului Judeţean de Partid au fost 
dispuse trei tancuri de instrucţie fără armament. Ulterior au mai 
apărut alte cinci tancuri care au fost dispuse atât la podul Decebal, cât 
şi la Comitetul Judeţean de Partid. Ulterior, după ce mă întorsesem 
de la aeroport, mi s-a raportat că două din aceste tancuri au fost 
atacate, incendiate, iar echipajele, molestate grav (unul dintre ofiţeri 
a primit o lovitură de muchie de topor în cap). Mi s-a mai spus că 
echipajele au fost salvate din mâna acestor huligani de către persoane 
civile care manifestau paşnic" 117 

Intre orele 15.00 şi 16.25, Ministerul Apărării a transmis în 
teritoriu ordinul pentru alarmă de luptă parţială şi a alarmat unităţile 
combatante, la pace, pentru apărarea frontierelor. Ordinul a ajuns la 
ora 15.20 la Armata 1 şi a avut următorul conţinut: 


Nfota) Tfelefonică) - A2/0887/17.12/89 

Din ordinul ministrului apărării naţionale începând cu 17.12.89, 
(ora) 18.30, se execută indicativul RADU CEL FRUMOS în toate 
M(arile) U(nităţi), U(nităţi) şi formaţiuni ale A 1. 

Parola - OASTEA CEA MARE 
Semnează - general-colonel Milea V. 
întocmit - maior Mitruş 
Trimite - colonel Buliga R. 

17 decembrie, Timişoara, orele 15.00-17.45. Dramatismul 
întâmplărilor de pe străzile Timişoarei este cel mai bine redat de 


117 CSJ.SM, Dosar nr. 6/1990, Declaraţie de martor locotenent-colonel Zeca 
Constantin (9.06.1990), p. 4. 

relatările revoluţionarilor, chiar dincolo de unele exagerări şi „înflo¬ 
rituri*, iar selecţia orientată spre reconstituirea unor incidente prin 
audierea mai multor voci permite şi atingerea unui nivel suficient de 
credibilitate. Mulţi surprind din nou prezenţa diversioniştilor. Vom 
sublinia acţiunile lor tipice. 

„Traian Orban: Militarii fugeau după noi, încercând să ne îm¬ 
prăştie sau să ne reţină. Noi fugeam, ne retrăgeam 10-20 de metri, 
apoi reveneam. După un timp, au pornit şi tancurile, şi TAB-urile. In 
mulţime lumea comenta nemulţumită traiul pe care-1 duceam, frigul 
din locuinţe, se vorbea despre cei care încercau să fugă din ţară şi 
despre nădejdea că doar-doar se va schimba ceva, ca în ţările vecine. 
Am fost împinşi până în dreptul străzii Popa Şapcă. Sus am văzut un 
elicopter. Numărul nostru creştea, mereu ni se alăturau trecători 
nemulţumiţi şi întărâtaţi de desfăşurarea de forţe, dar şi curioşi care 
după scurt timp se retrăgeau sau priveau de departe. Când am ajuns în 
dreptul bazarului, am văzut o echipă de 4-5 tineri care s-au apucat să 
spargă vitrinele magazinelor. Noi am protestat, spunându-le că nu 
asta dorim, dar ei şi-au văzut de treabă> îndeplinindu-şi misiunea. 
Tinerii aceia doar spărgeau, nu furau. Militarii, asistând la aceste 
spargeri, au devenit mai agresivi, încercând să reţină demonstranţii 
sau să-i lovească cu paturile armelor. Demonstranţii au ripostat 
aruncând cu pietre şi militarii s-au retras. Au venit în viteză tancurile 
şi TAB-urile care ne-au împrăştiat. Noi aruncam în tancuri cu ce 
apucam (pietre, bucăţi de bordură, conserve). Chioşcul de ziare din 
Piaţa Sfântul Gheorghe a fost incendiat. In această piaţă ne-au ajuns 
tancurile şi TAB-urile. Cu o parte a demonstranţilor am luat-o pe 
strada Engels. Câţiva indivizi au vrut să incendieze magazinul de 
chimicale de la colţul străzilor Engels şi Ceahlău. Ştiam că în depozit 
sunt chimicale foarte inflamabile şi am intuit ce nenorocire s-ar putea 
întâmpla dacă ar lua foc. In casa aceea stă fostul meu coleg de şcoală 
Nicolae Secoşan (crainic radio). A zbierat la indivizii aceia să nu dea 
foc, că locuiesc acolo. Tipii s-au retras. Am ajuns în Piaţa Libertăţii. 
La cofetăria Macul Roşu nişte ţigani se serveau cu sucuri şi prăjituri, 
îndemnând şi pe alţii să ieie. Militarii veneau după noi să ne 
împrăştie. Am luat-o pe străzile laterale. Am ajuns iar în Piaţa Sfântul 
Gheorghe şi am luat-o pe linia de tramvai înapoi spre Libertăţii. Pe 

străduţa aceea a venit un tanc în viteză căutând să ne calce, cu o şenilă 
pe trotuarul din stânga, călcând balustrada. Era cât pe-aci să-mi 
prindă piciorul. După ce tancul a trecut, unii indivizi au scos mobi¬ 
lier din cofetăria Macul Roşu, au făcut o baricadă pe linia de tramvai 
şi i-au dat foc. Manifestanţii priveau înmărmuriţi. Tancurile treceau 
şi pe trotuare, şi pe spaţii verzi, unul din tancuri a călcat bordura 
bazinului de apă al porumbeilor. La un moment dat, în dreptul 
staţiei de tramvai s-a oprit un tanc, care a fost înconjurat de tineri ce 
încercau să-l blocheze. Nişte băieţi voiau să bage o rangă sau alte obiec¬ 
te între şenile. I-am ajutat şi eu, băgând între roţile şenilelor cablul de 
remorcare al tancului respectiv. Tancul a fost blocat, dar motorul îi 
mergea, iar turela se mişca ameninţător în toate direcţiile. Un băiat 
călărea pe ţeavă. Motorul tancului s-a oprit, iar mulţimea a izbucnit 
în urale. După asta, un grup de militari ne-a alungat şi a recuperat 
tancul, care a fost retras.“ 118 

„Ioan Savu: Oamenii erau iritaţi, nu ştiau cum să acţioneze şi asta 
îi indispunea şi mai mult. Peste 10-15 minute, dinspre Piaţa Liber¬ 
tăţii s-a apropiat un grup - venind dinspre Piaţa Alba Iulia - de vreo 
30-40 de tineri scandând: «Jos Ceauşescu!», «Vrem alegeri libere!» 
Noi am înaintat pe lângă ei, sperând că în direcţia aceea se întâmplau 
lucruri mai deosebite. Se întâmplau. Chiar atunci când treceam prin 
dreptul chioşcului de ziare din Piaţa Libertăţii, cineva îi punea foc, în 
intersecţia străzilor 9 Mai şi V. Alecsandri, pe linia de tramvai deja 
ardea o maşină. Am încercat atunci să pătrundem înspre Continental 
prin străduţa dintre clădirea în care se găseşte Consignaţia şi 
Biblioteca Judeţeană. N-a fost posibil nici pe aici, la aprozarul din 
Piaţa Vasile Roaită - flăcări, aşa că înapoi pe K. Marx, apoi prima la 
stânga pe D. Cantemir." 119 

„Gheorghe Curpas: Ceea ce ne-a unit - că ne strânsesem mai 
mult de două mii de oameni, numai că eram împărţiţi pe grupuri şi 
fiecare spunea ce-i trecea prin cap - a fost apariţia altui grup de 
tancuri. Dintr-odată am avut un obiectiv al acţiunii; nemulţumirile 


118 Marius Mioc, Revoluţia din Timişoara şi falsificatorii istoriei, Ed. Sedona, 
Timişoara, 1999, p. 44. 

119 Titus Suciu, Reportaj cu sufletul la gură, Ed. Facla, Timişoara, 1990, p. 57. 

noastre, revoltele noastre haotice s-au... topit, aşa să scrieţi, s-au topit 
într-o unică şi mare hotărâre: să nu permitem trecerea tancurilor 
înspre zona centrală! Din clipa aceea, nu mai eram o adunătură de 
inşi care nu ştiam ce vrem, ci o formaţiune de luptă. Unii dintre noi 
au manevrat două firobuze (troleibuze, n.a.) în aşa fel încât au barat 
accesul spre centru de pe la Liceul de Chimie încolo, alţii au încercat 
să ridice o baricadă şi pe strada Lidia, la intersecţia acesteia cu Calea 
Girocului, cei mai agili au început să pătrundă printre tancuri şi cu 
răngi, cu bare metalice produceau, se străduiau să producă avarii cât 
mai mari, iar, după ce maşinile s-au grupat în faţa barajului, o parte 
din noi am manevrat alte două firobuze în aşa fel încât am prins 
tancurile între două linii de netrecut (...) Ne uitam la monştrii ăia şi 
nu ne trecea prin cap nimic; la un moment dat, am început să ne 
întrebăm dacă făcuse vreunul dintre noi armata la tancuri, dacă ştia 
careva din cei de acolo să conducă o asemena dihanie; nu s-a găsit nici 
unul" 120 . Scena în care este descrisă prezenţa unor indivizi dotaţi cu 
răngi şi bare metalice, pregătite pentru a bloca mişcările tancurilor a 
fost invocată mereu de Armată ca fiind dovada existenţei unor 
oameni antrenaţi, cunoscători ai tancului printre manifestanţi. 

„Cristian Bogdan: Primele fotografii le-am făcut de la fereastra 
camerei mele din cămin. Am surprins pe (strada) Filipescu militari, 
miliţieni, şase maşini. După aceea, am coborât şi am luat-o la fugă 
spre Piaţa Libertăţii, prin spate, pe strada Ceahlău; lume multă, 
agitaţie, tinerii spărgeau vitrinele, nu furau nimic, dar spărgeau tot ce 
vedeau - ţigănuşii aveau alte preocupări! -; în Libertăţii: lume multă 
(aproximativ ora şaisprezece), un tanc, pe el oameni, un demonstrant 
lovea cu un ciomag prin trapă, mi-am găsit unghiul, clic declanşato¬ 
rul; numai că în clipa următoare mă trezesc luat de umeri, iar dea¬ 
supra capului văd o măciucă, cea mai mare măciucă din lume, 
niciodată nu am văzut una mai mare! «Pentru cine fotografiezi, mă?», 
mi-a spart omul timpanul cu strigătul lui. Am avut un noroc imens, 
i-am dat exact replica potrivită: «Pentru tine!» «E, atunci...» şi omul 
i-a dat pe ceilalţi demonstranţi la o parte, fără să fi acceptat vreo 


120 Ibidem, pp. 66-67. 

împotrivire din partea celor pe care-i îndepărta. Aici, în Libertăţii, se 
auzeau împuşcături, oamenii se linişteau unii pe alţii: «Nu vă temeţi, 
sunt gloanţe oarbe». «Aşa e^am fost ofiţer, ştiu ce spun, armata n-a 
primit muniţie de război». In momentul următor, atenţia ne-a fost 
acaparată de încercarea a două tancuri care voiau să intre în piaţă prin 
strada 9 Mai." 121 In continuare, Cristian Bogdan înregistrează una 
dintre cele mai controversate scene ale revoltei de la Timişoara. El 
arată că TAB-ul (Transportor Auto-Blindat, confundat de martorii 
femei şi de unii bărbaţi neiniţiaţi cu tancul) „se mişca mereu, părea 
turbat, a şi început să tragă, deci trăgea, dar nu am văzut pe nimeni 
căzând". Iar tancul care se deplasa în viteză de pe strada 9 Mai a fost 
oprit într-un mod neaşteptat: „... îndrăzneala unui tânăr m-a blocat: 
omul, văzând tancul apropiindu-se, s-a repezit spre el, s-a aruncat 
asupra lui şi, ţinându-se de ţeava tunului cu mâna stângă, întins pe 
tanc ca un Hristos, cu palma dreaptă încerca să-i acopere vizeta 
conducătorului pentru ca monstrul să se oprească, din lipsă de 
vizibilitate" 122 . Scena este stranie, pentru că a sări pe un tanc sau pe 
un TAB în mişcare, a ştii unde este vizeta conductorului şi a încerca 
obturarea ei - militari interogaţi în timpul anchetei MApN afirmă 
că tânărul avea o cârpă cu ulei în mână - sunt acţiuni specifice vână¬ 
torilor de tancuri şi se numesc „orbirea tancului". Nu o poate face 
decât cineva foarte bine antrenat, care a exersat de multe ori această 
mişcare pe alte tancuri similare. In sfârşit, martorul nostru surprinde 
o scenă plină de semnificaţie: „Cei din Piaţa Operei nu prea ştiau ce 
să facă. Sesizând starea de spirit, un bărbat de vreo 35 de ani, şaten, cu 
mustaţă, bun orator, s-a urcat pe un parapet al intrării în pasajul 
subteran din faţa Operei şi a vorbit cam aşa: «Oameni buni, trebuie 
să facem ceva. Haideţi să facem ceva în mod hotărât, cu un scop bine 
precizat. Acum suntem mulţi şi ar fi păcat să pierdem ocazia. De 
exemplu, poate ar fi bine să mergem spre graniţa cu Ungaria. Câţi 
suntem, vom reuşi, vom trece dincolo şi vom continua lupta cu ei. 
Ce părere aveţi?» «Nuuu!» s-a auzit din toate piepturile. Mai înainte 

121 Ibidem , p. 75. 

122 Ibidem, p. 76. 

am precizat că omul mi-a plăcut. Auzind răspunsul, mi s-a părut că 
i-am surprins pe chip un zâmbet inteligent. Cred că prima lui in¬ 
tervenţie a fost un fel de nadă, el voia de fapt altceva. Ceea ce a şi 
obţinut apoi imediat. «Atunci, a zis, să luptăm aici!» «Daaa!», l-au 
aclamat oamenii. «Adică să strigăm lozinci, să ne mobilizăm, să ne 
adunăm în fiecare seară, până când vom fi luaţi în seamă de cei de la 
conducerea judeţului.» «Daaa»“ 123 . Rămâne la fel de interesantă pro¬ 
punerea de a trece în Ungaria, unde, după cum ştim, era organizat de 
către serviciile secrete maghiare un „lanţ* uman între Gyula şi Timi¬ 
şoara, care trebuia să fie filmat pe o porţiune de câţiva metri reali 
pentru a fi prezentat drept kilometric, în Ungaria unde nu se înţelege 
cum „vom continua lupta de la ei“ şi unde se forţa graniţa pentru a 
permite tranzitul în şi dinspre România fără oprelişti. 

17 decembrie, Bucureşti, CC al PCR, începând cu ora 15.30. 
Din dispoziţia lui Nicolae Ceauşescu, secretarul său, Mihai Hârjău, îi 
convoacă pe membrii CPEx la o şedinţă de urgenţă. 

17 decembrie, Timişoara, ora 16.38. Soseşte la Timişoara avio¬ 
nul militar care îi aduce pe Ion Coman, general Ştefan Guşă, general 
Victor Stănculescu, general (MI) Constantin Nuţă, generalii Chiţac, 
Cârneanu şi Radu Gheorghe. Grupul de militari se deplasează mai 
întâi la Inspectoratul Judeţean al MI, unde este informat de atacarea 
incintei Diviziei mecanizate, apoi la cazarma „Oituz", după care, 
între orele 17.00 şi 17.30, ajunge la sediul Diviziei. Aici, Guşă a fost 
informat de colonelul Ionescu asupra situaţiei din oraş şi a angajării 
forţelor Ministerului Apărării: „Mi-a raportat că o parte din demons¬ 
tranţi au avut răngi, bâte, sticle incendiare şi că au spart magazinele, 
iar unii au încercat să intre în Comandament, fiind nevoiţi să ordone 
focuri de avertisment în sus. De asemenea, că, după câte cunoaşte, ar 
fi fost omorâtă o femeie şi o fată, dar nu de către soldaţi. Mi-a arătat 
geamurile sparte chiar la biroul în care ne aflam. A mai raportat că 
dimineaţă a primit ordin de la ministru să scoată detaşamente de 


123 Ibidem. 

militari care să se deplaseze cu cântec prin oraş. Două din acestea au 
fost blocate de civili şi cu greu le-au adus în cazărmi şi că după acest 
incident au primit ordin de la Bucureşti să nu mai iasă decât cu 
armament şi muniţie. Nu am întrebat de la cine au primit ordin, dar 
am dedus că de la ministrul apărării s-au transmis de altcineva în 
numele ministrului. Menţionez că atât timp cât m-am aflat în biroul 
ministrului (de la Bucureştii n.a.), acesta nu a transmis un astfel de 
ordin. Am mai aflat de la locotenent-colonel Zeca că şase tancuri din 
cazarma GIROC au fost blocate în timp ce se îndreptau spre centru, 
că un subofiţer şi un soldat au fost răniţi (loviţi) şi că în aceste tancuri 
se află muniţie de război, fiind unitate «gata de luptă permanent». 
Aceste tancuri aveau permanent muniţia în ele. Am ordonat ca 
imediat să se ia măsuri şi să fie aduse în cazarmă deoarece incendierea 
lor ar fi produs o catastrofă. In cazul că au defecţiuni, să fie remor¬ 
cate şi tractate, inclusiv cu alte tancuri" 124 . In timp ce şeful Marelui 
Stat Major era informat în acest fel şi dădea primele ordine, Ion 
Coman primea ştirea că urmează şedinţa CPEx, iar factorii politici 
locali au primit ordinul să organizeze audierea teleconferinţei ce 
urma. Chemat de Ion Coman să vină la CJP, generalul Guşă refuză şi 
nu va participa la audierea teleconferinţei. 

17 decembrie, Timişoara, în jurul orei 17.00, deschiderea focu¬ 
lui şi primele victime. Comisia senatorială pentru cercetarea eve¬ 
nimentelor din decembrie 1989 (I) a stabilit că primii răniţi prin 
împuşcare au fost din rândurile militarilor. Secţia Parchetelor Mili¬ 
tare nu confirmă existenţa vreunui mort sau rănit cu arme de foc, 
victimă a manifestanţilor. Un martor al Armatei, colonelul Nicolae 
Predonescu, descrie scena atacării „cu bâte, sticle incendiare, pietre şi 
alte obiecte contondente" a unităţii militare, cu o privire din interior: 
„Cele două santinele de la comandament au fost retrase în incintă şi 
au fost dispuse, sus, pe balcon pentru a nu fi atacate. Către ora 16.30 
au fost atacate violent comandamentul diviziei şi restaurantul mili¬ 
tar, au fost incendiate sala de sport (de la comenduire), restaurantul 


124 PR.PMCj, Dosar nr. 14/P/1990, Declaraţia olografă a generalului-locotenent Guşă 
Ştefan (13.02.1990), p. 5. 

militar, autoturismul personal 2-TM-455, flăcările cuprinzând brazii 
din faţa comandamentului şi ajungând la etajul 1, la camera ofiţerului 
de serviciu, unde era dispusă aparatura IAU, camera în care erau 
păstrate hărţile şi arhiva. Când militarii din postul de santinelă, 
dispuşi în balcon, au fost loviţi cu pietre şi sticle, au executat foc de 
avertisment în sus. Personal le-am dat acest ordin să nu tragă în 
populaţie, alături de mine fiind mai mulţi ofiţeri şi salariaţi civili care 
m-au auzit" 125 . Conform acestei relatări, dar şi pe baza cercetării 
judecătoreşti, rezultă că focul deschis în Piaţa Libertăţii a fost legitim. 
Nenorocirea este că după somaţie şi focul tras în aer exista dreptul 
legal de a executa foc spre mulţime, la picioare. Trebuie însă repetat 
că focul la picioare este numai o improvizaţie legislativă, valabilă însă 
peste tot în lume, deoarece efectele sale directe, precum şi prin 
ricoşarea gloanţelor nu pot fi controlate. In Piaţa Libertăţii focul la 
picioare ar fi fost şi mai periculos, deoarece, aşa cum arată coman¬ 
dantul lor, tragerea se făcea în unghi descendent, de la un balcon. Nu 
avem informaţii că atunci a fost executat foc în mulţime, dar între 
orele 17.00 şi 17.30 familia Bărbat (soţ, soţie şi fiică) a fost lovită de 
gloanţe. Vasile Bărbat povesteşte: „Eu împreună cu soţia şi fiica am 
ajuns în faţa comenduirii garnizoanei, pe trotuar , în dreptul actualei 
plăci comemorative. Atunci militarii de pe strada Alba Iulia au tras 
foc de avertisment vertical în direcţia Pieţei Operei. In secundele ime¬ 
diat următoare din direcţia restaurantului militar s-a tras o rafală 
asupra noastră . Soţia a fost omorâtă de două gloanţe trase în cap şi în 
piept, eu am fost nimerit în abdomen, iar fiica, rănită uşor la 
mână" 126 . In apropierea aceleiaşi zone se produce şi un alt incident, 
descris de Antoanela Todor: „Apropiindu-ne din nou de Piaţa 
Libertăţii, am văzut fum. Ne-am grăbit, ca să vedem ce se întâmpla. 
Ajunsesem la intersecţia străzilor Ungureanu şi Ceahlău, nu eram 
singurii de acolo, la doar câţiva metri se găsea un grup de vreo cinci 
tineri. Şi deodată, de nu ştiu unde, s-a auzit o împuşcătură. Eram cu 
el de braţ (cu Miroslav Todorov, logodnic , n.a.). De fapt nici nu sunt 


125 Ibidem. 

126 Marius Mioc, Revoluţia din Timişoara şi falsificatorii istoriei, Ed. Sedona, Timi¬ 
şoara, 1999, p. 33. 

sigură că am auzit ceva, numai că, la un moment dat, Miroslav a 
căzut" 127 . Cea mai plauzibilă cauză a acestui omor este un ricoşeu, 
poate chiar de la rafala trasă împotriva soţilor Bărbat. Alte cazuri, 
cum este cel în care a fost rănit Traian Orban, sunt ceva mai clare: 
din clădirea Garnizoanei, aflată pe o latură a Pieţei Libertăţii, au ieşit 
doi militari şi doi civili înarmaţi cu pistoale automate şi au executat 
foc asupra mulţimii, apoi s-au retras în clădire. 

17 decembrie, Timişoara, ora 17.45, preluarea conducerii 
forţelor MApN locale de către şeful MStM. După ce ajunge, în 
jurul orei 17.45, la comandamentul marii unităţi mecanizate, 
generalul-maior Ştefan Guşă preia conducerea forţelor militare 
aparţinând MApN aflate în oraş. Având în vedere cazurile de atac 
asupra cazărmilor, cât şi de agresare a militarilor, în scopul capturării 
armamentului aflat asupra lor, ordonă ca subunităţile să primească, 
fiecare, câte o unitate de foc, iar muniţia să fie distribuită până la 
soldat" 128 . Fragmentul dezvăluie principala inadvertenţă de fond a 
problemei: se justifică oricând apărarea cu forţe ale MApN a clădirii 
depozitului de muniţii din Piaţa Unirii, a Poştei Centrale, a Băncii 
Naţionale, a CEC-ului, chiar şi a podurilor (presupunând că se 
împiedica astfel minarea sau distrugerea acestora, ceea ce este greu de 
crezut), dar nu se înţelege ce au căutat forţele Armatei la hotelul 
Continental, la magazinul Bega, la sala Olimpia, în Piaţa Maria, pe 
arterele de comunicaţii spre CJP, care era apărat cu forţele de ordine 
legale. însăşi motivaţia pentru înarmarea cu muniţie de război a 
trupelor până la nivel de soldat - atacarea cazărmilor şi tentativa de 
capturare a armelor - nu corespunde acelor clădiri civile. MApN 
precizează scopul real al prezenţei blindatelor în stradă: „In realitate, 
s-a urmărit obţinerea unor efecte psihologice: impresionarea şi 
demobilizarea populaţiei, descurajarea acţiunilor agresive etc." 129 


127 Titus Suciu, op. cit., p. 96. 

128 Autor colectiv, coordonator general de divizie (r) Costache Codrescu, Armata 
română în revoluţia din decembrie 1989, Ed. Militară, Bucureşti, 1998, p. 60. 

129 Ibidem, p. 135. 

Ordinele privind deplasarea forţelor militare la obiective civile au 
fost ilegale. 

17 decembrie, Bucureşti, CC al PCR, şedinţa CPEx, ora 17.00. 
La această şedinţă, Nicolae Ceauşescu i-a acuzat violent pe ministrul 
apărării, ministrul de interne şi pe şeful DSS pentru că nu au 
intervenit cu arme de foc împotriva manifestanţilor de la Timişoara, 
lichidând rapid focarul. 

„Nicolae Ceauşescu: De ce n-aţi raportat, să spuneţi, că am 
vorbit toată noaptea cu voi? Din momentul de faţă, dacă Comitetul 
Politic Executiv este de acord, îi destituim pe ministrul apărării 
naţionale, pe ministrul de interne şi pe comandantul trupelor de 
Securitate. Din acest moment preiau comanda Armatei, să-mi pregătiţi 
Decretul. Convocaţi Consiliu de Stat, ca să facem totul legal, în seara 
asta. Nu mai am încredere în asemenea oameni. Nu se poate merge 
mai departe aşa. Toată noaptea am stat şi am discutat cu ei din 10 în 
10 minute, ca apoi să-mi dau seama că ei nu fac ce le-am ordonat. De 
abia pe urmă mi-am dat seama că ei nu fac ce le-am spus. Trebuia să-i 
omoare pe huligani, nu să-i bată ei. Tu crezi că huliganii aceia n-au ştiut 
care este situaţia cu voi, de au intrat în sediu? Intrarea în sediul orga¬ 
nului de partid nu este admisă? Cine v-a dat dreptul să vă consultaţi 
voi şi să nu luaţi măsurile care se impun, pentru că eu am discutat cu 
voi şi v-am dat ordin? Ştiţi ce ar trebui să fac, să vă pun în faţa 
plutonului de execuţie! Asta meritaţi, pentru că ceea ce aţi făcut voi 
înseamnă pactizare cu inamicul!" 

In acel moment de tensiune maximă, Ceauşescu este luat prin 
surprindere de o intervenţie venită din locul unde se aştepta mai 
puţin. Gogu Rădulescu, individul în jurul căruia roiau tot felul de 
intelectuali „disidenţi", precum şi artiste de teatru şi de film în cău¬ 
tare de protecţie şi carieră, a rostit prima frază de opoziţie: 

„Gheorghe Rădulescu: Tovarăşe Ceauşescu, eu v-aş ruga să nu 
luăm această măsură, pentru că nu este acum - aşa consider eu - mo¬ 
mentul, să-i lăsăm să vedem cum vor acţiona şi după aceea să luăm 
măsurile care se impun." 

Conform stenogramei Sava-Monac, în acel moment a intervenit 
şi prim-ministrul: 

„Constantin Dăscălescu: Şi eu, tovarăşe Ceauşescu, sunt de 
aceeaşi părere. Consider că nu este acum cazul să luăm această 
măsură." 

Pasajul care ne interesează în continuare este însă următorul: 

„Nicolae Ceauşescu: Deci, tovarăşi, având în vedere situaţia care 
s-a creiat, acum de fapt îmi dau seama că, aşa cum este, nu se poate 
face ordine cu ciomagul. Am convocat şi teleconferinţa. Voi da ordin 
ca imediat să se primească, acum, armament, toţi să fie înarmaţi şi să 
aplice ordinul. Când am dat ordin să aplicaţi starea de necesitate , cu ce 
o aplicaţi, cu bâta? Când am spus stare de necesitate , ce înseamnă 
pentru voi stare de necesitate , cu bâta? Tu, care conduci trupele de 
securitate, nu ştii ce înseamnă stare de necesitate (?) 

Vlad Iulian: Ştiu, tovarăşe secretar general, am dat ordin. 

Nicolae Ceauşescu: Nici acum nu spuneţi adevărul, pentru că cei 
de la sediul Comitetului Judeţean de Partid n-au avut cu ce trage. 
Soldaţii au luptat cu ce au avut, cu bâta, şi au reuşit să facă faţă. Unul 
dacă trăgea, ar fi fugit ca potârnichile. Voi nu vedeţi unde aţi adus 
situaţia? Am spus să trageţi în aer y somaţi , şi dacă nu y trageţi în picioare. 

Elena Ceauşescu: Să fi tras în ei, să fi căzut şi pe urmă luaţi şi 
băgaţi în beci. Nu vi s-a spus aşa? Unul să nu iasă". 

Pasajul este fundamental pentru analiza noastră. Din particulari¬ 
tăţile de limbaj ne dăm seama că este real, adică aşa cum a fost 
consemnat pe caiet de stenografe. Ceauşescu repetă de trei ori „stare 
de necesitate" în aceeaşi intervenţie, insistând pe „vinovăţia" celor 
trei. Probabil că în acel moment toţi trei ştiau că afirmaţia este falsă, 
dar tăceau. In acest loc, stenograma Sava-Monac introduce celebra 
replică a opoziţiei lui Milea. 

„Silviu Curdceanu: Să tragă! 

Nicolae Ceauşescu: De ce nu aţi făcut ce v-am spus eu?! 

Vasile Milea: Vă raportez, tovarăşe secretar general, că n-am 
înţeles acest lucru. Am căutat în toate regulamentele militare şi nu 
am găsit nicăieri prevăzut că armata trebuie să tragă în popor." 

Această ultimă replică i-a aparţinut lui Tudor Postelnicu, dar 
ofiţerii MApN care au lucrat în colectivul de redactare a documen¬ 
telor Comisiei senatoriale au falsificat textul, pentru a susţine teoria 
falsă a opoziţiei lui Milea la ordinele lui Ceauşescu. Generalul 

Constantin Olteanu dă amănunte: „Cei trei demnitari erau acuzaţi de 
Ceauşescu pentru trădare, cerând să fie destituiţi şi trimişi - cum 
zicea el - în faţa plutonului de execuţie. In această atmosferă incen¬ 
diară, a luat cuvântul Tudor Postelnicu care a declarat că el este un 
om corect, devotat, că poate fi destituit, trimis în faţa plutonului de 
execuţie, dar că nu este trădător. La cele spuse de Postelnicu, Ceau¬ 
şescu nu a făcut nici o apreciere. In continuare, Postelnicu a explicat 
că ei, cei de la Interne, au căutat în legi , în regulamente , în alte acte 
normative , fără să spună explicit ce anume, dar nu au găsit prevederi 
care să le permită să acţioneze altfel decât o făcuseră" 130 \ Nu poate 
exista nici o confuzie: cel care a făcut afirmaţia în legătură cu 
cercetarea legilor care nu permit „să se tragă în popor" - dacă cumva 
s-a spus şi asta - a fost Tudor Postelnicu, nu Milea. El spune acolo: 
«... cei de la Interne au căutat în legi". Generalul Olteanu nu se putea 
înşela dintr-un motiv foarte simplu: „ După aceea , a intervenit gene¬ 
ralul Vasile Milea, care se afla lângă mine, în stânga, iar Postelnicu, în 
stânga lui Milea. Fac această precizare pentru a se înţelege că m-am 
aflat aproape de cei doi miniştri şi am avut posibilitatea să reţin ceea ce 
a spus fiecare" 131 . Prin urmare, informaţia cu atitudinea lui Milea de a 
refuza să tragă în popor este o legendă. 

Revenind la momentul apariţiei primelor rezerve şi obiecţii faţă 
de măsurile cerute de Ceauşescu împotriva lui Milea, Postelnicu şi 
Vlad, vom constata că la Bucureşti, în acea seară de 17 decembrie, se 
petrecea un fapt prea asemănător cu ceea ce se petrecuse în celelalte 
capitale ale statelor comuniste din Europa: 

„Nicolae Ceauşescu: Manea, tu ce părere ai? 

Manea Mănescu: Tovarăşe preşedinte, şi eu cred că nu este acum 
momentul pentru această măsură. 

Gheorghe Oprea: Tovarăşe Ceauşescu, vă rog să nu luăm acum 
această măsură, să-i lăsăm să vedem cum vor acţiona. După aceea 
vom vedea ce măsuri se impun a fi luate. 


130 Constantin Olteanu, „De la CPEx la Penitenciarul Jilava" (I) în Dosarele istoriei , 
An. V, nr. 1(41), 2000, p. 58. 

131 Ibidem. 

Nicolae Ceauşescu: Ii lăsăm pe ăştia să demonstreze şi noi n 
u ărn nici o măsură?! Voi ştiţi cum a fost, în 1945, in această piaţă, 
tras in noi şi nouă nu ne-a fost frică de ei. Eu eram aici, in piaţ > 

A 

împreună cu Doncea şi cu Pătrăşcanu. . 

Vasile Bărbulescu: Eu ştiu că eraţi aici şi v-aţi expus gloanţe or 
reacţiunii. 

Nicolae Ceauşescu: Deci nu sunteţi de acord cu măsura pro 
pusă?! Atunci (trântind hârtiile din faţa sa şi ridicandu-se de pe scaun), 
alegeţi-vă alt secretar general! A . 

(Se îndreaptă spre uşă; moment în care Silviu Curticeanu i 
urmează ajungându-l, spunându-i: Nu aşa, tovarăşe secretar general. 
Eu niciodată n-am să vă părăsesc, voi rămâne lângă dumneavoastră. 
In acest moment se ridică de pe scaun Constantin Dăscălescu care 
spune: Nu se poate, tovarăşe secretar general, noi nu asta am vrut. 
Nu se poate! în acest moment se ridică de pe scaune aproape întreg 
Comitetul Politic Executiv, creându-se un moment de derută. Ana 
Mureşan plângea. Elena Ceauşescu s-a dus spre el, convingându-l să 
revină pe scaunul său.) 

Dumitru Popescu: Eu nu înţeleg această reacţie, întrucât aici s-a 
exprimat o simplă părere. 

Emil Bobu: Vă rugăm să nu vă supăraţi, tovarăşe secretar general. 

Gheorghe Rădulescu: Eu nu am făcut propunerea aceasta ca să 
ajungem la o asemenea situaţie. A fost o simplă părere. 

Nicolae Ceauşescu: Bine. Atunci eu voi pleca mâine în Iran şi 
vom relua această problemă după ce se vor termina evenimentele de 
la Timişoara 

In faţa celei mai slabe opoziţii, în faţa celei mai mici frâne 
împotriva ilegalităţii şi crimei, Nicolae Ceauşescu cedează puterea. 
In momentul în care şeful partidului a fost întors din drum, el îşi 
anunţase deja intenţiile criminale, dăduse ordinul de deschidere a 
focului. Pentru cercetătorul evenimentului este cu atât mai 
fascinant acest moment cu cât el copia scenariul sovietic aplicat în 
celelalte ţări comuniste: opoziţie din rândul Biroului Politic şi 
refuzul şefilor ministerelor de forţă de a executa ordine ilegale, în 
primul rând ordinul de a trage în oameni. O mărturie elocventă 

Constantin Olteanu dă amănunte: „Cei trei demnitari erau acuzaţi de 
Ceauşescu pentru trădare, cerând să fie destituiţi şi trimişi - cum 
zicea el - în faţa plutonului de execuţie. In această atmosferă incen¬ 
diară, a luat cuvântul Tudor Postelnicu care a declarat că el este un 
om corect, devotat, că poate fi destituit, trimis în faţa plutonului de 
execuţie, dar că nu este trădător. La cele spuse de Postelnicu, Ceau¬ 
şescu nu a făcut nici o apreciere. In continuare, Postelnicu a explicat 
că ei, cei de la Interne , au căutat în legi , în regulamente , în alte acte 
normative , fără să spună explicit ce anume, dar nu au găsit prevederi 
care să le permită să acţioneze altfel decât o făcuseră" I3 °. Nu poate 
exista nici o confuzie: cel care a făcut afirmaţia în legătură cu 
cercetarea legilor care nu permit „să se tragă în popor“ - dacă cumva 
s-a spus şi asta - a fost Tudor Postelnicu, nu Milea. El spune acolo: 

cei de la Interne au căutat în legi". Generalul Olteanu nu se putea 
înşela dintr-un motiv foarte simplu: „ După aceea , a intervenit gene¬ 
ralul Vasile Milea, care se afla lângă mine, în stânga, iar Postelnicu, în 
stânga lui Milea. Fac această precizare pentru a se înţelege că m-am 
aflat aproape de cei doi miniştri şi am avut posibilitatea să reţin ceea ce 
a spus fiecare" 131 . Prin urmare, informaţia cu atitudinea lui Milea de a 
refuza să tragă în popor este o legendă. 

Revenind la momentul apariţiei primelor rezerve şi obiecţii faţă 
de măsurile cerute de Ceauşescu împotriva lui Milea, Postelnicu şi 
Vlad, vom constata că la Bucureşti, în acea seară de 17 decembrie, se 
petrecea un fapt prea asemănător cu ceea ce se petrecuse în celelalte 
capitale ale statelor comuniste din Europa: 

„Nicolae Ceauşescu: Manea, tu ce părere ai? 

Manea Mănescu: Tovarăşe preşedinte, şi eu cred că nu este acum 
momentul pentru această măsură. 

Gheorghe Oprea: Tovarăşe Ceauşescu, vă rog să nu luăm acum 
această măsură, să-i lăsăm să vedem cum vor acţiona. După aceea 
vom vedea ce măsuri se impun a fi luate. 


130 Constantin Olteanu, „De la CPEx la Penitenciarul Jilava 4 * (I) în Dosarele istoriei , 
An. V, nr. 1(41), 2000, p. 58. 

131 Ibiderru 

Nicolae Ceauşescu: Ii lăsăm pe ăştia să demonstreze şi noi nu 
luăm nici o măsură?! Voi ştiţi cum a fost, în 1945, în această piaţă. Au 
tras în noi şi nouă nu ne-a fost frică de ei. Eu eram aici, în piaţă, 
împreună cu Doncea şi cu Pătrăşcanu. 

Vasile Bărbulescu: Eu ştiu că eraţi aici şi v-aţi expus gloanţelor 
reacţiunii. 

Nicolae Ceauşescu: Deci nu sunteţi de acord cu măsura pro¬ 
pusă?! Atunci (trântind hârtiile din faţa sa şi ridicându-se de pe scaun), 
alegeţi-vă alt secretar general! 

(Se îndreaptă spre uşă; moment în care Silviu Curticeanu îl 
urmează ajungându-l, spunându-i: Nu aşa, tovarăşe secretar general. 
Eu niciodată n-am să vă părăsesc, voi rămâne lângă dumneavoastră. 
In acest moment se ridică de pe scaun Constantin Dăscălescu care 
spune: Nu se poate, tovarăşe secretar general, noi nu asta am vrut. 
Nu se poate! In acest moment se ridică de pe scaune aproape întreg 
Comitetul Politic Executiv, creându-se un moment de derută. Ana 
Mureşan plângea. Elena Ceauşescu s-a dus spre el, convingându-l să 
revină pe scaunul său.) 

Dumitru Popescu: Eu nu înţeleg această reacţie, întrucât aici s-a 
exprimat o simplă părere. 

Emil Bobu: Vă rugăm să nu vă supăraţi, tovarăşe secretar general. 

Gheorghe Rădulescu: Eu nu am făcut propunerea aceasta ca să 
ajungem la o asemenea situaţie. A fost o simplă părere. 

Nicolae Ceauşescu: Bine. Atunci eu voi pleca mâine în Iran şi 
vom relua această problemă după ce se vor termina evenimentele de 
la Timişoara (...)“. 

In faţa celei mai slabe opoziţii, în faţa celei mai mici frâne 
împotriva ilegalităţii şi crimei, Nicolae Ceauşescu cedează puterea. 
In momentul în care şeful partidului a fost întors din drum, el îşi 
anunţase deja intenţiile criminale, dăduse ordinul de deschidere a 
focului. Pentru cercetătorul evenimentului este cu atât mai 
fascinant acest moment cu cât el copia scenariul sovietic aplicat în 
celelalte ţări comuniste: opoziţie din rândul Biroului Politic şi 
refuzul şefilor ministerelor de forţă de a executa ordine ilegale, în 
primul rând ordinul de a trage în oameni. O mărturie elocventă 

avem de la Cornel Pacoste, care a participat la şedinţa CPEx şi a 
descris întâmplările în timpul procesului de la Timişoara: „In acest 
context, Ceauşescu Nicolae a propus destituirea celor trei miniştri, 
el urmând să preia comanda. Pe rând, într-o formă mai mult 
sau mai puţin expresă, Gogu Rădulescu, Constantin Dăscălescu, 
Gheorghe Oprea s-au opus, toţi subliniind că nu este momentul 
potrivit pentru această măsură. Personal cred că dacă s-ar fi propus 
fie chiar numai suspendarea lui Postelnicu, nimeni nu se opunea. In 
această situaţie, Ceauşescu Nicolae şi-a pus mâinile în cap şi s-a 
îndreptat ca o vijelie spre ieşire, spunând: «Căutaţi-vă atunci un alt 
secretar general». S-a iscat un vacarm, agitaţie, mulţi l-au luat în 
braţe pentru a-1 opri, alţii strigau să nu plece. In acest timp am 
auzit-o pe Ceauşescu Elena afirmând: «Lăsaţi-1 în pace că se 
întoarce»" 132 . Dumitru Popescu a văzut scena puţin altfel: „A dat 
cu pumnul în masă, s-a ridicat în picioare şi a strigat: «Eu cu acest 
Comitet Executiv nu pot să mai lucrez. Alegeţi-vă alt secretar 
general, eu nu mai sunt secretarul vostru general». Şi a dat să plece 
(...) Au intervenit câţiva, repede, şi l-au blocat la uşă. Am auzit 
cuvinte patetice, declaraţii, asigurări, angajamente, toate de natură 
să-l frâneze" 133 . In continuare, fostul acolit al lui Nicolae Ceauşescu 
va descrie scena revenirii la Putere: „S-a întors, s-a dus la locul lui, a 
rămas în picioare, s-a sprijinit în cot de scaun, într-o poziţie 
meditativă, a păstrat câteva minute de tăcere, cântărind, pasămite, 
după care, aproape calm, parcă detaşat de lume, cu o linişte în care 
mai pluteau totuşi ameninţări, a spus: «Bine, o să facem aşa. 
Deocamdată să ne vedem de treburi. O să mai discutăm chesti¬ 
unea». Cuvintele, deşi rezonabile, conţineau o primejdie latentă, 
oricând pasibilă să degenereze într-o nouă criză" 134 . Cei care l-au 
întors din drum pe Ceauşescu atunci şi-au asumat calitatea de com¬ 
plici la crimă, ordinele lui Nicolae Ceauşescu fiind neconstitu¬ 
ţionale şi ilegale. 


132 CSJ.SM, Dosar nr. 6/1990, Declaraţia inculpatului Pacoste Cornel (10.05.1990), 
p. 3. 

133 Dumitru Popescu, op. cit., p. 374. 

134 Ibidem , p. 375. 

17 decembrie, Bucureşti, CC al PCR, ora 18.00, teleconferinţa. 
Ieşind din şedinţa CPEx, Ceauşescu îl întreabă pe Silviu Curticeanu 
dacă este pregătită teleconferinţa cu judeţele şi insistă ca la sediile 
judeţene de partid să se afle prezenţi comandanţii militari pentru a 
auzi de la el, peste autoritatea miniştrilor, ordinele clare de folosire a 
armamentului împotriva manifestanţilor. La teleconferinţă Nicolae 
Ceauşescu a minţit din nou că factorul politic local a făcut greşeala de 
a nu-1 evacua pe Tokes „conform legilor ţării şi normelor care sunt 
în toată lumea". Reamintim că legea nu permitea evacuarea forţată în 
zilele oficiale de odihnă. El va susţine apăsat: „Se socoteşte stare de 
necesitate şi se aplică legea!" Nu a pronunţat în nici o clipă „am 
decretat", „am instituit", „am proclamat", pentru că asta presupunea 
existenţa unui act. In schimb foloseşte verbul „se socoteşte", care 
înseamnă „ca şi cum", ceea ce ne face să credem că în continuare 
Ceauşescu ştia foarte bine că ordinul său este ilegal. Obişnuiţi cu 
dictatura, cu ordinele arbitrare şi cu executarea voinţei personale a 
lui Nicolae Ceauşescu, activiştii de partid şi militarii nu vor pune 
la îndoială legalitatea acestui ordin şi se vor lăsa antrenaţi în actele 
criminale ale şefului statului şi al partidului. 

Din teleconferinţă, merită să mai reţinem doar pasajul care înca¬ 
drează fără echivoc, împotriva protestelor titularului acestui mo¬ 
ment, poziţia oficială a lui Ion Coman. 

„Nicolae Ceauşescu: (...) Ceilalţi generali din Bucureşti unde 
sunt? Imediat să vină împreună cu voi să fie la locul de comandă şi 
locul de comandă este Comitetul Judeţean al Partidului. Acesta este 
punctul de comandă! Generalii care au mers cu tine unde sunt? Gene¬ 
ralii care au venit din Bucureşti - şeful Marelui Stat Major, ministrul 
adjunct şi ceilalţi unde sunt? 

Ion Coman: Acum am mers cu ei şi merg să vadă cele trei 
coloane. 

Nicolae Ceauşescu: Te rog, acţionează în numele meu şi preiei 
comanda şi îmi raportezi din 15 în 15 minute cum se soluţionează 
problemele! Pe toţi îi chemi şi le dai ordin să execute! Toate unităţile 
să fie în centru şi să pună ordine! S-a înţeles? 

Ion Coman: Am înţeles, tovarăşe Nicolae Ceauşescu!" 

In legătură cu acest aspect, Radu Bălan, titularul Comandamen¬ 
tului judeţean de apărare, a declarat: „După sosirea lui Coman Ion şi 
a celor cinci generali, practic aceştia au preluat comanda în ce 
priveşte înăbuşirea evenimentelor din Timişoara (...) Generalii amin¬ 
tiţi mai sus evitau să ţină o legătură cu mine, cerând în permanenţă să 
vorbească cu Coman Ion" 135 . Şeful Inspectoratului Judeţean al MI, 
colonelul Ion Popescu a susţinut în proces următoarele: „Cel care a 
organizat şi condus totul pentru prevenirea şi anihilarea evenimen¬ 
telor în curs de desfăşurare la Timişoara a fost Coman. Acesta ţinea 
legătura permanentă cu Bucureştiul, cu Divizia din Timişoara aparţi¬ 
nătoare de MApN, cât şi cu Inspectoratul Jud. Timiş al Ministerului 
de Interne" 136 . 

17 decembrie, Timişoara, orele 18.45-19.00. Declanşarea re¬ 
presiunii. In rândul consecinţelor ordinelor ilegale date în timpul 
teleconferinţei se înscriu şi amănuntele din următoarea declaraţie a 
fostului procuror general adjunct Gheorghe Diaconescu, aflat în acel 
moment în clădirea Inspectoratului MI Timiş: „La terminarea tele¬ 
conferinţei s-a dat ordinul de înarmare cu gloanţe de război. A fost 
un moment înfiorător. Coboram pe scări şi vedeam lucrători în civil 
ai miliţiei, exultând de bucurie. Nu pot să-l uit pe unul care a strigat: 
«Şi frati-miu dacă vine în faţă trag!» Majoritatea se înarma cu pistoale. 
Cu arme automate s-au înarmat echipe de miliţie îmbarcate în ARO 
şi au plecat cu armele scoase pe fereastră". Este o mărturie consistentă 
care explică, din partea Procuraturii Generale, numeroasele infor¬ 
maţii venite de la revoluţionari despre prezenţa unor civili şi cadre 
ale miliţiei în autoturisme Dacia şi ARO, trăgând în manifestanţi. 
Colonelul Ion Deheleanu, şeful Miliţiei judeţului Timiş, a explicat 
felul în care au participat forţele miliţiei în noaptea de 17 decembrie: 
„Generalul Mihalea s-a ocupat de stradă, ajutat de colonelul Obagila 
de la pază şi ordine şi şeful Serviciului pază şi ordine de la Miliţia 
judeţului, locotenent-colonelul Toma Ionel. Nici pe locţiitorul meu, 
Corpodeanu, nu prea l-a luat în seamă Nuţă, dimpotrivă, mi-a spus 


135 CSJ.SM, Dosar nr. 6/1990, Declaraţia inculpatului Bălan Radu (9.05.1990), p. 11. 

136 CSJ.SM, Dosar nr. 6/1990, Declaraţia inculpatului Ion Popescu (5.03.1990), p. 11. 

că dacă tot nu am făcut nimic, măcar să le creăm spaţiu liber să o facă 
ei“ 137 De altfel, în declaraţia poate cea mai autorizată, a şefului 
miliţiei, colonelul Ion Deheleanu, se află şi acest pasaj: „Armamentul 
şi muniţia de război au fost distribuite în două etape: duminica 
după-amiază (şi aceasta de frica lui Nuţă, care urma să apară) şi luni la 
prânz" 138 . Una din declaraţiile din Procesul Timişoara, cea a lui 
Sofronie Florea, secretar al CJ Timiş al PCR, pune în discuţie o 
anumită situaţie a străzii în jurul orei 19.00 din noaptea de 17 de¬ 
cembrie 1989: „După ora 19.00, când deja se terminase cu acţiunile de 
devastare şi chiar şi incendiile fuseseră stinse, iar în perimetrul Piaţa 
Operei-Catedrală demonstranţii începuseră să se retragă, am auzit 
primele rafale de arme şi am văzut oamenii căzând împuşcaţi. Aceste 
rafale de armă au continuat să se audă şi în zona parcurilor din jurul 
Catedralei, unde erau sute de manifestanţi. Au apărut Salvările care 
au ridicat răniţii. Cei neatinşi de gloanţe, la rândul lor, cărau la auto¬ 
turismele lor pe cei atinşi de gloanţe sau morţi. Toată această activi¬ 
tate a durat până în jurul orei 21.00. Mă întreb şi acuma de ce a trebuit 
să se tragă, de vreme ce încetaseră acţiunile de devastare" 139 . Valoarea 
acestui pasaj din declaraţia fostului activist de partid este dată de 
amănuntul că, la scurt timp după ora 19.00, adică exact atunci când 
militarii au început să tragă, ceea ce am numit massa psihologică şi 
fizică a mulţimii de la Timişoara se dispersase. 

Bilanţul represiunii din 17 decembrie 1989: In acea noapte de 
17 decembrie şi-au pierdut viaţa 59 de oameni (58 prin împuşcare) şi 
au fost rănite aproximativ 185 de persoane. Detaliile privind nu¬ 
mărul de morţi şi locul unde au căzut se găseşte în Rechizitoriul 
Secţiei Parchetelor Militare de pe lângă Curtea Supremă de Justiţie 
întocmit în 1997. 140 

Problema identităţii morţilor de la Timişoara rămâne şi astăzi 
neelucidată, în condiţiile în care la primăria municipiului Timişoara 
există 17 dosare de persoane dispărute, care nu au apărut nici după 


137 CSJ.SM, Dosar nr. 6/1990, Declaraţia inculpatului Deheleanu Ion (9.03.1990), p. 6. 

138 Ibidem, p. 8. 

139 CSJ.SM, Dosar nr. 6/1990, Declaraţia martorului Florea Sofronie (8.06.1990), p. 4. 
I40 CSJ.SPM, Dosar ll/P/1996, Rechizitoriu din 30 decembrie 1997, pp. 11-21. 


95 



ALEX MIHA1 STOENESCU 


18 ani. împreună cu cele şapte persoane neidentificate, se înregis¬ 
trează astfel matematic 24 de persoane necunoscute din cele 41 duse 
la Bucureşti şi incinerate. In tabelul întocmit de Ministerul Sănătăţii 
în 1991 şi înaintat Senatului României, la judeţul Timiş apar 26 de 
persoane decedate neidentificate. 141 Modul improvizat în care s-a 
făcut identificarea cadavrelor nu oferă informaţii certe că cei care 
simt îngropaţi în Cimitirul Eroilor din Timişoara sunt chiar cei 
înscrişi pe pietrele tombale. 

Noaptea de 17 spre 18 decembrie, modificarea dispozitivului 
militar. întors din centrul municipiului Timişoara la Comandament, 
generalul Ştefan Guşă dă trei ordine. In primul cere deplasarea la 
Timişoara a unei subunităţi de paraşutişti. In al doilea, cere depla¬ 
sarea în subordinea directă a unei subunităţi de cercetaşi de la Buzău. 
Al treilea ordin era o repoziţionare a subunităţilor aflate în oraş. 142 
Acest ordin indică apariţia posibilităţii pentru Guşă de a aduce 
forţele militare în poziţii de apărare şi, indirect, de interzicere a 
accesului de pe anumite căi de comunicaţie. Reorganizarea dispozi¬ 
tivului militar ordonată de generalul Guşă a fost interpretată la 
Bucureşti drept „un pas înapoi" făcut de Armată. 

Noaptea de 17-18 decembrie. Timişoara. Pe timpul nopţii, Ion 
Coman este înlocuit la comanda tuturor forţelor de generalul Victor 
A. Stănculescu. Nu există probe ale unor ordine pe care le-ar fi dat în 
această perioadă, dar există mărturii că a acţionat împotriva ordinelor 
lui Ceauşescu. Unii dintre directorii de întreprinderi, şi anume cei cu 
grade şi funcţii militare, au fost preveniţi de generalul Stănculescu 
încă din noaptea de 17 decembrie să fie foarte prudenţi, dându-le de 
înţeles exact contrariul celor anunţate oficial. Unul din cazuri, 
directorul întreprinderii Optice Timişoara, avea să declare: „In 
noaptea de 17 spre 18 decembrie 1989, pe la ora 1.00, am fost sunat 
de generalul Stănculescu care se interesa de situaţia existentă în 


141 Sergiu Nicolaescu, Sergiu Nicolaescu acuză!, Ed. PRO, Braşov, 1998, p. 271. 

142 Autor colectiv, coordonator general de divizie (r) Costache Codrescu, Armata 
română în revoluţia din decembrie 1989, Ed. Militară, Bucureşti, 1998, p. 65. 

unitate. După ce i-am răspuns că nu este nimic îngrijorător, acesta 
mi-a cerut să fiu atent la tot ce fac y afirmând că nu este timp de alte 
discuţii. Am înţeles prin aceste vorbe că trebuie să-mi drămuiesc 
fiecare pas de acţiune şi în sinea mea am mai făcut legătura cu cauzele 
reale care îi determinaseră pe oameni să iasă în stradă" 143 . Şi această 
atitudine a generalului Stănculescu se adaugă ipotezei că a ştiut din 
timp care este secretul diversiunii de la Timişoara, motiv pentru care 
va încerca să se interneze în spitalul din Timişoara, apoi şi-a pus 
piciorul în ghips la Bucureşti. 

18 decembrie, Timişoara, orele 05.20-05.30. La ora 05.20, Ion 
Coman vorbeşte la telefon cu Emil Bobu şi îl informează că situaţia 
de la Timişoara este sub control. La 05.30 Bobu îl sună pe Ceauşescu 
acasă şi îi comunică acelaşi lucru. Ceauşescu se interesează de 
pregătirile pentru „mobilizarea activului de partid" din Timişoara cu 
scopul de a „înfiera acţiunea elementelor declasate care au provocat 
dezordini" în oraş. 

18 decembrie, Timişoara, ora 08.00. Sofronie Florea, secretarul 
Comitetului Judeţean de Partid, va organiza şedinţa de instruire cu 
activul de partid. El va arăta în instanţă că „în dimineaţa de 18 
decembrie 1989, la ora 08.00, la Comitetul Municipal de Partid, a 
avut loc instruirea activului de partid şi de stat la care, în afară de 
mine, au participat Bălan Radu, Matei Ilie, Pacoste Cornel, activul 
judeţean şi municipal de partid, secretarii de partid din întreprinderi, 
directorii şi ceilalţi şefi de întreprinderi şi instituţii. Luând cuvântul 
în cadrul acestei şedinţe, Bălan Radu a comunicat că s-a decretat 
starea de necesitate în municipiul Timişoara şi, ca atare, este indicat 
să nu se circule în grup, oamenii muncii având obligativitatea să se 
deplaseze la şi de la locurile de muncă pe itinerariile cele mai scurte, 
că se va interzice vânzarea băuturilor alcoolice, se vor sista specta¬ 
colele, că este necesar să fie luate măsuri ca salariaţii să nu iasă în 
stradă, că fiecare organ de partid trebuie să-i cunoască nominal pe cei 
care lipsesc de la locul de muncă şi cauzele. A pus accent pe 


143 CSJ.SM, Dosar nr. 6/1990, Declaraţia martorului Pastiu Ioan (12.06.1990), p. 3. 


97 



ALEX MI HAI STOENESCU 


necesitatea luării unor măsuri care să asigure desfăşurarea în bune 
condiţii a activităţii productive. A caracterizat actele de devastare ca 
fiind antistatale. A mai precizat că Armata a primit ordin să tragă şi 
că a tras, rezultând morţi şi răniţi". 144 A fost o tentativă de a bloca 
solidarizarea muncitorilor timişoreni cu nucleul dur al manifestan¬ 
ţilor din noaptea precedentă. 

Emisiunile posturilor de radio străine erau încă prudente, sche¬ 
matice. Europa liberă începe să primească telegrame pe fluxul de ştiri 
abia după miezul nopţii, dar conţinutul lor era extrem de vag - 
graniţa închisă, existenţa unei manifestaţii de simpatie pentru Laszlo 
Tokes, apariţia trupelor Armatei în oraş, deschiderea focului însă 
fără descrierea consecinţelor. 145 Lucrătorii secţiei române a Europei 
libere probabil că au fost şi ei circumspecţi atunci când le-au sosit ştiri 
de genul „4 000 de demonstranţi se aflau la biserica reformată", loc 
unde nu încap nici 500. Mijloacele de presă americane şi canadiene 
vor reacţiona abia din 19 decembrie. 146 

18 decembrie, Bucureşti, ora 08.00. In jurul orei 08.00 dimi¬ 
neaţa, Vasile Milea, Tudor Postelnicu şi Iulian Vlad sunt chemaţi 
acasă la Nicolae Ceauşescu. Milea i-a dat asigurări lui Ceauşescu că 
lucrurile sunt pacificate la Timişoara. 

18 decembrie, Bucureşti, ora 08.30. La ora 08.30, Nicolae 
Ceauşescu a decolat spre Iran. La conducerea statului rămâne un 
triumvirat format din Elena Ceauşescu, Emil Bobu şi Manea 
Mănescu, sprijinit de ministrul de interne, Tudor Postelnicu. 
Primul ordin dat de acest triumvirat l-a vizat pe şeful de stat major 
al Gărzilor Patriotice care a fost convocat şi i s-a comunicat că 


144 CSJ.SM, Dosar nr. 6/1990, Declaraţie martor Florea Sofronie (8.06.1990), p. 5. 

145 Miodrag Milin, Timişoara în arhivele Europei libere (17-20 decembrie 1989), Ed. 
Fundaţiei Academia Civică, Bucureşti, 1999, pp. 12-13. 

146 Alexandru Duvan, Revoluţia română văzută de ziarişti americani şi englezi, Ed. 
Evenimentul (Fundaţia România Liberă, Washington/Baltimore şi Centrul Mass 
Media Evenimentul, Bucureşti), f-a, p. 7. 

„va executa numai ordinele transmise de Curticeanu, Mănescu 
şi Bobu“ 147 

18 decembrie, Timişoara, ora 08.15. Din ordinul generalului Ilie 
Ceauşescu în unităţile militare din responsabilitatea Armatei a 3-a se 
organizează şedinţe cu activul de partid şi instruiri ale cadrelor şi 
militarilor asupra evenimentelor de la Timişoara, dându-se ordine 
pentru încazarmare, adică izolarea informaţională a militarilor în 
unităţi. In susţinerea afirmaţiei că ceea ce se întâmplă la Timişoara 
este o acţiune a trupelor Tratatului de la Varşovia condusă de URSS, 
Ilie Ceauşescu a comunicat că se va deplasa la Timişoara, aducând cu 
el şi dovezile. înscrisurile prezentate de Ilie Ceauşescu conţineau 
fragmente (citate comentate politic) din celebrele telegrame primite 
de la ataşaţii militari din Ungaria şi Iugoslavia. 

18 decembrie, Timişoara, începând cu ora 12.00. Ion Coman şi 
Ilie Matei se deplasează în şapte întreprinderi timişorene pentru a 
verifica prezenţa la lucru şi dacă există victime din rândurile munci¬ 
torilor. „In urma discuţiilor avute cu conducerile administrative şi 
politice ale acestor unităţi, am aflat că prezenţa era cea obişnuită, că 
nu existau victime, cu una sau două excepţii, şi că directorilor le era 
teamă că vor fi atacaţi. La întrebarea mea «de cine să fie atacaţi», 
aceştia au replicat «de cei care au distrus oraşul» şi mi-au cerut să dau 
aprobare pentru ca Armata (de fapt atât cei de la Ministerul Apărării 
Naţionale, cât şi cei de la Ministerul de Interne) să-i apere" 148 . Este o 
altă minciună politică lansată cu scopul de a justifica prezenţa for¬ 
ţelor militare la porţile întreprinderilor. Astfel devine destul de clar, 
în hăţişul de declaraţii ocolite şi dezinformări, că schimbarea de către 
generalul Guşă a dispozitivului militar, din ordinul ministrului 
Milea, încă de la miezul nopţii de 17 spre 18 decembrie, a fost trans¬ 
formată de factorul politic local în acea zi într-o misiune de patru¬ 
lare, interzicere şi blocare a muncitorilor în întreprinderi. O astfel de 
acţiune este caracteristică stării de asediu. Bineînţeles, nici o lege nu 


147 Sergiu Nicolaescu, op. cit., p. 583. 

148 CSJ.SM, Dosar nr. 6/1990, Declaraţia inculpatului Coman Ion (7.05.1990), p. 10. 

autoriza o astfel de măsură şi nici un document oficial nu îndreptăţea 
forţele Ministerului Apărării Naţionale să ţină întreprinderile timi¬ 
şorene sub asediu. 

18 decembrie, Timişoara, ora 15.30. Până în jurul orei 15.30 a 
zilei de 18 decembrie 1989 situaţia a fost relativ calmă în Timişoara. 
Prezenţa cordoanelor forţelor de ordine şi ale transportoarelor 
blindate ale Armatei nu puteau să nu indice faptul că oraşul era sub 
asediu. Piaţa Catedralei a început să se anime după această oră, odată 
cu apariţia primului grup de tineri. Un martor ocular, care a filmat 
secvenţe ale evenimentelor din piaţă descrie momentul: „In prima 
fază s-au adunat 25-30 de tineri, care veniseră dinspre Maria şi de pe 
Strada Politehnicii. Totul s-a desfăşurat într-o tăcere sinistră. Tinerii 
s-au oprit pe platoul din faţa Catedralei într-o linişte, mă repet 
pentru că totul m-a impresionat extrem de puternic, de mormânt. 
Nici măcar nu-şi vorbeau, necum să strige lozinci (...) In jurul orei 
16, a apărut - cineva îl avusese la el, dar nu-1 desfăşurase până atunci 
- un drapel fără stemă. A fost primul drapel de acest fel pe care-1 
vedeam. Şi steagul a început să fluture, tânărul a prins curaj şi l-a 
purtat pe deasupra lor tot mai energic. Din partea forţelor de ordine, 
nici o reacţie încă. Deci: soare, forţele de ordine, tinerii, un steag 
fâlfâind şi totuşi o tăcere de mormânt, sinistră" 149 . 

18 decembrie. Timişoara, ora 16.15. La un moment dat, după 
ora 16.15, tinerii au început să scandeze „Jos Ceauşescu!" şi „Armata 
e cu noi!“, mesaje elocvente asupra intenţiilor acestor manifestanţi. 
In piaţă se mai adunaseră aproximativ 500 de persoane în faţa 
restaurantului Expres şi aproximativ o sută în staţia de pe celălalt 
trotuar. Ca răspuns la acele scandări, militarii din TAB-uri primesc 
ordinul să ambaleze motoarele, probabil cu scopul de a intimida 
grupul manifestanţilor. După ora 16.30, TAB-urile avansează şi din 
ele se aruncă 4 grenade de instrucţie cu substanţă toxică, care produc 
panică, împrăştie o parte a manifestanţilor, iar pe alţii îi obligă să 
pătrundă în Catedrală. Deoarece grenadele lacrimogene nu-şi făceau 


149 Titus Suciu, op. cit., p. 155. 

efectul, cordonul format din „miliţieni şi persoane civile înarma- 
te“ 150 , ce se afla cu faţa la Catedrală, deschide foc de avertisment. 
TAB-urile îşi continuă deplasarea trăgând focuri cu mitraliera grea în 
plan vertical. Este secvenţa filmată de martorul Victor Popa şi 
prezentată la Televiziune ca dovadă a represiunii făcute de Armată. 
Autorul filmării va preciza fără echivoc: „Mitralierele aveau ţevile 
îndreptate în sus, sub un unghi de 30 de grade, nu ştiu însă poziţia 
armelor puşcaşilor" 151 . Informat asupra ineficienţei grenadelor to¬ 
xice, Ion Coman îl va suna pe generalul Guşă, cerându-i să trimită pe 
cineva la Catedrală. Guşă îl trimite în zonă pe generalul Mihai 
Chiţac, comandant al Trupelor Chimice şi al Garnizoanei Bucureşti. 
Intre timp, Coman o sună pe Elena Ceauşescu, care într-un acces de 
isterie îi ordonă: „Puneţi tunul pe Catedrală, să se termine odată cu 
totul!" 152 Coman ar fi încercat s-o tempereze. 

18 decembrie, Timişoara, după ora 17.00. „Generalul Chiţac s-a 
deplasat după ora 17.00 cu un autoturism ARO, însoţit de colonelul 
Predonescu Nicolae şi locotenent-colonelul Elek Iuliu. îmbrăcat în 
uniformă şi cu un pistol mitralieră în mână, generalul Chiţac Mihai 
şi-a exprimat nemulţumirea că demonstranţii nu sunt împrăştiaţi din 
faţa catedralei. Chiţac a dat ordine celor care comandau dispozitivele 
militare" 153 . In urma acestor ordine, a fost deschis focul, bineînţeles 
nu se ştie de cine, rezultând 3 morţi şi 5 răniţi. Dar pentru că acest 
caz a fost puternic mediatizat, Chiţac fiind acuzat că a tras chiar el, 
iar acesta apărându-se că nu a participat la deschiderea focului, este 
bine să lămurim lucrurile. Indiferent dacă a tras sau nu, generalul 
Chiţac este responsabil pentru deschiderea focului cu efectul pier¬ 
derii de vieţi omeneşti, deoarece, prezentându-se în piaţa Catedralei 
unde se aflau dispozitivele militare ale MApN şi MI şi dând ordine , s-a 
înscris în prevederile regulamentelor militare la capitolul „preluarea 


150 Autor colectiv, coordonator general de divizie (r) Costache Codrescu, Armata 
română în revoluţia din decembrie 1989, Ed. Militară, Bucureşti, 1998, p. 67. 

151 Titus Suciu, op. cit., p. 157. 

152 CSJ.SM, Dosar nr. 6/1990, Declaraţia inculpatului Coman Ion (7.05.1990), p. 11. 

153 CSJ.SPM, Dosar nr. ll/P/1990, Rechizitoriu din 30 decembrie 1997, p. 32. 

comenzii", el fiind cel mai înalt în grad. Pentru ziua de 18 decem¬ 
brie avem certitudinea că au ieşit să protesteze cetăţeni ai 
Timişoarei, în majoritate tineri, în număr mult mai mic decât pe 
17 decembrie, dar asupra apartenenţei acestor manifestanţi la 
calitatea de revoluţionar autentic nu poate exista vreun dubiu. 

Bilanţul zilei de 18 decembrie 1989 este de 8 morţi şi 23 de răniţi, 
proveniţi în majoritate din rândurile celor care au forţat dispozitivele 
de pază. Revoluţionarii nu recunosc însă decât 5 morţi pentru ziua 
de 18 decembrie, între care şi controversatul Janos Paris, însă cifra nu 
se înscrie în logica evenimentelor deoarece în acea noapte erau 56 de 
cadavre la morga spitalului judeţean - 13 identificate, alte 3 neidenti¬ 
ficate şi 40 transportate la Bucureşti. 

19 decembrie. Timişoara, ora 03.00. In Jurnalul de luptă al 
Diviziei 18 mecanizate, la ora 03.00 din 19 decembrie, se consem¬ 
nase: „General Chiţac - cordoanele bine concepute, dar staţionare. 
Să se execute manevre pentru a nu permite formarea grupurilor de 
terorişti" 154 , ordin care îi identifica pe manifestanţi drept 
„terorişti" şi îndemna forţele militare să treacă la acţiuni ofensive. 
Poziţia „staţionară" era determinată de ordinul lui Guşă de a re¬ 
duce activitatea efectivelor sale la misiuni de apărare a unor obiec¬ 
tive din oraş. 

18 spre 19 decembrie, Timişoara-Bucureşti, furtul şi incine¬ 
rarea cadavrelor. încă din după-amiaza zilei de 18 decembrie, între 
orele 15.00 şi 16.00, Elena Ceauşescu a cerut aducerea cadavrelor la 
Bucureşti şi incinerarea acestora, pentru a face să dispară urmele 
represiunii. Conform Comisiei parlamentare conduse de senatorul 
Sergiu Nicolaescu, această acţiune a primit numele de cod Tranda¬ 
firul 155 In cazul în care se confirmă existenţa acestui cod înseamnă că 
operaţiunea a fost planificată la Ministerul de Interne, având un 
caracter premeditat şi cu scopul final de a incinera cadavrele. 


154 CSJ.SPM, Dosar nr. ll/P/1990, Rechizitoriu din 30 decembrie 1997, p. 31. 

155 Sergiu Nicolaescu, Cartea revoluţiei române. Decembrie 89, Ed. Ion Cristoiu, 
Bucureşti, 2000, p. 583. 

Procuratura Militară a reconstituit scenariul acestei acţiuni macabre: 
„Pentru a ascunde urmările uzului de armă din Timişoara, Elena 
Ceauşescu împreună cu Bobu Emil şi Postelnicu Tudor, au hotărât să 
incinereze cadavrele celor împuşcaţi şi neidentificaţi, lansând 
totodată zvonul că aceştia ar fi trecut fraudulos frontiera în statele 
vecine. In 18.12.1989 această dispoziţie a fost transmisă la Timişoara 
generalilor Nuţă, Mihalea şi Macri, fiind informat şi Coman Ion. In 
noaptea de 18/19.12.1989, la morga Spitalului Judeţean Timiş s-au 
deplasat colonelul Ghircoiaş Nicolae şi locotenent-colonelul Corpo- 
dean Ioan, împreună cu o echipă formată din lucrători de miliţie 
(maior Avram Gheorghe, maior Veverca Iosif, căpitan Mişea Eugen, 
căpitan Grui Tiberiu, căpitan Ciucă Valentin, locotenent-major 
Peptan Eugen şi locotenent-major Preda Laurenţiu). Morga a fost 
dechisă de învinuit doctor Golea Ovidiu-Sorin, directorul spitalului, 
care a permis încărcarea a peste 40 de cadavre într-o autoizotermă, 
fără ca lucrătorii de miliţie să prezinte documentele legale. Colonelul 
Ghircoiaş Nicolae a indicat decedaţii ce urmau să fie luaţi, iar ofiţerii 
menţionaţi i-au încărcat în camionul frigorific. Autoizotermă a 
plecat spre Bucureşti, fiind condusă de căpitanul Ciucă Valentin şi 
şoferul Ceaca Dorel, care însă nu a cunoscut ce transportă. Pe par¬ 
curs, autovehiculul a fost însoţit de un autoturism al poliţiei. Din 
ordinul generalilor Nuţă şi Macri, de organizarea preluării şi incine¬ 
rării cadavrelor, la Bucureşti s-au ocupat colonelul Moraru Petre - 
locţiitor-şef IGM, colonelul Baciu Ioan - şef direcţie economică în 
IGM şi civilii Ganciu Gheorghe şi Iosef Emilian-Zamfir - foşti ofiţeri 
MI, angajaţi ai cimitirului. Cadavrele au fost incinerate în noaptea de 
19/20.12.1989, iar cenuşa rezultată a fost aruncată într-o gură de ca¬ 
nal, pe raza comunei Popeşti-Leordeni" 156 . 


19 decembrie. Timişoara, după ora 09.00. In dimineaţa de 19 de¬ 
cembrie, încă de la primele ore ale activităţii economice, ofiţerii de 
Securitate din întreprinderi îl informează pe generalul Macri că 
muncitorii sunt agitaţi şi că s-au manifestat primele semne de protest 
cu tendinţa de a lua un caracter organizat. După ora 09.00 şi după ce 


156 CSJ.SPM, Dosar nr. ll/P/1990, Rechizitoriu din 30 decembrie 1997, p. 23. 

în prealabil îl informase pe generalul Vlad la Bucureşti, Macri îl va 
anunţa pe Ion Coman că, cel târziu în ziua de 20 decembrie, la 
Timişoara va avea loc o grevă generală. Generalul Macri va cere 
ofiţerilor săi, pe care îi subordona şi prin calitatea de şef al Direcţiei 
a Il-a, să-l informeze asupra stării de spirit a muncitorilor, dar şi să 
pregătească birourile pe care le ocupă în întreprinderile respective 
pentru eventuala evacuare. Intr-adevăr, în momentul în care s-a 
conturat manifest acţiunea muncitorească în favoarea schimbării lui 
Nicolae Ceauşescu, ofiţerii de securitate au fost retraşi şi din 
unităţile economice. 

19 decembrie, Bucureşti, CC al PCR, în jurul orei 10.00. Intre 
orele 09.00 şi 10.00, şeful DSS o va suna pe Elena Ceauşescu şi o va 
informa asupra situaţiei de la Timişoara. Elena Ceauşescu a reacţio¬ 
nat violent: „Ce fac cei de acolo, ce păzesc cei trimişi acolo? “ 
Conştient că femeia nu înţelege exact importanţa informaţiei, Vlad îi 
va explica pe un ton ferm că situaţia de la Timişoara s-a schimbat , că 
nu mai este vorba de elemente străine, ci de muncitorii români. 
După aproximativ 20 de minute, Elena Ceauşescu a convocat o şe¬ 
dinţă la CC, la „săliţă", locul unde ţinea ea întâlniri în acea perioadă. 
Au fost prezenţi Elena Ceauşescu, Emil Bobu, Manea Mănescu, 
Constantin Dăscălescu, Silviu Curticeanu, Tudor Postelnicu, Vasile 
Milea şi procurorul general Popovici. Generalului Vlad i s-a cerut să 
prezinte raportul asupra situaţiei de la Timişoara, iar când a ter¬ 
minat, Elena Ceauşescu a hotărât trimiterea lui Dăscălescu şi a lui 
Bobu în oraşul de pe Bega. 

19 decembrie, Timişoara, ora 09.00. In dimineaţa de 19 decem¬ 
brie la întreprinderea Electrobanat (ELBA) este semnalată prezenţa 
unor persoane străine care încearcă să se infiltreze printre muncitori. 
Numărul lor nu este mare, dar ei aparţin unor tabere opuse; sunt 
tineri strecuraţi în întreprindere care încearcă să-i convingă pe mun¬ 
citori că în ultimele două zile au fost omorâţi peste 1 000 de oameni, 
că morţii au fost duşi la Bucureşti ca să se şteargă urmele şi că puşcă¬ 
riile gem de arestaţi care acum sunt torturaţi; ceilalţi sunt luptători 
DIA trimişi să identifice starea de spirit a muncitorilor. La Secţia 200, 

unde erau atelierele cu condiţii grele de lucru şi cu toxicitate ridicată, 
lucrătoarele devin agitate şi nemulţumite. La ora 09.00 ajunge în 
secţie zvonul că în curtea întreprinderii a sosit un camion militar 
din care se descarcă arme şi această ştire produce explozia de ne¬ 
mulţumire a oamenilor care se simt ameninţaţi chiar la locul lor de 
muncă. Mulţimea muncitorilor ocupă curtea uzinală. Câţiva se urcă 
pe un autocamion şi pe un motostivuitor şi strigă. Apar directorul şi 
secretarul de partid. Ei le cer să se liniştească, să se întoarcă în secţii, 
unde se va discuta cu ei separat. Este de presupus că dăduseră telefon 
în prealabil la CJP, anunţând greva spontană. Martora Adelina Elena 
povesteşte: „Deşi cuvântul grevă nu a fost scandat, greva generală era 
declanşată şi instaurată în întreaga întreprindere. între timp, maşina 
cu oameni înarmaţi a părăsit incinta fabricii. In schimb, sosesc în 
mare grabă Radu Bălan, prim-secretarul judeţului, primarul Moţ şi 
Constantin Posa". Este adusă staţia de amplificare şi Radu Bălan se 
urcă pe un scaun. El cere ca muncitorii să se întoarcă în secţii şi le 
promite că se va discuta cu ei acolo. Oamenii scandează: „Aici, aici, 
cu toţii!“ La un moment dat, observând că nu îi poate convinge să se 
întoarcă la locurile de muncă, Bălan găseşte soluţia să scoată un 
carneţel din buzunar pentru a-şi nota doleanţele muncitorilor şi îi 
întreabă simplu ce vor. Urmează un scurt moment de derută, după 
care „Radu Bălan notează într-un carneţel cererile umile ale unor 
femei ajunse în dreptul lui: «Vrem căldură!», «Vrem carne!», «Vrem 
ciocolată pentru copii!» şi «Ciorapi, chiloţi, cacao, vată...»" Conţinu¬ 
tul cererilor este confirmat de timişoreanul Ion Pachia Tatomirescu: 
„... să fie ciocolată pentru copii, să fie saloane de Crăciun şi să se 
termine cu bişniţa etc.; muncitoarele le-au zis de lipsa vatei, a 
chiloţilor de bumbac şi a ciorapilor". 157 Motivul real al ieşirii lucră¬ 
toarelor de la secţia 200 îl constituia absenţa de la întreprindere a 
responsabilului CAR, care trebuia să dea împrumuturile pentru 
sfârşitul de an. Plata împrumutului nu se făcuse luni şi nu se făcea 
nici marţi, 19 decembrie, apărând mai întâi zvonul că reprezentantul 
CAR a fugit cu banii. In realitate, el fusese arestat pe stradă în seara 

157 Pachia Tatomirescu, „Jurnal" în Timişoara, 16-22 decembrie 1989, Ed. Facla, 
Timişoara, 1990, p. 155. 


105 



ALEX Ml HAI STOENESCU 


de 17 decembrie şi se afla la penitenciar. Aflând realitatea, femeile au 
cerut eliberarea reprezentantului CAR pentru a-şi primi banii. De 
aici primul mesaj revoluţionar: „Eliberaţi deţinuţii!" 

In scurt timp, informaţia despre greva de la ELBA ajunge la 
Elena Ceauşescu. Aceasta îl va suna pe Ion Coman şi îi va striga în 
telefon: „Trageţi în plin în femei şi puneţi câinii pe ele!“ 158 Versi¬ 
unea lui Radu Bălan nu diferă prea mult de cea a martorilor din 
rândul angajaţilor întreprinderii: „In dimineaţa de 19 decembrie 
1989, pe la ora 09.00, m-am deplasat la întreprinderea Electrobanat, 
pentru a intra în dialog cu muncitorii care ieşiseră afară în curtea 
întreprinderii. Ajungând acolo, în prezenţa primarului Moţ, am 
aflat că aceşti muncitori revendicau îmbunătăţirea condiţiilor de 
trai, iar un grup de 10-15 tineri strigau «Jos Ceauşescu!» De ase¬ 
menea, acei muncitori solicitau să fie scoasă armata din întreprin¬ 
dere şi din oraş, adică să fie retrasă în cazărmi. In timp ce discutam 
cu ei, au apărut două TAB-uri, care şi-au îndreptat ţevile spre noi, cei 
din curtea uzinei. Acest lucru i-a iritat şi neliniştit pe muncitori, fapt 
care m-a determinat să merg în secţie şi să-i telefonez lui Coman Ion, 
cerându-i să retragă armata, pentru că altfel oamenii nu se liniştesc, 
dimpotrivă. Mi-a replicat că nu e treaba mea, întrucât de armată se 
ocupa dumnealui. Când am revenit în curte, TAB-urile fuseseră 
retrase şi am tras concluzia că primiseră ordin în acest sens" 159 . 
Observând punctul mort al situaţiei, mulţimea nu mai vrea să dea 
înapoi şi începe să strige: „«Nu lucrăm sub arme!» (camionul plecase şi 
se lămuriseră cu muniţia, n.a.), «Afară armata din oraş!», «Unde sunt 
deţinuţii?», «Nu suntem huligani!» (răspuns la informările făcute cu o 
zi inainte de partid că afară acţionează huligani , n.a.), «Unde ne sunt 
banii?» (leafa se dăduse în urmă cu trei zile , dar diminuată , apoi sigur 
era şi cazul împrumuturilor la CAR , n.a.), «Vrem pâine pentru 
copii!», «Unde ne sunt morţii?» Şi apoi, unanim şi hotărât: «Jos 
Ceauşescu!»" 160 . Este de precizat că aceste strigături sunt de fapt o 
enumerare a unor reacţii simultane, neorganizate, care fie ilustrau 


158 CSJ.SM, Dosar nr. 6/1990, Declaraţia inculpatului Coman Ion (07.05.1990), p. 11. 

159 Ibidem. (Declaraţia inculpatului Bălan Radu) p. 14. 

160 Titus Suciu, op >. cit., p. 170. 

amestecarea temelor sociale cu cele politice, fie aparţineau unor gru¬ 
puri distincte: pe de o parte muncitorii cu revendicări economico-so- 
ciale şi pe de altă parte micul grup de tineri cu lozinci politice 
explicite. Important aici este faptul că la un moment dat mulţimea 
s-a unit într-o massă compactă şi solidară, având un singur duşman, 
pe Nicolae Ceauşescu. 

A 

19 decembrie, Londra, ora 09.00 (11.00 la Bucureşti). Intr-un 
editorial din 19 decembrie, Times arăta că izolarea informaţională şi 
politică a României nu permite perceperea exactă a perspectivei în 
această ţară în care „conducătorul" Ceauşescu ar putea supravieţui 
pentru încă un timp, având în vedere blocajul înregistrat de sovietici 
în programul de prăbuşire rapidă a regimurilor comuniste din 
Europa de Est. Cauza este că „Ceauşescu şi-a îndepărtat cu grijă din 
partid pe aceia care simpatizau cu Moscova. De aceea, preşedintele 
Gorbaciov se bucură de mai puţină influenţă la Bucureşti decât în 
capitalele celorlalţi vecini ai săi" 161 . Ziarul estima - bine orientat asu¬ 
pra realităţilor româneşti - că Armata română va juca un rol esenţial 
în evenimentele în curs, chiar dacă pentru moment nu dădea semne 
că s-ar opune la ordinele de represiune primite de la Ceauşescu. Iarăşi 
semnificativ pentru înţelegerea realităţilor din România şi a mecanis¬ 
melor eficiente, viabile de îndepărtare a lui Ceauşescu, presa britanică 
va reproduce intervenţia oficială a lui William Waldgrade, ministru 
de stat în Departamentul britanic de Externe, referitoare la eveni¬ 
mentele din România prin transmiterea unui apel către Securitate „să 
reprezinte adevărata dorinţă a poporului român şi să înlăture regimul 
actual" 162 . Această intervenţie oficială britanică a fost crucială ca 
semnal politic. Marea Britanie se dovedea atentă la situaţia României 
şi atingea cu degetul în punctul sensibil, la momentul cel mai greu 
pentru cursul evenimentelor - absenţa lui Ceauşescu din ţară şi nece¬ 
sitatea unei acţiuni, a unei mişcări decisive din partea Securităţii, 


161 Miodrag Milin, Timişoara în arhivele Europei libere (17-20 decembrie 1989), Ed. 
Fundaţiei Academia Civică, Bucureşti, 1999, p. 181. 

162 Alexandru Duvan, op. cit., p. 11. 

care să profite de acel moment. Nici un cuvânt pentru partid, nici o 
speranţă din partea populaţiei apatice. 

19 decembrie, Timişoara, după ora 11.00. După ora 11.00, în 
incidentul de la Electrobanat apare un element nou. Pe podul peste 
Bega din apropierea întreprinderii se adună oameni. Nu ştim cine 
sunt şi cum au aflat că la Elba e grevă. Surse din rândurile revolu¬ 
ţionarilor afirmă că acolo erau şi cetăţeni din Iaşi, Constanţa, Arad. 
Filajul Securităţii identifică tot în zona Josefin, printre acei privitori, 
şi patru lucrători DIA în civil. Peste Bega, în zona Josefin era 
celebrul talcioc închis de Ceauşescu în ziua de 15 decembrie. La cele 
două porţi ale întreprinderii apar tanchete TAB cu ţevile îndreptate 
spre curte. încep huiduielile, se strigă în acelaşi timp „Ucigaşii!" şi 
„Armata e cu noi!", ceea ce este ilogic, dar nu în logica unei mulţimi 
încă fragile. Ea, de altfel, va rămâne fragilă până la urmă. De altfel, 
întâmplările rizibile continuă. Telefonul dat de Bălan lui Coman 
pentru retragerea blindatelor de la porţi este urmat de ordinul lui 
Coman ca TAB-urile să dea ocol întreprinderii. Martora Adelina 
Elena confirmă: „Tanchetele, în fine, se urnesc şi încep să patruleze 
în jurul Elbei, ocolind întreprinderea prin străzile 13 Decembrie, 
Splaiul Titulescu, Pop de Băseşti, Strada Gării". In scenă intră 
generalul Guşă. Dimineaţa i se raportează că este linişte în oraş, ceea 
ce corespundea adevărului, şi că oamenii merg la lucru, cu excepţia 
câtorva grupuri mici care staţionau paşnic. Evident, nu se aplicau 
prevederile „stării de necesitate", care nu permite adunarea unor 
grupuri mai mari de 3 sau 5 persoane, şi nu se aplicau pentru că acele 
prevederi nu existau. La un moment dat, comandantul unităţii de 
paraşutişti l-a sunat şi i-a comunicat că a primt ordin de la Nuţă să 
păzească clădirea Inspectoratului MI. Nuţă îşi depăşea atribuţiile, 
ceea ce este semnificativ, şi îşi permitea acest lucru printr-o 
împuternicire directă de la Elena Ceauşescu. Guşă îşi anunţă subor¬ 
donatul - din nou semnificativ - că se subordonează lui şi lui Coman. 
„Cred că înainte de prânz - declara generalul Guşă la proces - am 
fost sunat de Ion Coman care mi-a spus să mă duc urgent la ELBA că 
se află acolo fostul prim-secretar Bălan şi că are probleme deosebite. 
Am plecat cu aghiotantul şi cu căpitanul Ilie, şeful cercetării Diviziei. 

Am ordonat ca în urma noastră să se deplaseze şi un camion cu 
soldaţi, dar acesta a rămas în urmă. La intrarea în fabrică am fost 
oprit de câţiva civili care mi-au spus să nu intru deoarece îmi risc 
viaţa şi că o să fiu sfâşiat. In curte erau peste 1 000 de oameni, 
bărbaţi, femei, tineri care scandau: «Libertate!», «Jos Ceauşescu!» şi 
alte lozinci" 163 . Observând retragerea lui Bălan, Guşă se va îndrepta 
spre mulţime, se va urca pe scaun şi le va vorbi: „Am încercat să fac 
linişte şi le-am spus că soldaţii nu au tras în ei, ci în sus. Că soldaţii 
sunt fraţii şi copiii lor şi nu vor trage în ei. Câţiva au aplaudat, alţii 
au continuat să scandeze lozincile menţionate mai sus. In pauzele de 
linişte i-am rugat să nu se mai spargă magazinele, să nu atace uni¬ 
tăţile. Cei care au auzit au strigat că nu ei au făcut acest lucru şi au 
cerut să plece armata de lângă fabrici. Le-am promis că aşa va fi, dar 
să nu se mai comită acte de violenţă. Unii au aplaudat, iar câţiva au 
strigat: «Armata e cu noi!»". Cauza reală a prezenţei lui Guşă la 
ELBA a fost informaţia falsă că prim-secretarul Bălan a fost seches¬ 
trat de manifestanţi. Din aceeaşi informaţie falsă au rezultat şi 
măsurile militare exagerate luate în jurul întreprinderii. Seara, ge¬ 
neralul Guşă îi va raporta şi lui Coman măsura de retragere a 
forţelor din oraş. Fiind linişte, Coman a acceptat. Probabil aflase că 
vine Dăscălescu. 

19 decembrie. Timişoara, ora 12.30. încercarea unor muncitori 
de a se solidariza cu grupul de afară, de la pod, eşuează. „Mulţimea se 
îndreaptă spre poarta II. Câţiva cer deschiderea porţii, unirea cu cei 
de pe pod. Li se explică că-i primejdios. Porţile trebuie să rămână 
închise. Suntem la noi acasă, în grevă. Aici, uniţi, ne simţim 
puternici, în siguranţă. E uimitor cu ce repeziciune o masă uriaşă, 
aparent anarhică, înţelege şi se disciplinează. Radu Bălan telefonează 
chiar din cabina portarilor. Moţ, se zice, este la cealaltă poartă" 164 . 
Mărturia surprinde cel mai bine psihologia izolaţionistă a munci¬ 
torimii, încă limitată la revendicările sociale, încă temătoare, încă 


163 CSJ.SM Cluj, Dosar nr. 11/1990, Declaraţia olografă a inculpatului Guşă Ştefan , 

p.3 

164 Titus Suciu, op. cit., p. 170. (Mărturia doamnei Adelina Elena) 

dezinformată şi separată de evenimentele din oraş. Martorul Sandu 
Hanuş ajunge acolo în jurul orei 14.30. Pe pod erau un tractor şi o 
remorcă răsturnate şi incendiate. A auzit o împuşcătură şi zvonul că 
a fost rănită o femeie. Militarii de pe TAB-uri trăgeau cu petarde, 
„dar de tras (cu armele , n.a.) nu trăgeau" 165 . Apoi a apărut un TAB 
dinspre Bdul 6 Manie, acesta a tras şi a rănit o femeie „într-un fâş 
roşu", luată apoi de o maşină cu număr de Iaşi. Generalul Guşă 
afirmă că focul a fost deschis accidental, în momentul în care per¬ 
soane din grupul adunat peste Bega au răsturnat şi incendiat tractorul 
şi remorca lui. 

19 decembrie, Timişoara, în jurul orei 18.00. In seara zilei de 
19 decembrie, generalul Ştefan Guşă convoacă adunarea cadrelor 
de bază ale Diviziei 18 şi aduse de la Marele Stat Major şi le spune: 
„Dacă până acum s-au manifestat în oraş grupuri de huligani care 
au produs pagube materiale avuţiei poporului, de acum încolo nu 
mai este vorba de aşa ceva; în mod cert, mâine muncitorii vor ieşi 
în stradă" 166 . 

A 

19 decembrie, Miinchen, Diversiunea de la Europa liberă. înce¬ 
pând din acea noapte, Europa liberă a început să difuzeze o bandă 
despre care se afirma că este înregistrată clandestin la Timişoara. 
Şocul acelei presupuse înregistrări era dat de zgomotul unor salve de 
tun trase în manifestanţi şi de strigătele isterice ale unei femei: 
„Suntem români! Suntem români!" Condiţiile în care a fost difuzată 
această secvenţă, care a avut un efect asupra numeroşilor timişoreni 
care ascultau postul şi nu cunoşteau ce se întâmplă în oraş, au fost 
explicate de jurnalistul Emil Hurezeanu: „Vă amintiţi de banda de 
magnetofon care a sculat ţara în picioare şi care a fost transmisă 
de toate posturile, dar mai ales de noi, din 19 până în 23 decembrie; 
bande de magnetofon pe care se auzeau strigăte de disperare, 
zgomote de luptă, lovituri de tun, de artilerie, aici, la Timişoara, o 


165 Ibidem , p. 174. 

166 CSJ.SM, Dosar nr. 6/1990, Declaraţia martorului Zeca Constantin (9.06.1990), 

p. 10. 

bandă de 53 de secunde. In seara zilei de 19 decembrie, în jurnalul de 
actualităţi al televiziunii austriece a fost intervievat în direct, la 
telefon, un om de afaceri austriac, care a ţinut să spună că vorbeşte 
dintr-un birou al Securităţii din Timişoara. El părea uimit de această 
retragere inexplicabilă a securităţii din propria clădire, mai ales când 
securiştii aflaseră că omul vrea să dea un interviu, să vorbească de 
ororile confruntării de la Timişoara, pentru o televiziune occidentală. 
In legătură cu banda, trebuie să spun că banda aceea de magnetofon 
are o istorie foarte specială. Aici, la Timişoara, în 1993, a apărut 
mărturia unui jurnalist de la Belgrad, care spunea că înregistrarea cu 
zgomotul de luptă de pe străzile Timişoarei, cu salve de tunuri şi 
strigătul disperat al femeii, ar fi fost făcute de el, ar fi fost transmisă 
de un post de radio din Belgrad în seara de 18, iar apoi remisă unui 
jurnalist german de la Deutsche Welle ce urma să o transmită postului 
de radio Europa liberă; în felul acesta a ajuns la noi. In realitate am 
primit această bandă printr-o agenţie de informaţii, din partea unui 
domn din Linz, din Austria, care a încasat şi un onorariu pentru ea, 
aşa cum se procedează în astfel de cazuri. In ianuarie 1990, o echipă 
de ziarişti americani făcea un film despre revoluţie. Ei au insistat să 
afle cine este autorul, adresantul acestei benzi. I-am spus că este 
vorba de un domn, cu un număr de cont, cu o identitate precisă. 
Americanii au deseori energie să se ocupe de lucruri de care noi, 
ceilalţi, ne simţim înspăimântaţi: au mers pe firul apei şi au 
constatat că această persoană, aşa cum a existat în decembrie 1989, 
nu mai exista în ianuarie 1990" 167 . Explicaţiile sunt atât de clare că 
nu mai au nevoie de prea multe comentarii: a fost vorba despre o 
diversiune mediatică. 

20 decembrie, Panama, ora 01.00. Atacul împotriva statului 
Panama a început în dimineaţa de 20 decembrie, înaintea orei 01.00 
pe uscat, sub denumirea „Cauza dreaptă". Armata SUA a angajat în 
această luptă peste 22 000 de militari. Intervenţia, finalizată abia în 


167 Emil Hurezeanu, „Europa liberă şi revoluţia" în O enigmă care împlineşte şapte 
ani. Timişoara, 1989-1996, Ed. Fundaţia Academia Civică, Bucureşti, 1997, p. 96. 

3 ianuarie 1990, a produs 23 de victime din rândul americanilor şi 
peste 4 000 din rândul panamezilor. La 3 ianuarie 1990, populaţia 
statului Panama a ieşit pe străzi, dansând, rugându-se, manifestân- 
du-şi bucuria pentru eliberarea din dictatură. 

20 decembrie, Timişoara, ora 06.00. Declanşarea revoltei 
populare. In dimineaţa de 20 decembrie 1989 izbucneşte la 
Timişoara o revoltă populară, având iniţial configuraţia unei greve 
generale. Reamintim realitatea numerică aproximată a persoanelor 
angajate în incidentele din 16-19 decembrie: circa 2 000 de 
revoluţionari în stradă şi peste 290 000 de cetăţeni ai Timişoarei 
inactivi, nici măcar martori. Revolta populară a izbucnit atunci când 
s-au acumulat cu rapiditate o serie de factori favorizanţi, generaţi de 
conflictul deschis între lovitura externă şi contralovitura internă. 
Cele 3 zile şi 2 nopţi de tulburări civile din Timişoara au provocat 
până la urmă, cu succes, prelungirea peste limitele suportabile a 
situaţiei de asediu, au permis circulaţia şi stabilizarea informaţiei că 
nu a fost vorba de lupta cu ungurii sau cu huliganii, că sunt răniţi în 
spitale şi morţi furaţi şi duşi la Bucureşti, a dat succes dezinformării 
că la Catedrală au fost omorâţi „copii şi tineri în masă“. Ele au 
condus la ruperea barajului psihologic al fricii de stat şi de organi¬ 
zaţiile de partid, la atingerea limitei de aşteptare a unor schimbări în 
situaţia personală (alimente, salariu, frig), pe fondul parcurgerii şi 
depăşirii fazei dialogului cu factorul politic local, au scos în lumină 
tentativa eşuată a factorului politic local de a organiza contrama- 
nifestaţii în întreprinderi, au evidenţiat pierderea credibilităţii or¬ 
ganizaţiilor de partid şi diluarea autorităţii acestora - efectuarea 
prezenţei din oră în oră a devenit o formă de presiune, de amenin¬ 
ţare au dat credibilitate informaţiilor exagerate de la posturile 
maghiare şi iugoslave de radio şi de televiziune. 

In dimineaţa de 20 decembrie, muncitorii majorităţii întreprin¬ 
derilor timişorene au ieşit în curţile uzinale şi au început să pro¬ 
testeze, sub diferite motivaţii reale sau exagerate, căutând un punct 
de sprijin, o soluţie pentru revendicările lor acumulate în ultimii ani 
de privaţiuni. Temele principale au fost surprinse de figura centrală a 
revoltei timişorene, inginerul Lorin Fortuna: „în cadrul unor 

întreprinderi din platforma industrială a Căii Buziaşului s-a plănuit o 
ieşire în stradă, a doua zi, printr-un marş organizat, care să protesteze 
împotriva dictatorului ce ordonase represiunea, precum şi pentru 
faptul că majoritatea cadavrelor celor ucişi în ziua de 17 decembrie 
1989 au dispărut, fiind transportate şi incinerate la Bucureşti" 168 . 
Asupra stării de spirit a muncitorilor, martorul Gheorghe Curpaş 
avea să declare: „La Electrotimiş curtea plină, la AEM la fel, dar nu 
ieşeau, nu ieşeau, domnule, încă se temeau, nu se copseseră, nu aveau 
încă o conştiinţă revoluţionară" 169 . Având în vedere că liderii politici 
locali veniseră de mai multe ori în întreprinderile timişorene pentru 
a-i calma, este evident că soluţia dialogului fusese depăşită. Putem 
presupune că depăşirea acestui prag psihologic s-a datorat gravităţii 
faptelor incriminate: uciderea oamenilor şi furtul cadavrelor. Deşi 
liderii politici locali - Bălan, Florea, Bolog ş.a. - s-au deplasat şi în 
acea dimineaţă prin întreprinderi, ei au fost respinşi categoric şi 
huiduiţi. Un fapt banal şi nu lipsit de aspectul comic a determinat 
întârzierea ieşirii muncitorilor: lucrătorii de la Electrotimiş aşteptau 
să sune sirena întreprinderii, dar cum aceasta era defectă s-a trimis o 
echipă sus, pe acoperiş, pentru a încerca repararea ei. Abia după mai 
bine de o oră oamenii şi-au dat seama că nu au nevoie de sirenă. Intre 
timp se derula o formă de comunicare între întreprinderi apropiate, 
descrisă plastic de martorul Mircea Gaspar: „La AEM, două secţii 
erau în doliu: o colegă de-a lor şi copiii altor două muncitoare 
fuseseră împuşcaţi. Femeile reacţionează mai repede, mai tranşant: 
refuză să muncească. Chiar mai mult, îndeamnă la revoltă. Numai că 
nu se prea ştie ce ar trebui făcut. începutul e acţionarea sirenei, 
distrugerea lozincilor ceauşiste, dar mai departe... Şi atunci au fost 
folosiţi drept mesageri copiii, cele două întreprinderi vecine, AEM şi 
Electrotimiş, se îndemnau unii pe alţii, nu ştiau cum să facă primul 
pas, nu îndrăzneau...«La noi majoritatea sunt femei», scria într-un 
bileţel adus de un puşti celor de la Electrotimiş, muncitorii de aici 

168 Lorin Fortuna, „Semnificaţia zilei de 20 decembrie 1989“ în O enigmă care 
împlineşte şapte ani. Timişoara , 1989-1996 , Ed. Fundaţia Academia Civică, Bucureşti, 
1997, p. 162. 

169 Titus Suciu, op. cit. y p. 180. 

trimiţându-le o notiţă în care se spunea: «La noi sunt mulţi 
securişti» (se refereau probabil la informatori , n.a.). Dilema lor e 
rezolvată de altă întreprindere. Din spate se vede venind IOT-ul! 
Atunci porţile celor două întreprinderi sar în lături, ies bărbaţii, ies 
femeile, umplu sensul giratoriu, se îmbrăţişează ca fraţii, pornesc 
mai departe amestecaţi, culeg pe drum oamenii muncii de pe la 
celelalte întreprinderi din zonă, înaintează spre centru tot mai ho¬ 
tărâţi, tot mai entuziaşti" 170 . 

Semnalul decisiv, primul gest de ieşire masivă în stradă şi de 
trecere a grevei generale în forma sa concretă de revoltă populară, 
printr-un marş cu program politic precis - înlăturarea lui Nicolae 
Ceauşescu -, a aparţinut colectivului de la întreprinderea Optică 
Timişoara. Era o întreprindere economică centrală cu conducere 
militară! Nu a fost un paradox şi nici vreo manevră ocultă, ci 
rezultatul unei acţiuni simple, pe care de altfel am prezentat-o mai 
sus: generalul Stănculescu, şef ierarhic superior pe linie economică şi 
adjunct al ministrului apărării, îi recomandase colonelului Ioan 
Pastiu să fie prudent, să nu răspundă la solicitări periculoase şi să nu 
împiedice reacţia muncitorilor. Colonelul Pastiu, care nu întâm¬ 
plător a rămas director şi după revoluţie, a explicat la proces cum a 
fost posibil ca muncitorii unei întreprinderi militarizate să fie şi cei 
care să dea semnalul revoltei populare de la Timişoara: „In dimineaţa 
de 20 decembrie 1989, în mod succesiv am fost informat de secretarul 
de partid şi de alţi subalterni că muncitorii freamătă şi mai mult ca si¬ 
gur că vor ieşi în masă la manifestaţie. Le-am cerut să le transmită că 
nimeni nu-i împiedică să facă acest lucru y deşi ar fi mai bine ca ne¬ 
mulţumirile şi doleanţele să şi le exprime acolo, în unitate" 171 . 
Atitudinea directorului a fost raportată imediat la sediul partidului, 
de unde primarul Moţ i-a cerut să întoarcă oamenii din drum, apoi să 
organizeze o contramanifestaţie. Directorul a simulat o deplasare 
spre manifestanţi, dar după un ocol a revenit în biroul său. Aici a fost 
sunat dintr-o altă locaţie la telefon de ofiţerul de Securitate al 
întreprinderii, căpitanul Ţepenel, care l-a întrebat asupra situaţiei. 


170 Ibidem , p. 185. 

171 CSJ.SM, Dosar nr. 6/1990, Declaraţia martorului Pastiu Ioan (12.06.1990), p. 2. 

Cu totul neaşteptat, ofiţerul de Securitate îi cere să nu-şi facă probleme y 
„doar să ia măsuri să nu se întâmple vreo catastrofă" 172 . Se referea 
evident la asigurarea întreprinderii împotriva vreunui accident teh¬ 
nologic. In Timişoara circulă şi astăzi opinia că cei care au declanşat 
revolta populară au fost muncitorii întreprinderii ELBA, încă din 
19 decembrie. Nu corespunde rigorii istoriografice. Acţiunea de la 
ELBA s-a înscris şi a rămas în categoria protestului. 

20 decembrie, Timişoara, ora 09.30. O sinteză a evenimentelor 
din Timişoara întocmită de doi autori la scurt timp după 
consumarea lor arată că: „încă de dimineaţă, în Calea Buziaşului, 
muncitorii se organizează pe întreprinderi. La 09.30 muncitorii de la 
întreprinderea Optică se unesc în stradă cu cei de la Electrotimiş şi 
AEM. Sunt înlăturate ultimele lozinci ceauşiste şi mulţimea se 
îndreaptă fluturând steaguri tricolore fără stemă, cu eşarfe negre, 
spre Fabrica Banatul, adunând pe rând muncitorii de la fabrica de 
autoturisme, de la cea de detergenţi, Azur, Ambalajul metalic şi mai 
apoi pe cei de la Cooperativa Progresul şi de la Guban. O adevărată 
avalanşă umană creşte pe străzile oraşului. Fabrica Banatul avea zi 
liberă. De pe această platformă industrială coloana a trecut pe lângă 
abatorul oraşului, o parte din ea o ia spre centru, dar cei mai mulţi 
ajung la spitalul de pe Bulevardul Victor Babeş, scandând: «Aveţi 
grijă de copii!» Coloana se opreşte şi la Spitalul Ortopedic de pe 
Bulevardul Mihai Viteazul, unde erau internaţi mulţi răniţi. Aici se 
cântă Deşteaptă-te romane. De acolo coloana se îndreaptă spre 
Consulatul iugoslav, cerând diplomaţilor să comunice în exteriorul 
ţării adevărul despre Timişoara şi despre ce vor oamenii din acest 
oraş" 173 . Episodul este relatat şi de Lorin Fortuna: „Participanţii la 
marşul celor din Calea Buziaşului - printre care m-am numărat 
începând din zona Abatorului - au hotărât să nu se meargă direct 
spre centrul oraşului, ci mai întâi să se facă joncţiunea cu cei din 


172 Ibidem , p. 3. 

173 Florin Medeleţ, Mihai Ziman, O cronică a revoluţiei din Timişoara (16-22 decem¬ 
brie 1989 ), Ed. Muzeul Banatului şi Asociaţia Muzeografilor din Banat, Timişoara, 
aprilie 1990, pp. 21-22. 

platforma Gării de Nord. în plus, s-a cerut să se treacă şi prin faţa 
Consulatului iugoslav, pentru ca de acolo să se vadă ce se întâmplă 
în Timişoara şi să se transmită în afara ţării. Joncţiunea dintre cele 
două mulţimi de oameni aflaţi în marş s-a produs, într-un entuziasm 
general, în zona podului de peste Bega, de la Gara de Nord, după 
care mulţimea s-a îndreptat către centrul oraşului" 174 . „Din dispo¬ 
ziţia mea - va recunoaşte Bălan mai târziu -, auzind că demons¬ 
tranţii nu vor să se adune pe stadion, staţiile s-au montat pe clădirea 
Comitetului Judeţean de Partid." Vasile Bolog, secretarul pentru 
probleme de propagandă, a fost la Electrotimiş împreună cu secre¬ 
tarul Rotărescu: „Cereau aceleaşi drepturi: pâine, căldură, libertate, 
abdicarea lui Ceauşescu". 

20 decembrie, Bucureşti, ora 10.30. Elena Ceauşescu cere 
organizarea unor contramanifestaţii. De la Bucureşti vin telefoane 
alarmate, cerând insistent organizarea unor contramanifestaţii, ordin 
pe care generalul Ştefan Guşă a încercat să-l execute, deşi era convins 
că este o prostie: „Cred că tot în dimineaţa zilei de 20.12 s-a organizat 
în două întreprinderi o contrademonstraţie la care trebuiau să 
participe şi militari fără arme. Am trimis ofiţeri care să verifice, dar 
mi s-a raportat că în întreprinderile respective nu era nimeni. I-am 
raportat acest lucru lui Ion Coman, dar acesta a afirmat că se ocupă 
de acest lucru secretarul Moţ de la municipiu, insistând să execut 
ordinul dat. Am ordonat să se execute, dar după aproximativ o oră 
mi s-a confirmat. Am dat ordin ca toţi soldaţii să se înapoieze urgent 
în cazarmă şi să nu mai iasă nicăieri" 175 . 

20 decembrie, Timişoara, ora 11.30. Odată pusă în mişcare 
demonstraţia muncitorilor, generalul Guşă a cunoscut punctul critic 
al dilemei militarului aşezat de destin între ordin şi conştiinţă: „Către 
prânz am fost informat că grupuri masive de oameni se îndreaptă din 
diferite locuri către centru. Că aceştia poartă steaguri albe, scandau: 
«Fără violenţă» şi «Armata e cu noi». Am ordonat să fie lăsaţi să 


174 Lorin Fortuna, op. cit t p. 163. 

175 CSJ.PM Cluj, Declaraţia olografă a generalului Guşă Ştefan> p. 16. 

treacă. Mi s-a raportat că nu sunt violenţi, că demonstrează paşnic. 
După un timp, au apărut inclusiv pe strada din faţa comandamen¬ 
tului, cu steaguri albe şi cu tricolorul. Mulţi s-au urcat pe TAB-uri şi 
au defilat cu acestea. Am fost informat că la fel s-a procedat şi în Piaţa 
Operei, Piaţa Maria, în faţa Comitetului Judeţean de Partid. Am dat 
ordin ca, după terminarea demonstraţiei, toate TAB-urile să fie 
retrase în cazărmi, să nu cumva să se piardă armament sau muni¬ 
ţie" 176 . Generalul Guşă a dat ordinul ca TAB-urile să-i transporte pe 
manifestanţi spre centru, iar ordinul a fost dat după ce s-a consultat 
cu generalul Vasile Milea. 177 Intră aici în discuţie teza unor 
revoluţionari că Armata, trupa, a fraternizat în stradă în pofida sau 
fără ştirea comandanţilor militari. Pentru ziua de 20 decembrie 1989 
nu putem vorbi de o fraternizare a Armatei cu manifestanţii din 
Timişoara şi implicit de o asociere a Armatei cu revolta populară. 

20 decembrie, Timişoara, ora 12.30, constituirea celor două 
centre revoluţionare. In zona centrală a municipiului Timişoara se 
formează două coloane: „împodobind transportoarele blindate cu 
steaguri, dându-le mâncare la militari, oamenii au intrat din nou în 
Piaţa Operei, printre Muzeu şi hotelul Central. In Piaţa Operei, lu¬ 
mea a îngenuncheat pentru un moment de reculegere în memoria 
celor morţi în zilele revoluţiei. O parte din mulţime a rămas pe loc, 
iar o altă parte s-a îndreptat spre Piaţa Libertăţii. Nimeni nu s-a 
împotrivit, când s-a pătruns în clădirea garnizoanei, oamenii convin- 
gându-se că Armata este alături de ei. Din Piaţa Libertăţii, coloana a 
înaintat spre sediul judeţenei de partid. Ajunsă în faţa sediului, 
mulţimea a cerut stabilirea unui dialog cu autorităţile" 178 . In grupul 
de la Operă se conturează ca personalitate inginerul Lorin Fortuna. 
El se duce în laboratorul său de la Facultatea de Electrotehnică şi 
confecţionează trei pancarde pe care scrie: „Jos Ceauşescu!", „Frontul 
Democrat Român" şi „Asta-i Timişoara. Unde este ţara?" Se duce cu 


176 Ibidem, p. 17. 

177 Sergiu Nicolaescu, Cartea revoluţiei române. Decembrie *89, Ed. Ion Cristoiu, 
Bucureşti, p. 583. 

178 Florin Medeleţ, Mihai Ziman, op. cit ., p. 22. 

ele în Piaţa Operei şi le dă unor participanţi să le ridice, pentru a fi 
văzute. „Din păcate, oamenii erau destul de suspicioşi - avea să rela¬ 
teze cu mult realism Fortuna -, fiecare considera că avea el ceva mai 
important de spus sau de propus şi lucrurile nu progresau. Atunci, în 
timp ce eram îngenuncheaţi spunând Tatăl nostru pentru cei căzuţi, 
aşa cum de mai multe ori se întâmplase, am avut revelaţia balconului 
Operei şi mi-am dat seama că pentru a capta atenţia mulţimii (apre¬ 
ciez că, în acel moment, în Piaţa Operei, erau cam în jur de 
4 000-5 000 de oameni), era necesar să fii nu în mijlocul ei, ci undeva, 
deasupra, vizibil (...) După terminarea rugăciunii, am spus celor din 
jurul meu că trebuie să intrăm în Operă şi, din balcon, să vorbim 
mulţimii pentru a o organiza. Ne-am deplasat, în grup, spre intrarea 
principală a Operei şi a Teatrului Naţional. Uşa era închisă şi, deşi 
am bătut cu pumnii, nu a deschis nimeni. Atunci Ioan Chiş a spus că 
el cunoaşte pe cineva de la Operă şi că va merge la intrarea de serviciu 
pentru a-1 căuta şi a-1 convinge să ne lase să intrăm. I-am spus să nu 
plece singur şi l-au însoţit mai mulţi" 179 . Considerând că a venit 
momentul ca teama firească a oamenilor să fie depăşită, Lorin For¬ 
tuna a urcat în foaierul cu ieşire la balcon. Aici s-a întâlnit cu grupul 
care reuşise să pătrundă prin intrarea laterală. „Am ieşit pe balcon - 
povesteşte el mai departe -, adresându-mă mulţimii adunate în piaţă 
pentru a spune că trebuie să ne organizăm, formând un comitet de 
coordonare şi conducere, în care scop am invitat câte 2-3 reprezen¬ 
tanţi ai întreprinderilor ai căror salariaţi se aflau în piaţă să urce 
alături de noi. Invitaţiei i s-a dat curs, şi din aceşti reprezentanţi s-a 
format primul comitet care şi-a asumat conducerea revoltei timişo¬ 
rene. Era în jurul orei 13.00 când comitetul respectiv a fost prezentat 
mulţimii adunate în piaţă" 180 . In balconul Operei a fost instalată o 
staţie de amplificare, pe care unii revoluţionari (Ioan Chiş) o con¬ 
sideră pregătită pentru oficialităţi. Ea a fost instalată din ordinul 
prim-secretarului Bălan, cum am văzut, pentru revoluţionari, în 
speranţa că grupul adunat în faţa Consiliului Judeţean de Partid se va 


179 Lorin Fortuna, „Semnificaţia zilei de 20 decembrie 1989“ în O enigmă care 
împlineşte şapte ani, Ed. Fundaţia Academia Civică, Bucureşti, 1997, p. 164. 

180 Ibidem, p. 165. 

deplasa şi el la Operă. Mihai Haidău, inginer electronist, arată că 
staţiile au fost pregătite într-adevăr pentru manifestanţi în trei 
locuri - Operă, CJP şi Stadionul 1 Mai -, neştiindu-se unde se vor 
opri aceştia. După cum a relatat în anchetă, lui Bălan îi era teamă că 
o nouă devastare a sediului judeţean al partidului va redeschide furia 
lui Ceauşescu şi o revenire a represiunii, de aceea căuta să mute 
centrul acţiunii la Operă. La acea dată, Radu Bălan nu mai credea că 
va putea rămâne în funcţie, în orice circumstanţe, motiv pentru care 
unele atitudini ale sale au fost orientate vizibil către o colaborare cu 
revoluţionarii, iar unii dintre aceştia l-au adoptat în grupul lor. In al 
doilea rând, în spaţiul adiacent balconului Operei a fost instalat, la 
cererea revoluţionarilor, un post telefonic. Aparatul era „lucrat" de 
Securitate cu mult timp în urmă, având microfoane implantate 
pentru ascultarea unui angajat al Operei, ungur din anturajul lui 
Laszlo Tokes. In acest fel tot ceea ce se întâmpla în balconul Operei 
a fost ascultat în permanenţă de Securitatea Timiş, aceasta având o 
sursă directă şi completă în chiar revoluţionarii timişoreni. In jurul 
orei 15.00, din balconul Operei va vorbi Claudiu Iordache: „Mă nu¬ 
mesc Claudiu Iordache, scriitor român. Mi-e teamă. Tuturor ne este 
teamă. Singura soluţie este să rămânem împreună!" 181 In următoarele 
ore două preocupări principale vor domina eforturile revoluţiona¬ 
rilor: trimiterea unor participanţi în întreprinderi pentru a aduna cât 
mai multă lume şi legătura cu Consulatul iugoslav pentru a se asigura 
un canal de informaţii despre revoltă în străinătate. 

Cealaltă coloană, care se asigurase în Piaţa Libertăţii că Armata 
nu se opune manifestaţiei, se va deplasa spre sediul Judeţenei de 
partid: „Ajunsă în faţa sediului, mulţimea a cerut stabilirea unui dia¬ 
log cu autorităţile. Apar, în balconul de la etaj, câteva persoane. 
Lumea huiduie şi cere să nu se tragă (!) Se anunţă că de marţi, ora 24, 
nu s-a mai tras. Mulţimea cere retragerea Armatei din faţa Judeţenei 
unde erau trei şiruri de militari. Cordoanele de trupe militare şi 
intervenţionişti se retrag. In balcon sunt recunoscuţi Radu Bălan (pe 
atunci prim-secretar al Comitetului Judeţean al Partidului Comunist), 


181 George Galloway şi Bob Wylie, Prăbuşirea, Ed. IRINI, Bucureşti, 2004, p. 135. 

Constantin Dăscălescu (pe atunci prim-ministru al guvernului). 
Acesta din urmă vrea să vorbească şi este huiduit" 182 . Prim-secretarul 
Bălan va arăta că „până la sosirea la Comitetul Judeţean de Partid a 
lui Dăscălescu şi a lui Bobu (care s-a întâmplat pe la ora 14.00) prin 
faţa sediului au trecut grupuri de manifestanţi care scandau lozinci 
anticeauşiste, revendicându-şi totodată morţii şi arestaţii". Bobu şi 
Dăscălescu aterizaseră la Timişoara în jurul orei 12.30 şi fuseseră 
aduşi direct la CJP, ceea ce înseamnă că în jurul orei 13.00 erau deja 
acolo. Ieşit în balconul CJP, prim-ministrul Constantin Dăscălescu 
nu se face auzit şi lumea îl huiduie. I se dă un megafon de mână, dar, 
la mulţimea adunată acolo - aproximativ 10 000 de oameni la acea 
oră intervenţia sa este la fel de ineficientă. „Ulterior se montează 
megafoane mai puternice. Urcă în balcon un reprezentant al mul¬ 
ţimii bărbos (Ion Marcu , n.a.), cu un poncho din pânză albă pe care 
scria «Jos Ceauşescu», care face linişte şi încearcă să-i dea cuvântul lui 
Dăscălescu. Acest prim-ministru de operetă nu ştie să spună altceva 
decât că a venit să «analizeze» şi să «rezolve» pe rând problemele 
Timişoarei şi că lumea ar trebui să plece la locurile ei de muncă. 
Lumea îl huiduie. Se scandează în lozinci principalele deziderate ale 
mulţimii. Dăscălescu minte, afirmând că nu cunoaşte situaţia din 
Timişoara" 183 . De fapt, Dăscălescu, incapabil de exercitarea înaltei 
funcţii în stat pe care o deţinea, trage de timp în aşteptarea întoarcerii 
lui Nicolae Ceauşescu din Iran. 

Trebuie arătat în acest punct că cele două centre revoluţionare 
s-au dezvoltat inegal, cel de la Operă fiind mai timpuriu, mai bine 
organizat şi mai consistent, în timp ce grupul de la CJP a pierdut 
mult timp căutând un dialog cu responsabilii puterii locale şi cu 
prim-ministrul Dăscălescu. 

20 decembrie. Timişoara, iniţierea constituirii Frontului De¬ 
mocrat Român. După ora 14.00, în clădirea Operei s-a constituit 
Frontul Democrat Român, şi Biroul său Permanent, avându-1 ca 
preşedinte pe Lorin Fortuna şi membri ai conducerii desemnaţi pe 


182 Florin Medeleţ, Mihai Ziman, op. cit., p. 22. 

183 Ibidem. 

Claudiu Iordache - vicepreşedinte, Ioan Chiş, Mihaela Munteanu şi 
Maria Trăistaru, încă elevă. In jurul orei 18.00, în faţa Operei din 
Timişoara se aflau peste 40 000 de oameni. Tot atunci a fost trimisă o 
delegaţie de trei oameni la Consulatul iugoslav. „Consulatul iugoslav 
a jucat un rol foarte important. In cursul serii a plecat un om la 
Belgrad. De acolo, în aceeaşi noapte, a fost înştiinţat postul de radio 
Europa liberă" 184 . 

20 decembrie, Timişoara, nucleul revoluţionar de la CJP. 
începerea negocierilor. Radu Bălan va descrie la proces evenimen¬ 
tele de la Comitetul Judeţean de Partid: „In jurul orei 19.00 (ora este 
greşită, scena s-a petrecut mult mai devreme, probabil 13.00, n.a.), 
împreună cu Pacoste Cornel am coborât în faţa sediului Comitetului 
Judeţean de Partid, unde era adunată acea mulţime şi am stat de 
vorbă cu oamenii care mi-au reflectat ceea ce auzisem anterior eu din 
birou. M-a întâmpinat un anume Marcu de la IMT. Oamenii au fost 
paşnici şi nu m-au bruscat, ba dimpotrivă, am fost primit cu bună¬ 
voinţă. In cele din urmă, un număr de 13 reprezentanţi ai lor au urcat 
în sediu şi, în prezenţa mea şi a celorlalţi, au dialogat cu Dăscălescu şi 
cu Bobu, repetând aceleaşi revendicări şi cerând în plus morţii şi 
eliberarea reţinuţilor" 185 . Un alt martor, Marin Dunăvete, a rămas 
afară şi a avut posibilitatea să observe starea de spirit a manifestan¬ 
ţilor. Mărturia lui confirmă starea de tensiune, frica de o represiune 
imediată şi dură: „Apoi s-a făcut o listă cu reprezentanţi ai mulţimii 
care să discute cu Dăscălescu. Lista avea vreo zece nume (sau mai 
multe). Unul care era pe listă s-a urcat pe treptele Prefecturii şi a citit 
lista cu glas tare. Ne-a zis să ţinem minte numele lor şi să cerem din 
când în când să apară la balcon ca să nu li se întâmple ceva, căci îşi 
asumă mari riscuri. Lista s-a făcut în mai multe exemplare care s-au 
dat în mulţime. Discuţiile dintre reprezentanţii noştri şi Dăscălescu 
au durat câteva ore. Din când în când, apărea la balcon câte unul 
dintre ai noştri să ne spună că nu s-a rezolvat nimic. Intre timp, s-a 
instalat şi o staţie de amplificare. La un moment dat, am fost 


184 Miodrag Milin, op. cit., p. 76. 

185 CSJ.SM, Dosar nr. 6/1990, Declaraţia inculpatului Bălan Radu (9.05.1990), p. 16. 

informaţi de la balcon că clădirea e plină de militari. După un timp, 
reprezentanţii au ieşit afară spunând că Dăscălescu a zis că noi cerem 
ceea ce nu se poate. Cineva a venit cu propunerea să mergem la 
Operă. Unul din cei de pe listă a zis să nu plecăm fiindcă aici se află 
cei cu putere de decizie. Târziu, spre seară se pleca totuşi, în grupuri 
răzleţe, către Operă" 186 . O copie a listei a fost făcută pentru Consu¬ 
latul iugoslav. Lista negociatorilor a fost pierdută timp de 5 ani apoi 
regăsită de timişoreanul Ioan Trapşa şi pusă la dispoziţia cotidianului 
Ziua. Este o filă de agendă-memorator („Nu uita") pe care se pot 
identifica câteva nume scrise în grabă, cu greşeli, cu emoţii, unele 
nume devenind foarte cunoscute între timp: Savu Ioan, Marcu Ioan, 
Petre Petrişor, Curuţui Ion, Hurezan Petru, Eustaţiu Cornel, Pisică 
Marin, Oprea Sorin, Boroşoiu Petre, Săsăran, Vasoi Victoria, Barna, 
Stiura Rodica. Tot în stradă, oameni cu iniţiativă au încercat să 
întocmească o listă de revendicări, o platformă pentru negocieri. 
Lista, scrisă pe o foaie volantă, conţinea 14 puncte: 

„0. Demisia Guvernului. 

1. Cine a dat ordin să se tragă. 

2. Numărul morţilor. 

3. Numărul răniţilor. 

4. Câţi sunt arestaţi. 

5. Unde sunt morţii , să-i înmormântăm. 

6. Transmisiune în direct la radio. 

7. (De emoţie cifra 7 a fost scrisă, dar nu a conţinut nici o 
revendicare, n.a.) 

8. Lista Comitetului cetăţenesc să fie publicată la radio (mai este 
ceva greu descifrabil care pare a fi «... şi la Consulatul Yug.», dar nu 
putem fi siguri, n.a.) 

9. (Lista să fie publicată) şi în presă. 

10. Copiii de la Catedrală. 

11. Doliu naţional. 


186 Manus Mioc, Revoluţia din Timişoara şi falsificatorii istoriei , Ed. Sedona, 
Timişoara, 1999, p. 118. 

12. Demisia... (probabil demisia lui Nicolae Ceauşescu, dar nu au 
avut curajul să o scrie, n.a.) 

13. Televiziune , radio." 

Documentul este o ilustrare a stării autentice de spirit a revolu¬ 
ţionarilor, demontând totodată numeroasele legende eroice despre 
momentul negocierilor cu liderii comunişti strânşi în clădirea CJP. 
Nici o revendicare socială. Se cerea demisia guvernului, o chestiune 
care, în condiţiile figuraţiei pe care o făcea această instituţie în viaţa 
politică românească şi având în vedere că prim-ministrul era în faţa 
lor, nu avea prea mare efect. Era apoi problema numărul unu - 
victimele represiunii, ceea ce iarăşi demonstrează legătura reală de 
cauzalitate cu revolta populară. Şi, în sfârşit, frica. Chiar şi după 
atâţia ani, citirea programului întocmit cu grabă şi emoţie în stradă 
respiră frica pe care o trăiau oamenii atunci, motiv pentru care 
cererea de a fi mediatizaţi la televiziune, radio, în presă se repetă 
obsesiv. Având în vedere comportamentul violent al autorităţilor, 
mai ales furtul şi arderea cadavrelor, temerile revoluţionarilor erau 
justificate. In continuare, revoluţionarul Ion Marcu a reuşit să aducă 
o relativă ordine în relaţia dintre manifestanţi şi autorităţi, pro¬ 
punând formarea acelui grup de reprezentanţi. Conform afirmaţiilor 
făcute de revoluţionari într-un film al Televiziunii Române (TVR1 - 
Timişoara , decembrie 1989 , autor Lucia Hossu Longin), la început 
grupul a fost format din 7 persoane: Ioan Marcu, Corneliu Dumitru 
Pop (acesta lipseşte de pe listă, dar apare un Eustaţiu Cornel), Sorin 
Oprea, Ion Savu, Petre Petrişor şi două tinere, apoi s-a mărit la 13, 
după cum am văzut. Au urcat în sediu şi au început să negocieze cu 
Bălan, Bobu, Dăscălescu şi Toma, ministrul tineretului. Erau pre¬ 
zenţi şi generali de la Bucureşti. Revoluţionarul Ioan Savu descrie cu 
onestitate începutul tratativelor: „Cei mai mulţi dintre noi s-au cam 
pierdut, s-au cam fâstâcit. Unii au şi folosit - cu un ton moale, ca să 
nu zic altfel - formula: «Să trăiţi, tovarăşe prim-ministru!» Am crezut 
că pocnesc. Debutul discuţiei le-a fost şi el favorabil. Cu un «Ce 
vreţi? Ce vreţi, tovarăşilor, cu adunătura asta de afară?» răstit, pe unii 
dintre noi Dăscălescu i-a intimidat şi, nici nu ştiu cum, s-a ajuns la 
schimburi de replici ce aveau în centru probleme mărunte: s-a vorbit 


123 



ALEX Ml HAI STOENESCU 


parcă şi despre servicii, şi despre locuinţe, şi despre paşapoarte... Zic 
parcă, fiindcă n-am putut fi atent la tot ceea ce s-a discutat. Abia 
acolo în faţa lor mi-am dat seama că nu eram pregătiţi să purtăm o 
discuţie cu ei!* 187 . Grupul a trecut destul de repede peste temele 
sociale şi peste problema demisiei lui Nicolae Ceauşescu, realizând 
probabil incapacitatea celor prezenţi de a rezolva astfel de reven¬ 
dicări. Apoi au atacat tema principală şi cea mai actuală a revoltei - 
morţii şi arestaţii -, temă în faţa căreia Dăscălescu a „cerut voie să se 
informeze despre situaţia din Timişoara". Cunoscutul om de paie al 
familiei Ceauşescu a încercat mai întâi să fie arogant - „Nu discut. 
Nu am ce discuta" -, apoi a căutat să câştige timp pentru a primi 
indicaţii de la Ceauşescu. Incapabil să dea vreun răspuns coerent, el 
va tergiversa şi se va bâlbâi în faţa unei revendicări simple şi a cărei 
rezolvare era la îndemâna lui: retrocedarea morţilor şi eliberarea 
celor reţinuţi. Dăscălescu a cerut voie să-i ceară voie lui Ceauşescu - 
cam aceasta a fost ecuaţia lui, o ecuaţie cu o singură necunoscută: ce 
căuta acest individ în fruntea Guvernului României care se pretindea 
actor important al politicii inernaţionale, care pretindea că a redat 
poporului istoria naţională, care se pretindea naţionalist. Identificând 
precis caricatura de politician pe care o aveau în faţă, Ion Savu i-a 
strigat: „Domnule Dăscălescu, conform Constituţiei ţării, în lipsa 
preşedintelui statului, prim-ministrul are toate prerogativele puterii. 
Or, dacă dumneavoastră nu cunoaşteţi situaţia din ţară, nu meritaţi 
să fiţi prim-ministru!" 188 Potrivit legendei despre revoluţia de la 
Timişoara, Ioan Savu sau Ion Marcu ar fi încercat atunci să-l lovească 
pe Dăscălescu cu pumnul. In realitate, la auzul acelor cuvinte 
Dăscălescu a bătut el cu pumnul în masă. A urmat un val de ame¬ 
ninţări la adresa revoluţionarilor. Pe acest fond, dar mai ales sub 
presiunea mulţimii din faţa CJP, liderii grupului au cerut demiterea 
lui Ceauşescu. Asta a declanşat protestele şi ostilitatea vizibilă a 
activiştilor de partid şi a generalilor de acolo. Situaţia a devenit 


187 Ioan Savu, „Mărturia unui revoluţionar din comitetul care a dus tratativele cu 
primul-ministru al ţării* în Timişoara, 16-22 decembrie 1989, Ed. Facla, Timişoara, 
1990, p. 105. 
m Ibidem. 

cumva stranie, autorităţile ameninţând cu arestarea revoluţionarilor, 
iar revoluţionarii cu capturarea liderilor politici şi militari prin 
năvălirea mulţimii de afară. In aceste condiţii, spre sfârşitul celor 
cinci ore de negocieri, Dăscălescu a început să-şi noteze doleanţele 
revoluţionarilor pe măsură ce aceştia le dictau. 

La un moment dat, a venit de la Operă grupul condus de Lorin 
Fortuna, acesta având un mandat din partea Frontului Democrat 
Român şi un program politic bine definit. Ioan Chiş s-a adresat lui 
Emil Bobu, crezând că acesta reprezintă totuşi ceva. Avocatul timi¬ 
şorean îi va arăta temeiul nemulţumirii cetăţenilor şi îi va cere mor¬ 
ţii. Bobu, cel care transmisese ordinul Elenei Ceauşescu de sustragere 
a cadavrelor, va nega. „Ştim că sunt morţi şi ştim că i-aţi dus la 
Bucureşti" - îi va spune Chiş. „De unde ştii?" - va întreba speriat 
Emil Bobu. De altfel, Emil Bobu îşi va nota numele reprezentanţilor 
mulţimii pentru a-i supune unor represalii ulterioare. Conform 
declaraţiei colonelului Mircea Gogonţea, comandantul batalionului 
de paraşutişti de la Caracal, pe durata negocierilor din clădirea CJP 
Timiş, militarii prezenţi au lăsat staţiile deschise, astfel că for¬ 
maţiunea de paraşutişti a fost în permanenţă conectată la ceea ce se 
întâmpla acolo şi, bineînţeles, a fost pregătită să intervină. 189 Toate 
informaţiile erau transmise imediat la Bucureşti, mai întâi Elenei 
Ceauşescu, apoi lui Nicolae Ceauşescu. In timpul primei runde de 
negocieri, Ion Coman va fi sunat de Nicolae Ceauşescu, sosit din 
Iran, Coman afirmând la proces că i-ar fi prezentat şefului statului 
situaţia reală. Dăscălescu a reuşit la un moment dat şi el să ia legătura 
cu Ceauşescu, dar ascunzându-i adevărul, limitându-se la problema 
morţilor şi a celor arestaţi. Ceauşescu a întrebat câţi morţi sunt, 
Coman spunându-i că sunt 58, iar generalul Nuţă că sunt 28, prima 
cifră fiind pentru Coman un fel de alibi - că n-ar fi ştiut de furtul 
cadavrelor -, care însă nu ţine în faţa ultimelor informaţii cunoscute. 
„După luarea aprobărilor de la Ceauşescu - a explicat mai departe 
Radu Bălan Procuraturii -, s-a admis eliberarea deţinuţilor şi a 
morţilor, ceea ce urma să se facă a doua zi, rămânând ca restul 


189 CSCED 1989, Declaraţia din 1 iunie 1994 a domnului colonel Gogonţea Mircea 
(manuscris), Fond Arhiva Ziua, p. 1. 

problemelor să-şi capete rezolvarea ulterior. Acest lucru i-a nemul¬ 
ţumit, oricum nu le-a dat satisfacţie. Dăscălescu nu i-a raportat lui 
Ceauşescu că oamenii cereau abdicarea acestuia şi demiterea guver¬ 
nului". După ora 19.00, atât Dăscălescu cât şi ceilalţi nomenclaturişti 
i-au asigurat pe manifestanţi că Nicolae Ceauşescu va lua o atitudine 
publică printr-o apariţie la televizor, fapt ce a derutat încă o dată 
grupul revoluţionar de la CJP. 

Eşecul grupului de la CJP, succesul grupului de la Operă, can¬ 
titatea imensă de legende eroice menite să legitimeze diferiţi indivizi 
şi improvizate grupuri, politizarea postrevoluţionară a revoltei 
populare din 20 decembrie 1989 au făcut ca revoluţionarii timişoreni 
să rămână divizaţi timp de un deceniu şi jumătate. 190 

A 

20 decembrie, Timişoara, în jurul orei 19.00. înainte cu cateva 
minute de ora 19.00, autorităţile locale şi centrale, precum şi revolu¬ 
ţionarii hotărăsc să urmărească împreună cuvântarea lui Nicolae 
Ceauşescu la televizor. In momentul în care televizorul a fost 
deschis, el era pe un canal sârbesc; al doilea canal era tot sârbesc, al 
treilea canal era televiziunea maghiară şi abia al patrulea canal era 
TVR. Chiar şi liderii de vârf ai partidului din clădirea Consiliului 
Judeţean de Partid urmăreau în mod curent posturile străine, nu 
televiziunea naţională! După cuvântarea lui Nicolae Ceauşescu la 
televizor, revoluţionarii din clădirea CJP Timiş intră în panică. Se 
instalează frica de represalii a celor care avuseseră curajul să ceară 
demisia lui Ceauşescu şi, totodată, se conturează clădirea Operei ca 
ultim loc de refugiu. Miodrag Milin evocă acel moment: „La ora 
19.00 a vorbit Ceauşescu. N-a cedat, dimpotrivă... Demnitarul de 
partid Pacoste a reacţionat în consecinţă: «Ieşiţi din clădire!» Fortuna 
a vrut să ia microfonul. L-am împins deoparte. Să nu vorbească, era 
foarte grav! Am zis: «Domnule Pacoste, noi plecăm, dar nu 
renunţăm la luptă!» A zâmbit ironic. Am coborât cu toţii. M-am 
gândit că locul nostru e la Operă, unde aveam spaţiu să ne apă¬ 
răm" 191 . In psihologia acelor oameni s-a produs un declic acţionai, 


190 Mihai Haidău, Telecomunicaţii, conexiuni, secvenţe în loc. cit., p. 160. 

191 Miodrag Milin, loc. cit, p. 76. 

generat de panică - fuseseră filmaţi, înregistraţi, identificaţi, notaţi de 
Bobu şi de alţii. Unii au plecat în acea noapte spre graniţă, cu gând să 
fugă, alţii s-au ascuns, dar un grup mic, cel mai disperat şi aflat în 
situaţia cea mai critică, nu a cedat şi a hotărât să meargă înainte. Ei 
sunt revoluţionarii autentici ai Timişoarei. Baricadaţi în clădirea 
Operei, ei se vor găsi izolaţi şi părăsiţi de mulţime în acea lungă 
noapte, la discreţia unei forţe de intervenţie a Armatei sau Securităţii. 
Deşi ordinul de capturare a venit de la Bucureşti, nici comandanţii 
militari, nici cei ai a Securităţii nu l-au respectat. 

20 decembrie, Bucureşti, Cuvântarea lui Nicolae Ceauşescu la 
posturile de radio şi televiziune, ora 19.00. La Bucureşti, Nicolae 
Ceauşescu pregătea prima sa ieşire publică în legătură cu evenimen¬ 
tele de la Timişoara. Hârjău, secretarul său personal, va povesti mem¬ 
brilor Comisiei senatoriale (Gabrielescu) mişcările lui Ceauşescu din 
seara de 20 decembrie 1989. Ceauşescu a plecat primul de pe aero¬ 
port. Când a ajuns Hârjău, după 10 minute, erau deja în şedinţă. I-au 
spus să ia legătura cu Dăscălescu şi cu Bobu, a vorbit cu ei, apoi a 
început să-şi scrie o cuvântare pentru tv. Conţinutul cuvântării l-a 
discutat în Biroul Permanent (ceea ce de obicei nu făcea). Elena era 
la toate discuţiile. Apoi a fost chemat Pârcălăbescu de la gărzi pentru 
a fi trimise din câteva judeţe Gărzi Patriotice la Timişoara. A venit 
şi Dincă pentru această problemă. Apoi s-a dactilografiat cuvânta¬ 
rea pentru tv. S-a mai adăugat o frază. Apoi s-a retras cu Manea 
Mănescu, cu Dincă, pentru a discuta ideea unui miting. A fost 
chemat Barbu Petrescu pe această idee. înainte să apară la televizor, 
Ceauşescu va convoca o teleconferinţă cu prim-secretarii de judeţ. 
Ea va consta într-o scurtă cuvântare a secretarului general, o 
intervenţie a prim-secretarului de la Dolj şi o replică a Elenei 
Ceauşescu (ambele nesemnificative). 

In cuvântarea sa, Nicolae Ceauşescu va atinge patru teme. Prima 
va fi intervenţia străină, afirmând că „toate aceste incidente grave de 
la Timişoara au fost organizate şi dirijate de cercurile revanşarde, 
revizioniste, serviciile de spionaj străine", motiv pentru care factorii 
locali, Armata şi forţele de ordine nu au reuşit să „liniştească lucru¬ 
rile". Pentru prima oară, Ceauşescu face legătura între intervenţia 

străină în România şi cea americană din Panama: „Acum, după 
declanşarea atacurilor SUA împotriva republicii Panama, reiese clar 
că şi evenimentele acestea de la noi fac parte din planul mai general 
împotriva statelor care îşi apără independenţa, integritatea şi 
suveranitatea şi nu doresc să capituleze în faţa dictatului cercurilor 
imperialiste, reacţionare". Afirmaţia, comparaţia în sine, era departe 
de adevăr, regimul dictatorial al lui Noriega din Panama încălcând 
grav statutul internaţional al Canalului şi transformând micul stat în 
principalul centru de trafic cu stupefiante al continentelor americane. 
In Panama avuseseră loc alegeri libere pe care Noriega le anulase 
pentru a rămâne la putere. In continuare, Ceauşescu abordează 
problema mobilizării clasei muncitoare împotriva intervenţiei străine 
de la Timişoara, prin organizarea „după cuvântul meu la televiziune, 
chiar începând din această seară şi mâine" a unor adunări unde să se 
adopte moţiuni de condamnare. Apoi va atinge subiectul Armată , 
arătând că „ea are astăzi marea răspundere în faţa poporului de a 
apăra şi respinge orice acţiuni care sunt împotriva independenţei, 
suveranităţii, integrităţii teritoriale, a liniştii, a construcţiei socialiste 
în ţara noastră". Şi acest subiect nu era întâmplător ales, Ceauşescu 
ştiind la acea oră că forţele militare de la Timişoara se retrăseseră în 
cazărmi, fapt pe care nu-1 putea admite. Mai mult, el miza pe reluarea 
represiunii, de data asta sub acoperirea şi cu argumentul că munci¬ 
torimea, prin manifestările de condamnare şi prin deplasarea gărzilor 
la Timişoara, acordă un gir politic şi constituţional folosirii armelor. 
Ceauşescu forţa din nou mâna Armatei, continuând să submineze 
autoritatea şi imaginea acesteia, ca instituţie fundamentală a statului 
indiferent de regim. In sfârşit, va reaminti prim-secretarilor că nu 
trebuie să neglijeze problema planului şi a realizării lui „în toate 
domeniile de activitate". Hotărât să iasă public, să aducă subiectul la 
suprafaţă, Nicolae Ceauşescu nu va mai acorda mare importanţă 
teleconferinţei, pe care o provocase evident ca o formalitate, şi se va 
concentra pe discursul de la televiziune. 

20 decembrie. Bucureşti, CC al PCR, ora 20.00. în seara zilei de 
20 decembrie, Nicolae Ceauşescu îl invită pe ambasadorul Uniunii 
Sovietice, dar acesta, lipsind din ţară, a fost înlocuit de însărcinatul cu 

afaceri ad-interim. Pretextul acestei audienţe provocate de Ceauşescu 
era apariţia primelor ştiri despre evenimentele de la Timişoara în 
presa sovietică şi pe fluxul agenţiei TASS, iar esenţa întâlnirii era 
dată de protestul dictatorului român faţă de informaţiile false pe 
care le difuzau acele mijloace de presă (în principal, informaţia că la 
Timişoara avusese loc o revoltă a ungurilor). Cu această ocazie, 
Ceauşescu va escalada protestul său spre o acuzaţie clară că în tul¬ 
burările civile din capitala Banatului erau implicate grupuri de 
intervenţie ale unor state membre ale Tratatului de la Varşovia, 
ungare şi sovietice. Pentru a argumenta această acuzaţie, Ceauşescu 
va cita în mai multe rânduri informaţii de pe un raport secret 
înaintat de Securitate în aceeaşi zi, raport pe care îl avea în faţă. 
Numai citind acest raport ne putem da seama dacă Securitatea avea 
date precise, probe, informaţii detaliate despre implicarea străinilor 
în diversiune sau Securitatea umpluse câteva pagini cu fraze gene¬ 
rale, aluzive, cu aproximaţii şi deducţii. 

20 decembrie, Moscova, Ministerul Afacerilor Externe al URSS. 
Elocvente pentru înţelegerea poziţiei oficiale şi descifrarea acţiunilor 
neoficiale ale URSS sunt rapoartele Ambasadei Române la Moscova 
găsite de istoricii Mihai Retegan şi Dumitru Preda în Arhiva MAE. 
In seara zilei de 20 decembrie ambasadorul Ion Bucur a fost chemat 
într-o audienţă la I.P. Aboimov, adjunct al ministrului afacerilor 
externe al URSS, ocazie cu care diplomatul sovietic a adresat 
rugămintea „ca partea română să prezinte o informare, măcar cu 
caracter închis, despre ceea ce are loc în realitate în România" 192 , 
întâlnirea dezvăluie, dincolo de limbajul diplomatic, acea parte as¬ 
cunsă a relaţiilor între state comuniste, precum şi sugestii asupra 
integrării diferitelor acţiuni în ansamblul operaţiilor desfăşurate de 
URSS la nivel mondial. Cauza invocată oficial de Aboimov era 
cunoaşterea situaţiei din România în pregătirea adoptării de către al 
doilea Congres al deputaţilor a unei poziţii faţă de intervenţia 


192 Dumitru Preda, Mihai Retegan, 1989. Principiul dominoului , Ed. Fundaţiei 
Culturale Române, Bucureşti, 2000, p. 475. 

americană din Panama. „Desigur, între aceste două situaţii nu există 
nici o legătură - va afirma adjunctul ministrului afacerilor externe 
al URSS. în cazul Panamei, este vorba de o intervenţie militară 
străină, iar în cazul României evenimentele au un caracter 
intern* 193 . La punctajele lui I.P. Aboimov ambasadorul român va 
răspunde stupid, în nota obişnuită a lui Ceauşescu în relaţiile cu 
URSS şi cu celelalte state comuniste. El va protesta - acestea erau 
limitele mandatului său - pentru ştirile apărute în presa sovieti¬ 
că despre evenimentele de la Timişoara, prin preluarea unor surse 
care „conţin aprecieri neconforme cu realitatea". Ambasadorul 
român, în spatele căruia intuim directive personale ale lui Ceau¬ 
şescu, tipice paranoiei sale de lider mondial, va aduce şi argumentul 
suprem: „Partea română nu a solicitat părţii sovietice să o infor¬ 
meze despre evenimentele din Gruzia sau din Nagorno-Karabah şi 
nici nu a publicat ştiri provenite din surse occidentale, considerând 
că este vorba de probleme strict interne ale URSS". Totodată, 
Bucur a invocat şi faptul că URSS a introdus restricţii pentru acce¬ 
sul turiştilor români în Armenia şi Gruzia. în continuare, Ceau¬ 
şescu încerca să joace tare. 

La această întrevedere şi la acea atitudine a Ministerului Afa¬ 
cerilor Externe al URSS, Ceauşescu va reacţiona prin convocarea 
însărcinatului cu afaceri A.I. al URSS la Bucureşti, protestând de 
data asta direct la implicarea sovieto-ungară de la Timişoara şi 
dându-i detalii de pe raportul înaintat de generalul Iulian Vlad. 
Proba indirectă că aşa au stat lucrurile este adusă la lumină tot de 
istoricii Preda şi Retegan, prin publicarea unui al doilea document 
din Arhiva MAE. A doua zi, în 21 decembrie, la ora 12.00, amba¬ 
sadorul Ion Bucur este chemat de urgenţă de Aboimov. Acesta a 
protestat de această dată ameninţător pentru faptul că, la întreve¬ 
derea lui Ceauşescu de la Bucureşti cu însărcinatul cu afaceri A.I. 
sovietic, secretarul general al Partidului Comunist Român „şi-a 
exprimat nemulţumirea faţă de declaraţiile oficiale sovietice în 
legătură cu evenimentele de la Timişoara, apreciind că acestea sunt 


193 Ibidem , p. 476. 

rezultatul unor acţiuni planificate din timp în cadrul Tratatului de 
la Varşovia" 194 . Nu avem informaţii despre o asemenea planificare, 
dar este posibil ca Ceauşescu să fi interpretat cooperarea diver¬ 
sionistă a URSS cu Ungaria ca parte a unei operaţii „de tip Ce¬ 
hoslovacia - 1968", motiv pentru care, atât în declaraţia sa de la 
televiziune, cât şi în teleconferinţe va invoca rezistenţa României 
din acel an violent. Aşadar, sursa invocării rezistenţei româneşti din 
1968 nu era doar credinţa sa că cetăţenii României se vor solidariza 
cu el, ca atunci, ci şi teama că urmează o invazie. In acel moment 
critic pentru operaţiunea sovietică din România, Aboimov va trece 
la ameninţări. El i-a arătat ambasadorului român că „personal şi în 
mod preliminar le califică ca «declaraţii neîntemeiate care nu 
corespund realităţii şi stârnesc nedumerire». Este puţin probabil că 
cineva poate crede aşa ceva. «Asemenea acuzaţii - a subliniat 
Aboimov au un caracter aşa de grav, încât ele necesită o 
examinare cu mare atenţie»" 195 . Este tot mai clar că Aboimov avea 
un mandat imperativ de a preveni vreun gest spectaculos din partea 
lui Ceauşescu. în acest loc poate fi descifrată gândirea sovietică 
asupra raportului între intervenţia din Panama şi cea din 
România: în timp ce în Panama era vorba de o intervenţie 
străină, în România era obligatoriu ca acţiunea să pară o revoltă 
a populaţiei, nu o intervenţie sovietică, motiv pentru care URSS 
a acoperit mediatic şi politic evenimentul din ţara noastră ca pe 
o revoluţie naţională. 

20 decembrie, Bucureşti, Decretarea stării de necesitate în 
judeţul Timiş, ora 23.00. In aceeaşi noapte, Nicolae Ceauşescu 
emitea la Bucureşti decretul pentru starea de necesitate pe teritoriul 
judeţului Timiş şi pe care trebuia să-l dea încă din 16 sau 17 de¬ 
cembrie. Decretul va fi publicat a doua zi în presă şi citit de generalul 
Mihai Chiţac din balconul CJP din Timişoara, ceea ce a făcut ca 
documentul să se înscrie, tardiv, în limitele legii. 


194 Ibidem , p. 477. 

195 Ibidem , p. 478. 

20 decembrie, Bucureşti, CC al PCR, după ora 23.00. Con¬ 
form cercetării efectuate de generali ai Ministerului de Interne, 
faptul că ideea mitingului i-a aparţinut lui Nicolae Ceauşescu nu 
mai lasă loc de dubii. Ceauşescu a avut o consfătuire cu Dincă şi 
Manea Mănescu în legătură cu ideea de a organiza mitingul. Cu 
amintirea momentului *68 în cap, „Ceauşescu îl convoacă pe Barbu 
Petrescu, prim-secretar şi primar al Capitalei, provocându-i per¬ 
plexitate, atunci când îl întreabă dacă poate organiza mitingul 
dorit. Prudent, acesta îi cere... timp de documentare şi îl cheamă, 
la rându-i, pentru consultări, pe şeful Inspectoratului Ministerului 
de Interne al Municipiului Bucureşti, colonelul Dumitru Dumi- 
traşcu. Audiat la Procuratura Militară în legătură cu această 
împrejurare, iată ce declara acesta la 19 martie 1990: «In seara de 20 
decembrie 1989, în jurul orei 23.30, eu fiind la sediul inspec¬ 
toratului, am fost chemat de prim-secretarul Barbu Petrescu care, 
în mod confidenţial, mi-a spus că Nicolae Ceauşescu l-a întrebat 
dacă se poate organiza, în ziua de 21.12.1989, un mare miting în 
Piaţa Palatului, aşa cum a fost cel din 1968 - cu privire la eveni¬ 
mentele din Cehoslovacia. Cu toate că ştiam foarte bine starea de 
spirit din Capitală, în ultima perioadă fiind difuzate foarte multe 
înscrisuri şi manifeste cu conţinut anticeauşist, anticomunist, iar 
populaţia se pronunţa cu multă fermitate împotriva măsurilor care 
nu asigurau o aprovizionare corespunzătoare cu produse agroa- 
limentare, oamenii muncii nu primeau retribuţiile complete, se 
comenta lipsa de apă, energie, căldură, alimente, programul tv etc., 
la întrebarea ce părere am de acest miting, am spus de la început 
fără ezitare că sunt de acord şi avem încredere în oamenii muncii 
cu care construim socialismul. Din punctul nostru de vedere, al 
organelor de stat, vom acţiona pentru afluirea coloanelor oameni¬ 
lor muncii în linişte şi în siguranţă spre Piaţa Palatului. Prim-secre- 
tarul i-a telefonat lui Ceauşescu că se poate organiza mitingul, 
însă nu a precizat ora. A avut apoi mai multe discuţii cu Silviu 
Curticeanu pentru unele detalii cu privire la miting. Din biroul 
prim-secretarului am dat şi eu telefon ministrului de interne, 

care era la birou, şi am raportat în legătură cu mitingul de a 
doua zi»" 196 . 

20 decembrie, Bucureşti, în jurul orei 00.00. Cam la aceeaşi 
oră de cumpănă a zilei de 20 spre 21 decembrie 1989, Nicolae 
Ceauşescu părăsea pentru ultima oară pe trepte clădirea Comi¬ 
tetului Central. Silviu Curticeanu, sluga şi complicele lui, îşi va 
aminti această scenă: „La ieşirea din birou, l-am auzit spunând cu 
voce tare, dar mai mult pentru sine: reproduc textul: «Am să le arăt 
eu celor de la Timişoara!»" 197 

Noaptea de 20 spre 21 decembrie, Timişoara, clădirea Operei. 
In aceeaşi noapte, la Timişoara, soarta revoltei populare intra în 
criză. Dezamăgiţi de lipsa unei soluţii şi a unui răspuns consistent la 
doleanţele lor, precum şi de ecoul intervenţiei lui Ceauşescu la tele¬ 
viziune, manifestanţii din Piaţa Operei se risipesc pe la case. Liderii 
Frontului Democratic Român vor face apeluri disperate de a 
convinge cetăţenii Timişoarei să participe la manifestaţii cu caracter 
permanent şi să revină în fiecare zi pentru a protesta paşnic, după 
modelul est-german. Tot în acea noapte se definitivează forma finală 
a Proclamaţiei Frontului Democrat Român, care este cel de-al doilea 
document politic al revoluţiei române, după cel de la Iaşi 198 . Autorul 
celei mai echilibrate şi, se pare, a celei mai autentice relatări a 
evenimentelor din Timişoara, Miodrag Milin, va povesti momentele 
dramatice ale acelei nopţi: „M-am dus cu 150-200 de oameni la 
Operă. In Operă n-au mai rămas decât puţini. Aveam şi o armă. Am 
strigat: «Români, adunaţi-vă! Avem nevoie de voi! Nu trebuie să daţi 
dovadă de laşitate în această noapte!» Am plecat după oameni, care 
rămăseseră la Consiliu. Au venit vreo 3 000 (probabil o eroare de tipar , 


196 Colectiv al MI, coordonator general de divizie Ion Pitulescu, Şase zile care au 
zguduit România. Ministerul de Interne în decembrie 1989. Pledoarie pentru Istorie , voi. 
I, Bucureşti, 1995, pp. 165-166. 

197 Silviu Curticeanu, Mărturia unei istorii trăite. Imagini suprapuse > Ed. Albatros, 
Bucureşti, 2000, p. 424. 

198 Anexa 3, pp. 245-246 

în loc de 300 y n.a.) In acea noapte n-a fost nici Fortuna, nici Vârtan. 
(Lorin Fortuna mi-a mărturisit că el a definitivat «Proclamaţia 
Frontului Democratic Român constituit la Timişoara», asistat de 
încă câţiva - Luminiţa Milutin, Claudiu Iordache... A precizat că 
textul a fost desăvârşit joi, 21 decembrie, la ora 3 dimineaţa, în foa¬ 
ierul de la etajul Operei. Proclamaţia a fost citită întâia dată în 
balconul Operei Române din Timişoara, de către acelaşi Lorin 
Fortuna, în dimineaţa zilei de joi, la ora 9. Acest prim document 
oficial al revoluţiei [era al treilea document, după Iaşi şi Bucureşti, 
n.a.], dat publicităţii noastre, a fost totuşi datat 20 decembrie 1989). 
Am fost prea puţini. In acea noapte am albit. A fost cea mai grea 
noapte din viaţa mea!" 199 

21 decembrie, Bucureşti, alarmarea Gărzilor Patriotice, în¬ 
cepând cu ora 02.00. In noaptea de 20 spre 21 decembrie 1989 
alarmarea Gărzilor Patriotice şi chemarea salariaţilor de pe 
platformele industriale Pipera şi Băneasa din Bucureşti s-au făcut la 
ora 02.00. Au fost distribuite uniforme şi materiale de propagandă, 
apoi oamenii au fost trimişi să aştepte în birouri şi în secţii ordinul 
de plecare. 

21 decembrie, Bucureşti, începând cu ora 06.00. Mobilizarea 
angajaţilor din întreprinderile Capitalei. La întreprinderea Optică 
Română nu s-a dat alarma, oamenii au venit normal la serviciu şi abia 
acolo au fost anunţaţi că vor participa la miting. Alte întreprinderi 
au început afluirea, pe jos, încă de la ora 06.00, fapt care a fost 
observat de Securitate. Generalul Vlad a telefonat la CC întrebând ce 
caută oamenii la ora aceea pe stradă. In acea noapte, a avut loc o 
dezbatere agitată în cadrul Comitetului Municipal de Partid în care 
s-au formulat opinii pro şi contra mitingului, Barbu Petrescu fiind 
presat de faptul că la ora 09.00 trebuia să se prezinte la Ceauşescu 
pentru a primi decizia finală. Securitatea a constatat că în oraş 
se întâmplă două lucruri anormale: grupuri mari de salariaţi 


199 Miodrag Milin, „Azi în Timişoara, mâine-n toată ţara!“ în Timişoara , 16-22 de¬ 
cembrie 1989 , Ed. Facla, Timişoara, 1990, pp. 76-77. 

deplasându-se pe jos spre punctele de adunare şi grupuri mici de 
tineri suspecţi, asistaţi de autoturisme Dacia şi Lada, care migrează în 
jurul locurilor de adunare ale celor dintâi. La conducerea DSS apar 
primele rapoarte verbale despre grupurile de tineri şi informaţia că 
unii dintre ei vorbesc stricat româneşte sau nu vorbesc deloc. Ei sunt 
identificaţi provizoriu ca basarabeni. Totodată, din teritoriu vine 
informaţia că unele coloane de maşini sovietice din Transilvania şi 
Banat, precum şi grupuri de tineri îmbarcate pe trenuri de la Timi¬ 
şoara se îndreaptă spre Bucureşti. Unii dintre indivizii suspecţi se 
interesau cum să ajungă în cutare sau cutare loc, dar locurile pe care 
le căutau erau cele foarte centrale, astfel că dacă erau români era 
imposibil să nu fi ştiut unde sunt Piaţa Universităţii, Piaţa Palatului 
şi Piaţa Romană, pentru că acestea erau locurile căutate. Indivizii 
grupului ciudat de la Grădina Icoanei, conform descrierii făcute de 
filaj, „erau îmbrăcaţi ca militarii noştri în termen care asigurau 
traseele, civil, dar cu costumele acelea ieftine care stăteau ca naiba pe 
ei şi noi le spuneam «ţinută de civil», pentru că vedeai de la o poştă că 
sunt militari. Nu vorbeau. Se pare că ar fi încercat să se ataşeze unui 
grup şi au fost respinşi, fiindcă erau nişte ordine". 

Epopeea salariaţilor adunaţi pentru miting continuă şi la 
primele ore ale dimineţii de 21 decembrie. Gazetarul Dan 
Constantin a surprins câteva cazuri: „«Noi, cei de la Institutul de 
Cercetări şi Proiectări Mecanică Fină, veneam pe jos de la Obor 
până în Piaţa Palatului», îşi aminteşte Ionică P., pe atunci salariat. 
«Am intrat, spre locul nostru, spre Cina, lângă Biblioteca Centrală 
Universitară, dar după câteva minute am fost trimişi înapoi spre 
institut. Mi s-a spus că mitingul se anulase. Când am ajuns la 
institut, am plecat înapoi spre Piaţa Palatului, unde trebuia să 
ajungem după noul ordin pe la 10.45. Aşa că noi am fost în aceeaşi 
zi de două ori în piaţă», precizează Ionică P. Cei de la 23 August 
trebuiau să vină spre centrul Capitalei cu autobuzele ITB. Cineva a 
anulat însă comanda pentru autobuze, aşa încât miile de oameni au 
venit pe jos, aproape 10 km“ 200 . Confuzia a fost creată de opoziţia 


200 Dan Constantin, „21 decembrie ’89: mitingul nimănui** în Jurnalul Naţional 
nr. 3320/15 aprilie 2004, p. 6. 

pe care a primit-o Barbu Petrescu în cadrul şedinţei de coman¬ 
dament de la Primărie, unii activişti de partid considerând mitingul 
o eroare. De aceea, până la prezentarea lui Barbu Petrescu la 
Ceauşescu nu s-a ştiut sigur dacă va fi un mare miting sau numai 
adunări de solidaritate în întreprinderi. 

21 decembrie, Bucureşti, CC al PCR, orele 08.00-09.00. în 
dimineaţa de 21 decembrie, Ceauşescu a venit la ora 08.00 şi a intrat 
în cabinet cu Dăscălescu şi Bobu, care i-au raportat situaţia de la 
Timişoara. La ora 08.30, Ceauşescu l-a chemat pe Barbu Petrescu. 
O mărturie a unui activist de partid din clădirea CC, consilierul de 
presă Eugen Florescu, lămureşte definitiv cine a ordonat ţinerea 
mitingului: „Eu am urcat la Mitea, la etajul 4, şi când urcam şi intram 
pe culoar, iese Curticeanu urmat de Barbu Petrescu, şi Curticeanu 
striga la el: «Ţine minte de la mine, dacă tu convingi să se ţină 
mitingul, eu din clipa asta mă arunc pe fereastră, fiindcă totul s-a 
terminat». Avusese o premoniţie Curticeanu. M-am dus la Mitea să 
înregistrăm cuvântarea, cuvântarea lui Ceauşescu la miting. Şi când 
ajung, Mitea îmi spune: «Acum mi s-a dat telefon de la Cabinetul 1 să 
se ţină mitingul»" 201 . Barbu Petrescu a ieşit după mai puţin de o 
jumătate de oră şi a anunţat că la 12.00 va fi miting. Aşadar, abia după 
ora 09.00 s-a ştiut cu certitudine că mitingul se va ţine. Totodată, 
Ceauşescu a convocat un CPEx pentru ora 10.30, cu scopul de a-i 
informa pe membrii acestuia de creşterile salariale pe care le ho¬ 
tărâse singur în acea noapte. Referindu-se la succesiunea CPEx-urilor, 
Dumitru Popescu a arătat că „nu a mai convocat CPEx-ul decât joi 
dimineaţa şi atunci pentru cu totul alte chestiuni decât cele aflate la 
ordinea zilei în ţară. Joi dimineaţa, n-a pomenit un cuvânt despre 
Timişoara şi derivatele ei. A informat doar că a hotărât să majoreze 
salariile minime, cu o sumă modică şi să adauge ceva la ajutoarele 
pentru copii. La sfârşitul şedinţei a comunicat laconic şi parcă în 
treacăt: Comitetul Municipal Bucureşti ne invită la o demonstraţie a 


201 Ibidem, pp. 84-85. 

oamenilor muncii. Am ieşit pe balcon. Am asistat la cunoscu¬ 
tul miting" 202 . 

21 decembrie, Bucureşti, orele 12.00-12.30. Cronologia spar¬ 
gerii mitingului, printr-o acţiune diversionistă, a fost publicată de 
cotidianul Jurnalul Naţional: 

„Ora 12.00: Manifestaţia populară din Piaţa Palatului începe. 
Lozinci: «Vom munci şi vom lupta, ţara o vom apăra!», «Ceau- 
şescu-Pace!» Iau cuvântul reprezentanţii oamenilor muncii din 
Capitală. Au spus acelaşi lucru: «Am luat cunoştinţă de situaţia gravă 
de la Timişoara, de încercările cercurilor reacţionare şi imperialiste 
de a ne abate de pe drumul construcţiei socialismului...»; «Să com¬ 
batem campania furibundă a imperialismului împotriva statelor 
care-şi apără suveranitatea...» In total, şase vorbitori: cinci tovarăşi şi 
o tovarăşă. Ultimul i-a adresat şefului statului călduroasa rugăminte 
de a lua cuvântul. Preambulul mitingului a ţinut fix jumătate de oră. 

Ora 12.30: Ia cuvântul Nicolae Ceauşescu. Adresează cele mai 
bune urări oamenilor muncii din Capitală. Rosteşte câteva fraze după 
care, culmea-culmilor, adresează muţumiri «organizatorilor acestei 
manifestări populare». 

Ora 12.31: In momentul în care Ceauşescu mulţumeşte 
organizatorilor, vocea îi este înecată de tumultul ce răzbate dinspre 
mulţime. Un vuiet grozav, acompaniat de ţipete. El rămâne cu 
mâna ridicată. Priveşte în mulţime şi nu pricejpe ce vede şi ce aude. 
Zice «Alo!» O dată, de două ori, de zece ori. In spatele lui se aude: 
«Ăştia vin în sediu!» şi «A dat unul cu ceva!» Panică în balconul 
CC. «Linişte!» - se aude şi vocea Elenei Ceauşescu, sufocată de 
zgomotul indecis ce venea de jos. Rămaşi fără grai, Nicolae şi Elena 
ciocănesc cu creionul în microfon: «Tovarăşi, aşezaţi-vă liniştiţi la 
locurile voastre». 

Ora 12.36: Ea către el: «Vorbeşte-le». Cineva din spate: «Asta-i o 
provocare!» Ceauşescu îşi recapătă vocea: «Astăzi, am luat o importantă 


202 Dumitru Popescu, Un fost lider comunist se destăinuie: v Am fost şi cioplitor de 
himere ", Ed. Expres, Bucureşti, f.a., p. 379. 

hotărâre privind nivelul de trai al populaţiei. Vom majora retribuţia 
cu 200 de lei...» 

Ora 12.39: Din nou, rumoare, ţipete în piaţă. Dăscălescu arată 
Elenei ceva cu degetul, într-o zonă unde steagurile erau agitate cu 
multă vigoare. Ceauşescu continuă discursul. 

Ora 12.41: Se vede clar cum manifestanţii dinspre Ateneu 
părăsesc piaţa. 

Ora 12.51: Mitingul se termină, Ceauşescu şi suita intră în CC. In 
Piaţă mai rămăsese puţină lume, vreo 15 000 de oameni, care se 
risipesc în dezordine" 203 . 

Dumitru Popescu a fost şi el martorul dezorganizării mitingului: 
„S-a auzit un zgomot ca de petardă şi un hârâit în instalaţia de 
sonorizare. După care, un şuvoi s-a năpustit dinspre Hotel Bucureşti. 
Mii de oameni au rupt-o la fugă şi s-au bifurcat. O parte a luat-o pe 
Calea Victoriei în jos, cealaltă a venit sub balconul CC" 204 . Relatarea 
lui Dumitru Popescu este însă foarte interesantă într-un anumit 
punct precis. După ce descrie momentul petardei şi apoi explică cum 
s-au regrupat activiştii şi cei de la Interne sub balconul CC şi după ce 
mitingul a continuat, Dumitru Popescu indică existenţa unui al 
doilea val de presiune asupra manifestanţilor: „Ceauşescu a reînceput 
să vorbească. Din nou ovaţii, în special din partea celor veniţi în faţa 
sediului, şi parcă mai îndârjite, mai demonstrative, ca să arate ceva 
cuiva. Şi din nou o ruptură^ din nou tropăială, panică. Cineva, direc¬ 
torul de cabinet, i-a şoptit ceva la ureche lui Ceauşescu. El a început 
să comprime, măsurile preconizate le-a rezumat în câteva fraze" 205 . 
Acest al doilea val este cel provocat de acţiunea nucleului protestatar 
de la Hotel Bucureşti, deoarece avem informaţii sigure că grupul nu 
a putut trece în prima fază de forţele de ordine şi că, abia după 
exploziile şi vuietul din piaţă, cordoanele de siguranţă fiind sparte, 
grupul de la Hotel Bucureşti a reuşit să pătrundă pe o anumită 
porţiune spre piaţă. Prin urmare, teza simplistă a panicii provocate 


203 „Cronologia eşecului* în Jurnalul Naţional nr. 3323/19 aprilie 2004, p. 5. 

204 Dumitru Popescu, op. cit. t p. 380. 

205 Ibidem, p. 381. 

de grupul de la Hotel Bucureşti pare mai degrabă o altă dezinformare 
menită să inducă imaginea unui fapt cu origine naturală, revolu¬ 
ţionară. Constantin Manea a adus şi el o anumită siguranţă în pri¬ 
vinţa mărturiilor despre dezorganizarea mitingului: „S-a întâmplat 
busculada aceea în faţa intrării de la Al şi în partea cealaltă. Spun unii 
că a fost o chestie centrală cu o petardă, una singură. Nu e adevărat. 
Două au fost. Una acolo, una dincolo (...) Deci două petarde au fost; 
una într-o extremă şi una în cealaltă. Imediat una după alta" 206 . Până 
şi Nikolai Morozov confirmă existenţa unui act deliberat: „In piaţă 
s-a auzit explozia, probabil, a unei grenade lacrimogene" 207 . 

Există o teorie care neagă existenţa celor două explozii. La baza 
ei se află - aşa cum arătam - constatarea că la cercetarea sumară 
făcută după eveniment nu s-au găsit urme de petardă sau grenadă. 
Totuşi, toate mărturiile confirmă preexistenţa detunăturilor. Nici o 
mărturie nu afirmă inexistenţa lor. Teza negaţionistă se susţine şi cu 
informaţia - amintită mai sus - că zgomotul a fost provocat de 
explozia şi apoi de reverberaţia staţiilor de amplificare ale Televi¬ 
ziunii. Ziaristul Alexandru Năstase a reuşit însă să-i identifice pe 
operatorii tv din acea zi şi a obţinut declaraţiile lor. Iată, de exemplu, 
mărturia lui Viorel Neagoe, şeful Carului 3 color: „Pe la 12.30, când 
Ceauşescu abia începuse să vorbească, Neagoe susţine că a auzit nişte 
pocnituri în centrul pieţei. A deschis uşa carului şi, de la înălţimea 
acestuia, a văzut nişte dâre de fum în zona din centrul pieţei pe fondul 
aceloraşi pocnituri în centrul pieţei. Din acel moment, mulţimea 
îngrozită s-a «rupt», încercând cu disperare să iasă din piaţă" 208 . In ce 
priveşte urmele lăsate de petarde, într-adevăr ele nu au fost găsite, 
deşi o petardă aruncată în mijlocul unei mulţimi înghesuite îşi 
impregnează urmele în primul rând pe îmbrăcămintea oamenilor. 
Dar este posibil să nu fi fost vorba de o petardă, ci de un material 
explozibil plastic, modern, care nu lasă urme. Şi în această privinţă 
avem o mărturie interesantă. Colonelului Nae de la Direcţia a V-a a 


206 Arh.SR, Stenograma nr. 23/28 decembrie 1993 , Audiere Manea Constantin, p. 24. 

207 Nikolai Morozov, op. cit., p. 57. 

208 Alexandru Năstase, „Petarde în mijlocul mulţimii din Piaţa Palatului" în Jurnalul 
Naţional nr. 3323/19 aprilie 2004, p. 5. 

Securităţii i-a fost predată în piaţă o sacoşă cu un material galben, un 
material care semăna cu trotilul. Era o „bucată mare, din care se 
vedea că erau, deci, rupte, smulse alte bucăţi" 209 . Nae s-a adresat 
atunci unui specialist, colonelul Lăzărescu, ofiţer al Direcţiei a V-a, 
dar care provenea de la Arma chimică. Nu pot fi dubii asupra calităţii 
martorului. Lăzărescu a luat materialul şi l-a dus la laboratorul Secu¬ 
rităţii, confirmându-i apoi lui Nae că era un material „uşor incendiar 
(inflamabil , n.a.) folosit pentru foc redus şi foc". Este tipul de ma¬ 
terial care se rupe din bucata mare, i se pune o capsă pe care poţi să o 
ai în buzunar şi se detonează, producând o explozie a cărei intensitate 
este dată de cantitatea de material folosită. Intensitatea exploziilor 
din Piaţa Palatului este încă în discuţie, unii martori folosind fie 
cuvântul explozie , care presupune o anumită amplitudine, fie cuvân¬ 
tul pocnitură , care indică un efect de mai mică intensitate. Are însă 
foarte puţină importanţă; important este că actul a avut loc şi a fost 
produs de cineva. El a declanşat panica. Locotenent-colonelul Ion 
Chiţoiu de la Serviciul de Sinteze al Inspectoratului Securităţii 
Bucureşti a explicat senatorilor că bubuitura puternică s-a auzit din 
zona Direcţiei a V-a (zona dintre intrarea principală la BCU şi corpul 
A al clădirii CC), şi nu dinspre restaurantul Cina, cum se acreditase 
deja, deoarece în zona Cina se afla el, în mişcare spre Consiliul de 
Stat, adică spre Palat. Intorcându-se, el a putut observa perfect şi 
zona Cina, şi zona Direcţiei a V-a. 210 

Colonelul(r) Ionel Bejan a făcut parte din barajul amplasat între 
restaurantul Cina şi fosta grădină Boema: „A început desfăşurarea 
bine-cunoscutului miting, într-o atmosferă mai mult decât apăsătoa¬ 
re, încât la un moment dat erau auzite numai aplauzele şi uralele 
înregistrate pe banda magnetică, fapt de altfel evident. In jurul orei 
12.30, dinspre Palatul Regal, mai precis de la gardul acestuia, s-au 
auzit primele zgomote (să le zicem) care nu aveau nici o legătură cu 
tema mitingului. Erau ca un fel de ţipete, grosul mulţimii din centrul 


209 Arh.SR, Stenograma nr. 44/9 februarie 1994, Audierea colonelului Nae Octavian , 
p. 41. 

210 Arh.SR, Stenograma nr. 100/31 mai 1994, Audierea locotenent-colonelului Chiţoiu 
Ion, p. 7. 

pieţei, unde se făcuse dintr-odată un gol, defluind către lateralele 
acesteia. Eu mă aflam împreună cu ceilalţi colegi din dispozitiv pe 
strada Maria Rosetti, între restaurantul Cina şi fosta grădină de vară 
Boema, când s-a produs un al doilea moment tensionat, în urma 
căruia s-a spart mitingul, lumea fugind pur şi simplu pe străzile adia¬ 
cente Pieţei. In câteva momente, aceasta a rămas goală. Pentru a se 
înţelege dimensiunile panicii care s-a creat la acest moment, trebuie 
spus că în urma manifestanţilor au rămas nu numai steaguri, placarde 
cu lozinci şi alte materiale de propagandă, dar şi încălţăminte şi 
poşete de damă, iar parte din cei care fugeau au sărit din fugă gardul 
ce înconjoară şi astăzi restaurantul Cina şi care are o înălţime de circa 
2 metri. I-am văzut cum au sărit pe nişte anexe ale restaurantului, 
oameni la 40-45 de ani, care în mod curent nu sunt în stare de astfel 
de performanţe sportive. Era în momentul imediat următor promi¬ 
siunilor cu suta de lei în plus la salariu" 211 . Mai multe mărturii arată 
că, după dezorganizarea mitingului, forţele de ordine au fost acelea 
care au dirijat participanţii spre ieşirea din zona Pieţei Palatului. 
Doamna V., de exemplu, îşi aminteşte: „După explozii a venit 
sunetul. Senzaţia era că vin tancuri peste noi, că te fugăresc cu şeni¬ 
lele. Sunetul ataca creierul. Ne-am refugiat spre cofetăria Continental 
şi priveam speriate în urmă, în piaţă. Atunci miliţienii care se aflau în 
zona hotelului (Negoiu, n.a.) şi la cofetăria Continental ne-au cerut să 
nu ne mai întoarcem în piaţă, să plecăm acasă". Ambele fenomene, şi 
exploziile, şi vuietul, s-au auzit şi în interiorul clădirii CC. Secretarul 
personal al lui Ceauşescu va declara Comisiei senatoriale: „S-a auzit o 
detunătură. A urmat panica la scurtă vreme după ce Ceauşescu a în¬ 
ceput să vorbească. Printre primele persoane din prezidiu care au 
ieşit a fost Postelnicu. încerc să-mi reamintesc episoadele care au ur¬ 
mat, pe cât posibil cât mai fidel. Deci, Postelnicu a luat legătura cu 
Neagoe să se intereseze ce se întâmplă, pentru că era surprins ce e 
cu treaba aia, Neagoe fiind şeful Direcţiei a V-a şi se afla acolo, în 
vecinătate. Când lucrurile au început să ia amploare, a ieşit din 
balcon Milea şi a dat telefon la MApN să se intereseze despre ce este 

211 Alex Mihai Stoenescu, op. cit., pp. 141-142. 

vorba. A vorbit de la telefon din anticameră şi l-am auzit transmiţând 
celor de la armată - nu ştiu cu cine a vorbit exact - să se alerteze 
unitatea militară de la Ghencea* 212 . Silviu Curticeanu a văzut şi el 
scenele din piaţă: „De la fereastra biroului meu, din sediul Comi¬ 
tetului Central, am văzut mitingul de la început şi afirm că lipsa de 
entuziasm evidentă, amărăciunea şi lehamitea întipărită pe feţele 
oamenilor nu s-au transformat , aşa cum spun unii , în revoltă , ci într-o 
dezordine generală, provocată de panica creată cu sânge rece şi pro¬ 
fesionalism de un regizor abil, care a avut la îndemână mijloacele 
necesare, de la cele mai simple până la cele mai sofisticate (bastoane 
cu ace în vârf, petarde, aparatură electronică etc.)“ 213 O mărturie 
plină de amănunte şi însoţită de o verificare imediată a faptelor vine 
de la Gheorghe Dumitru, un lucrător din Palatul Telefoanelor: „Eu, 
având biroul în Palatul Telefoanelor, la paner, având posibilitatea să 
ies şi prin poana din spate, prin care ieşeau numai anumite persoane, 
am învins frica şi am ieşit să văd care-i atmosfera în faţa Comitetului 
Central. M-am oprit la biserica Creţulescu şi am observat cum se 
întindeau cabluri, se montau schele şi au început să apară reporterii 
de la tv şi radio. Dinspre Universitate, dinspre magazinul Victoria, 
dinspre bulevard, a început să apară o mulţime de oameni, care nu 
erau organizaţi ca în alte situaţii şi nici încadraţi de oameni de ordine. 
Când am văzut că din Palatul Telefoanelor ies salariaţii, în special 
femei, am intrat în rândul lor şi ne-am postat lângă fântâna arteziană 
(părăsită) din faţa balconului în capătul blocului Romarta. Toată 
lumea era tristă, citeai pe faţa lor o nedumerire, nesiguranţă totală, 
înainte să apară Ceauşeştii la balcon, începuse o vânzoleală de 
nedescris. Când au apărut, în loc ca lumea să aplaude s-a trecut la tot 
felul de vociferări. La un moment dat, în timp ce Ceauşescu încerca 
să se adreseze mulţimii, în mijlocul colegilor de la Telefoane a ex¬ 
plodat o petardă artizanală, creând foarte multă panică. Uitându-mă 
atent, am observat trei tineri, după aspect studenţi străini (arabi), care 
au zbughit-o din mulţime, fugind spre Telefoane. Din curiozitate, 


2,2 Arh.SR, Stenograma nr. 40/7 februarie 1994, Audiere Mihai Hârjău, p. 16. 

213 Silviu Curticeanu, Mărturia unei istorii trăite , Ed. Albatros, Bucureşti, 2000, 
p. 425. 

am fugit şi eu după ei şi, în momentul când au ajuns lângă Telefoane, 
pe str. Matei Milo, s-au urcat într-o Dacie 1300 de culoare verde cu 
nr. B.l7... şi au coborât pe sens interzis, cu mare viteză spre str. Bre- 
zoianu. Intorcându-mă la colegii din piaţă, lumea a început să se 
împrăştie şi am auzit alte bubuituri ce veneau dinspre Hotel 
Bucureşti“ 214 . Şi această mărturie se adaugă, destul de explicit, in¬ 
formaţiilor numeroase despre dezorganizarea profesionistă a mitin¬ 
gului din 21 decembrie. 

Vuietul a născut şi el unele controverse. El nu este pus sub 
semnul întrebării niciodată, în nici o mărturie a vreunui participant, 
nici din cele publicate, nici din partea persoanelor intervievate de 
mine. Vuietul a existat şi a fost produs printr-o staţie de amplificare. 
Intervievat de directorul cotidianului Jurnalul Naţional, un fost ofiţer 
din conducerea Direcţiei a V-a afirmă că vuietul a fost produs de o 
maşină a Armatei: „Chiar în dreptul Bibliotecii Universitare a venit, 
fără să fie anunţată şi fără să ştiu de existenţa ei, o maşină de la 
Armată, de mărimea unui microbuz tv, deasupra căreia se aflau 
difuzoare de la instalaţiile de sonorizare. Era de culoare kaki şi cu 
număr de Armată. Numai că ofiţerii care au fost la Biblioteca Uni¬ 
versitară, care făceau parte din Comandamentul Bucureşti, m-au 
informat că zgomotele respective s-au produs de la această maşină a 
Armatei. Deci avea difuzoare deasupra" 215 . In relatările despre dezor¬ 
ganizarea mitingului apare şi amănuntul femeilor înţepate, împunse 
cu nişte ţepuşe fabricate artizanal. Teza accidentală acreditează ideea 
(plauzibilă) că „ţepuşele" erau de fapt beţe-suport ale unor lozinci, 
care s-au rupt în învălmăşeală şi au înţepat cu totul întâmplător 
câteva persoane. Ofiţerii care le-au studiat în laboratorul de specia¬ 
litate al Securităţii mi-au confirmat însă că ţepuşele erau fabricate 
artizanal, cu scopul precis de a fi folosite ca arme uşoare. Au fost 
identificate şi lozincile care fuseseră construite drept măscări; erau 
lozinci mici, uşoare, din polistiren expandat, în care s-au identificat 


2.4 Biblioteca Institutului „Nicolae Iorga a , Bucureşti (de aici BIINI), Documente 
privind evenimentele din decembrie 1989 , manuscris olograf. 

2.5 Marius Tucă, „Vuietul a fost făcut de o maşină a Armatei* în Jurnalul Naţional 
nr. 3323/19 aprilie 2004, p. 4. 

urmele lăsate de trei vârfuri ale furcii. în timpul difuzării emisiunii 
„Miezul problemei" a postului de televiziune Naţional TV, din data 
de 23.09.2004, colonelul (r) Paulian Păsărin, fost comandant al gărzii 
personale a lui Nicolae Ceauşescu şi autor al unei tentative de 
lovitură de palat, în legătură cu sovieticii, a arătat că, împreună cu 
col.(r) Andrei Păsăreanu, organizase din timp celule de conspiratori 
în mai multe întreprinderi bucureştene - Conect, FEA, Electronica. 
Aceste colective erau deja pregătite pentru o intervenţie diversio¬ 
nistă. în dimineaţa de 20 decembrie 1989, Andrei Păsăreanu a avut o 
întâlnire conspirativă cu coloneii activi Ion Constantinescu, din 
Comandamentul Apărării Antiaeriene, şi Dumitru Ungureanu, şeful 
unei unităţi militare din Divizia de apărare A A din Ploieşti. Paulian 
Păsărin a menţionat şi alţi doi membri ai reţelei: Dumitru Mandache 
şi Paul Petrescu. Cu ocazia acelei întrevederi conspirative, Andrei 
Păsăreanu a declarat că „dacă în următoarele 24 de ore populaţia 
Capitalei nu iese în stradă pentru a sprijini Timişoara, care reuşise să 
învingă forţele de reprimare, Timişoara nu va rezista şi cauza 
înlăturării conducerii comuniste va fi compromisă" 216 . în legătură cu 
implicarea în mitingul din 21 decembrie, colonelul Păsărin a preci¬ 
zat: „Mitingul am căutat să-l boicotăm, să creăm acolo debandadă. 
Am avut echipe de 3-5 oameni cu misiunea de a crea bătăi şi ţipete, să 
urle şi să creeze debandadă. Atunci am constatat că nu sunem numai 
noi, că mai sunt şi alţii. Era vorba de folosirea unei tehnici de vârf pe 
care o deţineau numai americanii". Andrei Păsăreanu aduce mai 
multe amănunte: „S-au organizat echipe formate din 3-5 bărbaţi 
care să pătrundă în rândul participanţilor la miting şi în momentul 
începerii mitingului să provoace scandal şi dezordine, simulând 
bătăi între ei, angrenând şi alte persoane din jur, să se împingă, să 
cadă, să strige, să fluiere, producând debandadă, iritând şi agitând 
mulţimea şi determinând-o să nu asculte cuvântarea lui Ceauşescu 
(...) Cele trei echipe au intrat prin partea de Nord - Calea Victoriei, 
Athenee Palace, restaurant Cina - şi au ieşit prin zona Biserica 
Bucur (probabil Creţulescu , n.a.), Romarta. Pentru a mări panica şi 
dezordinea s-au folosit şi câteva «pocnitori» confecţionate artizanal 


216 Andrei Păsăreanu, op. du, p. 78. 

ca acelea folosite de Revelion" 217 . Este cea mai consistentă măr¬ 
turie, care anulează teza fantezistă a „protestului spontan", dar 
trebuie precizat că astfel de operaţiuni de diversiune stradală se 
pregătesc dinainte, sunt exersate prin recunoaşteri, planificări şi, 
mai ales, exerciţii anterioare. In acelaşi timp, iar Andrei Păsăreanu 
nu poate evita subiectul: „... boicotarea mitingului s-a făcut prin 
suprapunerea unor acţiuni de destabilizare ce făceau parte din 
planul general de înlăturare a regimului de dictatură condus de 
Ceauşescu" 218 , acţiunea grupului Păsăreanu nu poate fi izolată, ca o 
iniţiativă personală şi independentă, de acţiunea diversionistă 
organizată de sovietici în Piaţa Palatului. In aceeaşi situaţie se 
încadrează şi acţiunea individuală a lui Sergiu Nicolaescu, descrisă 
de acesta pe larg în Jurnalul Naţional. 

Serviciul Român de Informaţii nu are nici o îndoială asupra 
caracterului artificial, provocat, al dezorganizării mitingului din 21 
decembrie 1989. 219 

21 decembrie, Bucureşti, intervalul orar 12.50-13.41. Reintrat 
în clădire din balconul CC, ministrul apărării, general Vasile Milea, 
sună la MApN şi ordonă înarmarea a două unităţi militare din 
Bucureşti, apoi dispune deplasarea acestor unităţi la CC al PCR. 220 
Subunităţile locotenent-colonelului Oană, trimise în Piaţa Palatului 
pentru a se dispune în dispozitiv de apărare a sediului CC al PCR, se 
vor confrunta însă imediat cu o situaţie neaşteptată: în clipa în care 
au pătruns în perimetrul pieţei, toate staţiile transportoarelor blindate 
au intrat în bruiaj> blocându-se întregul sistem de comunicare al 
mijloacelor de luptă. Două dintre ele, ieşind din perimetru, constată 
că bruiajul este activ doar în interiorul pieţei. In aceste condiţii, 


217 Ibidem, p. 79. 

218 Ibidem , p. 78. 

219 Punct de vedere preliminar al Serviciului Român de Informaţii privind evenimentele 
din Decembrie 1989 , pp. 5-6 (58-59). Vezi şi Supliment „Ordinea*, OMNIAPRES, 
Evenimentele din decembrie 1989 văzute de Serviciul Român de Informaţii , p. 31. 

220 BUNI, Documente... Documentarul comandantului Armatei 1, general-maior 
Voinea Gh., copertă verde, pp. 104-105. 

comandantul avansează până în faţa clădirii CC şi îi contactează pe 
ofiţerii Direcţiei a V-a a Securităţii. Colonelul Octavian Nae va 
descrie acest moment în faţa membrilor Comisiei senatoriale, ară¬ 
tând cum s-a prezentat la el comandantul subunităţilor blindate, 
întrebându-1 dacă ei (cei de la Securitate) au dispozitive de bruiere, 
dar aceştia neagă, apoi le arată că staţiile lor nu erau bruiate. Erau 
bruiate numai staţiile Armatei. Cele ale Securităţii, fiind Motorola, 
nu aveau probleme. Totodată, colonelul Nae va preciza în timpul 
audierii că „sovieticii aveau frecvenţele Armatei de la Organizaţia 
Tratatului de la Varşovia" 221 . 

Au existat două grupuri de manifestanţi, care s-au format aproa¬ 
pe imediat - la Sala Dalles şi la Piaţa Romană -, şi un grup care s-a 
format mai târziu în Piaţa Universităţii. 

21 decembrie. Bucureşti, orele 14.11-14.37, ministrul apărării 
ordonă intervenţia forţelor MApN împotriva manifestanţilor. 

„(Ora) 14.11 - Tov. ministru 

- locotenent-colonel Oană - să plece la intrarea principală la CC 
ptr. a lua leg(egătura) cu tov. ministru 

(Ora) 14.37 - Tov. ministru 

- R 2 Mc. - să-i împrăştie pe cei de pe Bdul Magheru." 222 

21 decembrie, Bucureşti, orele 13.00-13.30, constituirea pri¬ 
mului grup de protestatari la Piaţa Romană. In legătură cu grupul 
de la Piaţa Romană, avem o mărturie preţioasă din partea unuia 
dintre revoluţionarii cunoscuţi, Mihai Montanu: 

„Dl Montanu: Erau baraje la nivelul Bulevardului Magheru; 
dube din care săreau nişte băieţi în combinezoane kaki care alergau 
după manifestanţi, pe care-i prindea îi băga în dubă. Când eram în 
Piaţa Romană pe colţ, vizavi de Bdul Dacia (WC public) s-a oprit o 


221 Arh.SR, Stenograma nr. 44/9 februarie 1994, Audiere colonelul Nae Octavian, 
p. 31. 

222 Documentarul comandantului , general-maior Voinea Gh., copertă verde, 
pp. 104-105. 

Dacie neagră. Şofer, un tip îmbrăcat într-un pardesiu gri şi cu un 
ofiţer colonel de Securitate în haină lungă de piele. Convingerea mea, 
după elementele ulterioare, e că era Andruţa Ceauşescu. A coborât 
din maşină în mijlocul nostru. Am intrat eu în dialog cu el şi m-a 
întrebat: «Ce doriţi?» «Nu e nevoie să vă spun eu, că se aude ce este», 
i-am răspuns. I-am mai spus că «dacă dv. faceţi parte din structurile 
puterii, să-l daţi jos şi lucrurile se calmează». «Da, da... dar e fiul 
poporului, aici e o bandă de trădători». I-am spus: «Arătaţi-mi şi mie 
un trădător, că toţi suntem adunaţi spontan». La un moment dat, nu 
ştiu ce s-a întâmplat că era busculadă acolo, cam a vrut lumea să pună 
mâna pe el şi atunci colonelul de Securitate l-a împins pe Andruţa în 
maşină şi a încercat să demareze. Pe parcursul a 10 metri lumea a dat 
cu pumnii, cu picioarele, dar, deşi cam şifonată, maşina totuşi a reuşit 
să plece“ 223 . Timp de mai multe zeci de minute lumea a circulat liber, 
pe mijlocul Bulevardului Magheru între Piaţa Romană şi Sala Dalles. 
Zona a cunoscut două faze. Prima fază (aproximativ între orele 
13.00-13.30 şi până în jurul orelor 14.30-15.00) - nucleul de agitatori 
retras de la Hotel Bucureşti incită trecătorii cu scopul de a-i aduna şi 
pentru a constitui mulţimea psihologică şi fizică; deşi nucleul 
acţionează organizat şi profesionist, cea mai mare parte a cetăţenilor 
adunaţi rămâne pe trotuare; intervenţia forţelor de ordine determină 
abandonarea acţiunii de către nucleul diversionist şi lăsarea în Piaţa 
Romană a unui grup relativ mare, de 1 000-2 000 de persoane, 
bucureşteni, care însă nu reuşesc să constituie o unitate de acţiune; 
cei arestaţi în prima fază din piaţă sunt duşi la Secţia 1 Miliţie (Bdul 
Ana Ipătescu), de unde comandantul colonel Gheorghe Sporeanu 
refuză să-i trimită la Jilava. Faza a doua (între orele 15.00-19.00) - 
mulţimea rămasă în Piaţa Romană nu reuşeşte să se organizeze, 
dovadă că este formată din cetăţeni obişnuiţi, încurajaţi de acţiunile 
evidente ale nucleului, dar fără un cap şi lipsiţi de un orizont 
organizatoric; această mulţime nu a fost agresată de forţele de ordine. 
Generalul Suceavă, la acea dată colonel, arată că „pe la orele 
15.30-15.45, când manifestanţii se aflau deja în Piaţa Romană, am 


223 Arh.SR, Stenograma nr. 14/10 noiembrie 1993, AudiereMontanu Mihail, pp. 2-3. 

coborât cu cei 40 de ofiţeri. I-am aşezat în spatele militarilor şi al 
elevilor de la şcoala militară, precum şi al altor cadre care nu ştiam de 
unde sunt. Le-am dat ordin să nu folosească armamentul, să se 
comporte civilizat, fără nici un fel de violenţă" 224 . Suceavă mai arată 
că, în momentul în care a sosit, „toată lumea din piaţă acţiona la 
întâmplare, fără nici o coordonare", iar în ce priveşte forţele de 
ordine „nu era nimeni însărcinat să coordoneze activitatea". Absenţa 
conducătorilor represiunii în Piaţa Romană a fost o mare şansă 
pentru manifestanţi, dar şi pentru revoluţie. 

21 decembrie, Bucureşti, orele 13.30-15.00, tentativa de a 
organiza o manifestaţie în zona hotelului Intercontinental. Mult 
după prânz, ajung în centru şi câţiva dintre eroii manifestaţiei 
anticeauşiste, între care şi Dan Iosif. Acesta va declara Jurnalului 
Naţional: „Am ieşit la Universitate. Era încă o ameţeală, nimeni nu 
ştia ce vrea. Am început cu: «Dă-te jos tu», «Vino tu». Am vorbit pe 
rând acolo, era între 12 şi 13“ 225 . O cronologie (aproximativă) a fost 
reconstituită de Comisia senatorială (I): 

„Ora 13.30-14.00 - In municipiul Bucureşti organele de miliţie 
au acţionat în zona centrală a oraşului, operând peste 150 de arestări. 

- In faţa hotelului Negoiu a căzut prin împuşcare prima victimă a 
revoluţiei, în Capitală. Un maior de miliţie ucide un manifestant cu 
foc de revolver. 

- A început formarea grupurilor de demonstranţi care au ocupat 
partea carosabilă a Bdului Magheru şi alte străzi din zona centrală. 
(Formarea acestor grupuri este plasată aşadar după ora 13.30', n.a.) 

Ora 13.45 - Din ordinul generalului Andruţa Ceauşescu a fost 
alarmată Şcoala de ofiţeri ai MI şi a intrat în acţiune în zona centrală 
a oraşului (în totalitate 35 de cadre şi 927 elevi). 

Ora 14.30 - S-a ordonat UM 01305 Bucureşti scoaterea în dispo¬ 
zitiv la Piaţa Palatului a TAB-urilor. (Corect, ora 13.41, n.a.) 


224 Ion Suceavă, în numele adevărului, Ed. Venus, Bucureşti, 1991, p. 249. 

225 Valentin Zaschievici, „Carnagiul de la Inter: epopeea baricadei", interviu cu Dan 
Iosif în Jurnalul Naţional nr. 3327/23 aprilie 2004, p. 6. 

Ora 15.00 - Două companii din UM 01908 Bucureşti au ajuns la 
Intercontinental, unde au înlocuit efectivele UM 01305 Bucureşti. 
(La 14.37 y Milea dă ordin de împrăştiere a grupurilor de pe Bdul 
MagherUy n.a.) 

Ora 16.15 - Din ordinul generalului Hortopan au fost trimise 
efective la hotelul Continental, Divizia 1 maior Cernat. 

Ora 16.30-16.45 - A avut loc un incident cu un autocamion 
DAC - MApN care a lovit 23 de civili şi trei scutieri" 226 . 

A 

In Piaţa Universităţii este semnalată în intervalul 13.30-16.00 
prezenţa unor persoane suspecte, bărbaţi, îmbrăcate cam neobişnuit 
şi purtând pe braţ o banderolă tricoloră. Erau postaţi în dreptul 
gurilor de metrou şi făceau agitaţie. Au fost observaţi de foarte multă 
lume, în primul rând datorită locului unde acţionau, de maximă 
circulaţie pietonală, precum şi din cauza faptului că bulevardul nu 
era aglomerat. Intr-o emisiune a postului de televiziune Naţional tv, 
din decembrie 2004, acelaşi colonel (r) Păsărin a indicat ca fiind certă 
apartenenţa acestor indivizi la agentura sovietică, infiltrată din 
URSS. In acelaşi interval orar, regizorul Mihai Berechet îşi notează şi 
alte observaţii: „Cu toate că se află pe versantul descendent al celor 
şaizeci de ani, fratele meu Nicolae stă aplecat pe fereastră, aplecat atât 
încât e gata-gata să cadă peste tineretul care, dezlănţuit, în faţa scu¬ 
tierilor de plastic, a miliţienilor şi a Armatei, fluctuează, activ şi bine 
organizat, pe sub ferestrele noastre, până în Piaţa Universităţii şi 
dincolo. Printre ei, organizatorii evidenţi, eu remarc trei tineri: unul 
cu un pulover roşu, altul într-o parka sau, dacă vreţi, o geacă albă şi 
un fel de Ariei neastâmpărat, care e în acelaşi timp pretutindeni... Ei 
le comandă tinerilor, ei trec de la un grup la altul, ei le dau dispoziţii 
atunci când grupuri întregi se aşază jos în aşteptare parcă, precum 
grupurile indiene conduse de Gandhi. Pe la trei şi jumătate, o 
exaltare puternică: liderii primesc nişte bileţele, se consultă, discută şi 
cu alţii, apoi continuă. Bulevardul urlă de entuziasm. Se anunţă 


226 Sergiu Nicolaescu, Cartea revoluţiei române. Decembrie *89, Ed. Ion Cristoiu, 
Bucureşti, 2000, p. 588. 

venirea muncitorilor de la 23 August; aşa aud până la ferestrele 
bucătăriei* 227 . 

21 decembrie, Bucureşti, zona Intercontinental, orele 
15.00-18.00. Studierea manevrelor făcute de forţele MApN în 
intervalul orar 15.00-18.30, aşa cum rezultă din Documentarul 
comandantului Armatei l y arată o succesiune de ordine ale minis¬ 
trului Milea pentru: angajarea unui număr sporit de blindate, 
împrăştierea manifestanţilor din stradă, stabilirea şi restabilirea co¬ 
municaţiilor, reconfirmarea unor ordine care nu s-au executat. 228 

21 decembrie, Bucureşti, zona Sălii Dalles, orele 16.35-17.00. 
In acel moment de incertitudine şi stagnare se produce evenimentul 
declanşator - incidentul cu camionul militar. Să urmărim re¬ 
constituirea făcută de Ministerul de Interne: „La ora 16.15, gene- 
ralul-colonel Ion Hortopan a ordonat maiorului Dorel Amăriucăi 
să mai trimită la Intercontinental 10 ofiţeri şi 100 militari în termen 
cu 8 autocamioane de la autobaza MApN, acestea să se cupleze cu 
cele 10 TAB-uri ale UM 01305 Bucureşti şi să pătrundă spre Piaţa 
Palatului. După sosirea în zonă, un autocamion DAC a fost blocat 
de manifestanţi* (s-a blocat în mijlocul manifestanţilor , nu a fost 
blocat intenţionat , n.a.) Maiorul Dorel Amăriucăi va arăta condiţiile 
reale în care s-a produs accidentul: „Camionul s-a oprit cu motorul 
mergând, producea gaze şi mulţimea striga şoferului să oprească 
motorul. In DAC erau lăzi cu muniţii. Ceilalţi soldaţi îl chemau. El 
ambala motorul şi claxona, dar lumea striga să oprească motorul. 
Atunci cineva a aruncat o piatră sau o cărămidă care a lovit 
parbrizul şi capul soldatului (a fost lovit în tâmplă y pierzându-şi 
instantaneu cunoştinţa , n.a.) In acest moment eram cam la 40-50 
de metri. Soldatul a căzut cu capul pe volan şi a apăsat pe 
acceleraţie, intrând peste oameni şi peste scutieri. Au fost călcaţi 
mulţi civili şi patru scutieri. S-a oprit la circa un metru de un TAB. 
Soldatul a coborât cu sânge la tâmplă. Am numărat 23 de oameni 


227 Mihai Berechet, Alte caiete albastre , Ed. Florile dalbe, Bucureşti, 2000, p. 79. 

228 Anexa 5, p 248 

loviţi“ 229 . S-au înregistrat 8 morţi şi 13 răniţi, între care 3 apar¬ 
ţineau forţelor de ordine. Spre finalul acestui incident, în faza sa de 
consumare, a fost deschis focul de soldaţii aflaţi pe stradă - foc 
izolat, de frică - şi apoi, în momentul în care mulţimea s-a grupat în 
jurul morţilor şi s-a mişcat în monom spre forţele de ordine, 
strigând: „Criminalilor!", trupa a deschis din nou foc, de data asta 
de „împrăştiere", cum notează Procuratura Militară. Apariţia pri¬ 
milor morţi a escaladat instantaneu situaţia statică din acel loc 
într-un raport vizibil de conflict între două părţi deja bine definite. 
Cadavrele celor omorâţi au rămas un timp destul de îndelungat pe 
loc, acoperite cu prelate militare. 

21 decembrie, Bucureşti, zona Intercontinental, orele 
15.00-18.00 (continuare). La ora 16.37, ministrul Milea ordonă 
comandanţilor militari aflaţi în stradă să-i împrăştie pe mani¬ 
festanţii din zonele Piaţa Romană, Intercontinental, Piaţa Unirii. 230 
Acesta este un ordin clar de represiune; el arată însă şi dimensiunea 
reală a manifestaţiei, aproximativ 300 de persoane în fiecare loc, 
precum şi centrele de protest formate deja la ora 16.37; ordinul nu 
a apucat să fie executat, deoarece exact în intervalul următor se 
petrece accidentul cu camionul de la Sala Dalles scăpat de sub 
control care omoară 7 persoane. 

21 decembrie, Bucureşti, zona Intercontinental - Piaţa Univer¬ 
sităţii, după ora 17.30. încercarea de a întocmi liste pentru noua 
conducere a ţării. Grupului de manifestanţi aflat pe partea Insti¬ 
tutului de Arhitectură i se înmânează de către necunoscuţi bileţele cu 
propunerile pentru membrii noului guvern. Dan Iosif recunoaşte 
conţinutul acestor bileţele: „Corneliu Mănescu, Mazilu, Iliescu, dar 
vă rog să reţineţi că eu nu cunoşteam pe nici unul dintre aceştia, îmi 
erau complet străini, nu auzisem... adică auzisem la Europa liberă de 


229 Colectiv al MI, coordonator general de divizie Ion Pitulescu, Şase zile care au 
zguduit România. Ministerul de Interne în decembrie 1989. Pledoarie pentru Istorie t 
voi. I, Bucureşti, 1995, p. 172. 

230 Anexa 5, pp 248-252 

Doina Cornea, de Dinescu, dar nu ştiam mai mult, nu-i cunoş¬ 
team" 231 . Iată ce a relatat Comisiei senatoriale Mihai Montanu: „Pe 
stâlpul din faţa Institutului (de Arhitectură, n.a.) se căţăraseră Dan 
Iosif şi alţii care strigau să formăm guverne cu Corneliu Mănescu, 
Alex Bârlădeanu, Mazilu, dar raza lor de penetrare era foarte mică, că 
era mică porta-vocea" 232 . 

21 decembrie, Bucureşti. înainte de ora 18.00. Aproximativ 
între orele 17.00 şi 18.00, Ceauşescu cere să fie găsiţi poeţii Dan 
Deşliu şi Adrian Păunescu şi romancierul Dumitru Radu Popescu, 
nu pentru a vorbi la radio, cum s-a acreditat în presa postde- 
cembristă, ci pentru a-i trimite în rândul manifestanţilor cu scopul de 
a-i convinge să renunţe la protestul lor. Deşliu nu a fost găsit, iar 
Păunescu a refuzat. 

21 decembrie. Bucureşti, CC al PCR, teleconferinţa de la ora 
18.00. In acel moment al zilei de 21 decembrie 1989, moment pe care 
îl putem individualiza prin apariţia baricadei de la Inter şi mai mult 
ca sigur prin informarea lui Ceauşescu asupra blocării Bulevardului 
Magheru, şeful statului a simţit nevoia să organizeze o nouă telecon- 
ferinţă. Stenograma ei ne dezvăluie astăzi, cu mai multă claritate 
decât alte texte similare, la ce se gândea Ceauşescu în acele momente 
dramatice şi care erau intenţiile lui. El a început prin a preciza că nu 
mai are nici o rezervă în privinţa implicării străine în evenimente, 
arătând că „folosind agentura de care dispun şi tot felul de cercuri 
reacţionare, ei se îndreaptă în primul rând spre tineret, spre a-1 
influenţa şi a-1 atrage în diferite acţiuni, pentru a-şi putea realiza 
obiectivele". Explicaţia acestei formulări vine din faptul că la acea oră 
fuseseră reţinuţi deja mai mulţi cetăţeni străini, membri ai unor 
ambasade occidentale - francezi, britanici, americani -, unii dintre ei 
având arme asupra lor. Dar tema centrală a discursului lui Ceauşescu 
la teleconferinţă a fost mobilizarea activului de partid şi constituirea 
unor detaşamente de luptă ale activiştilor de partid. Vom reproduce 


231 Alex Mihai Stoenescu, op. cit., pp. 183-187. 

232 Arh.SR, Stenograma nr. 14/14.XI. 1993, Audiere Montanu Mihail, p. 5. 

mai multe pasaje care se constituie în esenţa mesajului lui Nicolae 
Ceauşescu din acea seară: 

„Să se constituie grupe de apărare a bunurilor întregului popor, a 
oraşelor, a socialismului, a independenţei şi suveranităţii ţării, bazate 
pe grupe patriotice , dar cuprinzând pe cei mai buni activişti de partid, 
pe cei mai buni oameni ai muncii din toate domeniile." 

„Repet încă o dată: nu există decât o singură cale - lupta. Trebuie 
să lămurim oamenii, care au fost înşelaţi şi sunt înşelaţi de grupările 
şi agenturile străine, dar să vorbim deschis şi să izolăm aceste 
grupări, care trebuie să fie demascate cu toate forţele. Acţionaţi deci 
în comun. Baza trebuie să fie grupele sau detaşamentele de apărare a 
proprietăţii şi avuţiei întregului popor, a socialismului şi inde¬ 
pendenţei, a suveranităţii ţării. Aceste măsuri trebuie să se înde¬ 
plinească începând din această seară, când trebuie să fie create toate 
aceste grupe. “ 

„A cestea sunt detaşamente de luptă şi acţiune. Ele, cu forţe proprii, 
trebuie să asigure ordinea în întreprinderi şi în oraşe şi să fie doar 
sprijinite, acolo unde este necesar, de unităţile Ministerului de 
Interne şi de unităţile militare." 

„Nu trebuie să se ajungă la folosirea armelor, dar trebuie folosite 
toate mijloacele. Detaşamentele de luptă trebuie să fie detaşamente 
dotate cu tot ce este necesar pentru a impune ordinea şi disciplina. 1(233 

Aceste reveniri obsesive ale lui Ceauşescu pe tema grupurilor sau 
detaşamentelor de luptă care trebuie constituite nu era întâmplătoare. 
In fapt, trebuie subliniat cu insistenţă că aceste grupuri şi deta¬ 
şamente ale partidului nu erau Gărzile Patriotice cunoscute, care se 
aflau în alarmă încă de noaptea trecută şi care aveau un cadru 
organizat de adunare şi funcţionare, care aveau misiuni specifice de 


233 Toate citatele după Constantin Sava şi Constantin Monac, Revoluţia română din 
decembrie 1989 retrăită prin documente şi mărturii, Ed. Axioma Edit, Bucureşti, 2001, 
pp. 197-203. 

apărare a teritoriului în sprijinul unităţilor militare aflate în situaţii 
de luptă. In această teleconferinţă nu este vorba de Gărzile Patriotice 
obişnuite, ci de constituirea unor detaşamente formate din activişti de 
partid şi înarmate . Este posibil ca aceşti activişti de partid să fi 
acţionat în diferite locuri din Bucureşti şi din ţară, omorând oameni, 
ei fiind identificaţi invariabil ca „securişti", deoarece erau civili şi 
acţionau cu armele ascunse pe sub haine. Din rândurile lor s-au 
selectat apoi şi indivizii care au participat la fenomenul terorist. 

21 decembrie, Bucureşti, CC al PCR, după ora 18.00. Consti¬ 
tuirea Comandamentului Militar Central. Nicolae Ceauşescu 
constituie prin ordin verbal Comandamentul Militar Central şi îl 
numeşte în fruntea acestuia pe Vasile Milea. Toate structurile 
militarizate ale statului, precum şi unii conducători politici i se 
subordonează. Ca secretar al Comandamentului Militar Central şi 
persoană de legătură cu Nicolae Ceauşescu este numit Silviu 
Curticeanu. Manea, şeful Cancelariei, confirmă acest lucru: „Din 
câte ştiu eu, s-a format un colectiv, seara, cam după 19-20.00, 
format din Milea, ca principal responsabil şi comandant unic , Vlad, 
Dincă, Postelnicu, care au avut sarcina să stea ca grup de comandă 
şi consultare acolo, între manifestanţi şi forţele militare mobilizate 
cu armament" 234 . 

21 decembrie. Bucureşti, ora 19.00. Evacuarea Pieţei Romane. 
Intre timp însă, înteţirea focului de la Universitate, precum şi 
zvonurile despre un masacru au agitat mulţimea, aducând-o în starea 
de a acuza forţele de ordine de crimă şi represiune. „Atunci - nici 
astăzi nu-mi pot explica cum - am luat o hotărâre, la care şi acum 
reflectez dacă a fost bună sau rea. Am chemat în jurul meu toţi 
ofiţerii care comandau trupele din piaţă şi le-am cerut să blocheze 
străzile din stânga cum mergi spre Piaţa Romană din direcţia 
Intercontinental; oamenii, având senzaţia că sunt înconjuraţi, s-au 
retras pe partea dreaptă. După ce s-a realizat acest lucru, împreună cu 


234 Arh.SR, Stenograma nr. 23/28 decembrie 1993, Audiere Manea Constantin, p. 27. 

cei din cordoane, într-un mod paşnic, i-am împrăştiat, direcţionân- 
du-i spre strada liberă din dreapta şi în acest fel în piaţă nu a mai 
rămas nici un cetăţean." 235 

21 decembrie, Bucureşti, CC al PCR, întrevederea Ceau- 
şescu-Verdeţ. In jurul orei 20.00, Nicolae şi Elena Ceauşescu hotă¬ 
răsc să răspundă apelurilor repetate ale grupului Verdeţ, Burcă, Valeu 
de a fi primiţi - insistau încă din jurul orei 17.00 - şi Verdeţ este 
primit de Ceauşescu, în timp ce Valeu şi Burcă intră în biroul Elenei 
Ceauşescu. „Am fost de faţă - va relata mai târziu Constantin Manea 
- când Verdeţ i-a propus lui Nicolae Ceauşescu, având în vedere 
situaţia, să se caute o înţelegere cu cei care sunt deja instalaţi şi au 
făcut o baricadă în faţă la Inter şi în faţa cărora s-au mobilizat deja 
trupe... şi nu e bine, că se încordează situaţia. Poate că formează 
manifestanţii din piaţă o delegaţie care să fie primită la cine crede el 
sau poate chiar de el. In orice caz, să se găsească o cale de mediere, să 
nu se apeleze la forţă, că nu e bine" 236 . Ceauşescu va cere generalului 
Neagoe să-i aducă câţiva manifestanţi pentru a dialoga cu ei. Neagoe 
s-a limitat la cei câţiva prinşi deja şi aduşi în clădirea Direcţiei a V-a 
sau la parterul clădirii CC, care însă erau crunt bătuţi, în stare de 
ebrietate sau drogaţi (după cum arată Raportul SRI). Această scenă 
nu trebuie confundată cu cea de mai târziu, când s-a produs o intrare 
în forţă în grupul de manifestanţi şi au fost capturaţi mai mulţi tineri. 

21 decembrie, Bucureşti, CC al PCR, intervalul 21.00-22.00. In 
jurul orei 21.00, la Ceauşescu au venit copiii săi, Valentin şi Zoia, 
aceasta împreună cu soţul şi familia s-au aşezat la masă. In zona Sala 
Dalles-hotel Intercontinental se înregistrau 13 morţi din rândul 
manifestanţilor! In urma unui telefon primit pe firul scurt, Ceau¬ 
şescu află, în jurul orei 22.00, de deraparea controlată a camionului 
cu butoaie de motorină şi de incendierea baricadei şi, accidentală, a 
TAB-ului. Apoi este informat de Bărbulescu, de la Miliţie, că în 


235 Ibidem, p. 252. 

236 Arh. SR, Stenograma nr. 23/28 decembrie 1993, Audiere Manea Constantin t, 
pp. 25-26. 

rândurile manifestanţilor este o dubă dotată cu difuzoare din care o 
femeie „strigă lozinci împotriva lui Ceauşescu şi dă indicaţii luptă¬ 
torilor de dincolo de baricadă ca să mărească această baricadă de la 
Dunărea şi în alte locuri" 237 . Ceauşescu va ieşi furios din birou şi-l va 
chema din nou pe generalul Neagoe. De data aceasta, el va cere 
arestarea capilor manifestaţiei, ordin de folosire a forţei care, repet, 
nu trebuie confundat cu cel de aducere a unor reprezentanţi ai 
manifestanţilor pentru un dialog. Totodată, Ceauşescu îi ordonă lui 
Manea să se ducă şi el la Inter. El va declara senatorilor: „Am văzut şi 
eu cele două forţe faţă în faţă. Am văzut la (str.) 13 decembrie acolo 
în colţ, pe scuar, era colectivul de comandă trimis de Nicolae 
Ceauşescu în cap cu Milea, erau şi Andruţa, Dincă, Vlad, Postelnicu. 
Am văzut în faţă două camioane în partea ocupată de manifestanţi cu 
două pancarte mari; era întuneric. Pe una am distins «Jos tiranul!», pe 
cealaltă nu am distins. Gălăgie, strigăte. Am observat cum s-a aruncat 
şi din balcoane, din camere sticle goale, în zona ocupată de militari. 
Deci populaţia nu agrea situaţia la care asista din apartamente. Am 
auzit ţipete. Vreo câteva din «gorile» au plecat să facă linişte şi să-i 
cucerească pe cei care vorbeau împotriva lui Nicolae Ceauşescu, cred 
că asta le-a fost indicaţia dată de el lui Neagoe. Asta mi-am dat seama 
după aceea, pentru că am auzit zgomot şi vaietele unui om care era 
târât de doi dintre ăştia şi omul spunea că nu e vinovat şi întâmplător 
a trecut pe acolo, dar ăştia şi-au văzut de treabă şi l-au înhăţat, 
probabil ca să aibă o performanţă. Şi l-au dus către fostul sediu al 
Direcţiei a V-a vizavi de poarta B, colţul de lângă bibliotecă" 238 . 

21 decembrie. Bucureşti, MApN, înainte de ora 23.00, subu¬ 
nităţile militare din zona Inter raportează consumul de muniţie. 
La ora 22.57, cu o oră înainte de spargerea baricadei, se raportează 
comandantului Armatei 1 consumul de muniţie din zona Inter: „R1 
(regimentul 1)= 40 buc. (calibrul) 7,62 (foarte puţin, indică foc izolat , 
sporadic , n.a.), R2 (regimentul 2)= 8 000 (calibrul) 7,62 (este relativ 


237 Constantin Sava şi Constatin Monac, op. cit., p. 570 (Audiere Ion Dincă, 21 
octombrie 1993) 

238 Ibidem, pp. 28-29. 

puţin, indică foc de salvă, 2-3 salve, n.a.) şi 2 000 (calibrul) 14,5“ 239 
(este mult, muniţie de mitralieră grea de pe tanc, dar este de presupus că 
s-a folosit pentru salve în aer, n.a.) Acest consum de muniţie confirmă 
concluziile Procuraturii Militare că s-a tras ocazional. La ora 23.03, 
comanda dispozitivului militar de la Inter este informată că în Piaţa 
Rosetti a sosit o coloană de maşini cu muncitorii de la Uzinele 
23 August. Nu era vorba de un act de solidaritate, ci de o formaţiune 
de Gărzi Patriotice adusă pentru a-i lua la bătaie pe manifestanţi. 

21 decembrie, Bucureşti, după ora 00.00, distrugerea baricadei. 
Spargerea baricadei şi lichidarea acţiunii de protest a fost consemnată 
rece în Documentarul generalului Voinea: 

„(Ora) 00.00 - aproximativ 500 de oameni s-au dus la Steagu 
Roşu (întreprinderea din Braşov, n.a.) să-i scoată pe cei de acolo care 
nu vor să iasă. 

(Ora) 00.12 - Tc (tancurile) au spart blocada. 

- 4 Tc (patru tancuri): 2 pe Magheru; 1 Tc la Ciclop, 1 CC A. 

- G.P. (Gărzile Patriotice) - 23 Aug. îi atacă pe manifestanţi. 

- camion cu butoaie benzină arde. 

Căpitan Marin (raportează, n.a.) 

- 1 TAB - incendiat. 

- S-a spart blocada la Intercontinental. 

- Au dat foc la maşini." 240 

Procuratura Militară a ajuns la o concluzie cu caracter general în 
„cazul Inter": „Din cercetări a rezultat că focul de armă s-a folosit 
asupra manifestanţilor, fie izolat, fie, mai ales, pentru împrăştiere. 
Numărul de morţi şi răniţi prin împuşcare cumulat este de 148 de 
persoane, ceea ce demonstrează că acţiunea forţelor de reprimare nu 
a vizat exterminarea masei de manifestanţi, obiectiv care s-ar fi putut 
lesne materializa prin folosirea în plin a puterii de foc concentrate la 


239 Documentarul comandantului, general-maior Voinea Gh., copertă roşie, p. 4. 

240 Documentarul comandantului, general-maior Voinea Gh., copertă verde, p. 109. 

faţa locului, iar pe de altă pane că de armele de foc s-a uzat izolat, 
întâmplător, aşa cum de altfel s-a subliniat anterior". 241 Au murit în 
represiunea de la Inter-Sala Dalles 48 de persoane. Dintre acestea 
8 au murit lovite de autovehicule (în primul rând incidentul cu 
camionul), o persoană (Ion Moşneagu), prin lovire cu un obiect 
contondent - e posibil să fie tânărul omorât în bătaie şi 39 de 
persoane ucise cu arme de foc. Intre aceştia sunt şi astăzi 3 neiden¬ 
tificaţi! Morţii au căzut în majoritate la gura de metrou Batiştei şi în 
partea de bulevard dinspre Piaţa Universităţii (între Institutul de 
Arhitectură şi sensul giratoriu). 

21 spre 22 decembrie, Bucureşti, Piaţa Rosetti, manifestanţii 
goniţi din Piaţa Universităţii sunt opriţi de lucrători ai Ambasadei 
URSS şi întorşi în piaţă. Declaraţia generalului Alexie din 17 ia¬ 
nuarie 2004: 

Ştefan Alexie: Eram în anticamera biroului lui Iulian Vlad. Eu, 
Stamatoiu, Mortoiu, cred că era şi Goran, aveam staţiile deschise şi 
pe frecvenţa noastră, şi pe frecvenţa miliţiei. De altfel, toate co¬ 
municaţiile le făceam pe frecvenţa Miliţiei, pe circuitul de informaţii 
larg, dispeceratul era comun. Stând pe staţie în noaptea de 21 spre 22 
decembrie, undeva între orele 01.00 şi 02.00, intră pe comunicaţie un 
echipaj de miliţie din Piaţa Rosetti. 

AMS: Vă confirm că a fost un echipaj de miliţie acolo, din 
informaţiile mele undeva în zona Plafarului, a unui magazin de 
seminţe, în lateral. 

ŞA: Era în momentul în care se evacua lumea de la Inter... 

AMS: Nu-i evacuau, îi alergau cu tancurile, domnule general! 
Dacă pot determina ora la care au fost alergaţi de tancuri, pot să vă 
spun şi la ce oră a intrat echipajul de miliţie pe frecvenţă. 

ŞA: Da, în momentul acela. Lumea speriată a luat-o pe bulevard 
în jos. Echipajul comunica însă că în zona Rosetti au fost opriţi de o 
maşină Dacia cu număr de TC (taxi consular). Cei din maşina TC 


241 CSJ.SPM, Autor colectiv coordonat de general de brigadă Samoilă Joarză, Sinteza 
aspectelor rezultate din anchetele efectuate de Parchetul Militar , în perioada 1990-1994 , 
în cauzele privind evenimentele din decembrie 1989 , p. 115. 

strigau la oameni: «înapoi, înapoi!». S-au dat jos din maşină şi au 
început să-i dirijeze înapoi spre Piaţa Universităţii. Miliţienii au 
raportat numărul maşinii. Noi aveam evidenţa, astfel că am aflat 
repede: maşina aparţinea Consulatului URSS. Cel care ştie exact este 
un tip de la miliţie, Marin Bărbulescu* 242 . 

22 decembrie, Bucureşti, orele 00.30-01.30, continuarea 
represiunii în zona Piaţa Rosetti. Ca să luminăm şi mai bine mo¬ 
mentul represiunii de după spargerea baricadei şi pentru a-1 disocia şi 
contura separat de tragerile diversioniste petrecute mai devreme, am 
apelat din nou la Gelu Voican-Voiculescu, care a avut curiozitatea să 
reconstituie faptele din calitatea oficială de viceprim-ministru şi 
comandant al Securităţii, identificând şi nume de militari care au tras, 
unde şi când: 

„Gelu Voican-Voiculescu: (...) La 00.25, două tanchete au spul¬ 
berat baricada şi au început să tragă în plin. 

AMS: O secundă. Se trăgea de pe tancuri, de pe TAB-uri? 

GW: Nu, erau formaţiuni militare, infanterie care înaintau 
trăgând. Eram în faţă la Inter, chiar în faţa uşilor de la Inter. Şuierau 
gloanţele, produceau zgomotul acela de spin, de glonţ care se roteşte 
rapid în aer, şi treceau pe lângă mine în stânga şi în dreapta. Unii se 
aruncau la pământ. Eu am mai rămas în picioare pentru că voiam să 
văd scena şi, la un moment dat, când mi-a şuierat un glonţ pe la 
urechea dreaptă mi-am spus că e sinucidere. Dar momentele acelea de 
luciditate în care am rămas cu privirea spre baricadă în timp ce lumea 
fugea mi-au permis să observ efectul de contaminare gregară a pani¬ 
cii. Lumea fugea pe lângă mine de rupea pământul, cum se spune, iar 
carosabilul s-a golit instantaneu, dat instantaneu. Era ceva care se 
măsura în două secunde. Am luat-o şi eu la fugă prin faţa Teatrului 
Naţional, prin parcul acela din faţă, şi am vrut să trec spre Ministerul 
Agriculturii. In momentul ăla, o tanchetă condusă de maiorul Roşea 
a făcut brusc la stânga şi m-a surprins în plină trecere. Aveam de ales 


242 Alex Mihai Stoenescu, op. cit., p. 107. 

să mă întorc pe trotuar sau să fug înainte, prin faţa lui. Am ales 
varianta să fug înainte. Tipul trăgea din plin cu mitraliera de 14,5 în 
axul Bulevardului Republicii. Repet, focul era în plin... 

AMS: Plan orizontal. 

GW: Plan orizontal, dar pe axul bulevardului. Nu făcea cu 
mitraliera dreapta-stânga, că ar fi fost prăpăd. Lumea fugea pe tro¬ 
tuare. In colţul unde este o Alimentară, înainte de Rosetti, pe partea 
dreaptă... este Ministerul Agriculturii, apoi o străduţă... 

AMS: Care iese în spate la Colţea. 

GW: Strada Slănic. Pe străduţa Slănic, aici, în faţă la Alimen¬ 
tară, a fost lovit un tip. A căzut ca o cârpă, instantaneu, ca o 
grămadă de haine prăfuite. Vedeam primul om omorât astfel, mort 
pe loc. Maiorul Roşea a tras un timp din poziţia aia, apoi s-a dus 
înainte, a dat roată pe la Rosetti, a tras în axul bulevardului spre 
Moşilor, apoi a făcut un lucru absurd. S-a suit cu roţile peste 
maşinile parcate fără nici o noimă, fără nici o gândire militară, ştiu 
eu, vreun scop tactic. Pur şi simplu le lua la rând şi trecea peste ele, 
le strivea. A revenit pe bulevard şi, pentru că noi am strigat, a 
întors şi a vrut să intre pe strada Slănic. 

AMS: Nu putea să vă audă, era dirijat. 

GW: Probabil, dar ne-a şi văzut. A venit în dreptul străzii Slănic 
şi a tras o rafală, lovindu-1 pe un bărbat în gambă. Mi-aduc aminte că 
alerga şchiopătând şi am văzut şi rana, o gaură relativ rotundă în 
gambă. Ne-am adăpostit în orice firidă, gang, colţ de clădire pe care 
le-am găsit. Fiind întuneric, i-a fost frică să intre pe străduţă, aşa că a 
renunţat şi s-a întors spre Universitate. Am hotărât să mă întorc 
acasă şi să traversez Republicii. Ţiganii spărgeau vitrinele şi furau. De 
fapt, vitrinele fuseseră sparte mai devreme de lumea care a venit, dar 
care nu fura, era o furie neputincioasă. Acum apăruseră ţiganii şi 
furau. Câteva TAB-uri au revenit şi i-au fugărit pe toţi până la 
Moşilor. Deja îmi făceam planuri: am fost sigur reperat, m-au văzut 
şi înregistrat, gata! Eram hotărât să fug, să trec graniţa pe Valea 
Someşului. Dar nu înainte să văd ce se întâmplă dimineaţa. Am ajuns 
(acasă) pe la 03.00-04.00 noaptea" 243 . 


243 Ibidem, pp. 205-207. 

22 decembrie, orele 01.00-05.00, declanşarea revoltei popu¬ 
lare, Braşov. Conducerea Armatei 1 şi, evident că şi generalul 
Milea, de la comandamentul unic din CC, au înregistrat primele 
mişcări din Bucureşti, dar şi din ţară. Aşa cum am văzut, încă de la 
unu fără un sfert noaptea, coloane mari de cetăţeni s-au îndreptat 
prin Piaţa Coşbuc spre Piaţa Unirii. La 01.20, de la Braşov se 
anunţă că nucleul revoluţionar de acolo a reuşit să adune 1 500 de 
oameni de la Uzinele Steagul Roşu, scandând „Jos Ceauşescu!" şi 
„Armata e cu noi!" La ora 02.48, apar probleme la Făgăraş. La ora 
03.25, manifestanţii din Braşov se retrag, fiind prea puţini, dar 
anunţă că „ne întâlnim la 05.00“. 

22 decembrie, Bucureşti, CC al PCR, tentativa generalului 
Iulian Vlad de a organiza o lovitură militară împreună cu gene¬ 
ralul Milea, ora 03.00. In timpul audierii generalului Vlad la 19 no¬ 
iembrie 1993, acesta a dezvăluit pentru prima dată existenţa unei 
tentative de a-1 convinge pe Milea să dea împreună o lovitură de stat, 
mai precis un puci. Scena s-a petrecut în clădirea CC, în holul de la 
etajul I. Pe fondul unei căderi psihice a lui Milea, generalul Vlad i-a 
cerut „să facă ceva împreună", pentru că se aşteptau să primească 
ordine şi mai grave, care nu puteau fi la acea oră - aproximativ 
03.00 - decât ordinele de a trage în zecile de mii de muncitori care se 
pregăteau să plece spre centru. „Eu cu forţele din interior, dum¬ 
neavoastră stăpâniţi afară..." - i-a spus Vlad, moment în care Milea a 
avut un moment de luciditate, înţelegând despre ce este vorba. I-a 
răspuns: „Tovarăşe general Vlad, nu mai sunt în stare de nimic, nu 
mai pot. Nu mai pot, nu mai pot", plecând apoi spre încăperea 
comandamentului unic pe care îl conducea. Vlad s-a întors în biroul 
Direcţiei a V-a de la parter. Viceamiralul Dinu, aflat în clădire la acea 
oră, ne oferă indirect o explicaţie pentru momentul de la acea oră: 
„Aflându-mă în sediul CC, în jurul orei 03.00, a intrat în încăperea 
echipei operative Ion Dincă, într-o vizibilă stare de panică, anunţând 
generalului Milea că o coloană de peste 500 de demonstranţi se află pe 
Calea Moşilor, îndreptându-se spre Centru" 244 . 


244 Viceamiral (r) Ştefan Dinu, „Din culisele militare ale revoluţiei române din 
decembrie ’89“, în Dosarele Istoriei nr. 12 (88), p. 18. 

22 decembrie, 05.30-06.00. Declanşarea revoltei populare din 
Bucureşti. La ora 04.45, Armata 1 primeşte un raport de la sectoarele 
Capitalei: „Sect. 4 - nimic; Sect. 5 - nimic; Sect. 2 - acolo s-au dus 
manifestanţii, grupuri în zona Pantelimon (adunate de la ora) 02.30“. 
La ora 06.20 se raportează că în urmă cu 20 de minute s-a deschis 
focul la podul Vitan-Bârzeşti, iar „manifestanţii se adună la cre¬ 
matoriu". Grupul de la Piaţa Chibrit (aproximativ 1 500 de oameni) 
este semnalat în deplasare spre Centru. La 07.45, generalul Milea 
ordonă deplasarea unor forţe ale Regimentului 1 Mecanizat, formate 
din tancuri şi trupe de infanterie, spre întreprinderea Turbome- 
canica, unde se concentrase o mulţime agitată în faţă, pe Bulevardul 
Armata Poporului. 

22 decembrie, Bucureşti, sediul CC al PCR. Nicolae Ceauşescu 
se trezeşte la ora 06.00. Şeful Cabinetului 1, Constantin Manea, se 
întâlneşte pe la 6.30 cu Milea: „«Ce faci domnule, care e situaţia?» 
Mi-a spus foarte afectat «că nu e bine, şi eu nu vreau să trag în 
oameni»" 245 . Având în vedere că la acea oră se trăsese în oameni, 
fiind omorâte 39 de persoane cu arme de foc folosite de trupele aflate 
sub comanda sa unică, avem tot temeiul să credem că refuzul lui 
Milea de a trage în oameni se referea la muncitorii care se îndreptau 
spre centru. De fapt, Milea fusese din nou chemat de Ceauşescu, la 
ora 06.30, după ce ieşise din dormitor, şi anunţat că se adună oamenii 
la întreprinderile de pe platforma Pipera şi la Turbomecanica. 
Dimineaţă, înainte de şedinţa de la ora 08.00, Ilie Ceauşescu i-a spus 
fratelui său: „Situaţia este deosebit de critică. Vin coloane de 
muncitori. Trebuie făcut ceva. Trebuie destituit guvernul". Atunci, 
Nicolae Ceauşescu a reacţionat brutal: „Vezi-ţi de treaba ta, avem 
acum şedinţă de Consiliu Politic. Executăm şi vom vedea ce facem". 
Eugen Florescu arată că dialogul lui Ilie Ceauşescu cu Nicolae 
Ceauşescu, petrecut mai întâi în jurul orei 06.00, a avut aspecte mult 
mai dramatice: „Ilie încerca să-i atragă atenţia că vin muncitorii de pe 
platformele industriale, iar Ceauşescu îi răspundea vesel: «Lasă că în 


245 Arh.SR, Stenograma nr. 23/28 decembrie 1993, Audiere Manea Constantin, p. 30. 

Piaţa Tien Anmen au fost un milion şi i-au pus la punct de nu s-au 
văzut». Ilie a plecat pentru că era imposibil să se discute cu el. Elena 
Ceauşescu dirija totul şi el, ca frate, nu o mai suporta. Apăruse, îl 
ataca: «Nu-1 mai speria pe tovarăşul!». A plecat de gura ei" 246 . 

22 decembrie, Bucureşti, MApN, ministrul apărării ordonă 
reconstituirea forţelor de represiune. „începând cu ora 07.00 - aşa¬ 
dar înainte de şedinţa de la ora 08.30 -, Milea ordonă rescoaterea 
forţelor din cazărmi." 247 

22 decembrie, Bucureşti, sediul CC al PCR, orele 08.15-08.30. 
In intervalul 08.15-08.30 din dimineaţa de 22 decembrie 1989 (unii 
martori indică ora 08.00, alţii ora 09.00), Ceauşescu a convocat o 
şedinţă fulger, de care s-a vorbit foarte puţin. La această şedinţă, 
Ceauşescu l-a pus pe Milea - aflat într-o stare vizibilă de epuizare 
nervoasă şi fizică, nebărbierit şi cu ochii încercănaţi - să prezinte 
raportul asupra aducerii de forţe militare proaspete din teritoriu 
pentru atacarea mulţimii de muncitori care se îndrepta spre centru. 
Milea a început să raporteze ce făcuse Armata în noaptea aceea - din 
păcate, nu s-a consemnat prin stenografi - şi poziţia unităţilor che¬ 
mate din ţară, care afluiau atunci spre Bucureşti. Pe Ceauşescu l-a 
nemulţumit lipsa de precizie şi mai ales faptul că nu au venit acele 
unităţi, că nu sunt deja aici, s-a înfuriat şi a început să strige la Milea: 
„Habar n-ai! Eu trebuie să te informez pe tine? Tu eşti obligat să mă 
informezi pe mine!" Umilit şi jignit, pur şi simplu dat afară din 
încăpere şi trimis să verifice poziţia trupelor, Milea se va retrage. 
Asupra acestei şedinţe CPEx de la ora opt dimineaţă avem confir¬ 
mări din mai multe surse. Astfel, Tudor Postelnicu a declarat Procu¬ 
raturii: „La ora 8 am fost anunţat să mă deplasez iarăşi la sediul CC al 
PCR, deoarece este organizată o şedinţă la «săliţă». Am întârziat circa 
2-3 minute. Intrând, i-am văzut pe cei prezenţi, adică Nicolae 
Ceauşescu, Elena Ceauşescu, Ion Dincă, Silviu Curticeanu şi Vlad 
Iulian. Generalul Milea se afla în picioare fiind întrebat de Nicolae 


246 BEDNI, Interviuri..., p. 412. 

247 Documentarul comandantului , general-maior Voinea Gh., copertă verde, p. 111. 

Ceauşescu dacă nu poate aduce în Bucureşti mai multe tancuri. Milea 
Vasile a răspuns că poate să aducă tancuri de la Târgovişte, Olteniţa 
şi de la comandamentul trupelor de infanterie şi tancuri. Imediat, 
Nicolae Ceauşescu i-a ordonat să plece şi în cel mai scurt timp să vină 
cu tancurile în Bucureşti. Faţa lui Milea era pământie** 248 . Constantin 
Manea confirmă existenţa acestei şedinţe, precizând că a avut loc 
fără stenografă, fără înregistrare, sub forma unui „colectiv restrâns 
CPEx“. Acesta ar fi durat 10-15 minute. 

21 decembrie, Bucureşti, sediul CC al PCR, ora 08.30. După 
ora 08.30, abia ieşit din şedinţa-fulger, Nicolae Ceauşescu cere maşina 
pentru a se duce acasă. Motivul a fost degradarea stării de sănătate, 
fizică şi psihică, nevoia de odihnă şi administrarea medicamentelor 
pentru tratarea diabetului. Unul dintre secretari, Bălaşa, îi spune însă 
că nu se poate deplasa în siguranţă, pentru că sunt grupuri de 
muncitori în deplasare pe stradă. Speriată, Elena Ceauşescu îşi sună 
copiii şi îi cheamă la ea. 249 

21 decembrie, orele 09.00-09.30, forţele de represiune chemate 
de Vasile Milea se deplasează spre Bucureşti. Documentele mili¬ 
tare arată ce ordine s-au executat în Armată după ce Milea a ieşit din 
şedinţă. Toate aceste ordine indică faptul că generalul Milea a 
continuat să dea curs cererilor lui Ceauşescu de a aduna forţe blindate 
în Bucureşti pentru a le opune manifestanţilor. 250 Teoriile despre 
opoziţia lui Milea sunt false. 

22 decembrie, Bucureşti, în jurul orei 09.00. Generalul, Iulian 
Vlad dezorganizează dispozitivul de apărare al CC al PCR. Ieşit 
din şedinţa cu Nicolae Ceauşescu, generalul Vlad se deplasează în 
strada Oneşti, unde dă ordin adjunctului comandantului Şcolii de la 
Băneasa, colonelul Răbăcel, şi adjunctului comandantului trupelor de 


248 Procuratura României. Procuratura Generală - Direcţia Procuraturilor Militare 
(PR.PG-DPM), Dosar nr. 517/P/1989, DeclaraţiePostelnicu Tudor (28.12.1989), p. 6. 

249 Arh.SR, Stenograma nr. 40/7 februarie 1994, Audiere Hârjău Mihai , p. 28. 

250 Ibidem , p. 112. 

securitate-miliţie să rupă dispozitivul de apărare al CC al PCR şi să-şi 
retragă efectivele în cazărmi. Dispozitivul de apărare este astfel 
dezorganizat şi primii manifestanţi pătrund prin el în zona CC al 
PCR. Totodată, generalul Vlad îi ordonă colonelului Ardeleanu să 
retragă formaţiunile USLA, lăsând în misiune doar subunitatea care 
bloca accesul la Ambasada SUA. 

22 decembrie, Bucureşti, în jurul orei 09.00, acţiunea gene¬ 
ralului Eftimescu. Serviciul Român de Informaţii introduce în 
cronologia acelor întâmplări dramatice un fapt straniu, pe care nu-1 
explică şi nici nu-1 comentează: „Pe data de 22 decembrie 1989, în 
jurul orei 09.00, colonelul Eftimescu Nicolae l-a primit în sediul 
MStM pe ataşatul militar CFAU (reprezentanţa la Bucureşti a Coman¬ 
damentului Forţelor Armate Unite din OTV y n.a.), colonel Mihailov, 
cu care a purtat o discuţie de aproximativ 30 de minute. La întreve¬ 
dere a participat şi Mircea Dumitru, şeful Biroului special, ca 
translator de limbă rusă, iar maior Lungu Gheorghe, ofiţer în cadrul 
aceluiaşi birou, a asigurat protecţia. Acelaşi colonel Eftimescu 
Nicolae, revenind de la sediul fostului CC al PCR (cam cu o jumătate 
de oră înainte de decolarea elicopterului cu care a fugit cuplul 
Ceauşescu), a fost însoţit de un grup de patru civili, care au rămas în 
aşteptare la punctul de control" 251 . 

22 decembrie, Bucureşti, clădirea CC al PCR, sinuciderea 
generalului Milea, ora 09.35. Sinuciderea generalului Vasile Milea a 
fost reconstituită destul de fidel de senatorul Sergiu Nicolaescu. 252 
După ora 09.00, probabil 09.10, generalul Milea s-a dus în biroul 
colonelului Pârcălăbescu, al Gărzilor Patriotice. A intrat însoţit de 
căpitanul Vătămănescu. Apoi i-a cerut acestuia să-i comunice şefului 
său de cabinet, Barbu, că are două cecuri în fişet care să fie date 
nepoţilor săi. L-a chemat pe colonelul Pârcălăbescu, dar până să intre 


251 Arh.SR, Punct de vedere preliminar al Serviciului Român de Informaţii privind 
evenimentele din decembrie 1989, cap. „Decembrie ’89 la Bucureşti*, pp. 15-16. 

252 Sergiu Nicolaescu, Sergiu Nicolaescu acuză! Ed. PRO, Bucureşti, 1998, 
pp. 209-243. 

acesta a ieşit în holul mare şi a cerut o centură cu pistolet. Singurul 
care avea aşa ceva era căpitanul Tufan. La insistenţele ofiţerilor 
superiori, acesta îi va da pistolul lui. In continuare, Milea a cerut o 
coală de hârtie, probabil pentru a scrie un ultim cuvânt. A reintrat în 
birou şi a avut o convorbire telefonică cu şeful său de cabinet. 
Reconstituirea arată că nu a existat în acel interval orar o convorbire 
cu soţia, aşa cum s-a acreditat recent. Ofiţerii de la cabinetul din 
clădirea CC arată toţi că, la aproximativ un minut după ce a ieşit 
Pârcălăbescu din birou, s-a auzit o împuşcătură. După toate proba¬ 
bilităţile şi pe baza datelor furnizate de Procuratura Militară, ge¬ 
neralul Vasile Milea şi-a descheiat vestonul, pentru ca însemnele 
militare să nu oprească traiectoria glonţului, a sprijinit pistolul cu 
patul pe masă, ţinându-1 cu o mână şi îndreptând ţeava spre piept. 
Glonţul a pătruns prin corp şi a lovit speteaza scaunului. Imediat 
după impact, ministrul s-a retras de pe scaun pe canapeaua din spatele 
său (distanţă 0,76 metri) şi s-a lungit acolo. In această poziţie a fost 
găsit de ofiţerii săi în agonie. împuşcarea nefirească în piept a unui 
militar a creat suspiciuni, pe bună dreptate. Nimeni nu a pus însă în 
calcul ipoteza unei tentative de autorănire, în speranţa unei supra¬ 
vieţuiri. Conform medicilor specialişti şi psihiatrilor, ea este specifică 
indivizilor care încearcă fuga de răspundere printr-un gest spectacu¬ 
los, pe măsura gravităţii vinovăţiei sale. S-a acreditat în mod eronat 
ideea că Milea s-a împuşcat în inimă, însă raportul de constatare 
medico-legal nr. A3/3045/09.01.1990 arată că glonţul tras de Milea „a 
penetrat în regiunea hemitoracelui stâng, producând hemoragie 
internă masivă, ca urmare a intersectării pediculului pulmonar" 253 . 
Glonţul a lovit artera pulmonară. Ion Coman, în virtutea experienţei 
sale militare, susţine ipoteza autorănirii pentru a se scoate din joc, un 
fel de picior în ghips, dar mult mai periculos, pentru că şi situaţia lui 
Milea era mai gravă. 

22 decembrie, Bucureşti, sediul CC al PCR, ora 09.40. După 
primele momente de stupoare declanşate de sinuciderea generalului 


253 Ibidem, p. 234. 

Milea, colonelul Pârcălăbescu fuge la cabinetul lui Ceauşescu, 
cerându-i lui Manea ca acesta să intre şi să-l anunţe. Manea nu vrea 
să facă acest gest şi îi dechide uşa lui Pârcălăbescu. Ceauşescu ascultă 
stupefiat vestea sinuciderii lui Milea şi are o ieşire nervoasă, mai 
întâi bâlbâindu-se, apoi gesticulând fără sens în momente prelungite 
de panică. Momentul de panică a fost surprins de Silviu Curticeanu: 
„In timp ce el ieşea din birou, eu tocmai intrasem în anticameră şi 
prin uşa întredeschisă Ceauşescu m-a văzut, mi-a făcut semn să 
intru în birou şi acolo, cu o voce ce nu mai avea nimic uman în ea, a 
pronunţat cu mare greutate şi prelung bâlbâit doar câteva cuvinte, 
pe care le reproduc textual: «Tu, tu, de ce, de ce nu, nu, mi-ai 
raportat că Milea s-a sinucis?!» Bâlbâială accentuată, fizionomia 
răvăşită a feţei, privirea fioroasă demonstrau că anunţul l-a scos din 
sărite şi l-a surprins în egală măsură" 254 . In sfârşit, Ceauşescu îi cere 
lui Curticeanu să verifice, iar în momentul în care acesta se întoarce 
şi îi confirmă, Ceauşescu face o criză de furie. Cere imediat venirea 
lui Constantin Mitea pentru a da un comunicat către ţară în care să 
se arate că generalul Milea a fost un trădător. De fapt, cu gestul 
suprem, Milea trădase doar ordinul lui de continuare a represiunii 
printr-un măcel. 

22 decembrie, Bucureşti, clădirea CC al PCR, aproximativ 
09.40-09.50. Ceauşescu dictează comunicatul despre „trădarea* 
lui Milea. Povestea comunicatului poate fi reconstituită şi pe baza 
mărturiei lui Eugen Florescu: 

„AMS: N-aţi fost peste noapte în sediu? 

Eugen Florescu: Nu. A doua zi, la 08.00, când am venit la servi¬ 
ciu, securiştii au sărit la mine: «Repede, repede, că aţi fost declarat 
trădător! Cine n-a fost cu tovarăşul în sediu în noaptea asta a fost 
declarat trădător». 

AMS: Avuseseră două cazuri - Neagoe şi Hârjău. 

EF: M-am dus la Mitea, dar n-am apucat să vorbim prea mult că 
au apărut din nou securiştii: «Repede la Cabinetul 1!» La birouri, în 


254 Silviu Curticeanu, op. cit., p. 426. 

anticameră era câte un militar cu mitralieră. Uşa spre biroul lui 
Ceauşescu era deschisă, şi înăuntru mai multe persoane. Toţi aveau 
carneţele în mână şi notau: Elena Ceauşescu, sigur, fără carnet, 
apoi Dăscălescu, Bobu, Manea Mănescu, Mitea, Petre Constantin 
de la TVR şi secretarul de presă Sprinţăroiu. Subiectul - sinu¬ 
ciderea lui Milea. 

AMS: S-a petrecut mai târziu de ora 08.00. Scena pe care o 
descrieţi este după 09.30. 

EF: Imediat după 09.30... Ceauşescu dicta: «Să scrieţi că trădătorul 
Milea s-a sinucis din laşitate...» 

AMS: O clipă! Sunteţi sigur că a spus «din laşitate»? Este foarte 
important. 

EF: Sigur şi o să vedeţi de ce. Eu atunci auzeam de sinuciderea 
lui Milea şi am reţinut foarte bine cuvintele, pentru că era o 
noutate, un şoc. A terminat de dictat şi noi am ieşit. Exact când 
plecam pe culoar, iese Ceauşescu şi strigă după noi: «Mitea! Flo- 
rescu!» Ne-am întors... Şi el ne spune: «Să luaţi măsuri să se des¬ 
chidă televiziunea la ora 12.00, să se dea ştirea, dar nu mai mult de 
o oră, ca să facem economie». 

AMS: Incredibil! Incredibil! 

EF: Atunci i-am spus şi eu lui Mitea: «Pentru cine face economie, 
pentru ăia care o să-l spânzure?», iar Mitea m-a tras de mână şi mi-a 
spus: «Taci din gură, faci declaraţii de astea când te-a declarat 
trădător!» Acolo, în birou, Ceauşescu vorbea cel mai mult cu Petre 
Constantin, iar acesta, după aceea, a ieşit şi a dat telefon la TVR. Ii 
dicta ce-şi notase lui Brateş prin telefon şi îi spunea: «Să faci, să 
pregăteşti emisia...» Problema este că ceea ce îşi notase şi ce îi dictase 
Petre Constantin lui Brateş erau nişte idei, un text încropit, astfel că 
atunci când am văzut comunicatul la televizor, am văzut de fapt 
comunicatul făcut de Brateş. Mitea chiar a reacţionat: «Brateş îl 
înţelege pe tovarăşul mai bine decât noi!» 

AMS: Aşadar, textul citit la radio şi tv era redactat de Brateş pe 
baza ideilor notate de Petre Constantin de la Ceauşescu. Insă a dis¬ 
părut cauza sinuciderii, aşa cum o găsise Ceauşescu... «din laşitate». 
Vă daţi seama? Era cauza reală, nu că a trădat în legătură cu agen¬ 
turile străine. 

EF: Nu ştiu ce au făcut acolo la televiziune, dar Ceauşescu a 
folosit fără dubiu expresia «din laşitate». Am uitat să vă spun că pe 21 
seara Ceauşescu i-a cerut lui Milea filmul de la Timişoara, acesta a 
promis că-1 aduce, dar nu a venit. Dimineaţă, pe 22, i s-a adus un 
pachet cu fotografii. Erau lozincile «Jos dictatorul! Jos comunismul!» 
scrise pe vitrine. S-a uitat, le-a răsfirat nervos şi a bătut cu pumnul în 
masă. Fotografiile au rămas acolo. Ceauşescu era într-o degringoladă 
totală în perioada asta“ 255 . 

22 decembrie, Timişoara-Bucureşti, soluţia generalului Stăn- 
culescu. Fără altă soluţie, Nicolae Ceauşescu cere din nou să-i fie 
adus Stănculescu. Constantin Manea arată că, informat asupra 
„accidentului" lui Stănculescu, Nicolae Ceauşescu i-a strigat: „Cu 
picioarele rupte să vină şi să vină în 5 minute, să nu se joace, că-1 
aduc arestat!" 

22 decembrie, Bucureşti, clădirea CC al PCR, generalul Stăn¬ 
culescu este numit ministru al apărării, ora 09.50. Generalul 
Stănculescu a sosit în aproximativ un sfert de oră, îmbrăcat cu 
haine civile. Simula că e accidentat şi că îl doare piciorul. Ceauşescu 
i-a dat atunci un ordin: „Stănculescule, preiei conducerea Armatei în 
urma sinuciderii lui Milea şi execuţi ordinul. Mergeţi şi opriţi" şi i-a 
cerut să-i cheme pe Voinea şi pe Eftimescu. 256 In acest moment al 
evenimentelor intervine o succesiune de informaţii preluate de 
toată literatura subiectului nostru şi care aşază în centru ordinul 
de oprire în cazărmi a deplasării trupelor militare şi interdicţia de a 
se trage în oameni, ceea ce presupunea încălcarea ordinelor lui 
Ceauşescu sau, mai corect spus, un contraordin, peste autoritatea 
comandantului suprem. 

22 decembrie, Bucureşti, tentativa de preluare directă a con¬ 
ducerii Armatei de către Nicolae Ceauşescu, ora 09.54. Nicolae 


255 Alex Mihai Stoenescu, op. cit., pp. 87-88. 

256 Arh.SR, Stenograma nr. 23/28 decembrie 1993, Audiere Manea Constantin, p. 33. 

Ceauşescu intenţiona să preia comanda directă a Armatei, dând ordi¬ 
ne prin Eftimescu, adjunctul şefului MStM, ofiţerul cu gradul cel mai 
înalt aflat în preajma sa. Atât pe caietul documentar de lucru, cât şi 
pe caietul de ciorne, generalul Voinea şi-a notat şi ora exactă, şi con¬ 
ţinutul ordinului. Pe ciornă el este complet: 

„Gl. Eftimescu, 22.12.89, (ora) 09.54. 

- Toate unităţile Armatei execută num(ai) ord (inele) comandant 
Suprem. Toate U(nităţile) subord(onate) Al (Armatei 1) din Garni¬ 
zoana) M(ihai) Bravu şi Târgovişte se concentrează în Bucureşti în 
cazărmile din Şos. OLTENIŢEI. 

- Unităţile... 

- Raportez ce U. mai avem în cazărmi şi unde sunt" 257 . (Urmează 
raportul cu locaţia unităţilor , din care numai Regimentul 22 se 
întoarce , Regimentul 22 fiind cel care anunţase urcarea manifestanţilor 
pe tehnică , n.a.) 

22 decembrie, Bucureşti, Inspectoratul General al Miliţiei, ora 
10.00. Ca urmare a unei înţelegeri telefonice cu generalul Iulian 
Vlad, generalul MI Romeo Câmpeanu emite o radiogramă către toate 
unităţile MI din ţară prin care anulează ordinul de foc dat de 
Ceauşescu. 258 Este cel mai timpuriu document scris al ruperii minis¬ 
terelor de forţă de Nicolae Ceauşescu. 


22 decembrie, sediul Televiziunii Române, ora 10.00. Din 
ordinul generalului Vlad transmis generalului Ghiţă, forţele de pază 
ale Televiziunii Române sunt retrase din dispozitivul de luptă al 
instituţiei. In timpul emisiunii „Dan Diaconescu în direct" din seara 
de 05.12.2004 de la postul de televiziune OTV, inginer Nicolae 
Stanciu, fostul director tehnic al TVR, a afirmat că „exista o cortină 


257 Documentarul comandantului , general-maior Voinea Gh., copertă roşie, p. 6 
(pagina din stânga cu ordinul lui Eftimescu, pe contrapagină raportul asupra 
poziţiei unităţilor). 

258 Anexa 8, pp 261-262 

electronică cu care se oprea emisia la tv, dacă se dorea. Generalul 
Ghiţă (comandantul trupelor de securitate-miliţie, n.a.) a dat dispoziţie 
să nu se tragă, a dat jos mitralierele de pe tv cu o oră înainte de ve¬ 
nirea revoluţionarilor". Informaţia este confirmată de generalul 
Iulian Vlad la Comisia senatorială. 259 

22 decembrie. Bucureşti, clădirea CC al PCR, ora 10.00, gene¬ 
ralul Stănculescu iniţiază o lovitură de stat militară. După ce a ieşit 
de la Ceauşescu - înainte de ora 10.00 în calitate de nou ministru al 
apărării, generalul Stănculescu s-a deplasat la grupa operativă, unde 
i-a întâlnit pe generalii Eftimescu şi Voinea. El le-a cerut acestora să-l 
informeze „cum este realizat dispozitivul de apărare din preajma CC 
şi de ce forţe dispune". 260 . Astfel, ca urmare a raportului pe care i l-au 
dat generalii - deci, recunoscându-i autoritatea -, Stănculescu a aflat 
şi că se află în deplasare spre centrul oraşului încă trei regimente. 
Urcă la etajul VI, unde se afla grupa de transmisiuni a MApN, şi, în 
înţelegere cu maiorul Tufan, generalul Stănculescu va transmite 
primul său ordin în calitate de ministru al apărării: 

„(Ora) 10.07, colonelul Negrea. 

Rondoul - ind. MApN transmite: nu se trage de către nimeni, 
nici foc de avertizare - să se parlamenteze" 261 . 

„Rondoul" era indicativul (ind. din text) ministrului apărării 
naţionale şi va fi indicativul prin care va conduce şi va da ordine noul 
ministru, generalul Victor A. Stănculescu. Acest ordin transmis 
trupelor, în afara faptului că era contrar ordinului primit de la şeful 
statului, a produs ieşirea subunităţilor militare aflate în stradă din 
misiunile de luptă. El a generat sentimentul public că Armata „a 
fraternizat" cu demonstranţii. 


259 Arh.SR, Stenograma nr. 56, Audierea generalului Iulian Vlad (24.02.1994), p. 99. 

260 Dorian Marcu, Moartea Ceauşeştilor, Ed. EXCELSIOR C.A., Bucureşti, 1991, 
p. 27. 

261 Documentarul comandantului, general-maior Voinea Gh., copertă verde, p. 112 
(pagina din dreapta). 

22 decembrie, Bucureşti, clădirea CC al PCR, 10.10. Nicolae 
Ceauşescu cere emiterea unui decret privind starea de necesitate 
pe întreg teritoriul ţarii, decret care nu a mai fost întocmit. Trecut 
de la stupefacţie la furie, Nicolae Ceauşescu îi cere lui Constantin 
Mitea să formuleze comunicatul în legătură cu „trădarea" lui Milea şi 
lui Silviu Curticeanu să pregătească un decret pentru instituirea stării 
de necesitate pe întreg teritoriul ţării, apoi convoacă o şedinţă a 
CPEx. In timpul dialogului avut la 14 septembrie 2003 cu generalul 
de justiţie Gheorghe Diaconescu, acesta a dezvăluit că suportul 
juridic al decretării stării de necesitate pe întreg teritoriul nu a mai 
existat. „După revoluţie, în timpul proceselor, am aflat că textul 
decretului de instituire a stării de necesitate a rămas în ciornă. Mult 
mai târziu am aflat şi detaliul că textul a rămas în maşina de scris, în 
clipa în care s-a anunţat sinuciderea lui Milea. S-a creat panică, biroul 
a fost abandonat, textul nu a fost terminat şi nici dus la semnat.“ 262 

22 decembrie. Bucureşti, ora 10.20. Cu câteva minute înainte să 
înceapă şedinţa CPEx, Mihai Hârjău a surprins şi următoarele 
secvenţe:. „A venit generalul Neagoe şi i-a spus că în diverse zone ale 
Capitalei sunt deja concentrări mari de oameni care se îndreaptă spre 
centru. (Discuţia se desfăşura în anticameră şi am putut să aud toate 
acestea.) Ea i-a spus că este o contrarevoluţie şi că trebuie făcut totul 
ca să fie reprimată; l-a întrebat: «Măi, voi sunteţi pregătiţi?» Şi el a 
răspuns: «Da, suntem pregătiţi, oamenii noştri sunt înarmaţi». Intre 
timp, a sunat Croitoru - de la Capitală, care era secretar cu propa¬ 
ganda - şi îl căuta pe Barbu Petrescu. I-am spus că e în şedinţă şi că nu 
pot să-l scot. Şi mi-a zis aşa, în două vorbe: «Spuneţi-i că nu se mai 
poate face nimic...» şi a închis telefonul" 263 . 

22 decembrie, Inspectoratul General al Miliţiei, ora 10.30. 
Printr-o minută semnată de colonelul Suceavă şi de colonelul 
Rădulescu, din partea Inspectoratului General al Miliţiei, şi de 
inginerul Marian Gostin din partea populaţiei civile, s-a stabilit ca 


262 Alex Mihai Stoenescu, op. cit., p. 74. 

263 Arh.SR, Stenograma nr. 40/7 februarie 1994, Audiere Hârjău Mihai, p. 31. 

Inspectoratul, în calitate de organ central de comandă al Miliţiei, 
să declare oficial „că întreaga Miliţie trece de partea revoluţiei 
prin participarea efectivă la sprijinirea cauzei acesteia" şi să dea 
ordine precise în acest sens tuturor unităţilor din ţară. Minuta 
reprezintă actul oficial prin care se certifică trecerea Miliţiei de 
partea revoltei populare. 

22 decembrie, Bucureşti, clădirea CC al PCR, şedinţa CPEx. 
ora 10.30. Ultima şedinţă CPEx a debutat cu revenirea lui Ion Radu, 
trimis de Ceauşescu la platforma Militari, şi cu anunţul că „plecau de 
la ICEM şi de la Turbomecanica din Militari. Au plecat şi de la 
23 August". Ion Dincă pornise mai devreme spre platforma Pipera, 
dar se întorsese foarte repede, după ce a întâlnit primele grupuri de 
manifestanţi. Ceauşescu a dat vina pe Milea, apoi a întrebat dacă 
există muniţie în întreprinderi. întrebarea dezvăluie deruta totală şi 
degradarea gândirii sale, fiindu-ne imposibil să înţelegem cine urma 
a fi înarmat în întreprinderi cu muniţie, când muncitorii erau pe 
stradă în drum spre centru. In continuare, Ceauşescu lansează un 
scenariu aberant - Milea nu a acţionat în Capitală, ca să permită 
izbucnirea revoltei în alte zone ale ţării. Nimeni cu comentează, 
probabil pentru că era expresia unui delir. Urmează momentul 
probei de loialitate: 

„Nicolae Ceauşescu: (...) Vreau să-i întreb pe cei prezenţi aici, 
din Comitetul Politic Executiv, care este hotărât să lupte sau care nu? 

Cineva: Luptăm toţi, ce mai avem de făcut? (Nu a fost Elena 
Ceauşescu , dar este posibil să fi fost Dâscălescu y n.a.) 

N. Ceauşescu: Ce spui, Mizil? 

Paul Niculescu-Mizil: Dacă lupt sau nu lupt? 

N. Ceauşescu: Cine nu se organizează sau s-a angajat faţă de alţii 
să spună - că nu se poate merge mai departe aşa. 

Tudor Postelnicu: Sunt hotărât să lupt până la urmă, tovarăşe 
secretar general. 

Manea Mănescu: Acesta a fost idealul vieţii noastre, deci vom 
lupta până la ultima picătură. 

N. Ceauşescu: Ce spui, Andrei? 

Ştefan Andrei: Luptăm, tovarăşe secretar general! 

(In acest loc , generalul Iulian Vlad, care îl avea pe Postelnicii în 
stânga şi scaunul gol al lui Milea în dreapta, s-a întors spre stânga şi a 
rostit clar: „Luptăm pe dracu’!" Replica a fost auzită de cei prezenţi şi 
reprodusă la proces de unul dintre stenografi, n.a.) 

N. Ceauşescu: Să declarăm imediat starea de necesitate în întrea¬ 
ga ţară. Aceasta este conform Constituţiei şi este dreptul preşe¬ 
dintelui. Nu trebuie să convocăm Consiliul de Stat. Sunteţi de acord? 
(Prin urmare, Ceauşescu ştia foarte bine care sunt prevederile constitu¬ 
ţionale pe care nu le respectase până atunci, n.a.) 

C. Dăscălescu: Eu m-am ridicat în picioare de la început. 

Elena Ceauşescu: Dacă eşti de acord cu starea de necesitate? 

C. Dăscălescu: Altă soluţie nu mai există. 

N. Ceauşescu: Atunci, să acţionăm" 264 . 

In final, Manea Mănescu se interesează cine este la comanda 
Armatei şi Ceauşescu îi răspunde: „L-am chemat pe primul adjunct. 
Este deja la dispoziţia mea şi lucrează aici". Se înşela. Generalul 
Stănculescu acţiona, de mai bine de o jumătate de oră, împotriva lui. 

22 decembrie, Bucureşti, clădirea CC al PCR, generalul Stăn¬ 
culescu blochează intervenţia forţelor MApN în sprijinul lui 
Ceauşescu şi îndepărtează blindatele din Piaţa Palatului. In urmă¬ 
toarea oră, generalul Stănculescu va repeta ordinul de parlamentare 
cu manifestanţii, ordin care va fi aplicat întocmai de subunităţile din 
stradă, pe măsură ce se derula revolta populară: 

„(Ora) 10.11 - col(oana) de la IMGB - Ap. Patriei, imense - blocat 
la jumătatea distanţei, la 300 m. de Orăşelul Copiilor - locotenent-co- 
lonel Costache. 

(Ora) 10.30 Locotenent-colonel Costache 


264 Constantin Sava şi Constantin Monac, Revoluţia română din decembrie 1989 
retrăită prin documente şi mărturii, Ed. Axioma Edit, Bucureşti, 2001, p. 213, 
stenogramă prelucrată de ofiţeri MApN. 

- Pantelimon, Muncii, Socului, Căţelu, grupuri imense de la 
23 Aug. - scandează. 

(Ora) 10.35 - c. amiral P. George şi colonelul Costin - să se parla¬ 
menteze cu demonstranţii la care să se spună că se retrag în cazarmă 
(această comunicare venită prin ordin telefonic verbal a fost pusă pe 
seama generalului Ilie Ceauşescu , pentru a susţine că el a ordonat retra¬ 
gerea în cazărmi , n.a.) 

(Ora) 10.40 - Toate unităţile parlamentează cu demonstranţii că 
se întorc în cazarmă. 

(Ora) 11.15 

- Strada Băceni - Obor, Dimitrov, Republicii, M. Eminescu, 
coloane. 

- R7Mc. este solicitat să intervină, nu seaprobă a . 

Momentul retragerii trupelor din oraş spre cazărmi a fost sur¬ 
prins de revoluţionarul Mihai Montanu. Pe 22 dimineaţă, găseşte 
baraje de TAB-uri pe strada care coboară spre Athenee Palace, la 
Piaţa Cosmonauţilor, un alt baraj la hotel Ambasador, iar între 
Ambasador şi Inter era liber. La Inter era baraj şi se strânsese deja 
lume. „La un moment dat (în jurul orei 10.00 , precizată de martor la o 
altă pagină , n.a.) unul la care mă uitam mai mult, un locotenent-ma- 
jor, a început să zâmbească. Şi atunci am spus la lume: «Gata. Armata 
e cu noi». L-am întrebat: «Ce ordin ai primit?» Mi-a răspuns: «Să ne 
retragem în unitate». Ne-am urcat toţi pe TAB-uri. Flori pe ţevile de 
puşti. I-am spus: «Te retragi la unitate, dar treci prin Piaţa Palatului 
şi ne laşi acolo»" 265 . 

22 decembrie. Bucureşti, clădirea CC al PCR, ora 10.20, după 
CPEx. Generalul Stănculescu a fost chemat de trei ori la Ceauşescu, 
acesta punându-i aceeaşi întrebare: „Ce face armata, tovarăşe Stăncu¬ 
lescu? Să-şi facă datoria?... De ce nu acţionează?" Stănculescu îi dădea 
asigurări că trupele vin. „M-am întors înapoi şi le-am spus: unităţile 
sunt pe drum - va declara Victor Stănculescu televiziunii Bl. Deci, 


265 Arh.SR, Stenograma nr. 14&10.XI.1993, Audiere Montanu Mihai , p. 6. 

aici... de aici minţeam grosolan. De aia am spus că la un moment dat 
eu am fost între două plutoane de execuţie: a fostei conduceri şi a 
celor care veneau, revoluţia, şi acest lucru a fost şi la Timişoara, şi la 
Bucureşti. Deci, în momentul când lor (lui Nicolae şi Elena Ceauşescu y 
n.a.) le-am spus că sunt pe drum (unităţile chemate din teritoriu , n.a.), 
s-au liniştit, într-un fel. După aceea, când au văzut că nu mai sosesc, 
când nu s-a mai discutat unde sunt ăia, presiunea din piaţă era destul 
de mare şi se menţinea chiar în jurul intrării ş.a.m.d..." 266 In interviul 
acordat autorului, generalul Stănculescu a reconfirmat acţiunile sale 
din acel moment de criză absolută: 

^MS: Mergeţi şi opriţi! Era vorba de oprirea oamenilor care se 
apropiau de centru. 

VAS: Eu am profitat de acest ordin dat într-adevăr aşa de Ceau- 
şescu... uite că eu uitasem amănuntul ăsta, dar mi-a ordonat «Opriţi!», 
şi eu am spus: «Da, opresc». Eu am oprit forţele care erau aduse de 
Milea din ţară la margine (la periferiile Bucureştilor , n.a.) 

AMS: Trupele oprite pe Olteniţei. 

VAS: Da, am speculat ordinul de oprire a muncitorilor şi eu am 
oprit trupele" 267 . 

22 decembrie, ora 10.59. Cam în acest moment, adică la ora 
10.59, începe difuzarea la radio şi televiziune a decretului pentru 
starea de necesitate şi a comunicatului privind „trădarea" lui Milea. 
Textul decretului este fără importanţă; oricum decretul nu s-a aplicat, 
dar comunicatul este un document important al revoluţiei: 

A 

In Bucureşti şi în întreaga ţară muncitorii să apere tot ceea ce s-a 
realizat , suveranitatea şi independenţa ţării. Informăm că ministrul 
forţelor armate a acţionat ca trădător împotriva independenţei şi suve¬ 
ranităţii României şi dându-şi seama că este descoperit s-a sinucis. Facem 


266 Historia nr. 30, mai 2004, Stenograma emisiunii „Naşul" de la postul de televiziune 
Bl. Participanţi: Victor A. Stănculescu, Radu Moraru şi Ion Cristoiu, p. 21. 

267 B1INI, Interviuri..., p. 221. 

apel către toţi cei care-şi iubesc ţara şi poporul să acţioneze cu cea mai 
mare fermitate împotriva oricărui trădător. 

Toate zvonurile şi minciunile au fost dirijate în strânsă legătură cu 
trădătorii de ţară şi cu cercurile imperialiste de trădătorul Milea, care a 
organizat aceste provocări, a spus minciuni şi a informat fals în legătură 
cu situaţia din ţară. Apelăm la clasa muncitoare, ţărănime şi intelec¬ 
tualitate, la întregul popor, de a acţiona cu înaltă răspundere pentru a 
întări ordinea şi liniştea. Problemele noastre să le rezolvăm în strânsă 
unitate, fără vreun amestec din afară. Să facem totul pentru a apăra 
suveranitatea, independenţa şi integritatea României socialiste. 268 

Ora de transmitere a acestui comunicat a fost modificată artificial 
de unii autori în ora 10.00 (în loc de 11.00), pentru a susţine teoria 
falsă că militarii din stradă au fraternizat cu manifestanţii la aflarea 
veştii morţii ministrului Milea. Prin falsificarea orei de difuzare, se 
încearcă anularea importanţei loviturii militare iniţiate de generalul 
Victor Stănculescu. In cartea sa, Theodor Brateş afirmă că acel 
comunicat a fost transmis direct prin telefon speakerului George 
Marinescu. 269 Comunicatul, citit de patru ori - cu o modificare care 
îl făcea vinovat pe Milea şi de diversiunea de la Timişoara -, nu a avut 
decât un singur efect: a provocat convingerea soldaţilor şi a mulţimii 
că ministrul apărării a fost asasinat. In câteva minute, Milea a devenit 
din coautor la represiune victimă şi simbol al urii împotriva lui 
Ceauşescu. Tot în câteva minute, mulţimea din mai multe oraşe şi 
din Capitală ia cu asalt sediile Partidului Comunist. 

22 decembrie, Bucureşti, sediul Televiziunii Române, ora 

11.15. Primul grup de revoluţionari ajunge la televiziune în jurul orei 

11.15, ceea ce înseamnă cel puţin trei sferturi de oră înainte de 
evacuarea lui Ceauşescu din clădirea CC. Persoanele civile care au 
constituit micul grup sosit la televiziune, între care se aflau Mihai 
Voicu, un cetăţean cu numele Cherpec şi o domnişoară cu prenu¬ 
mele Mihaela, intenţiona să convingă conducerea televiziunii să 


268 Mihai Tatulici, Revoluţia română în direct, Bucureşti, 1990, pp. 19-20. 

269 Teodor Brateş, Explozia unei clipe , Ed. Scripta, Bucureşti, 1992, p. 38. 

transmită informaţii şi eventual imagini în ţară despre ceea ce se 
petrece la Bucureşti, adică revolta populară. La acea oră televiziunea 
tocmai transmitea a doua oară comunicatul cu „trădarea" lui Milea. 
La poarta Pangrati, micul grup este respins de reprezentanţi ai 
televiziunii, care le cer să părăsească incinta, însă găsesc înţelegere - 
în mod surprinzător pentru ei, ca neavizaţi - din partea trupelor din 
paza clădirilor, în persoana locotenentului-major Mihai Diţiu. Revo¬ 
luţionarii nu ştiau că timp de o oră întregul efectiv al Armatei 1 şi al 
Miliţiei Capitalei primise ordine repetate de a parlamenta cu orice 
grup civil apărut în perimetrul unităţilor militare sau al obiectivelor 
aflate sub misiune. 

22 decembrie, Bucureşti, clădirea CC al PCR, ora 11.20, din 
ordinul lui Nicolae Ceauşescu, generalul Eftimescu întocmeşte 

A 

un plan de evacuare terestră a dictatorilor. In acest moment, 
estimat a se fi petrecut la ora 11.20, generalul Eftimescu întocmeşte 
un plan pentru evacuarea soţilor Ceauşescu folosind blindatele aflate 
în apropiere. Căutând să reconstituie faptele în anul 1990, din 
calitatea de viceprim-ministru, Gelu Voican-Voiculescu a aflat de la 
ofiţerii implicaţi că planul lui Eftimescu prevedea venirea TAB-urilor 
„cu trapele deschise spre intrarea B, flancate de cordoane de militari 
pe laturi şi de acolo, pe strada Oneşti, cu tancurile în frunte înaintau 
în viteză trecând peste oameni, călcând peste oameni cu ele". La ora 
11.22, Documentarul comandantului Armatei 1 preciza: „TAB de la 
Piaţa Palatului să se retragă la intrările de la CC. colonelul Costin: 
unit(ăţile) care sunt în apropiere de Sala Palatului să se retragă către 
intrările CC" 270 . Acest ordin preliminar, menit să asigure forţele cu 
care să fie pus în aplicare planul de evacuare a soţilor Ceauşescu, nu a 
ajuns la trupe, din cauza faptului că echipa de transmisiuni din 
clădirea CC nu mai răspundea la alte comenzi decât ale generalului 
Stănculescu. In consecinţă, la ora 11.52, comanda Armatei 1 îi cere 
„col. Paul să trimită pe cineva care este în oraş să anunţe TAB din 
Piaţa Palatului să se retragă spre intrările din sediul CC". La ora 


270 Documentarul comandantului , general-maior Voinea Gh., copertă verde, p. 112 
(pagina din dreapta). 

12.15 intervine însă ordinul generalul Constantinescu, de la minister, 
care comunica cu generalul Stănculescu: „retragerea unităţilor în 
cazărmi paşnică“, iar la ora 12.43 acesta este completat cu indicaţia 
„să se poarte discuţii cu cetăţenii că Armata nu trage în popor, că nu 
are nimic cu ei şi să-i lase în pace". începea procesul de refacere a 
imaginii Armatei. 

22 decembrie, Bucureşti, clădirea CC al PCR, ora 11.30. în 
sediul Comitetului Central, generalul Stănculescu le propune celor 
doi dictatori evacuarea cu un elicopter şi, în urma consultării cu 
generalul Neagoe, îi ordonă generalului Rus, şeful aviaţiei militare, să 
trimită două elicoptere. Şi Nicolae, şi Elena Ceauşescu cer forţelor 
aflate în sediu să reziste presiunii mulţimii. Trebuie să înţelegem că 
în acel moment în care ministrul apărării trece peste ordinele coman¬ 
dantului suprem şi peste hotărârea Consiliului Politic Superior, când 
ajunge la o înţelegere cu şeful Direcţiei a V-a pentru evacuarea şefului 
statului din sediul puterii, iar însuşi şeful Departamentului Securităţii 
Statului comunica în teritoriu, tot din clădirea CC, că nu se execută 
alt ordin decât cel dat de el, teoretic şi practic Ceauşescu era înde¬ 
părtat de la putere. Cei trei generali au fost obligaţi să joace timp de 
aproximativ două ore un joc faţă de Ceauşescu. Insă toate forţele care 
apărau sediile partidului au primit ordine clare să nu intervină şi mai 
ales să nu apere aceste sedii, care reprezentau centrele teritoriale ale 
Partidului Comunist Român, adică ale Puterii. Aceste ordine au fost 
date de noul ministru al apărării, iar în ce priveşte Capitala, ordinul 
i-a aparţinut, independent de Stănculescu, generalului Iulian Vlad. 

22 decembrie, MApN, acţiunea generalului Ilie Ceauşescu, ora 
11.30. Generalul Ilie Ceauşescu, întors la minister, va fi întrebat de 
plutonier-adjunct Constantin Ciocănel, DS-istul Consiliului Politic 
Superior şi un fel de valet al său: „Ce se întâmplă, tovarăşe general?", 
iar acesta îi va răspunde: „Sovieticii vor capul lui frate-miu, lui Nicu“ 
şi se va retrage în biroul lui Milea pentru a întocmi lista noului 
guvern. Asupra conţinutului listei nu avem date, deoarece aceasta era 
o coală de hârtie A4 pe care Ilie Ceauşescu scrisese câteva nume. Din 
birou, generalul va cere convocarea ataşaţilor militari ai URSS şi 

Chinei, precum şi întocmirea unui ordin general către Armată. 
Acesta a fost transmis prin Nota telefonică nr. 37: 


Republica Socialistă România 
Ministerul Apărării Naţionale 

NOTÂ TELEFONICA 
Nr. 37 / 22 decembrie 1989, ora 11.30 

Toate unităţile militare să se considere în stare de luptă şi să 
acţioneze conform condiţiilor „Stării de necesitate". 

General-locotenent 
Ilie Ceauşescu 

22 decembrie, Bucureşti, clădirea CC al PCR, 11.40-12.00. 
Colonelul Octavian Nae, şeful Gărzilor din Direcţia a V-a Securi¬ 
tăţii, adică şeful pazei militare a sediului CC, va arăta că, în ora 
premergătoare atacului clădirii, a primit ordin de la Vlad: „«Măi, să 
luaţi nişte măsuri ca să blocaţi uşilea astea! Dar aveţi grijă, dacă 
trebuie deschise, trebuie deschise...» Adică să le blocaţi, dar să se 
deschidă. «Dar să fie posibilitatea, dacă e nevoie, să fie deschise»" 271 . 
Anunţat că elicopterul a sosit, Ceauşescu mai face o încercare de a 
se adresa manifestanţilor din piaţă. Iese pe balcon şi în momentul în 
care o persoană din anturaj încearcă să-l oprească, ţinându-1 de pal¬ 
ton, el se smulge, rămâne în haină şi încearcă să le vorbească celor 
din piaţă printr-o portavoce. Petre Roman a văzut această scenă: 
„El a intrat pe balcon, a făcut un tur care nu a durat mai mult de 
5-6 secunde, adică lumea nici nu a apucat să se dezmeticească. 
Primele rânduri au strigat: «Huooo!» Dar cei din spate nu şi-au dat 
seama cine sunt! Era un grup de 12-15 persoane. El a făcut, aşa, un 
tur... Aici, pe latura din dreapta, se aşezase un elicopter cu 


271 Arh.SR, Stenograma nr. 44/9 februarie 1994, Audiere colonel Nae Octavian, p. 57. 

motoarele şi cu elicele mergând. Ceauşescu a făcut ieşirea aceasta. 
N-a durat decât câteva secunde..." 272 In aceste secunde, un tânăr a 
aruncat o bucată de lemn care a lovit cu precizie portavocea ţinută 
la gură de Ceauşescu. In clipa următoare, acesta s-a retras, aco- 
perindu-şi gura cu mâna, probabil de durere. A urmat scena liftului, 
la care Elena Ceauşescu a strigat: „Să se tragă! Să se tragă!" Co¬ 
lonelul Nae a auzit-o din capul holului, apoi acest ordin a fost 
transmis de Postelnicu. Intr-o completare la declaraţia dată Procu¬ 
raturii Militare, Tudor Postelnicu va descrie această scenă: „Mă 
aflam într-un birou de la etajul nr. 1 al sediului CC al PCR când, 
aşa cum am arătat anterior, am fost anunţat să mă prezint de 
urgenţă la lift. Pe hol se aflau Nicolae Ceauşescu, iar pe scări în faţa 
biroului lui se aflau circa 7 sau 9 cadre în civil. Nu cunosc cine erau 
aceştia. In spatele lui Ceauşescu Nicolae se afla aghiotantul său din 
acea zi. Nu îmi amintesc care din aghiotanţi era în acea zi. 
Ceauşescu Nicolae m-a întrebat «Ce trebuie să facă forţele Minis¬ 
terului de Interne în cazul în care elementele huliganice vor intra să 
atace sediul». Forţele Ministerului de Interne erau în cadrul Di¬ 
recţiei a V-a - serviciul Gărzi. Eu i-am răspuns că trebuie să se 
procedeze conform celor ordonate de el la teleconferinţa din ziua 
de duminică, 17 decembrie 1989, când, cu ocazia evenimentelor de 
la Timişoara, a ordonat ca pentru reprimarea mişcării să se tragă în 
popor. Apoi m-am întors puţin, practic am întors doar capul spre 
cei din gardă şi le-am ordonat ca, în cazul în care huliganii vor 
pătrunde în sediu, să deschidă foc cu armamentul din dotare, 
folosind bineînţeles gloanţe de război. Apoi am intrat în lift pentru 
a merge la etajul şase, iar Ceauşescu Nicolae a intrat în liftul care 
ducea direct pe platforma de pe acoperişul sediului, de unde a fugit 
împreună cu Elena Ceauşescu cu helicopterul" 273 . Atunci a inter¬ 
venit generalul Vlad, anulând şi el ordinul lui Ceauşescu: „Nu, Nae, 
nu se foloseşte armamentul, nu folosiţi nici măcar pentru act 
delincvent, luaţi măsuri, dacă puteţi. Nu, şi aşa a curs sânge destul... 

272 Arh.SR, Stenograma nr. 90/8 martie 1994, Audiere Petre Roman, p. 7. 

273 PR.PG.DPM, Dosar nr. 517/P/1989, Declaraţie inculpat Tudor Postelnicu, 
(30.12.1989), p. 1. 

şi aşa a curs sânge destul..." 274 Inclusiv în momentul în care mani¬ 
festanţii au forţat uşile, prin staţie a venit acelaşi ordin: „Nu folosiţi 
armamentul!" Uşile de la intrare se deschideau spre exterior, iar 
mulţimea presând din spate nu permitea deschiderea lor, astfel 
că au fost sparte geamurile unor ferestre laterale, mai mici, prin 
care s-au strecurat înăuntru primii cuceritori: un grup de tineri 
ţigani. Informaţia a fost confirmată public de revoluţionarul Petre 
Ion, responsabilul unui restaurant. 275 

22 decembrie. Bucureşti, ora 11.50. Pătrunderea primilor revo¬ 
luţionari în sediul CC al PCR. In scurt timp a început devastarea 
clădirii. 276 Ca un fapt anecdotic şi totodată straniu, primele obiecte 
furate au fost grupurile sanitare, bazinele WC şi chiuvetele, smulse 
din bolţuri şi declanşând inundaţii aproape la toate etajele. Alţii 
însă, mult mai lucizi, căutau un general al Armatei care să pună 
ordine. Mihai Montanu porneşte pe culoare în căutarea unui general 
şi dă peste trupele de apărare ale Securităţii: „La piciorul scării, când 
am scos capul, am înlemnit; trei rânduri de soldaţi. Uşa blocată. 
Practic, dacă ar fi vrut, în clădirea asta nu intra nimeni, pentru că 
ea a fost gândită ca o clădire care nu poate fi ocupată. Deci, asta a 
fost senzaţia mea. Că s-a vrut să intrăm în clădire" 277 . Soldaţii au fost 
imediat retraşi. Primii revoluţionari ies pe balcon. Petre Roman îl 
vede pe generalul Voinea pe hol şi împreună hotărăsc să se adreseze 
mulţimii. Roman va striga: „Noi, acum, aici, am decretat moartea 
dictaturii lui Ceauşescu!", apoi „Noi, acum, aici, decidem că puterea 
este a poporului!", iar generalul Voinea va declara: „Fraţilor! 
Armata - gata! Şi-a încheiat misiunea! Acum voi trebuie să spuneţi 
ce-i de făcut!" 278 


274 Arh.SR, Stenograma nr. 44/9 februarie 1994, Audiere colonel Nae Octavian, 

p. 60. 

275 Antena 1, 21 decembrie 2003, emisiunea „Cutia neagră". 

216 Ibidem 

277 Arh.SR, Stenograma nr. 14/ 10.XI. 1993, Audiere Mihai Montanu, p. 7. 

278 Arh.SR, Stenograma nr. 90/08.03.1994, Audiere Petre Roman, pp. 9 şi 11. 

22 decembrie, MApN, ora 12.00. La ora 12.00, generalul Ilie 
Ceauşescu se întâlneşte cu ataşatul militar sovietic, contraamiralul 
Mihailov, şi cu locţiitorul reprezentantului comandantului-şef la 
Bucureşti, general-maior Bociaev G.N. Reprezentantul comandan- 
tului-şef al Tratatului de la Varşovia în România, general-locotenent 
Gaponenko A.C. părăsise România în ziua de 19 decembrie, după 
plecarea lui Nicolae Ceauşescu în Iran, deplasându-se la Chişinău, 
unde s-a alăturat comandamentului sovietic pentru operaţiunile con¬ 
duse de URSS pe teritoriul României în timpul revoluţiei. Omul 
avea treabă. La începutul întrevederii, Ilie Ceauşescu a anunţat că 
„astăzi se va anunţa un nou guvern. Uniunea Sovietică să dea dovadă 
de multă reţinere" 279 . Pledoaria lui Ilie Ceauşescu era o cerere umilă 
de clemenţă din partea URSS, adjunctul ministrului român al 
apărării ştiind foarte bine cine conduce operaţiunile de răsturnare a 
fratelui său de la putere. El va da vina pe „cercurile imperialiste" din 
RFG, SUA, Franţa, precum şi pe unele cercuri din Ungaria, cunos¬ 
când bine cine coordona operaţiunea şi cu cine colabora URSS 
pentru îndeplinirea misiunii. El va face apel la ministrul apărării al 
URSS, Iazov, şi la Lizicev, şeful Direcţiei principale politice a 
armatei şi flotei sovietice pentru a folosi influenţa lor pe lângă Mihail 
Gorbaciov pentru ca România să găsească înţelegere la acesta. Era 
prea târziu. Generalii sovietici îi comunică pe un ton rece că 
sunt informaţi de ce s-a întâmplat în ţară, inclusiv la Timişoara, apoi 
îi pun întrebarea cheie: „Generalii Guşă şi Stănculescu sunt în 
Bucureşti?" Erau interesaţi de posibilitatea ca autorii nemijlociţi ai 
represiunii de la Timişoara să reia acţiunea la Bucureşti, deoarece 
generalul Bociaev chiar a întrebat: „Pentru asigurarea stării de nece¬ 
sitate va participa şi armata?" 280 In plus, se anunţase deja instituirea 
stării de necesitate pe întreg teritoriul, ceea ce pentru sovietici 
însemna că Armata română intra în alarmă de luptă în întreaga ţară. 
Viceamiralul Dinu îi va răspunde că „Armata stă în cazărmi, în 
alarmă, potrivit legii", la care generalul Bociaev îl ia peste picior cu 
dispreţul specific generalilor sovietici: „Probabil pentru impresionarea 

279 Constantin Sava şi Constantin Monac, op. cit., p. 219. 

280 Ibidem, p. 221. 

demonstranţilor". Intre timp, Ilie Ceauşescu a părăsit încăperea 
pentru un telefon urgent, apoi a revenit exprimându-şi încrederea în 
bunăvoinţa URSS. Va ieşi din nou, chemat la acelaşi telefon. In 
sfârşit, Bociaev pune o nouă întrebare cheie: „După Constituţie, 
cine poate forma un nou guvern?" Dinu îi spune că Marea Adunare 
Naţională, iar între sesiuni Consiliul de Stat. Revenit vizibil tul¬ 
burat şi nervos, Ilie Ceauşescu întrerupe precipitat întrevederea: 
„Vom afla. Pot fi schimbări în conducere. Vom urmări situaţia". 
Delegaţia chineză n-a mai fost primită. Asupra acelui ultim telefon 
avem o confirmare că la celălalt capăt al firului se afla Nicolae 
Ceauşescu. In timpul audierii la Comisia senatorială, generalul Ilie 
Ceauşescu v-a preciza că a fost sunat de fratele său de la Snagov, iar 
acesta „a fost foarte nemulţumit când a auzit că discut cu ataşatul 
militar şi a închis telefonul". 

22 decembrie. Bucureşti, clădirea CC al PCR. Evacuarea 
şefului statului din clădirea CC al PCR, sediul Puterii, 12.09. 
Elicopterul cu care şeful statului părăsea sediul puterii a decolat 
de pe acoperişul clădirii CC la ora 12.09. Ridicat cu elicopterul 
Delfinul SA - 365-202, condus de locotenent-colonelul Vasile 
Maluţan, Nicolae Ceauşescu cere deplasarea în Oltenia, în judeţul 
Dolj, dar comandantul elicopterului îi răspunde că această cursă nu 
se poate efectua din cauza greutăţii prea mari a transportului - 
erau doi piloţi, Nicolae şi Elena Ceauşescu, gărzile lor personale, 
Manea Mănescu şi Emil Bobu. Colonelul Maluţan chiar a precizat, 
având în vedere şi felul greoi în care se făcuse decolarea de pe 
acoperişul clădirii CC, că aeronava este instabilă şi se poate 
prăbuşi. Confirmarea intenţiei lui Ceauşescu de a se duce în ju¬ 
deţul Dolj o avem de pe stenograma comunicaţiilor elicopterelor 
trimise la CC. 281 

După aterizarea la Snagov, pe urmele lui Ceauşescu au venit 
două ordine semnificative. Primul dintre ele ne-a fost dezvăluit de 
unul dintre ofiţerii din paza obiectivului, care a precizat că, de la 


281 Expres, Anul 3, nr. 44(144), 3-9 noiembrie 1992, p. 9. 

conducrea Securităţii, i s-a cerut reţinerea sub pază a cuplului 
Ceauşescu în palat. 282 Scopul era acela de a le bloca orice acţiune şi 
de a-i ţine sub controlul DSS. Totodată, de la Comandamentul 
Apărării Antiaeriene spre locotenent-colonelul Maluţan, pilotul 
elicopterului prezidenţial, a venit şi ordinul generalului Rus prin 
intermediul colonelului Tenie, înlocuitorul comandantului Flotilei 
50: „Vasile, nu mai decolează nici un elicopter! Tu orientează-te...“ 
Teoretic, blocarea lui Ceauşescu la Snagov era realizată, însă nu i se 
tăiaseră legăturile telefonice, astfel că a putut lua legătura cu unii 
prim-secretari judeţeni şi cu fratele său, generalul Ilie Ceauşescu. 
„La Snagov s-a intrat în Palat, iar Ceauşescu a spus că va vorbi la 
telefon cu prim-secretarii din judeţe, cu cei de la Armată. A intrat 
în legătură cu mai multe judeţe, printre care şi Doljul. A vorbit cu 
prim-secretarul, care i-a spus că la Craiova e multă lume în jurul 
Comitetului Judeţean" 283 . In vreun fel anume, Ceauşescu a decis să 
plece spre Piteşti. L-a abordat pe pilotul Maluţan cu întrebarea: 
„Serveşti cauza?", acela i-a răspuns tot printr-o întrebare: „Care 
cauză să servesc?", Maluţan fiind complet derutat, neştiind nici el ce 
să facă. Sub imperiul autorităţii omului pe care îl transportase de 
sute de ori cu elicopterul, dar şi în absenţa unor ordine precise, 
Vasile Maluţan acceptă să decoleze cu Nicolae şi Elena Ceauşescu. 
Pe timpul zborului, elicopterele de escortă cerute de la Boteni nu 
s-au mai ridicat, comandantul Suciu recomandând efectivului să 
treacă de partea revoluţiei, apoi ordinele primite de la generalul Rus 
au devenit mai clare: primul ordin oprea toate aeronavele la sol, iar 
al doilea cerea doborârea oricărei aeronave aflate în zbor, fără a se 
preciza despre ce aeronavă era vorba. In acel moment, în spaţiul 
aerian al României evolua doar elicopterul prezidenţial. 284 

282 Jurnalul Naţional nr. 3308/30 martie 2004, p. 6 „Securitatea a vrut să-l aresteze pe 
Ceauşescu". (Informaţiile furnizate de ofiţer, astăzi cadru activ în SPP, se confirmă 
şi din alte surse.) 

283 Jurnalul Naţional nr. 3296/16 martie 2004, p. 7, „Nicolae şi Elena Ceauşescu nu 
au vrut să fugă din ţară". 

284 Historia, Anul 2, nr. 30, mai 2004, p. 29. 

22 decembrie, Bucureşti, sediul MApN, ora 13.30. Folosind în 
continuare indicativul RONDOUL, al ministrului apărării, gene¬ 
ralul Stănculescu semnează un ordin întocmit deja de conducerea 
MStM, dar nedifuzat din prudenţă de generali. Generalul Stăncu¬ 
lescu dădea ordine prin indicativul RONDOUL, al generalului 
Milea, iar ele erau respectate. II vom reproduce ca document 
al revoluţiei, pentru faptul că el conţine şi aspectul particular 
al loviturii de stat militare - cedarea centrelor puterii politice în 
mâna revoluţionarilor: 


Republica Socialistă România 
Ministerul Apărării Naţionale 

NOTA TELEFONICĂ 
Nr. 38 / 22 decembrie 1989, ora 13.30 

Unităţile militare de pe întreg teritoriul ţării se retrag în cazărmi, 
în ordine şi calm, fără a se lăsa provocate, dezarmate sau dispersate. 
Unităţile militare care sunt angajate în faţa sediilor comitetelor judeţene 
de partid vor calma spiritele, fără să tragă, după care se retrag în ca¬ 
zărmi. In unităţi se va organiza apărarea cazărmilor şi a tuturor 
obiectivelor militare. 


General-locotenent, 
Athanasie Stănculescu 

22 decembrie, Bucureşti, sediul MApN, ora 13.30. Armata îl 
deposedează oficial pe Nicolae Ceauşescu de putere. 

Ajuns la MApN, generalul Stănculescu transmite cele două 
ordine decisive, unul fiind cel trimis prin Nota telefonică nr. 38, iar 
cel de-al doilea, Nota telefonică nr. 39, fiind documentul 
fundamental şi decisiv al loviturii de stat militare. Este ordinul, 
executat întocmai de întreaga Armată, de preluare a prerogativelor 
comandantului suprem de către ministrul apărării: 

Republica Socialistă România 
Ministerul Apărării Naţionale 

NOTA TELEFONICA 

Nr. 39/ 22 decembrie 1989, ora 13.30 

Se vor executa numai ordinele primite de la ministrul apărării 
naţionale. Faţă de cele ordonate, comandanţii militari să asigure paza 
obiectivelor civile de importanţă deosebită cu subunităţi înarmate, care 
să nu tragă decât în situaţia în care sunt atacate de grupuri înarmate 
cu arme de foc. Pentru stabilirea priorităţilor în asigurarea pazei, 
comandanţii militari să se pună de acord cu reprezentanţii organelor 
locale. Militarii care asigură paza acestor obiective să poarte pe braţul 
stâng banderolă tricoloră. 


General-locotenent, 
Athanasie Stănculescu 

Pe baza conţinutului ordinului din Nota telefonică nr. 39, Curtea 
Supremă de Justiţie, Secţia Parchetelor Militare, ajunge la aceeaşi 
concluzie, care de altfel este simplu de tras: „Acesta a fost momentul în 
care Armata a preluat practic prerogativele comandantului suprem, 
în condiţiile în care ministrul apărării nu mai exista" 285 . Evident, 
Parchetul Militar se referă la dispariţia generalului Vasile Milea. Ar¬ 
mata însă avea ministru, pe generalul Victor Athanasie Stănculescu. 

22 decembrie, clădirea CC al PCR, orele 13.00-13.30. Petre 
Roman şi Mihail Montanu se întâlnesc în studioul tv de la Comitetul 
Central şi hotărăsc să compună textul unei proclamaţii, Petre Roman 
găsind drept semnatar denumirea de „Frontul Unităţii Poporului" 286 , 
încercând să citească proclamaţia din balcon, cei doi îşi dau seama că 


285 CSJ.SPM, Autor colectiv coordonat de general de brigadă Samoilă Joarză, Sinteza 
aspectelor rezultate din anchetele efectuate de Parchetul Militar, în perioada 1990-1994 , 
în cauzele privind evenimentele din decembrie 1989 y p. 122. 

286 Anexa 4, p. 247 

nu se aud şi că nu pot comunica mulţimii conţinutul acesteia, de 
aceea hotărăsc să se deplaseze la TVR. 

22 decembrie, Bucureşti, clădirea CC al PCR, dezordinea 
revoluţionară. Alexa Visarion este un martor foarte important. Este 
chiar martor principal al întâmplărilor din clădirea CC, fiind 
implicat nu numai în fenomenul „guvernelor" provizorii, ci şi în 
momentul-cheie al „scenei balconului", la care trebuie să adăugăm şi 
faptul obiectiv că este singurul participant de acolo care a descris 
evenimentele într-o formă publică coerentă. 

Alexa Visarion: In interiorul Comitetului Central era o atmos¬ 
feră specială, amestec de exaltare, patimă şi agitaţie, era o nebunie. 
Erau foarte mulţi tineri, multă lume intrată în sediul CC odată cu 
puhoiul, ca şi mine de altfel. După vreo oră de alergătură pe culoare, 
prin birouri, după defularea de moment, toţi cei adunaţi au simţit 
nevoia să facă ceva, să se organizeze. Atunci au apărut mici lideri, 
oameni care aveau iniţiative, păreri, care se impuneau prin statură, 
prin voce, prin aplomb... Apăreau şi dispăreau. La un moment dat, a 
venit un grup de foşti demnitari, printre care Ilie Verdeţ, Vasile 
Valeu, generalul Burcă, ministrul Avram, procurorul general al RSR. 
In anticamere, în băi se notau nume pentru un nou guvern... Am 
văzut o persoană de vârsta a treia stând pe capacul unui closet cu o 
hârtie pe genunchi şi cu un creion însăila un guvern dictat la 
întâmplare de cei care acopereau uşa cu trupurile lor. De fapt se 
treceau pe ei pe această listă deschisă. Intr-o sală, Verdeţ încerca să le 
explice celor de acolo că el este un comunist convins... Le vorbea 
destul de calm şi se referea la probleme de economie şi de stat pe care 
«intelectualii şi artiştii n-au cum să le rezolve». Oamenii îl ascultau, 
dar o incertitudine plana în întreaga atmosferă. In general, aş vrea să 
subliniez că nu a funcţionat nici o clipă ideea răzbunării, violenţa ca 
plată pentru violenţa regimului Ceauşescu. Oamenii doreau în acele 
clipe îndepărtarea cuplului Ceauşescu şi înlocuirea lor... La ora 13.00 
în ziua de 22 decembrie era o victorie a momentului. Grabă, agitaţie 
şi soluţia înlocuirii cu ceva, cu altcineva... Se căutau nume sonore, 
foşti demnitari, oponenţi bănuiţi sau pe faţă ai lui Ceauşescu. 

Propunerile se făceau la întâmplare, care cum îşi mai aducea aminte 
de cineva. Atunci le-am spus: «Staţi o clipă, că nu rezolvăm nimic 
astfel. Să propunem un nucleu de organizare provizoriu». Au fost de 
acord (...) Scrierea unei liste a continuat. Un cascador pe nume 
Crăciun susţinea că vrea să conducă un minister, cel al Culturii. 
Ernest Maftei îl susţinea, spunând că e de-ai noştri, e cu noi... Nica 
Leon voia şi el un post de ministru oarecare. Dan Iosif nu cerea 
nimic, dar era între cei care încercau să-i organizeze, să facă ordine. 
Eu îi propusesem pe Doina Cornea, Mircea Dinescu, Ana Blandiana, 
Corneliu Mănescu... generalul Voinea, nume care se vehiculau în 
jurul meu. De lângă mine cineva l-a propus pe Dumitru Mazilu. Nu-1 
cunoşteam, dar a fost trecut pe listă. Apoi s-a auzit numele lui Silviu 
Brucan, acceptat şi el, dar apoi uitat să fie trecut pe această listă de 
propuneri. Apoi le-am spus numele lui Ion Iliescu. Ilie Verdeţ a 
reacţionat imediat: «Nu-1 pune pe Iliescu. Ai să vezi cu cine vine...» 
Ţin minte foarte bine aceste momente pentru că erau detalii 
incitante, frapante. Ca regizor, cunosc «greutatea» unei replici. N-am 
înţeles ce voia să spună Ilie Verdeţ, dar Ion Iliescu era unul din 
numele vehiculate la Europa liberă şi Vocea Americii. (...) La un 
moment dat, în timp ce se tot completa lista cu guvernul... de fapt 
noi l-am numit Consiliul Democraţiei Naţionale, a venit anunţat de 
vocile celor din încăpere generalul Iulian Vlad, pe atunci şeful 
Securităţii. Moment de tensiune. Generalul Vlad, pe care îl vedeam 
pentru prima oară, era sobru, cu o anumită concentrare în privire. 
A declarat că este de partea populaţiei, că sprijină răsturnarea lui 
Ceauşescu şi că trupele de sub comanda sa sunt dezarmate. Atunci 
Ilie Verdeţ a solicitat: «Să vină Vlad la mine!» Mă adresez generalului 
Vlad şi îi spun că trebuie să rămână alături de noi. Se uită fix în ochii 
mei şi calm îmi spune: «Domnule artist, eu nu l-am trădat pe 
Ceauşescu pentru a fi alături de Verdeţ». Constantin Dăscălescu, 
formal încă prim-ministru al României, povestea unui grup versi¬ 
unea sa asupra evenimentelor de la Timişoara. Voiam şi eu, şi mulţi 
alţii ca mine să legiferăm moral revoluţia. In acest şuvoi al vidului de 
putere, căutam un sens raţional al lucrurilor care să apere de 
degradare această zi istorică. «Trebuie să anunţaţi demisia guvernului 
pe care îl conduceţi... Acum, în faţa celor din piaţă.» «Da!» - 


189 



ALEX MIHAI STOENESCU 


a răspuns Dăscălescu. «Atunci, haideţi pe balcon împreună cu noi, să 
ştie toată lumea că sunteţi aici şi că guvernul dumneavoastră nu mai 
există.» M-am adresat apoi celorlalţi: «Numele celor de aici trebuie 
cunoscute de toţi cei care aşteaptă în stradă». Nu era un gest de ură. 
Era o legiferare a unei hotărâri a zecilor şi sutelor de mii de oameni 
care aşteptau prăbuşirea regimului Ceauşescu. Şi Verdeţ, şi Dăscă¬ 
lescu au fost scoşi în balcon. Şi-a dat demisia guvernul condus de 
Dăscălescu în faţa mulţimii. Totodată cei de acolo, din sediul CC, 
foşti demnitari, care susţineau că nu mai sunt alături de Nicolae şi 
Elena Ceauşescu au fost anunţaţi populaţiei în piaţă... (...) Eram 
într-un grup împreună cu Dan Iosif, atunci acesta s-a adresat 
mulţimii. Apoi a fost momentul când Nicolae şi Elena Ceauşescu au 
fost declaraţi din acest balcon «călăi ai poporului român». Dacă vreţi, 
acest moment poate avea în mersul evenimentelor revoluţiei din 
1989 semnificaţia unui proces public, pentru că sute de mii de oa¬ 
meni au scandat împotriva cuplului dictatorial, parafându-le vinovă¬ 
ţia. Am anunţat că propun o structură provizorie, numită Consiliul 
Democraţiei Naţionale, din care făceau parte ... Am început să citesc. 
Fiecare nume era aclamat... Doina Cornea, Mircea Dinescu, Cor- 
neliu Mănescu... Când am pronunţat numele lui Ion Iliescu, au 
început fluierături şi murmure de dezaprobare. Am intervenit şi am 
spus: «Ion Iliescu este directorul Editurii Tehnice şi a fost persecutat 
de Ceauşescu». Lumea a aplaudat. Numele a fost acceptat. Am spus 
apoi că acolo, în grupul celor din balcon, e şi Ilie Verdeţ. Huiduielile 
au fost violente şi nu au putut fi oprite. Când am spus că generalul 
Vlad, şeful Securităţii, care nu se afla în balcon, doreşte să fie alături 
de noi şi că instituţia care a făcut atâta rău poporului român se 
alătură acum cauzei poporului, lumea a protestat vehement câteva 
momente. Ilie Verdeţ şi ceilalţi foşti demnitari nu «au trecut exa¬ 
menul». Verdeţ, iritat, m-a apostrofat: «Nu trebuia să ştie lumea ce se 
întâmplă înăuntru...» Am tăcut o clipă, apoi i-am spus: «Nu puteţi 
participa, nu vă vor...» «Ai greşit - a continuat Ilie Verdeţ - că ai 
vorbit de Iulian Vlad»“. 287 


287 Alex Mihai Stoenescu, Interviuri despre revoluţie , Ed. RAO, Bucureşti, 2004, 
pp. 90-95. 

22 decembrie, Bucureşti, sediul TVR, după ora 11.30. Lipsit de 
apărare şi contrariat de atitudinea forţelor de pază, directorul Petre 
Constantin coboară, respinge şi el posibilitatea de a transmite 
mesajele revoluţionarilor, dar acceptă să meargă cu ei în biroul său. 
In timp ce la etajul 11 al turnului Televiziunii se desfăşura o şedinţă a 
conducerii, Mihai Voicu reuşeşte să-i trezească la realitate, arătân- 
du-le că în câteva minute Televiziunea va fi luată cu asalt de un puhoi 
de oameni şi că trebuie luate măsuri de urgenţă pentru a nu se 
întâmpla o nenorocire. „Le-am cerut să privească pe fereastră, să vadă 
că masele pornesc spre televiziune şi că în cel mai scurt timp trebuie 
să punem în funcţiune Televiziunea" 288 . Sub presiunea acestui 
pericol, conducerea Televiziunii hotărăşte să accepte instalarea unei 
staţii de amplificare prin care grupul de civili aflat deja în clădire să 
comunice cu mulţimea care se aduna în faţa clădirilor, cu scopul de a o 
împiedica să pătrundă. In continuare, inexplicabil pentru conducerea 
Televiziunii şi de neînţeles pentru analiştii care au studiat cazul 
Televiziunea Română Liberă, deşi grupul lui Mihai Voicu era extrem 
de mic, redus ca număr, comandanţii forţelor de apărare, în loc să-i 
dea afară în câteva minute sau să-i aresteze, colaborau cu acesta în 
forme surprinzătoare: comandantul militar i-a oferit pistolul său, 
pentru a se convinge că nu vor trage, iar ofiţerii de Securitate s-au 
oferit să coordoneze împreună mişcările forţelor de pază. împreună 
au hotărât strângerea armamentului şi îndepărtarea însemnelor de 
armă ale militarilor din formaţiunile MI (Securitate). „In acest mo¬ 
ment - povesteşte mai departe Mihai Voicu pătrunseseră o parte 
din manifestanţi în curtea Televiziunii, având acceptul trupelor de 
pază şi ne-am trezit cu un număr foarte mare de manifestanţi în jurul 
corpului de gardă, cerând arme. Ne-am dat seama că dacă o să le dăm 
arme s-ar putea să iasă un măcel. Atunci am hotărât ca un militar 
împreună cu 2-3 manifestanţi să ocupe puncte de apărare în incinta 
Televiziunii". Cu acest dispozitiv format, Voicu se va adresa mulţi¬ 
mii prin staţia de amplificare anunţând-o că „s-a creat un nou guvern 
provizoriu în frunte cu Corneliu Mănescu, guvern cerut de popor în 

288 Mihai Tatulici, Revoluţia română în direct. Bucureşti, 1990, p. 189. 

Piaţa Palatului". Informaţia este preluată imediat de ziariştii francezi 
aflaţi în mulţime şi transmisă agenţiilor de presă. 

22 decembrie, Bucureşti, Televiziunea Română, după ora 
13.00. Odată cu mulţimea care se deplasa din centrul oraşului, la 
mai mult de o oră după evacuarea lui Ceauşescu de către Armată 
din clădirea CC, sosesc la Televiziune poetul Mircea Dinescu şi 
actorul Ion Caramitru. Ei vor urca în Studioul 4 unde se va pregăti 
intrarea în emisie. Momentul deschiderii celebrei emisii a Tele¬ 
viziunii Române Libere a fost reconstituit de Mihai Tatulici şi de 
echipa de redactare a volumului Revoluţia română în direct: „Ima¬ 
ginile prezintă o masă de aproximativ 30 de civili (între care se pot 
recunoaşte Ţugui, Şold, Holban, Cazimir, Caramitru, Dinescu, 
Brateş, Ciurăscu, Modreanu, Alex. Mica, Rizea ş.a.) care discută 
agitat despre ce urma să se întâmple. Secvenţa durează aproximativ 
2 minute. După care se face relativ ordine în cadru, în faţa meselor 
de prezentare (folosite de obicei de crainici) rămân în prim-plan 
Caramitru şi Dinescu, un grup de civili, iar în spate un grup mai 
numeros de tineri, urcaţi probabil pe scaune şi care ţin un steag 
tricolor la vedere. După care Dinescu îşi şterge fruntea de trans¬ 
piraţie, Caramitru priveşte înainte, muzica se filează şi vocea cunos¬ 
cutului actor devine prima voce care se va auzi la Televiziunea 
Română Liberă. 

Ion Caramitru (în bluză de trening, hanorac de fâş, cu o gentuţă 
trecută după gât, surescitat, obosit): Fraţilor, mulţumită lui Dumnezeu 
(îşi face cruce), ne aflăm în studiourile Televiziunii. Am reuşit să 
ajungem aici în spatele tancurilor, cu armată şi cu studenţime şi cu 
oamenii care-i vedeţi, şi cu mii şi mii de români şi de alte naţionalităţi 
care ne-au condus. In faţa dumneavoastră se află eroul nostru, Mircea 
Dinescu, poetul. Vă rog să-l priviţi, el lucrează, vă va spune despre... 
ce este vorba. Suntem emoţionaţi, obosiţi şi dorim ca tot poporul 
român, de orice naţionalitate, care a luptat cu arma în mână, în 
sensul că au avut în suflet acea suflare divină a lui Dumnezeu şi a 
răbdării poporului român care în sfârşit s-a rupt să putem asculta 
cuvintele lui Mircea Dinescu care va fi... vor fi purtătoarele geniului 

românesc peste timp. Noi lucrăm... Iată-1 pe Mircea Dinescu care o să 
spună... Spune, ce faci?! 

Mircea Dinescu (pulovăr negru de lină de casă, cu dungi subţiri 
roşii şi galbene; nebărbierit, trasla faţă, transpirat, surescitat): Peste 10 
minute vom da un apel către populaţie. Vă rog să vă păs... să vă 
păstraţi calmul, sunt momente în care Dumnezeu şi-a întors faţa 
către români. Să ne uităm către Dumnezeu, câteva minute, înainte de 
a vorbi, înainte ca să apelăm la toate forţele armatei noastre (ridică 
vocea) armata din Bucureşti e cu noi, dictatorul a fugit... apelăm... 
facem un apel către ministerul forţelor de interne, să depună armele, 
să intre în cazarmă... poporul e cu noi. Peste 5 minute vom face un 
apel către toată suflarea română... către eroicul popor român... 

Teodor Brateş (din off): ... victorios! 

M.D. (şi alţii): victorios! 

Toţi (de-a valma): Televiziunea e cu noi! Am învins! Am învins! 
Suntem aici! Am învins! (aplauze)" 289 . 

O secvenţă filmată înainte de deschiderea emisiei îi prezintă 
relativ calmi, acomodaţi cu mediul Studioului 4 şi preocupaţi de o 
singură problemă: anunţarea populaţiei că ei lucrează la un program 
politic. Aici a fost inventată o replică a lui Caramitru: „Mircea, fă-te 
că lucrezi!" pentru a se demonstra artificialitatea acelei intervenţii. 
Replicile reale au fost: Caramitru (flutură carneţelul lui Dinescu): 
„Arăţi că lucrezi". Dinescu: „La un apel". In secvenţa netransmisă, 
anterioară deschiderii emisiei, Dinescu se pregăteşte să spună: „Po¬ 
porul a învins. Armata a trecut de partea noastră", dar de emoţie a 
improvizat discursul cunoscut. Intre ei, foarte categoric, dar bine 
orientat politic, a acţionat Cazimir Ionescu. Caramitru, inteligent şi 
mult mai lucid, susţinut de Cazimir Ionescu, va lansa teza lucrului la 
un program, la o proclamaţie, la un document pentru că simţea că 
haosul şi percepţia instinctivă a pericolelor „golului de putere" 
puteau da timp de regrupare forţelor ostile revoluţiei. 

Intervenţia lui Sergiu Nicolaescu. Sergiu Nicolaescu a început 
prin a anula acuzele lui Nicolae Ceauşescu la adresa revoluţionarilor: 


289 Mihai Tatulici, op. cit., p. 21. 

„Nu suntem nişte huligani! Suntem români patrioţi...aspect 
important din punct de vedere imagologic şi sentimental, pentru că 
prestanţa vorbitorului - Nicolaescu era prima persoană oarecum 
elegantă, îmbrăcată „bine" care apărea - a dat fără îndoială greutate 
cuvintelor sale. El va evoca apoi adevărul despre represiune: „Este... 
ine... inexplicabil ca un soldat al Armatei române să tragă asupra ro¬ 
mânilor... fraţilor săi... să tragă asupra populaţiei în care se pot afla 
fii şi copii ai lor sau ai rudelor lor... Este inadmisibil!" Nicolaescu 
văzuse atacul de la baricadă, aflase şi cine a tras la Timişoara. In 
continuare, el va face apel la muncitorime să înceteze lucrul şi să 
declanşeze greva generală - vom vedea mai târziu câţi dintre liderii 
revoluţiei cunoşteau cum se desfăşoară o revoluţie - şi le va cere să 
iasă în stradă. De asemenea, el se va adresa întregii ţări cerând popu¬ 
laţiei să se deplaseze în faţa primăriilor şi să le ocupe paşnic. Scopul 
era paralizarea totală a regimului. Totodată, Sergiu Nicolaescu, mult 
mai bine informat, ca urmare a unei discuţii cu comandantul 
unităţilor de blindate întâlnite la Piaţa Romană, Dumitru Iliescu, 
devenit ulterior general, va anunţa un fapt, iarăşi, foarte important: 
„Dintr-un ordin într-adevăr înţelept... Armata s-a retras... Ministerul 
de Interne s-a retras... nu se mai trage în mulţime". In continuarea 
discursului său, Sergiu Nicolaescu, mult mai lucid şi mai bine infor¬ 
mat asupra mecanismelor statului şi ale culiselor acestuia, va cere 
explicit neintervenţia forţelor militare şi va da o asigurare acestora, 
care se lega logic cu apelul său: „Armată! Mulţi, foarte mulţi dintre 
dvs. mă cunoaşteţi personal. Nu mai puneţi mâna pe armă şi nu mai 
trageţi! Ministerul de Interne! Sunteţi români la fel ca noi. Aveţi 
aceeaşi inimă... ca noi. Nu se poate să trageţi în noi. Noi nu suntem 
înarmaţi (...) ... fără răzbunări. Cei care sunt în Ministerul de In¬ 
terne... cei care poartă uniforma de Miliţie sau de Securitate... să nu le 
fie teamă. Noi considerăm că sunteţi români la fel ca şi noi şi sunteţi 
aceeaşi inimă ca şi noi". După alte câteva cuvinte care subliniau 
dramatismul momentului, Sergiu Nicolaescu confundat cu 
Corneliu Mănescu de agenţiile de presă franceze, informate asupra 
perspectivei de serviciul de informaţii francez - îi va da cuvântul lui 
Mircea Dinescu. 

A doua intervenţie a lui Mircea Dinescu. Intervenţia acestuia 
demonstra incapacitatea grupului de la televiziune de a veni cu un 
program politic care să certifice legitimarea revoluţionară: „Voi face 
un scurt comunicat către ţară. Adepţi ai Frontului Unit Mun¬ 
citoresc din România (nu exista, era o sugestie a cuiva care fusese la 
baricadă, n.a.), muncitori, ţărani, intelectuali şi studenţi în mod 
special, cărora întreg poporul le mulţumeşte pentru sacrificiul de 
sânge şi viaţă din aceste zile eroice (emoţionat). Facem din nou un 
apel că un program serios nu se poate redacta... redacta decât cu 
reprezentanţii tuturor centrelor revoluţionare din întreaga ţară. 
Cerem tuturor românilor şi naţionalităţilor conlocuitoare încredere 
şi nădejde în forţele noastre. Păstraţi-vă calmul în orice împrejurare. 
Nu părăsiţi posturile de televiziune, care sunt foarte importante. 
Diseară, să sperăm că până diseară... apelăm la conducerea Armatei. 
Câţiva reprezentanţi de frunte să se prezinte aici... ai Armatei şi ai 
Ministerului de Interne. Să fie alături de noi. Să vorbească Armatei 
şi poporului alături de noi". 

Teodor Brateş a explicat contextul acestui caz periculos pentru 
succesul revoltei populare: „Pe ecran imaginile din Studioul 4 fu¬ 
seseră înlocuite cu un generic TVR. Nu doar pentru 5 minute (şi în 
nici un caz pentru câteva secunde, cum s-a scris în «Revoluţia 
română în direct»), ci pentru aproape 20 de minute. Cauza: un grup 
de demonstranţi, în frunte cu Mircea Dinescu şi Ion Caramitru, a 
încercat să redacteze un text, cât de cât coerent, într-o încăpere 
vecină Studioului 4 (în regia Studioului 2), încercare infructuoasă în 
împrejurările de atunci. Toată lumea a dorit să contribuie la com¬ 
punerea textului, fiecare participant a emis opinii, care mai de care 
mai năstruşnice. Cum m-am aflat şi eu în acel grup, am intervenit 
de câteva ori cu unele sugestii, mai ales în ceea ce priveşte «metoda» 
de lucru, dar a fost în zadar. Intre timp, grupul se mărise cu 
«delegaţia» care se războise cu conducerea RTV la etajul XI. Nu se 
putea redacta un text care să semene, măcar de formă, cu un apel 
către poporul român. Cât priveşte conţinutul..." 290 In aceste 


290 Teodor Brateş, op. cit., p. 49. 

condiţii, după ce Mircea Dinescu anunţă impacientat că la Sibiu se 
trage cu tunurile în popor - era vorba de atacarea Inspectoratului 
MI de trupele colonelului Dragomir -, parcă răspunzând la apelul 
disperat al lui Mircea Dinescu, în Studioul 4 apare căpitanul Mihai 
Lupoi, care va spune, printre altele: „Vă rog foarte mult... am simţit 
nevoia, ca reprezentant al Armatei, să iau cuvântul în faţa tuturor 
celor din ţară, în special a trupelor Ministerului de Interne şi a 
trupelor Ministerului Apărării Naţionale... ceea ce se întâmplă 
acum sunt clipe de mare fericire pentru poporul român şi pentru 
întreaga armată a ţării. Indiferent de atitudinea pe care a luat-o 
iniţial Armata sau Ministerul de Interne,... şi nu trebuie să uităm că 
indiferent de numărul lor (gâfâie) cei din Ministerul de Interne sunt 
cetăţeni români, şi mulţi dintre ei au fost siliţi să ia această 
atitudine. Vă rog, lăsaţi-mă să vorbesc... întregul popor al Româ¬ 
niei, tineretul, în mod special, care manifestă un entuziasm deosebit 
faţă de aceste schimbări, trebuie să-şi păstreze calmul, raţiunea, să 
înţeleagă că focul, vandalismul, stricăciunile nu aduc nimănui nici 
un bine. Opinia publică mondială... se orientează acum către noua 
conducere care se va stabili în România. Dar, pentru ca s-o putem 
stabili, ca ordinea din ţară, indiferent de regimul... lăsaţi-mă să 
vorbesc... nu uitaţi că România nu e o ţară izolată, că evenimentele 
de aici sunt privite de întreaga Europă, de întregul mapamond şi 
atitudinea pe care noi o luăm acum dovedeşte dacă avem sau nu 
maturitatea politică" 291 . 

22 decembrie, Craiova, ora 13.40. In acelaşi timp - pentru a lua 
un exemplu -, la Craiova se desfăşura un miting a 50 000-60 000 în 
piaţa centrală din faţa Comitetului Judeţean de Partid Dolj. In 
balcon a ieşit generalul Roşu, comandantul Armatei a 3-a, care a 
fost primit cu urale. S-a scandat minute în şir: „Roşu! Roşu!" 
Acesta, adresându-se mulţimii, a spus: „Armata este cu poporul! 
(urale) Armata nu va mai trage niciodată în popor! (urale) Armata a 


291 Mihai Tatulici, op. cit., p. 29. 

3-a (arată spre el) nu a tras în popor!" 292 . Precizăm că trupele MApN 
care au tras la Timişoara aparţineau Armatei a 3-a, condusă de 
generalul Roşu. 

22 decembrie, sediul MApN, orele 14.00-14.30. Din ordinul 
generalului Stănculescu ofiţerii de contrainformaţii militare, apar¬ 
ţinând Securităţii, sunt arestaţi sau izolaţi în toate garnizoanele 
din ţară. 

22 decembrie, Bucureşti, sediul MApN, ora 14.30. Probabil că 
pentru majoritatea privitorilor afirmaţia lui Mihai Lupoi: „Vă repet: 
din Ministerul Apărării Naţionale nici un militar nu va trage în 
populaţie. Nu sunt autorizaţi de nimeni, pentru că nu mai există 
conducerea Ministerului Apărării Naţionale “ a părut o veste pozitivă. 
La auzul acestor cuvinte, rostite undeva după ora 14.00, conducerea 
MApN a sărit în sus. Mihai Lupoi, prelungind mai mult decât 
trebuia prezenţa sa pe ecranele televizoarelor, a intrat în mecanismul 
dezordinii de acolo, încercând să răspundă la avalanşa de întrebări şi 
reacţii ale celor prezenţi în studio, care, normal, vedeau în el un 
reprezentant al Armatei, un ofiţer bine informat. La Ministerul 
Apărării, generalul Stănculescu dă urgent un ordin de repetare a 
ordinului conţinut de Nota telefonică nr. 39 (la ora 14.10) apoi un 
ordin de împiedicare a înarmării Gărzilor Patriotice, care ajunge la 
Armata 1 la 14.45: 

„(Ora) 14.45. Gl. lt. Stănculescu 

- să nu se dea armament la G.P. (Gărzile Patriotice). 

- Serviciul operativ. Ordinele să se dea numai de comandanţi" 293 . 

In continuare, intervenţia lui Lupoi se degradează rapid, Mircea 
Dinescu preluându-i spusele şi lansând o iniţiativă periculoasă pentru 


292 Postul de televiziune Oltenia , 22 decembrie 2002, orele 13.00-16.00 (înregistrare 
needitată din 22 decembrie 1989). 

293 Documentarul comandantului , general-maior Voinea Gh., copertă verde, p. 113. 

conducerea Armatei: „Comandanţi noi şi de încredere". In Ministerul 
Apărării Naţionale se declanşează furia, iar la ora 14.15, aşa cum 
arată Raportul Comisiei senatoriale, „general-locotenent Stănculescu 
Victor a ordonat trimiterea unor subunităţi de infanterie şi para- 
şutişti la TVR". Forţele trimise vor fi: la TVR - 8 TAB-uri, la CC - 
8 TAB-uri, la Palatul RSR - 8 TAB-uri, la Palatul Telefoanelor - 
2 TAB-uri, centre cheie ale controlului asupra situaţiei din Bucureşti. 
La acea oră, nu ameninţa şi nu ataca nimeni Televiziunea. 
Ordinul viza preluarea controlului Televiziunii şi a altor centre 
cheie din Bucureşti, nu apărarea lor, cum s-a spus după revoluţie. 
Este momentul în care conducerea Armatei hotărăşte să intervină 
împotriva revoltei populare. 

Totodată, pe măsură ce căpitanul Mihai Lupoi face greşeala de a 
se implica în direct în scandalul din studioul 4 - la un moment dat 
chiar afirmă că s-a tras cu „trasoare de manevră"!! -, generalul 
Stănculescu ia legătura cu ministrul Poştelor şi Telecomunicaţiilor 
Pintilie pentru a opri emisia: „Am vrut să opresc televiziunea. Era 
răposatul general Pintilie, care fusese la Centrul de comunicaţii 
guvernamentale. Şi i-am spus: «De unde?» Zice: «Ştiu de unde. De la 
telefoane, sus, Palatul Telefoanelor, sus, la ultimul etaj». Pe urmă am 
văzut că spectacolul este favorabil totuşi, era o masă care se adresa 
maselor, şi aici era un grup mare, de aceea spun o masă, şi că este 
favorabil, am zis: «Lasă, domnule, televiziunea să meargă». Şi l-am 
oprit să întrerupă televiziunea, a fost momentul în care poate am gre¬ 
şit sau nu am greşit, dar vreau să vă spun de ce. Pentru că nu voiam să 
se lase impresia că vreau să astup dialogul direct cu masele" 294 . 
Afirmaţiile generalului Stănculescu întăresc imaginea de control al 
statului exercitat atunci de Armată, de forţa care dispunea din umbră 
asupra evenimentelor, în care revoluţionarii nu se opreau din a cere 
ajutorul ei. 

22 decembrie, Bucureşti, clădirea TVRL. Cabinetul 2. începând 
cu ora 15.00, în biroul adjunctului directorului Televiziunii se 


294 Historia, Anul 2, nr. 30, mai 2004, p. 15. 


198 



Cronologia evenimentelor din decembrie 1989 


instalează un grup militar de control şi cenzură a informaţiei 
difuzate prin televiziune, sub conducerea comandorului Cico 
Dumitrescu, urmărit de Securitate pentru legături cu spionajul 
sovietic. Acest grup prelua informaţii venite în principal de la 
Ministerul Apărării Naţionale, având un caracter diversionist. 
Serviciul Român de Informaţii arată că dezinformările au provenit 
de la MApN, fiind dirijate de generalul Stănculescu şi de vicea¬ 
miralul Dinu, şeful DIA. 295 ) 

Intervenţia generalilor Voinea şi Chiţac: 

Generalul Voinea: Stimaţi generali, ofiţeri, maiştri militari şi 
subofiţeri, ostaşi. In calitatea mea de general al armatei române, fac 
apel la toţi ofiţerii, subofiţerii, maiştrii militari şi subofiţeri, la toţi 
generalii şi ostaşii, să respecte întru totul ordinele comandanţilor 
direcţi. De asemenea, apelez la luciditatea tuturor comandanţilor, 
şi-i rog să nu ordone represalii împotriva populaţiei. (A fost un 
mesaj corect , scurt , cu valoare de ordin pentru trupele aflate în 
subordine , propoziţia principală fiind „să respecte întru totul ordinele 
comandanţilor direcţi'\ Este ceea ce ordonase şi ministrul Stănculescu 
la ora 14.45 , n.a.) 

Generalul Chiţac: Sunt generalul-locotenent Chiţac Mihai, co¬ 
mandantul Garnizoanei Bucureşti. Adresez pe această cale rugămin¬ 
tea tuturor unităţilor militare din garnizoană, unităţilor Ministerului 
Apărării Naţionale şi ale Ministerului de Interne pentru a depune 
toate eforturile să sprijine actuala orientare politică din ţara noastră. 
Toate unităţile militare care sunt retrase în cazărmi, să nu scape 
vigilenţa, să fie în măsură oricând să dea o contralovitură, o ripostă 
hotărâtă oricăror ar încerca... acelora care ar încerca să zdruncine 
noua orientare politică, socialistă democratică în ţara noastră. Adre¬ 
sez în acelaşi timp un apel tuturor comandanţilor de garnizoane 
militare, unde mai sunt încă focare, în mod deosebit garnizoana Sibiu 
şi altele, să ia legătura cu forţele populare şi să ia măsuri urgente de 
terminare în cel mai scurt timp a tuturor operaţiunilor militare sau 
de altă natură, cu caracter de violenţă, ţinând seama că în realitate ele 


295 Arh.SR, Punct de vedere preliminar al Serviciului Roman de Informaţii privind 
evenimentele din decembrie 1989. Decembrie *89 la Bucureşti , p. 17. 

sunt zadarnice". (Aşa vorbeau generalii Armatei române în acel timp , 
acesta era limbajul lor , de multe ori copiat după frazele lui Ceauşescu y 
iar prin „noua orientare politică a Chiţac înţelegea înlăturarea lui 
Ceauşescuy n.a.) 

Intervenţia generalului Nicolae Militam: 

Generalul Nicolae Militam (într-un grup de militari în care îi 
recunoaştem pe Mihai Lupoi , generalul Tudor y căpitan rangul I Dumi- 
trescu şi încă un militar): Stimaţi cetăţeni, stimaţi soldaţi, subofiţeri, 
maiştri militari şi ofiţeri. Mulţi dintre dumneavoastră mă cunoaşteţi. 
Sunt generalul-colonel Militam Nicolae. Nu puteam să stau deoparte 
în aceste momente şi după această crimă care s-a săvârşit în Republica 
Socialistă România. îmi pare rău, nespus de rău, că în această crimă a 
fost atrasă şi Armata română. Dacă se dovedeşte faptul că Armata 
română a tras în popor, înseamnă că... va fi rău. Şi pentru Armată în 
ansamblul ei, şi pentm fiecare comandant de subunitate şi militar în 
termen care a executat un asemenea ordin. După informaţiile pe care 
le avem, au murit copii, au murit oameni bătrâni, au murit femei, au 
murit fiinţe total nevinovate. In scurtul timp pe care-1 am la dis¬ 
poziţie, în faţa acestei camere de luat vederi, fac apel la tovarăşii 
generali care deţin funcţiile de răspundere în Armata română. Tova¬ 
răşe general Guşă, tovarăşe general Eftimescu, tovarăşe general 
Topliceanu, tovarăşe general Roşu, tovarăşe general Voinea, tovarăşe 
general Ţânţăreanu şi toţi ceilalţi. Aş face apel, tot în acelaşi fel, 
tovarăşului general Rusu. Opriţi măcelul! Daţi ordine, opriţi măce¬ 
lul! Dacă s-a făcut crima până acum, opriţi-o! Nu ştiu ce va fi mai 
departe, îmi pare foarte rău, sigur că cei în drept vor cerceta împre¬ 
jurările în care a murit prietenul meu, generalul Milea, ministrul 
apărării naţionale. Nu cunosc cât a fost de trădător, pe cine a trădat... 
ce a minţit... dar în mod categoric că cei care vor fi în măsură în 
viitor vor face lumină şi din acest punct de vedere. Tovarăşe general 
Guşă, tovarăşe general Voinea, sunteţi rugaţi, amândoi, să veniţi 
urgent la Radioteleviziune. Da* imediat. înainte de a pleca de la locu¬ 
rile dumneavostră de lucru, daţi ordin să oprească tot şi retrageţi 
Armata în cazărmi. Tovarăşe Rusu, dă ordin... nimic să nu plece pe 
calea aerului din Republica Socialistă România! Sper că dumneata 
m-ai înţeles destul de bine. Fac apel la colegii şi prietenii, unii dintre 

ei, generali din Ministerul de Interne, tovarăşe general Vlad, tova¬ 
răşe general Bucurescu şi ceilalţi, luaţi măsurile care se cuvin pe 
linia Ministerului de Interne! Opriţi măcelul! Indiferent, indiferent 
ce s-ar întâmpla, nu mai trageţi! Introduceţi trupele în cazărmi! Fac 
apel acum la întregul popor român: manifestaţi, fraţilor, manifes- 
taţi-vă bucuria, dar în pace, fără devastări de vitrine. Jucaţi ce vreţi 
dumneavoastră, bucuraţi-vă cu toţii, nu distrugeţi însă bunurile 
materiale. Nu daţi prilejul să fiţi atacaţi pentru asemenea lucruri. 
Dacă am fost înţeles, eu i-aş ruga pe tovarăşii nominalizaţi să ia act 
de ce i-am rugat" 

Intervenţia generalului Militam a stârnit multe comentarii, fiind 
până la urmă rezumată la apelul „Opriţi măcelul!" care a înfuriat din 
nou conducerea Armatei şi a fost speculat de presă după revoluţie în 
mai toate felurile posibile. A existat la început un pasaj periculos: „... 
pentru fiecare comandant de subunitate şi militar în termen care a 
executat un asemenea ordin", pasaj care indica o vinovăţie de crimă 
coborâtă până la eşaloanele de jos ale Armatei. Spaima de pedeapsă 
pentru crimă - iar asta atunci însemna moartea, execuţia - s-a trans¬ 
format subit într-o furie amestecată cu panică. Militam a făcut un 
lucru extrem de periculos pentru conducerea Armatei: a vorbit 
explicit despre Armată ca autoare a represiunii, numind-o „crimă", şi 
i-a nominalizat pe „criminali": Guşă, Eftimescu, Topliceanu, Roşu, 
Voinea, Rus... Mai lipsea Hortopan şi era formaţiunea completă a 
generalilor care executaseră ordinele neconstituţionale şi ilegale ale 
lui Ceauşescu şi Milea. După Militam a vorbit căpitanul de rangul 11. 
„Cico" Dumitrescu, ofiţer urmărit pentm legături cu serviciile de 
spionaj sovietice, care, printre altele, va cere militarilor din Marina 
Militară să nu se supună ordinelor comandanţilor, pentm ca apoi, 
spre finalul intervenţiei sale, să ceară: „Rog pe tovarăşul Ion Iliescu, 
cu care-am fost coleg, să vină la Televiziune" 296 . 

A doua intervenţie a lui Sergiu Nicolaescu: 

„Sergiu Nicolaescu: Ministeml Apărării Naţionale! Vrem să 
aflăm aici, la Televiziune, cât mai repede posibil printr-un delegat 


296 Mihai Tatulici, op. cit. y p. 40. 

pe care să-l trimiteţi oficial, cine a luat... ă... cine a preluat co¬ 
manda Ministerului Apărării Naţionale? Mă adresez direct lui 
Victor Stănculescu, generalului Victor Stănculescu. Domnule ge¬ 
neral, daţi-ne imediat un semn de viaţă. Vrem să ştim care este 
situaţia la Ministerul Apărării Naţionale. De asemenea, de la 
TAROM, domnul Crăciun, directorul general, să ne comunice 
ceea ce vrea să ne spună. Am primit un telefon şi nu pot să fac 
legătura cu dânsul. Preluaţi" 297 . 

Generalul Stănculescu recunoaşte că a fost sunat de Sergiu 
Nicolaescu şi că i-a confirmat aflarea sa la conducerea Armatei, dar 
aflăm şi faptul că Armata evalua deja situaţia din perspectiva refa¬ 
cerii puterii politice: „... când mi-a dat telefon Sergiu Nicolaescu, 
după ce s-a pus întrebarea la televiziune cine conduce Armata, s-a 
spus: generalul Stănculescu; mi-a dat telefon Sergiu Nicolaescu - 
«Eşti aşa?» (adică la conducerea Armatei , n.a.). «Sunt aşa»; mă 
cunoşteam cu el de pe vremea când făcea filme. Şi în momentul 
când el a dat telefon deja ştiam cine sunt grupurile care credeau că 
pot să refacă ceva. Cel mai spectaculos era grupul de la Televiziune, 
care făcea declaraţii publice către mase, al doilea, cel discret din 
interiorul conducerii Comitetului Central, unde era Dăscălescu şi 
cu grupul lui Verdeţ ş.a.m.d., şi al treilea grup - care se pare că a 
fost sau nu a fost - a fost un grup semimilitar, pe care nu vreau să-l 
comentez" 298 . Grupul „semimilitar" era cel format la CC din 
Dumitru Mazilu, generalul Iulian Vlad şi generalul Ştefan Guşă. 
Grupul Iliescu se va forma peste numai câteva secunde. 

22 decembrie, Bucureşti, clădirea Casa Scânteii, după ora 
13.30. La un moment dat, după ora 13.30, Ion Iliescu s-a deplasat la 
capătul culoarului pe care se afla biroul său şi a privit prin fereastră 
curgerea spre centru a masei de muncitori venite de pe platformele 
IPRS şi Băneasa. A coborât într-un birou unde salariaţii se uitau la un 
televizor şi unde s-a convins că Ceauşescu a fugit - ştim astăzi că 
fusese evacuat de Armată -, apoi a încercat să ia legătura cu cineva 


297 Ibidem , p. 41. 

298 Historia, Anul 2, nr. 30, mai 2004, p. 13. 

din conducerea politică a partidului şi care răspundea de editura pe 
care o conducea. In jurul orei 13.40, sună la sediul MApN, unde ia 
legătura cu generalul Stănculescu. Acesta îi dă un raport detaliat 
asupra situaţiei din ţară şi îl cheamă la MApN pentru a prelua 
conducerea politică a ţării, sub protecţia Armatei. In momentul în 
care a ajuns la Televiziune, Ion Iliescu ştia cine conduce Armata, iar 
generalul Stănculescu îşi găsise partenerul pentru gestionarea puterii. 
Nu încape nici un dubiu că, indiferent dacă s-au înţeles prin telefon 
sau nu, generalul Stănculescu a hotărât atunci cărui nucleu politic să- 
i predea puterea. Intr-o întrevedere privată din 29 octombrie 2004, 
generalul Victor Stănculescu mi-a declarat: 

„AMS: I-aţi predat puterea, domnule general. Vă dau eu răspun¬ 
sul: Armata conducea ţara atunci. 

VAS: Aşa este! 

AMS: I-aţi pus Armata la dispoziţie. 

VAS: Asta este! Poate am greşit. Şi acum vă întreb eu dacă am 
făcut bine că nu am închis televiziunea? 

AMS: Cred că aţi făcut bine. Deşi prin televiziune s-au transmis 
mii de prostii periculoase, totuşi a fost bine că s-a văzut. 

VAS:... că a fost deschis, că s-a văzut, da, cred că aveţi dreptate. 

AMS: Aveţi dvs. o vorbă pe care aţi rostit-o atunci, am văzut 
interviurile dvs., că poporul român a avut trei dictaturi şi e timpul să 
fie liber. Ştiu că declaraţia este veridică, pentru că am găsit această 
replică la militari care v-au propus mai târziu, după revoluţie, să daţi 
o lovitură de stat, şi le-aţi spus: poporul românesc a trecut prin trei 
dictaturi, ajunge! 

VAS: Nu se înţelege ce am gândit eu atunci, că ce gândeam eu, 
având Armata pe mână, se executa. 

AMS: I-aţi dat puterea asta lui Iliescu. 

VAS: Poate am greşit. 

AMS: Dar ce aveaţi de ales? 

VAS: Asta este, că la CC era grupul Dăscălescu-Verdeţ şi m-am 
interesat: «Ce fac domnule, ăştia acolo?» 

AMS: Eraţi informat din CC, aveaţi oameni acolo? 

VAS: Nu, am dat eu telefon şi m-am interesat. 

AMS: Cu cine aţi vorbit? 

VAS: Nu mai ştiu, era cineva de acolo. «Ce fac, domnule?» Şi 
mi-a spus că a apărut ăla care a fost ministru... Avram, apoi nu ştiu 
care din vechiul regim. 

AMS: Apăruse şi Drăghici cu soţia. 

VAS: Da, aşa e, Drăghici... Ce-i asta?! Ăştia vor să refacă con¬ 
ducerea lui Ceauşescu, iar la televiziune erau Dinescu şi Caramitru. 
Nu se putea da puterea acestor oameni. 

AMS: Bine, dar la ora aceea eraţi înţeleg deja cu Ion Iliescu. 

VAS: Tatonam, urmăream ce se întâmplă, cine..." 299 

22 decembrie, Bucureşti, Televiziunea Română Liberă, după 
ora 14.00. Ion Iliescu este luat de acasă de un mic grup trimis după el 
de Sergiu Nicolaescu şi adus la Televiziune. In timp ce urca spre 
Studioul 4, Ion Iliescu se va întâlni cu Petre Roman, care tocmai ieşea 
după ce citise primul program politic, având mai mult forma unui 
apel: „Eu, oricum, decisesem să mă întorc aici (în clădirea CC, n.a.) 
Noi, în momentul când ieşeam - deci, spre Pangrati - intra pe scări 
domnul Iliescu. Zice: «Ce faci aici?» Zic: «Vin din piaţă. Am citit o 
declaraţie...» Eu am semnat acea declaraţie cum m-a tăiat pe mine 
capul: «Frontul Unităţii Poporului». Asta a fost inspiraţia mea! 
Declaraţia în sine, mă rog, merită s-o luaţi, că există caseta video. Şi 
mai zice domnul Iliescu: «Dar declaraţie în numele cui?» «Am făcut-o 
eu şi am semnat: Frontul Unităţii Poporului»" 300 . Pentru că această 
întâlnire s-a dezvoltat îritr-un moment important al revoluţiei, i-am 
cerut amănunte lui Petre Roman: 

»AMS: L-aţi întâlnit pe Iliescu pe scări, în timp ce plecaţi din 
TVR... pe la ce oră? 

Petre Roman: După ora 14.00. 

AMS: A avut loc dialogul cunoscut... l-aţi informat de declaraţia 
citită la televizor şi el v-a întrebat: «Dar declaraţie în numele cui?», 


299 Ibidem. 

300 Arh.SR, Stenograma nr. 90/8.03.1994, Audiere Petre Roman, p. 10. 

iar dvs. aţi spus: «Am semnat-o cum m-a tăiat capul: Frontul Unităţii 
Poporului». Aţi intrat cu el înapoi în clădire? 

PR: Da, am intrat, dar pentru foarte scurt timp. Atunci Iliescu a 
spus că este bine să meargă cineva la Armată. Nu dădea ordine, vor¬ 
bea aşa, în stilul activiştilor... este bine să se ducă cineva. «Bine, mă 
duc eu!» - am spus şi am plecat cu Montanu şi Gelu Voican". 

Prima intervenţie a lui Ion Iliescu: Teodor Brateş îl aduce în 
centrul imaginii şi în centrul grupului din Studioul 4 pe Ion Iliescu: 

„Teodor Brateş: Stimaţi telespectatori, avem marea bucurie de 
a-1 găzdui aici, în studio, pe Ion Iliescu.... (aplauze,«bravo») 

Un cetăţean se repede şi-l sărută. (Matei loan din Ploieşti.) 

TB: Domnul Iliescu este fiul... este fiul unui revoluţionar, unui 
patriot, el însuşi patriot. După ce aviaţia... reprezentantul aviaţiei ne 
va comunica ceva foarte important, vă rugăm... şi ceva foarte urgent, 
vă rugăm să-l ascultaţi pe Ion Iliescu. Poftim..." 

In timp ce diferiţi indivizi se înghesuiau să ajungă „să se vadă la 
televizor", Ion Iliescu spune următoarele lucruri: 

„Ion Iliescu: Stimaţi tovarăşi, prieteni, cetăţeni, sunt şi eu stă¬ 
pânit de emoţie ca şi toţi ceilalţi care au vorbit înaintea mea şi ca toţi 
cetăţenii acestei ţări, care trăiesc momente excepţionale. Dinamica 
desfăşurării evenimentelor din ultimele zile a fost fără egal. Nimeni 
nu se aştepta ca acest regim care se voia atoatestăpânitor, atoate- 
ştiutor, atoatefăcător, care nu manifesta luciditatea minimă necesară 
pentru a înţelege momentele de dramatism pe care le trăieşte naţiu¬ 
nea română, să facă un semn de rezolvare pe cale normală, pe cale 
paşnică, prin înţelegere, cu cetăţenii ţării a problemelor grave cu care 
se confruntă şi economia ţării, tensiunea politică şi se face în ultimă 
instanţă vinovat de crimă odioasă... împotriva poporului. Vinovatul 
principal este Ceauşescu. (voce din off: aşa e!) Acest om fără inimă, 
fără suflet, fără creier (voce din off: fără raţiune)... fără raţiune... 

O voce:... să fie prins şi judecat. 

I.I.:... care nu voia să cedeze, un fanatic care stăpânea cu metode 
medievale această ţară şi a ajuns până la această situaţie dramatică 
de-a deschide foc, de-a... de-a comanda foc împotriva oamenilor 


205 



ALEX Ml HAI STOENESCU 


acestei ţări. Şi avea neruşinarea să vorbească în numele poporului! 
Să vorbească în numele apărării suveranităţii şi independenţei 
naţionale! Cine? El? Care a pus în pericol soarta acestei ţări şi a 
împins în mizerie poporul acestei ţări. Şi, precum vedeţi, a fugit, 
a fugit ca un neruşinat, când a trebuit să dea socoteală în faţa 
poporului. Un iresponsabil! Se fac vinovaţi şi alţii. Va veni vremea 
judecăţii limpede, lucide, pe bază de judecată ordonată (în sensul de 
ordine , n.a.) Ceea ce ne trebuie... în momentul de faţă, situaţia este 
oarecum stăpânită. Am vorbit la telefon acum 20 de minute cu 
generalul Victor Stănculescu. Se află la MApN, a dat dispoziţie, s-au 
retras trupele care erau dispuse în oraş cu dispoziţie de a trage, a 
întors înapoi o coloană de blindate care fusese ordonată să vină 
dinspre Piteşti spre Bucureşti... (aplauze , bravo!)... iar... la Sibiu era 
o situaţie încordată, unităţile Securităţii au atacat unitatea 
militară... Eu sper, nu ştiu unde se află pentru că la Ministerul de 
Interne nu mai e nimeni, generalul Stănculescu n-a mai putut să 
intre în legături operative cu nimeni din partea MI, probabil că şi ei 
au fugit ca şi conducerea politică... Apelăm la unităţile Securităţii şi 
la securişti, aşa cum s-a mai făcut apel de la acest microfon, să se 
trezească în acest ultim ceas... să se lepede de această... clică ordi¬ 
nară de trădători ai patriei. Ăştia sunt trădătorii patriei. Nu Milea 
pe care l-au ucis... (insinuare că l-a ucis Securitatea /, n.a.) Deci, 
tovarăşi, în momentul de faţă există garanţii că Armata se află 
alături de popor. Sper ca acest apel să ajungă la toate unităţile din 
ţară, să ajungă şi la unităţile Securităţii şi la cei din aparatul Secu¬ 
rităţii care au fost împinşi spre această crimă odioasă. Facem în 
acelaşi timp apel la toată populaţia ţării, ca să dea dovadă de luci¬ 
ditate şi de disciplina socială necesară pentru a pune ordine. Pentru 
că ne-a împins în haos şi dezordine clica bezmetică a lui Ceauşescu. 
Poporul nostru trebuie să dea dovadă de maturitate în aceste mo¬ 
mente, să ne putem reorganiza pe baze democratice. Vom constitui 
în cursul acestei zile un comitet al salvării naţionale, care să 
înceapă să pună^ ordine... (aplauze) Fac apel, acum este trei fără un 
sfert (14.45)... In jur de ora cinci (17.00), la sediul Comitetului 
Central să vină toţi cei responsabili care se pot angaja în această 
operă constructivă de care trebuie să ne apucăm încă de astăzi, 

inclusiv la cei 6 militanţi ai partidului care au dat dovadă de 
patriotism, care s-au adresat ţării, care au făcut apel la luciditate şi 
către Ceauşescu, s-a dovedit incapabil de aşa ceva, alţi asemenea 
militanţi care sunt (poate mai bine trebuie chemaţi aici , aici trebuie 
să... aici... - spune cineva), la sediul Comitetului Central se află 
reprezentanţii populaţiei. Am vorbit la telefon cu cabinetul nr. 1 
(râsete). Nu mai era nici persoana nr. 1, nici secretarul şi secreta¬ 
riatul acestei persoane. Mi-a răspuns un tovarăş Luca, nu ştiu cine o 
fi săracul, mi-a spus că el şi alţi câţiva, care fac parte dintr-un 
Comitet Naţional, sunt acolo. Mi-au cerut să mă prezint. I-am spus 
cine sunt, nu m-a cunoscut omul şi n-am putut să închei un dialog. 

Mihai Bujor: O să vă cunoască. 

I.I.: O să... deci, trebuie neapărat să ne organizăm într-un comitet 
de salvare naţională. Să elaborăm un program de acţiune cu două 
obiective majore. In primul rând, măsuri imediate pentru ordine şi 
pentru asigurarea desfăşurării vieţii normale, aprovizionarea popu¬ 
laţiei, transport, tot ce este necesar..." 301 

In momentul în care se încheiase prima intervenţie în direct a lui 
Ion Iliescu, pe ecranul televizorului a apărut înscrisul: „La ora 17.00, 
la CC al PCR", apoi Mircea Dinescu îl bagă în istorie pe Silviu 
Brucan. Acesta va fi cel de-al doilea personaj care va rosti cuvântul 
magic al ţintei spre care trebuia să se îndrepte România: „Problema 
principală acum este de a asigura trecerea de la dictatură la demo¬ 
craţie... evitând dezordinea şi anarhia" 302 . Ieşind pe holul Televiziu¬ 
nii, Ion Iliescu şi Sergiu Nicolaescu au fost surprinşi într-un dialog 
semnificativ de revoluţionarul Florin Filipoiu: „După un timp, din 
Studioul 5 au ieşit: Sergiu Nicolaescu, I. Iliescu, ofiţerii superiori de 
MApN şi «generalul». Discutau aprins. M-am apropiat şi l-am auzit 
pe Ion Iliescu spunând: «Trebuie să mergem la ambasada sovietică». 
Am văzut negru în faţa ochilor şi m-am repezit urlând la el: «Ce să 
căutaţi acolo?» Sergiu Nicolaescu m-a oprit, iar Ion Iliescu m-a privit 
uimit şi mi-a spus: «Tu nu ştii, eşti prea tânăr, dar aşa trebuie». 


301 Mihai Tatulici, op. cit., pp. 42-43. 

302 Ibidem, p. 44. 

Sergiu Nicolaescu a confirmat: «Aşa trebuie, tu eşti prea tânăr». 
Grupul s-a depărtat" 303 . 

A doua intervenţie a lui Ion Iliescu: 

Ion Iliescu: Stimaţi tovarăşi, concetăţeni, vreau să mai spun 
câteva cuvinte în completare la ceea ce am spus înainte. Pericolul 
cel mai mare care ne paşte acum este să se declanşeze anarhie. Deja 
sunt semnalări că grupuri de cetăţeni dezordonaţi, dezorganizaţi 
devastează magazine, sparg vitrine. Ăsta nu-i un semn bun pentru 
schimbarea, pentru transformările care au loc astăzi în ţară, trebuie 
ca poporul să acţioneze ca o forţă ordonată şi organizată... să se 
vadă că aici se face ordine. Cu contribuţia, cu participarea, cu 
prezenţa oamenilor muncii, cu participarea activă a poporului şi nu 
a unor conducători care s-au autointitulat conducători, s-au 
autointitulat aleşi ai poporului, s-au autointitulat comunişti, nu au 
nimic de-a face nici cu socialismul, nici cu ideologia... comu¬ 
nismului ştiinţific... Au întinat numai numele Partidului Comunist 
Român, au întinat numai memoria celor care şi-au dat viaţa pentru 
cauza socialismului în această ţară. Dar noi trebuie să ne organizăm, 
trebuie să asigurăm desfăşurarea normală a lucrurilor. Deci, 
singurul apel pe care-1 fac în momentul de faţă, până vom fi în 
măsură să prezentăm un program amplu de acţiuni, acţiuni care să 
vizeze măsuri imediate, care în câteva zile să facă ordine în ţară şi 
într-o perioadă imediată să asigure îmbunătăţirea vieţii oamenilor 
şi desfăşurarea normală, pe baze democratice, a vieţii sociale, ca şi 
un program de perspectivă care să ne asigure o dezvoltare aşa cum 
şi-o doreşte acest popor. Să intrăm în rândurile civiliza... naţiunilor 
civilizate ale Europei. Deci, primul apel pe care vreau să-l fac, şi rog 
şi cei care urmează... este aici reprezentantul Ministerului de In¬ 
terne. Am discutat cu Armata, vom mai discuta cu organele de 
ordine... dar în primul rând cetăţenii să se organizeze şi să asigure 
paza bunurilor publice, paza magazinelor, paza tuturor insti¬ 
tuţiilor, deci tot ceea ce ţine de buna desfăşurare normală a ac¬ 
tivităţii noastre. Vă mulţumesc şi vom continua să mai dialogăm în 
cursul zilei de azi“. 


303 Ibidem , p. 197. 

A doua intervenţie a lui Ion Iliescu a fost determinată de 
informaţiile care veniseră ca o avalanşă în Televiziune despre haosul 
din Capitală şi apariţia actelor de jaf şi vandalism. De asemenea, ea 
pare influenţată de Silviu Brucan, în primul rând prin repetarea ţintei 
acelei transformări care trebuie să fie democraţia. Intervenţia lui 
Brucan a fost scurtă şi precisă, conţinând două idei esenţiale: trecerea 
la democraţie şi ordinea. A doua intervenţie a lui Ion Iliescu dezvoltă 
aceste două idei. 

Intervenţia lui Alexandru Bârlădeanu. După a doua intervenţie 
a lui Ion Iliescu, Teodor Brateş îl va prezenta pe Alexandru Bârlă¬ 
deanu, „academicianul... veteran al mişcării noastre revoluţionare...", 
probabil ca urmare a participării sale la acţiunea sovietică Scrisoarea 
celor şase , al cărui discurs a conţinut o idee principală, un atac 
deschis la adresa Partidului Comunist Român, de fapt a conducerii, 
a activului de partid care nu se solidarizase cu apelul Scrisorii celor 
şase. Bârlădeanu dădea glas nemulţumirii sale, dar şi a lui Silviu 
Brucan faţă de lipsa de reacţie a activului de partid în faţa tenta¬ 
tivelor sovietice de a produce o schimbare a lui Ceauşescu din 
interiorul structurii de partid. El va spune: „Partidul Comunist 
Român de 20 de ani s-a făcut incapabil şi inapt să guverneze, pentru 
că partidul s-a predat în mâinile unui singur tiran (...) Iar acum, 
după 20 de ani de zile, la vărsarea aceasta de sânge a poporului, 
partidul s-a dovedit şi nedemn să mai guverneze". Era teza cons¬ 
tituirii unei alternative politice, aşa cum organizase URSS în alte 
state comuniste, pe principiile perestroikăi, alternativă ce nu se 
conturase din cauza lipsei de ecou a Scrisorii celor şase în rândurile 
partidului, iar acum era nevoită să facă eforturi disperate de a se 
impune în plină criză şi cu morţii la uşă, la uşa Comitetului Cen¬ 
tral. Intervenţia lui Alexandru Bârlădeanu, pentru a i se putea 
înţelege sensul, trebuie cuplată cu cea a lui Silviu Brucan. In aceste 
condiţii, declaraţia anticomunistă a lui Florin Filipoiu, revoluţio¬ 
narul de la baricadă, care cerea comisii de anchetă care să investi¬ 
gheze abuzurile nomenclaturii, încetarea spionării populaţiei de 
către Securitate, numirea de specialişti la conducerea ministerelor, 
va trece neobservată şi uitată timp de 18 ani. Din acel moment, 
Televiziunea lucra exclusiv pentru grupul Ion Iliescu. 

22 decembrie, Bucureşti, TVRL, Miliţia şi Securitatea dau 

A 

mesaje explicite de solidarizare cu revoluţia. In următoarea 
jumătate de oră, cam între 15.15 şi 15.45, pe ecranul televizorului se 
vor prezenta mai multe personalităţi ale Miliţiei şi Securităţii, dând 
garanţii că instituţiile lor au retras sprijinul regimului Ceauşescu şi 
susţin revolta populară. Au vorbit colonelul Ruşi, de la Inspectoratul 
General al Miliţiei, care a anunţat că „Miliţia este alături de popor", 
apoi a anunţat că generalul Câmpeanu, „care şi-a asumat rolul să 
coordoneze activitatea", a ordonat trecerea lucrătorilor ei la misiuni 
de ordine, în înţelegere cu revoluţionarii. După câteva minute, va 
vorbi şi generalul Câmpeanu, care s-a prezentat în calitatea pe care 
şi-o asumase atunci când a emis ordinul de trecere a Miliţiei de partea 
revoltei populare: „In prezent la comanda Miliţiei ţării". El a re¬ 
confirmat intenţia de a-şi trimite agenţii pe stradă pentru păstrarea 
ordinii şi a făcut apel la populaţie să sprijine acest fapt. A luat 
cuvântul apoi locotenent-colonelul inginer Gheorghe Stan, din par¬ 
tea Securităţii. El chiar va pronunţa clar poziţia în care se afla acolo: 
„Reprezint Securitatea statului şi doresc să mă adresez colegilor mei, 
care în acest moment precis se uită cu multă atenţie pentru că eu am 
fost trimis aicea de o... de una dintre cele mai importante direcţii din 
Departamentul Securităţii Statului" 304 . Cu o voce tărăgănată, impro¬ 
prie atmosferei de acolo, locotenent-colonelul Stan, locţiitor al 
şefului Direcţiei a D-a, va da asigurări că Securitatea statului a trecut 
de partea cetăţenilor şi va lansa un apel explicit către toţi colegii săi să 
depună armele „pentru că poporul român asta aşteaptă de la voi". 
A încercat apoi, însă incoerent şi stângaci, să arate stupefacţia celor 
120 de ingineri din unitatea sa la apariţia televizată a lui Ceauşescu 
din 20 decembrie când „ne aşteptam să-şi dea demisia, ne aşteptam 
să-şi dea demisia, (noi) o unitate întreagă..." Intervenţia sa a fost 
punctată de cea a colegului său, colonelul Ion Ionescu, care, ceva mai 
violent şi mai pornit împotriva lui Ceauşescu, a strigat: „(poporul) 
n-are pâine, n-are lumină... n-are căldură şi el mergea şi el ştia... ştia 
tot ce păţeşte poporul, ştia toate suferinţele poporului..." La acea 


304 Mihai Tatulici, op. cit, p. 52. 

oră, Armata, Ministerul de Interne în general şi Securitatea în 
particular dăduseră declaraţii transparente de adeziune la răs¬ 
turnarea lui Ceauşescu. Acest lucru s-a uitat, în avalanşa de 
diversiuni care a urmat cu scopul de a crea un război civil între 
Armată şi Securitate. 

Mai exista şi o convorbire telefonică între Ion Iliescu şi colonelul 
Gheorghe Raţiu, comandantul Direcţiei I. Gheorghe Raţiu arată că a 
telefonat după ora 13.30 şi a dat la telefon de Ion Iliescu: „De la 
celălalt capăt al firului, mi s-a răspuns: «Aici Ion Iliescu, vă ascult». 
Ştiam cine este Ion Iliescu şi atitudinea sa disidentă, pentru care, în 
ultimii ani, fusese supus unui regim de persecuţie, între care şi acela 
de a fi dat în urmărirea organelor de Securitate. De aceea, îl consi¬ 
deram primul posibil conducător care să introducă reforma atât de 
necesară în viaţa şi activitatea Partidului şi Statului. Cu încrederea 
cuvenită, i-am explicat că vorbesc în numele comandanţilor unităţilor 
de Securitate internă , că am trecut de partea revoluţiei, că am făcut 
joncţiunea cu grupuri ale revoluţionarilor, dar că, în lipsa ministrului 
şi a adjuncţilor săi, dorim să se ştie adevărul şi să ni se dea instrucţiuni 
în legătură cu ceea ce avem de făcut, cum să acţionăm. Ion Iliescu 
mi-a părut sincer impresionat, aflând că şi unităţile de Securitate sunt 
de partea revoluţiei. Cu un entuziasm deosebit m-a întrebat dacă-1 cu¬ 
nosc pe generalul Victor Stănculescu. I-am răspuns afirmativ. Ion 
Iliescu a continuat: «Trebuie să suni la telefonul 262, la cabinetul 
ministrului apărării şi să-i spui că ai vorbit cu mine. Să dea dispoziţie 
să fii primit în minister. Apoi, deplasează-te urgent acolo. Voi veni şi 
eu. Trebuie să formăm un Comandament militar unic care să asigure 
restabilirea ordinii şi un organism, care să-şi asume, în mod provizo¬ 
riu, preluarea conducerii treburilor Statului, în condiţiile în care 
vechile structuri statale ceauşiste au fost desfiinţate». Am spus că am 
înţeles şi că în 30 de minute voi fi la Ministerul Apărării Naţionale. A 
urmat apoi convorbirea cu generalul Victor Stănculescu. Am avut 
şansa să-l găsesc imediat, deoarece el a răspuns la telefonul din cabine¬ 
tul ministrului apărării. Am perfectat primirea mea la minister" 305 . 


305 Colonel Gheorghe Raţiu, Raze de lumină pe cărări întunecate, Ed. Paco, 
Bucureşti, 1996, p. 205. 

Colonelul Raţiu plasează această convorbire telefonică în legătură cu 
sediul CC, în sensul că operatorul telefonic i-a comunicat că îi face 
legătura acolo. După conţinutul convorbirii, aceasta s-a dus fie din 
clădirea Casei Scânteii - ca să poată fi la ora 13.30 după ce Iliescu 
vorbise cu Stănculescu, fie de la Televiziune, cu puţin timp înainte să 
plece la MApN. 

22 decembrie, sediul MApN, întâlnirea de la ora 16.00. A exis¬ 
tat un moment decisiv al revoluţiei, moment care a dat cursul 
cunoscut al evenimentelor. El s-a produs aproximativ între orele 
16.00 şi 16.30 la Ministerul Apărării Naţionale. De la Televiziune, 
grupul Iliescu s-a deplasat la MApN. A existat un decalaj între sosirile 
lor acolo, aceasta făcându-se în două grupuri mai mici, ca urmare a 
unui accident rutier. Povesteşte Mihai Montanu: „Pe Eroilor înainte 
de Academia Militară iese un Trabant în faţa maşinii în care se afla 
Iliescu şi... accident. Eu cu şoferul sărim repede din maşină să nu fie 
vreo provocare, dar nu era, ăla, săracul, era şi el zăpăcit. In fine, ieşim 
din clenciul ăsta şi plecăm mai departe şi intrăm la MApN în biroul 
ministrului" 306 . De aici s-a speculat că Iliescu ar fi profitat de ocazie 
pentru a se duce la Ambasada sovietică. Nu corespunde realităţii. 
Petre Roman, ajuns înainte, îl îndepărtează pe generalul Ilie Ceau- 
şescu, apoi soseşte şi Ion Iliescu. Generalul Stănculescu îl întâmpină 
cu respect şi îl invită în sala de şedinţe din spatele biroului ministru¬ 
lui: „Nu a venit singur. (Eram) două persoane care s-au cunoscut, am 
dat mâna, «aveţi aicea, uitaţi în spate (...) - pe cine mai aveţi cu 
dumneavoastră. Care sunt oamenii (pe) care îi aveţi? - puteţi să 
intraţi în spate, aveţi acolo de lucru, tot ce trebuie şi aicea puteţi să şi 
dormiţi la noapte». Asta a fost discuţia, pe scurt" 307 . Martorii oculari 
ai întâlnirii Diescu-Stănculescu arată că lucrurile nu s-au petrecut atât 
de jovial şi de relaxat cum o prezintă generalul şi că în acel moment 
acolo s-a dat un raport militar. 308 


306 Arh.SR, Stenograma nr. 14/10.11.1993, Audiere Montanu Mihai, p. 12. 

307 Historia, loc. cit., p. 20. 

308 Alex Mihai Stoenescu, op. cit., p. 219. 

La întâlnirea decisivă de la MApN ştim sigur că au fost prezenţi 
Ion Iliescu, Nicolae Militaru, generalul Ştefan Guşă, Mihai Montanu, 
Gelu Voican-Voiculescu, Ioan Creţu, Constantin Isac, Mihai Ispas, 
Florin Velicu, colonelul Raţiu, generalul Ghiţă (comandantul trupe¬ 
lor de Securitate-Miliţie), locotenent-colonel Gheorghe Stan, adjunc¬ 
tul şefului Direcţiei a Il-a. Mihai Montanu îşi va aminti: „Aici, biroul 
plin de generali şi câţiva civili. Ponderea era cam de 4-5 civili şi restul 
militari. Ne aşezăm la o masă lungă. Discuţii: crearea organului 
puterii de stat, care să preia puterea şi să conducă activitatea mai 
departe. 4-5 variante de denumire până s-a căzut pe Frontul Salvării 
Naţionale" 309 . Din partea Armatei participau generalii Chiţac (cel de 
la Timişoara), Logofătu (bănuit ca agent sovietic), Dafinescu, Rus (cel 
care ordonase doborârea elicopterului în care afla Nicolae Ceauşescu) 
şi Eftimescu (adjunctul represiunii de la Inter). Generalul Guşă a dat 
mai multe detalii: „Deci, în biroul ministrului au intrat dl. Iliescu, 
Petre Roman, Voiculescu (câţiva mi-au rămas întipăriţi, dar nu toţi). 
Am intrat, felicitări, s-au aşezat la acea masă de consiliu. Eu, întreba- 
ţi-mă, că vă spun acum, consideram că eram comandantul Armatei. 
După lege, şediul Marelui Stat Major automat ia comanda, fără altă 
numire. Atunci m-am aşezat la masă. S-a încercat la acel birou... 
acolo am spus eu că trebuie să închidem frontierele, şi s-a filmat. Din 
păcate, nu ştiu unde e, trebuie să găsim caseta. Deci, închiderea fron¬ 
tierelor şi readucerea înapoi la MApN a grănicerilor" 310 . Colonelul 
Raţiu a descris cu destulă fidelitate acea primă şedinţă a noii puteri, 
pe care Armata şi Securitatea (în absenţa ministrului secretar de stat, 
generalul Iulian Vlad) au investit-o prin finalizarea loviturii de stat 
militare: „Ion Iliescu a dat mâna cu toţi. De la început l-am recunos¬ 
cut ca lider. Când a dat mâna cu mine, i-am reamintit că toate unită¬ 
ţile Departamentului Securităţii Statului sunt de partea revoluţiei şi 
că aşteptăm ordine (...) Reuniunea a început printr-o scurtă recapitu¬ 
lare a situaţiei făcută de Ion Iliescu. In context, el a arătat că în ţară se 
declanşase o revoltă populară generalizată, că cuplul ceauşist fugise şi 
că, în consecinţă, organele puterii şi administraţiei de stat ale 


309 Arh.SR, Stenograma nr. 14/10.11.1993 t Audiere Montanu Mihai, p. 12. 
3,0 Arh.SR, Stenograma nr. 3/21.09.1993, Audiere general Ştefan Gutf, p. 6. 

vechiului regim fuseseră dizolvate, că se crease astfel un vid de pute¬ 
re. Eram chemaţi să constituim un organism provizoriu care să-şi 
asume misiunea exercitării prerogativelor administraţiei şi puterii de 
stat. Ulterior, se vor organiza alegeri libere ale noilor orcane ale 
puterii care vor organiza noile instituţii administrative" 311 . In conti¬ 
nuare s-a discutat denumirea noului organism de conducere, civilii 
propunând pe rând Partidul Poporului, Partidul Democrat, Partidul 
Revoluţiei... dar li s-a argumentat că ideea înlocuirii unui partid cu 
un alt partid nu este fericită, ceea ce era o judecată înţeleaptă. Atunci 
s-a propus Frontul Renaşterii Naţionale sau Acţiunea Democrată - 
România. „Ideea a fost combătută de Petre Roman - povesteşte mai 
departe colonelul Raţiu. El a spus că, într-o situaţie similară, cu 200 
de ani în urmă, în Franţa revoluţionarii au denumit acest organism 
provizoriu Frontul Salvării Naţionale. Am ridicat mâna pentru a mă 
face ascultat şi am susţinut această ultimă propunere. Ion Iliescu, 
auzind susţinerea mea, înainte de a se face noi obiecţiuni, a aprobat 
propunerea lui Petre Roman" 312 . Putem presupune că discuţiile nu 
s-au purtat cu liniştea şi coerenţa ilustrate de textul colonelului Raţiu 
şi că problemele au fost puse, iar deciziile luate într-o anumită atmos¬ 
feră de precipitare. Aici probabil că Gelu Voican-Voiculescu are 
dreptate: „Eu am fost acolo, dar cred că eram cel mai ameţit dintre 
toţi, pentru că, după prima apariţie la tv a lui Iliescu, unde l-am şi 
văzut întâia oară, aceasta era prima situaţie concretă la care asistam. 
Pe de o parte, eram speriat, pe de altă parte, eram şi foarte atent. 
Memoria mea despre acea împrejurare este mult mai... Raţiu îi dă o 
coerenţă care nu a fost. Tot ce spune el este adevărat, dar eu cred că 
lucrurile acestea nu au depăşit 20 de minute". Nici decizia de a numi 
noul organ de conducere Frontul Salvării Naţionale nu a fost 
stabilită şi convenită, la întrunirea de la CC continuând dezbaterile 
asupra denumirii. Iliescu va anunţa atunci că se vor întoarce la sediul 
CC, unde, începând cu ora 17.00, va trece la organizarea Consiliului 
Provizoriu FSN, din care să facă parte şi opozanţi cunoscuţi ai 
regimului. Deciziile acestea s-au luat, aşadar, încă de la MApN, nu au 


311 Colonelul Gheorghe Raţiu, op. cit. p. 207. 
3,2 Ibidem, 208. 

fost găsite la CC, cum s-a acreditat prin înregistrările video făcute 
acolo. Totodată, Ion Iliescu a propus înfiinţarea unui Comandament 
militar unic, al cărui şef a fost numit generalul Ştefan Guşă. Din acest 
motiv, în loc să rămână la conducerea Armatei, Guşă va pleca la CC 
împreună cu Ion Iliescu, la cererea acestuia, convins că acolo se con¬ 
centrează nucleul noii puteri. Pentru generalul Guşă a fost o mişcare 
greşită. Din partea Securităţii a fost desemnat generalul Ghiţă, iar din 
partea Miliţiei, generalul Câmpeanu. Deşi reprezentanţii Securităţii 
erau deja membri în Comandamentul militar unic, Ministerul 
Apărării a luat decizia de a înlocui trupele de pază ale Securităţii de la 
Televiziune şi Radiodifuziune cu trupe ale Armatei. Grupul Iliescu 
s-a întors la CC, lăsându-1 la MApN ca reprezentant al revoluţiona¬ 
rilor pe Mihail Montanu. 

22 decembrie, Bucureşti, clădirea CC al PCR, scena balconului. 

„Alexa Visarion: (...) I-am spus domnului Ion Iliescu că lumea 
aşteaptă nerăbdătoare să ieşim în balcon, să le vorbim... Intre timp, 
Televiziunea instalase proiectoare în piaţă. Probabil cineva intuise că 
scenele următoare vor fi importante şi că balconul trebuie luminat. 
Am luat microfonul şi am spus: «Vă vorbeşte Ion Iliescu». Domnul 
Iliescu a început cu «Stimaţi tovarăşi». Ca şi atunci, demult. Lumea se 
schimbase... a început să huiduie şi să fluiere. Ceea ce în 1974 era un 
act de curaj, în ’89 nu mai era admis. Ion Iliescu a avut un moment 
scurt de cumpănă. I-am şoptit: «Domnule Iliescu, domnule Iliescu... 
Nu asta aşteaptă lumea...» M-a privit o clipă cu un anumit fior de 
nesiguranţă. A fost un şoc pentru el. 

AMS: Huiduielile? 

AV: Da. Probabil. Şi atunci s-a produs o transformare. Acolo, în 
balconul CC-ului, dar şi în Piaţă. «Fără comunişti! Fără comunişti!» 
Totul se desfăşura cu fascinaţie, surprinzător. 

AMS: Momentul cheie al revoluţiei. 

AV: Moment istoric. Ion Iliescu revine: «Dragi concetăţeni, 
clanul Ceauşescu a căzut...» Lumea a început să aplaude frenetic. In 
acel moment, mă uitam la figura lui Ion Iliescu şi mi-am dat seama 
cât de complexă este realitatea şi cum evenimentele te obligă să te 
adaptezi lor. A fost momentul lui de transformare, clipa în care un 

om politic înţelege şi decide, nu fără dificultate, evoluţia sa. A înţeles 
dimensiunea situaţiei. A spus că generalul Milea nu s-a sinucis... 
Există acest lucru filmat. A vorbit apoi generalul Guşă, care a asigu¬ 
rat populaţia de sprijinul Armatei. Aplauze, scandări... De microfon 
s-a apropiat Sergiu Nicolaescu. Lumea scanda în virtutea unei 
obişnuinţe: «Sergiu, Sergiu!» Secunde îndelungi de ovaţii. După un 
timp, regizorul li s-a adresat: «Să nu mai scandăm nici un nume». 
O uşoară jenă în mulţime. 

AMS: Domnule Alexa Visarion, dumneavoastră aveţi acum ima¬ 
ginea clară a acestui moment, care este în opinia mea momentul cheie 
al revoluţiei, când mulţimea trece de la atitudinea anticeauşistă la 
anticomunism? 

AV: Da, a fost un moment de cotitură istorică. Revolta maselor 
împotriva dictaturii Ceauşescu s-a transformat în Revoluţie Română 
care răstoarnă sistemul social-politic al României comuniste." 313 

Simt cel puţin trei persoane care îşi atribuie replica „schimbării la 
faţă" a lui Ion Iliescu: Alexa Visarion, cu intervenţia de mai sus, 
Sergiu Nicolaescu, care afirmă că i-a smuls microfonul şi i-a scrâşnit: 
„Te bag în mă-ta dacă mai spui tovarăşi!" şi Petre Roman: „Era în 
jurul orei 17.00. Cel care mi-a deschis uşa era Dan Iosif, el pusese 
într-un fel stăpânire pe ordinea în clădire. La un moment dat, Sergiu 
Nicolaescu ne spune: «Trebuie neapărat să vorbiţi, să vă adresaţi 
poporului din piaţă». Atunci, domnul Iliescu a încercat să înceapă cu 
«dragi tovarăşi», iar eu i-am şoptit: «Nu, domnule Iliescu... compa¬ 
trioţi!» şi a reluat cu compatrioţi". Sergiu Nicolaescu îl descrie astfel: 
„Domnul Iliescu a pus mâna pe microfon, a început să vorbească, nu 
ştiu cine l-a recomandat, nu-mi aduc aminte exact recomandarea, dar 
ştiu că lumea a-nceput să buiduiască. începuse să se întunece, cred că 
era 16.30, i-am luat microfonul din mână (este momentul când îl 
înjură , n.a.) şi am spus mulţimii - erau sute de mii de oameni în Piaţa 
Palatului -, am spus că sunt eu, Sergiu Nicolaescu. Mulţimea a 
început să strige «Sergiu!» Am avut un şoc, din nou, asemănător cu 
cel din dimineaţa când am aflat de moartea lui Milea şi am strigat la 


313 Alex Mihai Stoenescu, Interviuri despre revoluţie, Ed. RAO, Bucureşti, pp. 95-96. 

ei: «Nu, nu, nu! De-aici înainte să nu mai strigăm, să nu mai ovaţio¬ 
năm niciodată un nume, atunci când vrem să fim bucuroşi că vedem 
pe cineva, pe care-1 iubim, să strigăm România!» Şi au strigat, acele 
sute de mii de oameni, «România, România, România!» Le-am spus 
că dau cuvântul unui om care noi am hotărât că poate conduce în 
aceste momente, în acele ore, ţara, până se va lua o hotărâre şi până 
vom organiza alegerile libere; le-am spus că se numeşte Ion Iliescu şi 
i-am dat microfonul. Dânsul a început să vorbească, eu am plecat" 314 . 
Scena este confirmată de Gelu Voican-Voiculescu, inclusiv prin subli¬ 
nierea importanţei intervenţiei cunoscutului regizor: „Sergiu a luat 
atunci microfonul, cu o prezenţă de spirit remarcabilă... «Oameni 
buni, nu judecaţi greşit»... şi a întors lucrurile. Altfel, Iliescu ar fi 
avut soarta lui Verdeţ, pierdea tot, dispărea de pe scenă". Incidentul 
este extrem de important: el marchează momentul de cumpănă, în 
care Ion Iliescu putea pierde orice legitimitate populară, ca şi Verdeţ, 
fiind salvat în mod evident şi decisiv de regizorul Sergiu Nicolaescu. 

A doua intervenţie din balcon a lui Ion Iliescu, secondat de gene¬ 
ralul Guşă, s-a produs după declanşarea fenomenului terorist, după 
deschiderea focului în Piaţa Palatului. Camerele carului de reportaj 
surprind un balcon plin de revoluţionari, unde, pe fondul împuşcă¬ 
turilor, actorul Ernest Maftei spune o poezie, iar altcineva strigă: „De 
pe Palat se trage". Microfoanele surprind şi fondul sonor: „Focurile 
izolate se transformă în rafale compacte, asurzitoare" 315 . Balconul 
este în continuare luminat puternic. In această mizanscenă reapare 
Ion Iliescu, inundat de lumina reflectoarelor şi bruiat de focuri de 
armă automată. Nici un „terorist", fidel al lui Ceauşescu şi al comu¬ 
nismului, nu a tras asupra balconului, iar Ion Iliescu a vorbit calm. 
Acesta este momentul invocat - cu aproximaţie, fără indicii orare şi 
confundând cu prima ieşire, de la 17.30 - de mai toţi cei care au acu¬ 
zat că fenomenul terorist era o înscenare, o diversiune. Fără îndoială 
că scena ridică un mare semn de întrebare. Deşi se lansase cu succes 
diversiunea cu securiştii-terorişti şi în Piaţa Palatului se auzeau 
schimburile de focuri, Ion Iliescu va rosti următoarele cuvinte: 


3,4 Mihai Tatulici, op. cit. t p. 239. 
315 Ibidem> p. 83. 

„Ion Iliescu: Stimaţi cetăţeni! Procesul început este ireversibil. 
Practic, Securitatea nu mai există. (Uraaa!) Organele Ministerului de 
Interne au trecut în subordinea Armatei. De aceea, vă rugăm... De 
acum avem o singură forţă de ordine publică: Armata şi organele de 
ordine publică ale Ministerului de Interne subordonate Armatei. 
(Uraaa ... Se scandează jirmata e cu noi tt .) Generalul Guşă, şeful Mare¬ 
lui Stat Major, se află lângă mine. împreună am discutat aceste mă¬ 
suri la comandamentul militar. Ii dau cuvântul pentru două vorbe". 

Deşi scurt, textul spune foarte multe. In primul rând, el certifică 
decizia lui Ion Iliescu de a trece Securitatea în subordinea Armatei, 
fapt exploatat de Nicolae Miîitaru pentru a cere punerea în 
subordinea sa a trupelor de securitate şi a USLA. Imediat după Ion 
Iliescu a vorbit generalul Ştefan Guşă: 

„Gen. Ştefan Guşă: Fraţilor! Armata în întregime, în toată ţara, 
este alături de popor, este a poporului! (Uraaa!) In marea... In toate... 
unităţile sunt în cazărmi. In toate oraşele sunt... este linişte. Vă rog 
foarte mult să înţelegeţi că trebuie să punem ordine şi în Bucureşti. 
De aceea, trebuie să-i ajutaţi pe militari să se deplaseze unde au 
misiunile. Armata va fi întotdeauna şi cu dumneavoastră! 

(Petre Roman îi cere să jure , iar Ion Iliescu îi dă microfonul) 

Ion Iliescu: Jurăm! 

Gen. Ştefan Guşă: Jurăm! Jurăm! Jurăm!". 

A urmat o nouă intervenţie a lui Ion Iliescu la microfon, 
anunţând: „Ne vom retrage acum pentru a constitui Consiliul 
Frontului Eliberării Naţionale... Salvării Naţionale" şi „Practic, s-au 
lichidat structurile vechi: partid, guvern şi aşa mai departe". Anunţul 
a fost întâmpinat cu urale şi cu scandarea: „Jos comunismul!" 

22 decembrie, clădirea CC al PCR, conturarea nucleului po¬ 
litic învingător. 

Prima consistenţă a nucleului este dată de trioul Ion Iliescu - 
Silviu Brucan - Nicolae Militam, care se reuneşte prima dată la 
Televiziune, cei trei împărţindu-şi cumva cele dintâi misiuni - Ion 
Iliescu la MApN, escală obligatorie, apoi la CC, având sarcina să 
preia iniţiativa politică, Brucan la Televiziunea Română Liberă, 
pentru a controla mediatizarea. Mihai Bujor Sion - o persoană care 

nu poate fi suspectată de aversiune faţă de Ion Iliescu - avea să descrie 
scena întrunirii primului nucleu al grupului Iliescu: „Se ia legătura cu 
CC-ul, cu MApN-ul. Poşta, provincia. Se ia hotărârea ca Iliescu să 
plece la CC. Apar câţiva militari. Remarc un general bine îmbrăcat, 
reţinut faţă de ceilalţi, tensionaţi şi zgomotoşi. Dă nişte ordine. Unul 
întreabă: «Cine sunteţi dumneavoastră?» Din spatele meu, cineva 
hotărât: «E viitorul ministru al apărării», generalul Militam" 316 . 
Totuşi, avem explicaţia pentru a doua apariţie pe post a căpitanului 
Lupoi, anunţând că Militam este ministml apărării, precum şi pentm 
deplasarea la MApN în loc de CC - Iliescu a vorbit din nou cu gene¬ 
ralul Stănculescu şi acesta l-a chemat în mod expres la Armată. 

Reîntorşi din balcon în clădirea fostului CC al PCR, Ion Iliescu 
şi echipa lui vor căuta un loc liniştit unde să poată redacta o decla¬ 
raţie de preluare a puterii şi un program politic menit să oficializeze 
răsturnarea regimului Ceauşescu şi instaurarea unei noi puteri, revo¬ 
luţionare. Instalaţi în biroul lui Manea Mănescu, membrii gmpului 
s-au confruntat imediat cu problema practică a întocmirii documen¬ 
tului programatic. 

22 decembrie, Bucureşti, după ora 18.30, declanşarea fenome¬ 
nului terorist. 

Mult timp s-a acreditat ideea că prima deschidere a focului s-a 
petrecut în clădirea CC, din întâmplare. In faţa Comisiei senatoriale, 
colonelul Lăzărescu a enumerat câteva greşeli care s-au făcut atunci şi 
care au condus la morţi şi răniţi, pe fondul apariţiei fenomenului 
teroriştilor: înarmarea tinerilor în sediul CC, fără comandă, fără să 
aibă în frunte un militar. S-a tras din clădire de către aceşti tineri. 
Este posibil ca primele focuri să fi fost trase de grupurile de tineri 
care au coborât să scotocească clădirea, au găsit încăperi încuiate şi au 
folosit pistolul mitralieră pentru a distruge încuietorile şi clanţele. 
Aşa văzuseră în filme. Cei de sus au crezut că sunt terorişti infiltraţi 
prin catacombe şi au început şi ei să tragă. Este şi cea mai logică 
explicaţie. De altfel, colonelul Lăzărescu a mai explicat că urmele 
lăsate în clădire de gloanţe provin din traiectorii care nu veneau de 


316 Ibidem, p. 220. 

afară, în anumite unghiuri, ci dinăuntru. Asta explică şi de ce nu sunt 
urme de gloanţe pe faţada clădirii. 

Generalul Ştefan Guşă a surprins momentul deschiderii focului 
din exterior altfel: „Din acel birou am văzut cum a început să se 
tragă. De ce? Am tras perdeaua şi am văzut personal patru cuiburi de 
foc pe Palatul Regal. Că e posibil să fi fost simulatoare, e posibil. Prin 
geam nu-ţi dai seama. Nu, ceva totuşi m-a frapat. Această piaţă de aici 
era plină de oameni, eu m-am uitat de sus - n-a căzut nimeni. Dar pe 
Palat, reţin cât oi trăi treaba asta, am văzut flacără la gura ţevii, că 
sunt militar, şi zgomotul specific de automat. Deci, de acolo s-a tras 
prima dată, şi de aici a început canonada, această nenorocire. Cei de 
jos, care erau în Piaţă, care fuseseră în dispozitiv încă din cursul zilei, 
au început să riposteze. Şi de aici a început. Atunci am avut prima 
discuţie şi l-am întrebat pe generalul Vlad: «Domnule, ăştia ai cui 
sunt, că Armata nu se urcă pe Palatul Regal?» A spus că nu sunt ai lui 
şi mi-a spus că, textual vă spun: «Eu l-am trădat pe Nicolae 
Ceauşescu, dar n-am să-mi trădez poporul român». Că aşa este, că aşa 
nu este, asta rămâne de dovedit, dar omul aşa mi-a spus. Atunci am 
spus: «Hai să facem ceva să înceteze mascarada asta ce se întâmplă 
aici!» (în scurt timp li s-au tăiat legăturii n.a.). De ce vă spun? M-am 
uitat pe geam; oamenii nu cădeau totuşi, fugeau de colo-colo, dacă vă 
amintiţi, dintr-o parte în alta, dar n-am văzut morţi. Am dat telefon 
atunci prin TO şi am întrebat ce se întâmplă. Era un moment de 
linişte. Dar peste numai un minut am primit telefon că şi la 
Ministerul Apărării Naţionale se trage din blocurile de vizavi. Deci, 
cam pe la 18.30 a început această parte a doua. Era întuneric, se vedea 
flacăra la gura ţevii, erau maşini cu luminile aprinse, dar n-am văzut 
nici un mort, încă o dată spun" 317 . 

Şi colonelul Nae a descris felul cum a perceput deschiderea 
focului, aducând Comisiei şi un amănunt tehnic interesant: de pe 
clădirea Palatului Regal, datorită unui detaliu arhitectonic, nu se 
poate trage în jos, spre Piaţă: 


317 Arh.SR, Stenograma nr. 3/21 septembrie 1993, Audiere general Guşă Ştefan, 
pp. 9-10. 

... Eram cu acest tânăr pe care îl cheamă Preotu - pe care nu l-am 
mai văzut de atunci, nici nu mai ştiu ce-o mai fi cu el, era student în 
anul IV. Şi am văzut toată scena. Şi am rămas puţin surprins că... eu 
ştiind care este configuraţia acoperişului clădirii, zic: «Mă, ăştia nu 
trag în ăştia de jos! Că n-au cum». Sus, acolo, balustrada e cam atât de 
lată... E... ca să tragi în Piaţă trebuie să te urci pe ea. Deci, dacă eşti în 
spatele ei, trece pe deasupra Pieţei. Deci, ar fi trebuit să tragă încoace. 
Or, încoace nu s-a spart nici un geam! Şi... «Cine or fi ăia care trag 
acolo?» Prima oară am crezut că trag unii de bucurie, de... ceva, aşa... 
In sfârşit, tot au tras şi a început să se răspundă cu foc de aici" 318 . 

Povestea mediatică a deschiderii focului în Piaţa Palatului are 
încă o pată albă, ocolită de mai toţi analiştii acestui fenomen. Foarte 
interesantă este informaţia pe care a dat-o colonelul Nae în continua¬ 
re Comisiei şi anume faptul că generalul Vlad a trimis o echipă 
USLA să descopere cine e pe acoperişuri şi trage - ducându-se, fo¬ 
cul încetează. 319 Guşă trimite şi el o grupă de paraşutişti la Palatul 
Regal - s-au întâlnit cu o doamnă, angajat al muzeului, şi au urcat pe 
scări până pe clădire. „Şi ce aţi făcut, bă, fraţilor acolo?" „Domne, am 
văzut nişte siluete." „Şi ce-aţi făcut?" Era pe întuneric. „Am tras şi 
noi". 320 In sfârşit, când din clădirea CC a ieşit un militar în kaki cu 
un steag cu gaură, cei care trăgeau de pe clădirea Consiliului de Stat 
s-au oprit. Din clădirea CC, din balconul în continuare luminat, au 
început să se transmită prin difuzoare apeluri să nu se mai tragă, 
deoarece la Palatul Regal „sunt ai noştri". Era vorba de grupa de la 
USLA sau de paraşutiştii trimişi acolo. La Comisia parlamentară a 
fost depusă o înregistrare audio foarte sugestivă: 

„Voce maistru militar: Atenţiune! Cei care au tras s-au predat. 
Oamenii să iasă în Piaţă, să înceteze focul. Ieşiţi cu toţii afară, a fost 
un mic incident. Armata e cu poporul! Ieşiţi în piaţă cu toţii. Vă 
vorbeşte un maistru, un maistru militar al Armatei române! Obser¬ 
vaţi că nimeni n-a murit. Sunt maistru militar din Armata română. 


318 ArhSR, Stenograma nr. 44/9.02.1994, Audiere colonel Nae Octavian , pp. 67-68. 

319 Ibidem , p. 69. 

320 Ibidem, p. 103. 

Aşteptăm să se formeze guvernul provizoriu, să intrăm în legalitate. 
Vă rugăm să nu vă lăsaţi influenţaţi! Aici se răspândesc zvonuri" 321 . 

In interior s-a luat hotărârea să fie strânse armele. Ele au fost 
depozitate într-o sală de la etajul II şi în alta de la etajul I, unde fusese 
grupa operativă a MApN. După ce, la solicitarea lui Ion Iliescu, s-a 
constituit nucleul Vlad-Guşă, Dumitru Mazilu s-a ataşat de ei, 
acţionând însă dintr-o altă încăpere, însă alăturată. 

Momentul deschiderii focului rămâne în continuare un subiect 
greu, controversat. Aşa cum a afirmat în repetate ocazii generalul 
Guşă, „atacarea" clădirii CC şi a sediului MApN din Drumul Taberei 
s-a produs simultan - a dat telefon şi a aflat - sau la interval de câteva 
minute. Prima instituţie atacată a fost sediul Direcţiei a IV-a, aflat în 
oraş, în clădirea fostului cotidian Curentul. „Concomitent, deci, în 
jurul orei 18.30, a fost atacat aşa: primul care m-a sunat, înainte de a 
vedea dumneavoastră (general Guşă, n.a.) pe palat , a fost generalul 
Gheorghe Vasile, şeful Direcţiei de Contrainformaţii Militare din 
Departamentul Securităţii Statului, şi m-a anunţat că este atacată 
Direcţia, adică sediul acestei unităţi. Eu i-am spus: «Nu se poate, 
la noi e linişte!» Şi mi-a zis: «Domnule, cere de la amiralul Dinu şi de 
la generalul Stănculescu două tancuri sau două TAB-uri să mutăm 
arhiva de aici». Peste câteva minute, ne-au atacat şi pe noi. Deci, 
cumva în curs de zece minute a început să se tragă cam asupra 
tuturor unităţilor militare, ale Armatei şi ale Contraspionajului 
militar din Departamentul Securităţii Statului" 322 . Prin urmare, mo¬ 
mentul „atacului terorist" trebuie descris ca o acţiune diversionistă 
aproximativ simultană asupra a trei obiective, în următoarea ordine: 
sediul Direcţiei a IV-a a Securităţii, sediul CC, sediul MApN. 

Revenind la generalul Ştefan Guşă, acesta a constatat destul de 
repede că ordinele lui nu se execută. De exemplu, cazul cel mai grav, 
deşi dăduse ordine explicite şi publice la Sibiu pentru ca forţele mili¬ 
tare să se retragă în cazărmi, unităţile militare din municipiu trăgeau 
cu tot armamentul din dotare, inclusiv cu aviaţia de luptă. Greşeala 
principală i-a aparţinut chiar lui. A fost o eroare de calcul, când, după 


321 Arh.SR, Stenograma nr. 46/14.02.1994, Audiere Pavel Coruţ, p. 46. 

322 Daniela Veronica Guşă de Drăgan, op. cit., pp. 315-316. 

discuţia de la minister şi instituirea Comandamentului militar unic, a 
acceptat să plece la CC, urmând să conducă acest comandament de 
acolo. Legăturile telefonice au fost restabilite pentru un timp, apoi 
tăiate din nou. In jurul orei 19.00, complet derutaţi de apariţia 
fenomenului terorist, generalii Guşă şi Vlad hotărăsc să se adreseze 
forţelor proprii şi naţiunii cu mesaje explicite care să fie transmise 
prin televiziune şi radio. Operatorii video aflaţi în clădirea CC au 
fost rugaţi să înregistreze mesajele. Mai întâi generalul Guşă, apoi 
generalul Vlad au citit în faţa camerelor de luat vederi textele 
întocmite de ei. 

„General Ştefan Guşă: Vă vorbeşte generalul-maior Guşă. Cetă¬ 
ţeni ai României noi, Armata şi poporul, sunt(em) stăpâni pe situaţie 
aproape în întreaga ţară. Mai sunt cuiburi izolate de disperaţi care 
încearcă să ne distrugă ceea ce am cucerit. Nu au reuşit şi nu vor 
reuşi. Toată populaţia să treacă în linişte la lucru pentru a putea apro¬ 
viziona cu cele necesare copiii, bătrânii, femeile, întreaga populaţie. 
Să restabilim liniştea în aceste momente istorice, dar şi dificile. Vă 
rog să daţi dovadă de mult patriotism, de dragoste de ţară. Să instau¬ 
răm cât mai repede cursul nou al vieţii. Totul trebuie să intre în 
normal cât mai repede. Acţionaţi împotriva celor care încearcă să ne 
destabilizeze, împotriva celor care încearcă să spargă magazinele. 
Apăraţi valorile noastre naţionale. Să acţionăm pentru a asigura 
liniştea ţării, suveranitatea şi integritatea teritorială a României." 

„General Iulian Vlad: Stimaţi cetăţeni! Fraţi românii Vă vorbeş¬ 
te generalul-colonel Iulian Vlad, comandantul forţelor de Securitate 
şi ale Ministerului de Interne. In aceste momente istorice, Ministerul 
de Interne, Securitatea, toate unităţile sale, împreună cu Armata 
Română luptă cot la cot pentru salvarea fiinţei noastre naţionale, a 
poporului român. Ministerul de Interne, toate armele din compo¬ 
nenţa sa, s-au dezis de elementele loiale lui Ceauşescu. Fraţi români! 
In aceste clipe hotărâtoare, să fim uniţi. Credeţi în noi! Ajutaţi-ne şi 
nu vă vom trăda încrederea!" 

Dar înainte de asta, atunci, după ora 19.00, generalul Guşă a făcut 
un gest disperat de a opri avalanşa de dezinformări. Odată cu casetele 

înregistrate ale declaraţiilor, el a trimis şi un mesaj personal lui 
Ion Iliescu: 

„Rog ca, odată cu mesajul de mai sus, să i se transmită imediat 
tovarăşului Ion Iliescu ceva ce este vital. 

Să se anunţe imediat în ţară că unităţile de Securitate, toate, au 
trecut de partea revoluţiei şi ne-au ajutat şi ajută Armata. Altfel să 
ştiţi că se termină totul. Am informaţii că la Timişoara au încercat să 
le ia sediile. Imediat să se întrerupă orice emisiune la televiziune şi la 
radio şi să se dea acest lucru în toată ţara, în toate oraşele. Armata şi 
Securitatea vor acţiona împreună, să terminăm cu treburile astea. 
Desigur, neapărat, dacă nu, pierdem totul. Acum mi-a sosit infor¬ 
maţia. Şi la radio să se dea şi să se repete şi la televiziune că în toată 
ţara unităţile Armatei acţionează împreună cu Securitatea, altfel nu 
putem pune ordine. Securitatea a trecut în subordinea Armatei. Sunt 
oameni cinstiţi. Să se înceteze cu cucerirea sediilor lor din diverse 
localităţi. Faceţi apel la raţiune. Faceţi acest apel, vă rog din toată ini¬ 
ma, dacă ţineţi la ce-am cucerit, dacă nu, pierdem într-un minut tot. 

General Ştefan Guşă" 323 . 

Declaraţiile celor doi generali, precum şi apelul personalizat al 
generalului Guşă au avut o soartă care apare astăzi, după ce fiica 
generalului a publicat documentele şi înregistrările tatălui său într-un 
volum, ca plină de semnificaţie istorică şi politică. Declaraţia au- 
dio-video a generalului Guşă a fost transmisă seara, în timp ce înre¬ 
gistrarea video, pe film, a generalului Vlad a fost oprită de grupul 
care se instalase la conducerea Televiziunii şi nu a fost difuzată. 
Scopul a fost acela de a întreţine diversiunea cu teroriştii-securişti. 

La un moment dat, în timpul audierilor de la Comisia sena¬ 
torială, Sergiu Nicolaescu şi-a pierdut cumpătul şi a rostit mai multe 
adevăruri în faţa colonelului Goran: 

„Sergiu Nicolaescu: Vedeţi dumneavoastră, dumneavoastră, care 
aţi lucrat în informaţii, nu ne spuneţi nimic de diversiune, când 


323 Veronica Daniela Guşă de Drăgan, op. cit., p. 24. 

diversiunea a jucat rolul cel mai important! A anunţat unitatea de aici 
că vine Securitatea către ei şi venea o unitate militară. Sunt anunţaţi 
ăştia de dincoace că acolo e Securitatea... Deci, s-a urmărit un război 
între Securitate şi Armată. Şi asta dovedeşte un interes străin, că 
românii nu aveau interes, că Ceauşescu plecase! Era un interes străin 
de ţară, se urmărea războiul între Securitate şi Armată. Asta este linia 
logică. Deci, cunoaşterea tuturor locurilor, a telefoanelor, a unită¬ 
ţilor care aveau posibilităţi de mişcare, care se puneau în mişcare, de 
aşa manieră încât să ştie şi de unde pleacă şi... 

Dl Goran: Dar pe timpul cui, domnule senator, cine era la co¬ 
manda Armatei atunci când se întâmplau toate astea? (Goran se 
referea la Nicolae Militam , n.a.) Vedeţi, aici e toată nedumerirea mea. 

SN: Dar diversiunea n-a fost făcută de el, de persoana respectivă 
sau de un aparat pe care să-l fi avut la dispoziţie. Era o organizaţie 
gata făcută, care aştepta momentul să facă diversiunea asta! Ea aştepta 
semnalul, pentru că acest lucru coincide cu diversiunea radio-elec- 
tronică, coincide cu alte şi alte lucruri. 

Dl Goran: Nu ştiu, am citit undeva - cu care eu sunt de acord. 
Activitatea de distrugere a sistemului în interior e a KGB-ului şi în 
exterior a Occidentului. 

SN: Au acţionat şi în interior? 

Dl Goran: Şi.... Dar vreau să spun... Totuşi" 324 . 

Haosul declanşat de represiune şi de revolta populară, situaţia 
precară în care se afla grupul Iliescu, puterea fragilă pe care o do¬ 
bândise, dar mai ales transformarea revoltei populare anticeauşiste 
într-o manifestaţie anticomunistă, trecerea la acţiune a agenturilor 
occidentale prin diferiţi agenţi proiectaţi în mijlocul evenimentelor, 
în centrul imaginii, au determinat intrarea în acţiune a unui scenariu 
diversionist sovietic, sprijinit de operaţiunea aeriană radio-electro- 
nică. Viceamiralul Ştefan Dinu are, la un moment dat, în cartea lui de 
memorii confidenţiale, un text limpede, edificator pentru orice 
concluzie: „Statul Major General sovietic nu era străin de prezenţa 


324 Arh.SR, Stenograma nr. 90/4.05.1994, Audierea colonel Gheorghe Goran , 
pp. 91-92. 

grupurilor ce desfăşurau la noi acţiuni de tip terorist şi nici de diver¬ 
siune aeriană şi radio-electronică. După opinia mea, soluţia încetării 
acţiunilor teroriste de la noi se afla tot la îndemâna conducerii 
politico-militare sovietice, eventual şi a altor aliaţi cu care se coopera, 
dar nu prin folosirea unităţilor militare ruseşti, ci, pur şi simplu, prin 
transmiterea semnalului de încetare a acţiunii acelor grupuri neiden¬ 
tificate* 325 . Generalul Constantin Olteanu indică drept colaboratori 
ai forţelor sovietice de diversiune pe unii generali şi ofiţeri superiori 
din MStM. 326 

22-23 decembrie, MApN, cererea de ajutor militar sovietic. 

In dimineaţa zilei de 23 decembrie, generalul Guşă a hotărât să 
părăsească sediul CC şi să se ducă la MApN. La scurt timp după 
instalarea sa in biroul şefului MStM, este alertat de colonelul - 
ulterior generalul - Popa Florentin, care l-a informat că generalul 
Militam a cerut de la Moscova trimiterea de forţe militare. 327 Guşă 
va constata că cererea era, de fapt, o decizie a întregului grup politic 
aflat în sediul MApN. Ion Uiescu neagă acest moment. Este însă 
singurul care îl neagă, toţi ceilalţi martori confirmându-1. Atât gene¬ 
ralul Guşă cât şi alţi martori precizează că o legătură cu Moscova 
pentru a cere trimiterea de trupe sovietice a făcut şi Ion Iliescu. In 
timpul audierii sale la Comisia Senatorială, generalul Ion Hortopan a 
afirmat următoarele: 

„Dl Gabrielescu: (...) Domnule general, chiar ultima întrebare: 
aţi auzit dvs. o discuţie relativ la posibilitatea să chemăm trupele 
sovietice să ne ajute în situaţia aceea? Dar, pe cinstite să ne spuneţi. 

Dl Hortopan: Da. In momentul acela greu, pe 23, s-a făcut o 
intervenţie în URSS. S-a dat un telefon. 

Dl Gabrielescu: Cine? 

Dl Hortopan: Domnul preşedinte Iliescu. 


325 Viceamiral (r) Ştefan Dinu, op. cit., p. 230. 

326 BUNI, Interviuri... p. 259 

327 Veronica Daniela Guşă de Drăgan, op. cit., p. 350. 

Dl Gabrielescu: De unde ştiţi? 

Dl Hortopan: Am fost de faţă" 328 . 

Fostul şef al DIA chiar subliniază: „In primul rând, rezultă lim¬ 
pede că ideea consultării Statului Major General rus în problema tero¬ 
riştilor era o sugestie colectivă a celor care au constituit cu o seară 
înainte conducerea provizorie" 329 . Brucan, Militam, Iliescu sunt cele 
trei persoane care au cerut intervenţia militară sovietică, negociind - 
după cum explică în declaraţiile lor generalul Guşă, în interviul cu 
Pavel Coruţ, şi generalul Hortopan, în continuarea audierii sale - 
tipul de intervenţie: o brigadă, două brigăzi de trupe speciale, antite- 
roriste, după ce iniţial ceruseră o intrare cu trupe. S-a comentat la un 
moment dat că solicitarea de „ajutor" sovietic s-a limitat la una sau 
două formaţiuni de luptători antiterorişti sovietici, numai că decla¬ 
raţiile grănicerilor arată cu totul altceva: „In dimineaţa de 23 de¬ 
cembrie 1989, când grănicerii erau în curs de aplicare a măsurilor 
menţionate mai sus (punerea în alarmă a unităţilor , n.a.), cu corec¬ 
turile şi completările aduse în acea primă zi după ieşirea din totali¬ 
tarism, şeful de stat major al Brigăzii de Grăniceri Iaşi, colonelul 
Gheorghe Apostol, i-a raportat colonelului Petre Geantă că împuter¬ 
niciţii de frontieră sovietici s-au prezentat în Punctele de Control 
Trecere a Frontierei însoţiţi de mai mulţi ofiţeri de diferite arme şi au 
solicitat să li se comunice dacă România are nevoie de ajutor şi dacă 
este afectată situaţia la frontiera comună. 330 Grănicerii nu au motive 
să ascundă sau să modifice data la care a avut loc întâlnirea de la fron¬ 
tieră, deoarece toate aceste lucruri se consemnează în documentele 
oficiale ale unităţilor. Prin urmare, este clar că cererea de intervenţie 
a unor forţe militare sovietice terestre s-a făcut prima dată în noaptea 
de 22 spre 23 decembrie şi a fost vorba, fără îndoială, de trupe te¬ 
restre, deoarece formaţiunile, subunităţile antiteroriste sovietice 
intră în acţiune numai aeropurtat. Pentru asta trebuie să li se des¬ 
chidă un aeroport, nu frontiera. Pe la frontiera de stat pot intra 


328 Arh.SR, Stenograma nr. 6/18.10.1993, Audiere general Ion Hortopan, pp. 77-78. 

329 Viceamiral (n) Ştefan Dinu, op. cit, p. 230. 

330 General de brigadă (r) Sever Neagoe, op. cit., pp. 372-373. 

numai trupe terestre, motiv pentru care împuterniciţii sovietici ai 
frontierei lor de Vest, însoţiţi de ofiţerii comandanţi ai altor arme 
(tancuri, artilerie, geniu) - adică ai trupelor pregătite să intre, despre 
care viceamiralul Dinu afirmă că nu existau -, s-au prezentat pentru 
a se informa asupra existenţei ordinelor de permisiune a pătrunderii. 
Comandantul grănicerilor l-a căutat în sediul CC pe generalul Guşă 
şi nu l-a găsit (era deja la MApN), apoi s-a informat la MStM, de unde 
a primit ordin (indirect, dar tot de la Guşă) să respingă cererea sovie¬ 
tică. „Presat de timp, colonelul Geantă a redactat şi transmis la Iaşi 
următorul răspuns cu trei puncte care a fost dat sovieticilor: «1. 
România nu a solicitat ajutor militar nici unui stat; 2. Situaţia creată 
în ţară se rezolvă cu forţele proprii; 3. Dacă va fi necesar, vom soli¬ 
cita ajutor prin organele competente ale României»." 331 Militarii 
sovietici „surprinşi de răspuns au salutat şi, întorcându-se stânga-mpre- 
jur, au plecat în grabă, îndepărtându-se de frontieră". 

In faţa acestei situaţii, generalul Ştefan Guşă hotărăşte să respingă 
demersul liderilor CFSN şi ia iniţiativa de a-şi suna omologul sovietic 
pentru a opri intervenţia: „Mi s-a sugerat de către domnul Iliescu, 
domnul Militam, domnul Voican şi cei care mai erau: «Domnule, ce 
facem? Nu vezi că e prăpăd, moare lumea, e omor, e scandal. Vă 
propunem să cerem ajutor, să chemăm o brigadă, un batalion. Cât 
are o brigadă? Cât are un batalion?» Probabil că este momentul în 
care pe undeva se poate spune că am intrat în panică. Nu voiam să 
transform România în al doilea Liban. Şi am spus-o foarte clar şi 
foarte ferm şi mai există şi azi martori, dacă n-or fi măsluiţi şi ăştia, 
dar nu cred pentru că există un Dumnezeu şi o dreptate. «Domnule, 
zic, faceţi o mare greşeală, o mare eroare, iar eu, cât voi fi şeful Ma¬ 
relui Stat Major al Armatei române, nu voi admite această treabă». 
Probabil că am bătut şi cu pumnul în masă. Aşa este. Am fost nervos. 
Am fost nervos cu domnii care sunt acum în conducere când le-am 
spus: «Domnilor, aveţi o mare răspundere, v-aţi creat ad-hoc un 
guvern sau ce e. Faceţi ceva, daţi comunicate, spuneţi ceva româ¬ 
nilor, poporului, pentru că e haos. Aţi zis că e vid. E vid, dar cât 
lăsăm vidul?» Poate a deranjat această treabă. De ce spun poate? 


331 Ibidem , p. 373. 

Pentru că mi-am dat seama ce se întâmpla cu mine în viitor, în 
următoarele zile. Şi atunci i-am chemat la mine pe colonelul Mircea 
şi cred că şi pe locotenent-colonelul Lungu. Nu! Am fost sunat 
de ataşatul militar sovietic Mihailov: «Tovarăşi, felicitări. E nevoie 
de ajutor?» «Nici un fel de ajutor, domnule! Nu avem nevoie de nici 
un fel de ajutor» Când ei au sugerat să le cerem ajutor, am intrat în 
panică. Şi atunci i-am chemat pe cei doi şi am spus: «Sună la Mos¬ 
cova. Cheamă-1 pe Moiseev, şeful Marelui Stat Major sovietic, 
omologul meu». A răspuns Denisov, mi se pare, poate greşesc, sunt 
atâtea care s-au petrecut, şi am spus: «Domnule, noi nu avem nevoie 
de nici un fel de ajutor de la voi, reţineţi, de nici un fel de ajutor». S-a 
încercat, a doua oară, când eram în birou la mine, la Marele Stat 
Major: «Domnule, ce facem domnule, nu se termină! Moare lumea, 
panică, să chemăm...» Le-am spus: «Domnilor, eu v-am spus părerea 
mea. Nu accept, cât sunt eu şeful Marelui Stat Major, nici un fel de 
ajutor de la nimeni. Armata română şi noi ne vom rezolva singuri 
treburile»" 332 . Scena convorbirii telefonice purtate de generalul 
Ştefan Guşă cu sovieticii este confirmată şi de alt martor ocular: 

„AMS: Aţi asistat la chemarea trupelor sovietice? 

Romeo Câmpeanu: S-a dat telefon şi la Ambasada URSS, şi la 
Moscova. Eu am fost prezent când au răspuns de la Moscova, când au 
dat ei telefon cu răspunsul la chemare. L-au chemat pe Guşă. Au 
discutat, mai pe româneşte, mai pe ruseşte. Doreau să ceară lămuriri 
dacă Marele Stat Major este de acord să participe şi ei cu unităţi de 
reprimare a teroriştilor. Guşă striga în telefon: «Stăpânim situaţia... 
In nici un caz... Stăpânim situaţia!» Ăia insistau, şi Guşă striga la ei că 
nu este cazul. Atunci i-au spus lui Guşă: «Uitaţi ce facem - Iliescu era 
lângă Guşă şi i se traducea, i se relata ce spun ăia -, noi avem nişte 
unităţi specializate în antiterorism, vă trimitem numai unităţile 
astea». Militam, de alături, a sărit: «Ei, din astea să ne aducă, că sunt 
bune». Guşă a strigat atunci: «Nimic, nici discuţie, tovarăşi. 
Stăpânim situaţia. Dacă apar probleme deosebite, vă apelăm noi». 
Guşă urla cât îl ţinea gura. Foarte ferm. 


332 Veronica Daniela Guşă de Drăgan, op. cit. y pp. 62-63. 

AMS: Cine mai era de faţă? 

RC: Roman, Militam, Brucan, Iliescu. 

AMS: Ce reacţie au avut? 

RC: Nici una. Apoi au trecut într-un birou alăturat” 333 . 

Interesant este că şi francezii, şi americanii au oferit atunci ajutor. 
Sergiu Nicolaescu a afirmat că el a vorbit la telefon cu Ambasada 
Franţei, de unde i s-a comunicat că pe teritoriul Ungariei, în faţa 
Oradei, se află o unitate specială de intervenţie a forţelor antiteroriste 
franceze, compusă din 90 de luptători. Doina Cornea a confirmat că, 
într-un dialog cu ambasadorul Franţei în România, acesta oferise 
ajutorul militar evocat de Sergiu Nicolaescu. Este evident că militarii 
francezi nu apăruseră acolo peste noapte, ci făceau parte din planul 
intervenţiei complexe din România, aprobat la Kiev între Gorbaciov 
şi Mitterrand. De altfel, în volumul său de analize asupra prăbuşirii 
Cortinei de Fier, Andre Fontaine arată că în decembrie 1989 a existat 
un dialog telefonic între secretarul de stat american James Baker şi 
colegul său francez, Roland Dumas, în care demnitarul francez l-a 
informat că a pus la dispoziţia noii puteri de la Bucureşti „o brigadă 
de voluntari" 334 . „Voluntarii" erau luptători de comando ale trupelor 
speciale de intervenţie ale Franţei. Ungaria i-a încartiruit, hrănit, 
pregătit informativ pentru intervenţie. In acelaşi context, printr-un 
intermediar - o cunoştinţă comună -, Corneliu Bogdan l-a informat 
telefonic pe Petre Roman că Ambasada Statelor Unite pune la dis¬ 
poziţie unităţii antiteroriste (nu putea fi decât USLA) arme perfec¬ 
ţionate, aparate de vizare şi ochire pe timp de noapte, veste antiglonţ. 
Petre Roman i-a comunicat imediat lui Ion Iliescu oferta americană. 
Ion Iliescu a răspuns scurt: „Nu!" 

24 decembrie, decizia de executare a soţilor Ceauşescu. 

Ideea de a-1 executa pe Nicolae Ceauşescu i-a aparţinut lui Silviu 
Brucan, fiind imediat preluată de Gelu Voican-Voiculescu. Ea a fost 
lansată în sediul MApN în noaptea de 23 spre 24 decembrie. 


333 BIINI, Interviuri ...» p. 271 

334 Andre Fontaine, op. cit., p. 512. 

Conform unei teorii care se infiltrează tot mai insistent în dezbaterile 
din jurul morţii lui Nicolae Ceauşescu, ideea i-ar fi aparţinut în 
realitate lui Mihail Gorbaciov. Primul indiciu a apărut odată cu pu¬ 
blicarea stenogramei întrevederii dintre Nicolae Ceauşescu şi Mihail 
Gorbaciov din ziua de 4 decembrie 1989 de la Moscova, la care au 
participat şi Constantin Dăscălescu, prim-ministru al Guvernului 
României şi omologul său sovietic N.I. Rîşkov. 335 Secvenţialitatea 
scenelor oferită de generalul Stănculescu pare mai credibilă - în 
noaptea de 23 spre 24 decembrie, Brucan a cerut executarea lui Ceau¬ 
şescu, Ion Iliescu s-a opus, au urmat negocierile în baia cabinetului 
ministrului apărării, cu robinetele deschise la maximum pentru a nu 
fi ascultaţi de microfoane, Gelu Voican-Voiculescu a insistat şi el, 
însă fără prea mare rezultat, după care au hotărât să apeleze la 
generalul Stănculescu. Revenit în corpul central al ministerului, 
acesta va avea principalul dialog cu Gelu Voican-Voiculescu în dimi¬ 
neaţa de 24 decembrie: 

„Dorian Marcu: Să revenim la destăinuirea dvs. Ce v-a făcut să 
aveţi încredere în domnul Gelu Voican? De ce tocmai în dânsul? 

Victor Stănculescu: M-a atras privirea hotărâtă, pătrunzătoare, 
aproape sfredelitoare şi ţinuta cvasimilitară. In acelaşi timp, trebuie 
să dăm şi hazardului un rol - îmi amintesc perfect: eram mai departe 
de ceilalţi, lângă numeroasele aparate telefonice, când acest insolit 
personaj s-a apropiat de mine şi mi-a prezentat o analiză surprinzător 
de exactă a situaţiei în care ne aflam. Comentariul său era pătruns de 
îngrijorarea că cei doi sunt fugari prin ţară. Atunci mi s-a părut firesc 
să-i spun adevărul, că cei doi erau deja prizonieri la Târgovişte. 

DM: Şi mai departe? 

Victor Stănculescu: Am fost din nou surprins de reacţia bruscă 
a interlocutorului meu care, după o insolită dizertaţie despre 
Descartes, «recursul la metodă» şi raţiunea de stat, debitată pe un ton 
egal şi detaşat, în contrast vizibil cu ochii deveniţi scăpărători, mi-a 


335 Constantin Sava, Constantin Monac, Revoluţia română din decembrie 1989 
retrăită prin documente şi mărturii, Ed. Axioma Edit, Bucureşti, 2001, p. 91. 

propus direct o variantă a suprimării lor imediate, interesându-se de 
cat de repede ar fi posibilă înfăptuirea acesteia. 

DM: Domnule Voican, deci, ideea omorârii de urgenţă a celor 
doi vă aparţine. Puteţi să ne daţi o justificare? 

Gelu Voican-Voiculescu: Da. Presiunea necesităţii! In clipa aceea 
am judecat rapid ce urmări cu adevărat tragice ar fi putut avea menţi¬ 
nerea lor în viaţă, în ideea unei judecăţi cu termen lung. Posibilitatea 
unui revers al situaţiei, în eventualitatea că ei ar fi eliberaţi, mă în¬ 
grozea, ştiind amploarea pe care o luase lupta de stradă“ 336 . 

Dezbaterile au durat mai multe ore din ziua de 24 decembrie, din 
baia ministrului apărării trecându-se în alte birouri, unde s-au desfă¬ 
şurat mai multe şedinţe, esenţa lor fiind lupta dată de toţi ceilalţi 
lideri ai CFSN pentru convingerea lui Ion Iliescu să accepte supri¬ 
marea imediată. 337 Iliescu i-a convins însă că este nevoie de un proces, 
chiar şi de unul foarte scurt. Petre Roman afirmă că încă de atunci 
Ion Iliescu le atrăgea atenţia: „Revoluţiile se răzbună, îşi devorează 
copiii!", intervenţie pe care a repetat-o şi în ianuarie 1990, odată cu 
apariţia fenomenelor contestatare ale presei şi Opoziţiei politice. In 
acest timp, aşa cum a rezultat din dialogurile purtate de autor cu 
Gelu Voican-Voiculescu la un deceniu şi jumătate de la evenimente, 
acesta şi Victor Stănculescu au încercat să producă o suprimare 
imediată a lui Ceauşescu, trecând peste rezervele morale ale lui Ion 
Iliescu. Voican s-a înţeles cu Stănculescu să stabilească un contact 
telefonic cu comandantul unităţii de la Târgovişte, colonelul Keme- 
nici, căruia, sub o formă parolată, i-au transmis ordinul de a fi pre¬ 
gătit în orice clipă să-i execute pe soţii Ceauşescu. 

„Victor Stănculescu: Am fost receptiv; subscriind la idee, am 
telefonat imediat la Târgovişte şi am luat toate măsurile de îndepli¬ 
nire a acestei soluţii, în caz de necesitate. Am convenit ca un simplu 
ordin verbal să fie suficient în finalizarea acţiunii. 


^Dorian Marcu, Moartea Ceauşeştilor, Ed. Excelsior CA, Bucureşti, 1991, p. 14. 
337 Vezi Jurnalul Naţional, Anul XIII, nr. 3541, 4 ianuarie 2005, p. 7. 

Dorian Marcu: Şi aţi avut curajul să ordonaţi acest lucru prin 
telefon? 

Gelu Voican-Voiculescu: Domnul general Victor Stănculescu a 
folosit un limbaj criptic, de-o bizarerie uimitoare. Am admirat efica¬ 
citatea şi promptitudinea cu care a stabilit «soluţia» cu comandantul 
de la Târgovişte. 

DM: Vă amintiţi bizareria codificării? 

Gelu Voican-Voiculescu: Da. Era o referire la două personaje 
cărora li se va arăta un tanc gol." 338 

Iritaţi de ezitările lui Ion Iliescu, cei doi au hotărât să-i suprime 
pe soţii Ceauşescu, urmând a-1 pune pe şeful CFSN în faţa faptului 
împlinit. Pentru asta, Stănculescu l-a sunat pe Kemenici şi i-a dat de 
înţeles că trebuie să pregătească o modalitate de a-i omorî pe soţii 
Ceauşescu. Colonelul a fost derutat, nefiind pregătit nici sufleteşte, 
nici tehnic pentru o astfel de execuţie. Atunci, Stănculescu i-a su¬ 
gerat introducerea celor doi Ceauşeşti într-un tanc sau mai bine un 
TAB, care să fie aruncat în aer. La primele ore ale serii din ziua de 
24 decembrie 1989, Stănculescu îi va transmite lui Kemenici 
parola „recursul la metodă". Conform relatărilor oferite de ofiţerii de 
la Târgovişte, comandantul unităţii de la Târgovişte va dirija TAB-ul 
cu cei doi Ceauşeşti aflaţi înăuntru spre o zonă exterioară unităţii, 
trecându-1 prin dreptul unui puternic dispozitiv de apărare căruia i-a 
transmis că TAB-ul este inamic, atacă unitatea, dând ordin de 
deschidere a focului asupra sa. Ofiţerii din dispozitiv însă au ezitat, 
recunoscând blindatul şi punându-şi problema sorţii conducătorului 
acestuia, camarad de-al lor. In aceste condiţii, Kemenici a sunat la 
Bucureşti foarte agitat, surescitat, anunţând eşecul operaţiei. Iată alte 
două situaţii descrise de locotenent-major Iulian Stoica, ofiţer aflat în 
TAB-ul cu soţii Ceauşescu: 

„Locotenent-major Iulian Stoica: In cele două ore cât am aştep¬ 
tat în faţa comandamentului s-au întâmplat însă cel puţin două 
ciudăţenii care m-au pus pe gânduri, care m-au marcat profund. Aşa, 


338 Dorian Marcu, op. cit., p. 15. 

stânci pe loc, fără nici un motiv, de pe transportor a căzut roata de 
rezervă. Vă imaginaţi în ce condiţii: stând pe loc, staţionând adică, 
fără să ne mişcăm. Apoi, în aceleaşi condiţii, ne pomenim cu toată 
motorina din rezervorul suplimentar sub TAB, un lac de lichid infla¬ 
mabil. Lipsea chibritul, lipsea scânteia doar" 339 . 

Şi mai departe: „Auzeam cum poleiul cade pe iarbă, pierdusem 
şirul orelor, pluteam în neant când, în acea beznă a disperării, aud o 
voce necunoscută venită parcă din fundul pământului, de departe şi 
de demult, cu reverberaţie de ecou: «Stoico, măi Stoico, omoară-i mă, 
că altfel murim ca proştii!... Scapă-ne din chinul ăsta, măi Stoico!...» 
Am simţit cum se clatină pământul şi cum cerul se balansa ca un 
candelabru după cutremur. Era a doua oară când se făceau presiuni 
directe asupra mea" 340 . 

Concluzia ofiţerului este transparentă: „Sunt sigur că asta se şi 
urmărise acolo sus, la centru: să fim aduşi în situaţia de a-i ucide noi 
înşine dintr-o greşeală, printr-un accident, chiar şi din proprie 
iniţiativă" 341 . Eşecurile repetate ale executării soţilor Ceauşescu la 
Târgovişte i-au convins pe Gelu Voican-Voiculescu şi pe Victor 
Stănculescu că trebuie să accepte ideea lui Ion Iliescu de organizare a 
unui proces sumar şi a unei execuţii cu ajutorul unui pluton adus de 
la Bucureşti. Generalul Stănculescu a primit misiunea să organizeze 
procesul şi execuţia. 

Fiind premeditat, actul de la Târgovişte s-a înscris în subcategoria 
istorică a asasinatului politic, din categoria actelor revoluţionare de 
violenţă asupra unui şef al statului. Juristul francez Badenter l-a ca¬ 
racterizat astfel: „Nu a fost un proces stalinist, ci o execuţie politică". 
Execuţia a apărut şi a rămas în memorie ca fiind mai complicată, din 
cauza cererii exprese a lui Ion Iliescu de a se ţine un proces, cât de 
sumar. S-a comentat îndelung asupra caracterului neprofesionist şi 
ilegal al procesului de la Târgovişte, el fiind în realitate consecinţa 


339 Viorel Domenico, După execuţie a nins , Ed. Militară, Bucureşti, 1992, p. 111. 

340 Ibidem, p. 112. 

341 Ibidem, p. 113. 

complicării situaţiei de către Ion Iliescu. Cele patru (cinci) capete de 
acuzare sunt considerate ridicole, fabricate, produs al diversiunii: 

1. Genocid - peste 60 000 de victime; 

2. Subminarea puterii de stat prin organizarea de acţiuni armate 
împotriva poporului şi a puterii de stat; 

3. Infracţiunea de distrugere a bunurilor obşteşti, prin distrugerea 
şi avarierea unor clădiri, explozii în oraşe etc.; 

4. Subminarea economiei naţionale; 

5. încercarea de a fugi din ţară pe baza unor fonduri de peste 
1 miliard de dolari depuse la bănci străine. 342 

Ideea cu genocidul s-a dovedit foarte repede o fantezie juridică, 
născută probabil din interpretarea unor sintagme care se refereau la 
grupuri de oameni în articolul despre genocid din Codul Penal. 
Subminarea puterii de stat este singurul cap de acuzare valabil, toate 
ordinele lui Nicolae Ceauşescu din perioada 17-22 decembrie 1989 
fiind neconstituţionale şi ilegale, ducând în mod direct la pierderea 
de vieţi omeneşti şi la discreditarea Armatei României, punând-o în 
situaţia unică din istorie de a deschide foc ilegal împotriva unor 
oameni neînarmaţi. Pentru această vină gravă, Nicolae Ceauşescu are 
în mod categoric calitatea de criminal, iar executarea sa se dovedeşte 
peste timp şi pentru totdeauna pe deplin justificată. 

Pentru a se putea duce la îndeplinirea hotărârii Consiliului Fron¬ 
tului Salvării Naţionale de executare a lui Nicolae Ceauşescu ca 
urmare a unei sentinţe de condamnare la moarte, era nevoie de în¬ 
fiinţarea unui Tribunal excepţional, instrument executoriu tipic al 
revoluţiilor. Juriştii asociaţi grupului de conducere al CFSN vor 
întocmi o Hotărâre de înfiinţare a Tribunalului Militar Excepţional, 
care însă conţinea trei pagini. Considerând documentul prea amplu şi 
tehnicist, Ion Iliescu îşi va lua răspunderea personală de a-1 recom¬ 
pune, atât prin reducere, cât şi prin simplificare. Citind cu atenţie 
textul făcut de jurişti, el a căutat să extragă părţile esenţiale, nedându-şi 


342 Monitorul Oficial al României , Anul I, nr. 3, marţi, 26 decembrie 1989, p. 1. 

seama că formula originară, „sentinţa pronunţată va rămâne defini¬ 
tivă prin nerecurare şi executorie", îi anula lui Ceauşescu dreptul de 
recurs, iar generalului Stănculescu îi acorda dreptul de a trece imediat 
la execuţie. Această formulă nu va apărea în Hotărârea CFSN, la fel 
cum Hotărârea în sine nu va fi publicată în Monitorul Oficial^ 
neînscriindu-se astfel ca act oficial al statului. Textul Hotărârii CFSN 
din 24 decembrie 1989 este scris şi semnat de mâna lui Ion Iliescu. 343 

Stenograma procesului a fost publicată în mai multe lucrări des¬ 
pre revoluţie, iar conţinutul său filmat a fost difuzat cu numeroase 
ocazii. Nicolae Ceauşescu şi Elena Ceauşescu au fost executaţi într-o 
unitate militară din Târgovişte, de grupul de paraşutişti adus de la 
Bucureşti de generalul Stănculescu. 

26 decembrie, Bucureşti, Ion Iliescu emite primele decrete fără 
bază juridică. 

La 26 decembrie 1989, Ion Iliescu emite primul Decret-lege în 
calitate de preşedinte al CFSN, fapt lipsit de orice bază juridică, fiind 
în continuare doar expresia legitimităţii revoluţionare, adică a spriji¬ 
nului pe care îl acordau tacit minoritatea socială revoltată şi ma¬ 
joritatea inactivă a populaţiei. Decretul-lege nr. 1 abroga câteva legi, 
decrete şi alte acte normative ale statului comunist totalitar care 
vizau titluri ale cuplului Ceauşescu, funcţionarea Consiliului Apă¬ 
rării Republicii Socialiste România (practic toate instituţiile de forţă 
ale ţării trecuseră în subordinea Armatei), sistematizarea teritoriului, 
dreptul la liberă circulaţie, acumularea de către stat a părţilor sociale 
ale oamenilor muncii, programul de alimentaţie „ştiinţifică" a 
populaţiei, întreruperea sarcinii, libertatea de expresie. 344 Tot în ziua 
de 26 decembrie 1989, se pune în discuţie numirea unui prim-mi- 
nistru care să formeze un nou guvern. La intervenţia decisivă a lui 
Silviu Brucan, personalitatea care continua să domine grupul ajuns la 
putere, a fost numit Petre Roman. 345 Tot în 26 decembrie, prin două 


343 Anexa 17, pp 281-282 

344 Monitorul Oficial al României, Anul I, nr. 4, miercuri, 27 decembrie 1989, p. 1. 

345 Monitorul Oficial al României , Anul I, nr. 5, Decret nr. 1/26 decembrie 1989, 
miercuri, 27 decembrie 1989. 

decrete succesive (nr. 2 şi nr. 3), Nicolae Militaru este reactivat şi 
numit ministru al apărării naţionale. Decretul nr. 4 din 26 decembrie 
1989 trecea oficial Securitatea în componenţa Armatei. 

27 decembrie 1989, întrevederea Iliescu-Tiajelnikov, ora 
10.00. începând cu ora 10.00, are loc întrevederea oficială între Ion 
Iliescu şi ambasadorul URSS în România, E. Tiajelnikov. La 
întrevedere au participat Petre Roman, din partea română, şi Popov 
din partea ambasadei sovietice. Cu această ocazie, Ion Iliescu a dat 
asigurări Moscovei că România va rămâne în sfera de influenţă a 
URSS şi că noua putere va împiedica apariţia unor formaţiuni 
politice şi curente de opinie de Dreapta. Totodată, Ion Iliescu va 
certifica oficialului sovietic că noua organizare politică a statului va 
urma modelul gorbaciovist. 346 

27 decembrie 1989, începând cu ora 16.00, constituirea CFSN, 
noua putere provizorie în stat. La 27 decembrie are loc prima 
şedinţă plenară a Consiliului Frontului Salvării Naţionale la care 
participă toţi membrii anunţaţi prin comunicatul din noaptea de 
22 decembrie (inclusiv Tokes, Doina Cornea, Ana Blandiana ş.c.) 
şi unde este emis Decretul privind constituirea, organizarea şi func¬ 
ţionarea Consiliului Frontului Salvării Naţionale şi a consiliilor 
teritoriale ale Frontului Salvării Naţionale" 347 , actul normativ care a 
enunţat preluarea puterii de către Frontul Salvării Naţionale în locul 
Partidului Comunist Român şi de către Consiliul Frontului Salvării 
Naţionale în locul Consiliului de Stat. Acesta este documentul 
fundamental al revoluţiei, actul juridic prin care este înlocuită 
vechea conducere a ţării cu o conducere nouă, nu Proclamaţia din 
22 decembrie - care este un act cu caracter strict politic, programa¬ 
tic - şi nici celelalte documente emise anterior. Ele se înscriu doar în 
categoria politică a legitimităţii revoluţionare: „Legitimitatea politică 


346 Alex Mihai Stoenescu, Din culisele luptei pentru putere. Prima guvernare Petre 
Roman y Ed. RAO, Bucureşti, 2006, p. 547 (Anexa 1). 

347 Monitorul Oficial al României , Anul I, nr. 4, miercuri, 27 decembrie 1989, 


pp. 2-3. 

(populară) a unei revoluţii victorioase nu are efecte din punct de 
vedere constituţional dacă revoluţia nu este legitimată şi juridic" 348 . 
Iată de ce şedinţa plenară a CFSN din 27 decembrie este momentul 
decisiv în care s-a constituit legal noua putere. 

Şedinţa a fost deschisă de Ion Iliescu printr-o „informare asupra 
activităţii desfăşurate şi a măsurilor luate în primele zile după declan¬ 
şarea luptei revoluţionare". Lipsiţi de experienţă politică, liderii 
CFSN, precum Doina Cornea sau Ana Blandiana, nu au observat că 
trecerea la propuneri pentru constituirea Biroului Executiv al CFSN 
nu a pus în discuţie şi nici nu a supus aprobării alegerea preşe¬ 
dintelui Consiliului. Ion Iliescu se considera preşedinte de drept, dar 
oficial nu era ales de nimeni. Trecând cu tot felul de improvizaţii 
prin faza legitimităţii populare, noua putere instalată nu l-a trecut 
nici pe preşedinte din improvizaţie în autoritate. Temându-se de 
opoziţie sau de cine ştie ce altă propunere pentru funcţia de pre¬ 
şedinte al CFSN, Ion Iliescu a cerut, abil, să fie discutată direct 
componenţa Biroului Executiv. Membrii au votat atunci următoarea 
componenţă: Dumitru Mazilu (prim-vicepreşedinte), Cazimir Ionescu, 
Carol Kiraly (vicepreşedinţi), Dan Marţian (secretar), membri: Bog¬ 
dan Teodoriu, Vasile Neacşa, Silviu Brucan, Gheorghe Manole, Ion 
Caramitru, Nicolae Radu. In Monitorul Oficial , în fruntea acestei 
liste a fost publicat şi „Preşedinte: Ion Iliescu", fără a fi însă ales de 
nimeni. In continuare, deşi comunicatul CFSN din 27 decembrie nu 
menţionează acest fapt, a fost anunţată şi componenţa provizorie a 
guvernului, avându-1 în frunte pe Petre Roman şi ca viceprim-mi- 
nistru pe Gelu Voican-Voiculescu. 


348 Cristian Ionescu, Drept constituţional şi instituţii politice . Teoria generală a insti¬ 
tuţiilor politice, voi. I, Ed. Lumina lex, Bucureşti, 1997, p. 135. 



DOCUMENTE 


Regimul documentelor folosite de istorici pentru analiza eveni¬ 
mentelor din decembrie 1989 este unul special. Marea majoritate au 
intrat mai întâi în posesia unor redacţii de ziare, fără a se putea 
efectua o verificare a autenticităţii. Pe de altă parte, ele nu au fost 
contestate, dezbaterile publice asupra conţinutului lor purtându-se în 
primul rând în jurul felului cum au fost interpretate de jurnalişti şi 
politicieni. Comisia guvernamentală iniţiată de Petre Roman în 1990 
şi Comisia senatorială pentru cercetarea evenimentelor din decem¬ 
brie 1989 au acumulat documente în două faze distincte: 

1. Comisia Roman a reuşit să colecteze documente autentice, în 
principal acte emise de unităţile militare din Timişoara şi din judeţul 
Timiş, care, aduse la Bucureşti, au fost predate Ministerului Apărării 
Naţionale. întrucât aceste documente atestau identitatea unităţilor şi 
comandanţilor militari autori ai represiunii, ele au fost trecute în 
arhivă sub regimul secretului de stat, iar Comisia a fost desfiinţată. 
Prezenţa unor jurnalişti şi reprezentanţi ai revoluţionarilor timi¬ 
şoreni în Comisie a permis copierea unora dintre documente şi publi¬ 
carea lor ulterioară, cum este cazul Ordinului ministrului apărării 
din 17 decembrie 1989. 

2. Comisia senatorială a avut un caracter preponderent politic, 
membrii săi fiind interesaţi să incrimineze sau să ascundă faptele cu 
ajutorul documentelor trimise de diferite instituţii implicate. Există 
suficiente mărturii calificate (de regulă, ofiţeri superiori ai Armatei), 
că, după desfiinţarea Comisiei Roman, MApN a operat distrugeri, 

rescrieri şi secretizări ale documentelor, pentru a evita inculparea 
unor cadre implicate în represiune. Publicarea unora dintre ele de 
către membri ai Comisiei s-a făcut selectiv, inclusiv cu date falsificate 
sau cu interpretări politizate. 

Documentele pe care le publicăm aici se înscriu pe o cronologie 
stabilită prin cercetare istorică fundamentală, sprijinită pe verificarea 
surselor, a provenienţei şi a autenticităţii textelor. Ele reprezintă 
suportul informaţional suficient pentru identificarea începutului 
fenomenului revoluţionar la Iaşi, dar şi pentru reconstituirea condi¬ 
ţiilor în care s-a produs răsturnarea lui Nicolae Ceauşescu şi prelua¬ 
rea puterii de către CFSN, furnizând inclusiv detalii asupra loviturii 
militare iniţiate de generalul Stănculescu în clădirea CC al PCR, 
asupra mesajelor cu impact acţionai transmise prin Televiziune şi a 
actelor emise în vederea judecării şi execuţiei cuplului Ceauşescu. 
Telegramele MApN şi radiograma MAI, recunoscute şi autentificate 
de emitenţii lor, certifică deciziile de abandonare a lui Nicolae Ceau¬ 
şescu cu multe ore înainte de evacuarea sa din clădirea CC al PCR, 
iar alte documente certifică existenţa denumirii de Front al Salvării 
Naţionale înainte de 22 decembrie 1989. 



1. Prima proclamaţie a revoluţiei 


Proclamaţia Frontului Popular Român de la Iaşi din 10 decembrie 
1989, semnată iniţial (la 28 noiembrie 1989) Frontul de Salvare 
Naţională. Documentul iniţial, pe care îl publicăm aici, conţinea infor¬ 
maţia eronată că demonstraţia de protest va avea loc la 16 decembrie. 
Pentru a corecta această eroare, liderii Frontului Popular Român de la 
Iaşi au difuzat un manifest-fluturaş prin care manifestaţia era convocată 
la 14 decembrie 1989, în Piaţa Unirii. 


CHEMARE CÂTRE TOŢI ROMÂNII 
DE BUNĂ-CREDINŢÂ 

A sosit ceasul descătuşării noastre. 

Să punem capăt foamei, frigului, fricii şi întunericului care ne 
stăpâneşte de 25 de ani. 

Să punem capăt terorii dezlănţuite de dictatura ceauşistă care a 
adus poporul întreg în pragul deznădejdii. 

Am rămas ultima ţară din Europa în care mai persistă coşmarul 
stalinist amplificat de către o conducere incompetentă şi răuvoitoare. 

Să arătăm că noi cei din urmă vom fi cei dintâi. 

Stă în puterea noastră şi numai a noastră să ne eliberăm de cel 
mai odios jug pe care l-a avut vreodată ţara noastră. 

Pentru aceasta, chemăm toţi cetăţenii de bună-credinţă sâmbătă, 
16 decembrie, ora 18, la demonstraţia de protest care va avea loc în 
Piaţa Unirii. 

Dorim ca demonstraţia să se desfăşoare într-o tăcere deplină, iar 
la ora 19 să pornim cu toţii către Piaţa Palatului Culturii, unde va 
avea loc sfârşitul demonstraţiei, urmând să ne întâlnim sâmbătă, 
23 decembrie, la aceeaşi oră, în acelaşi loc. Ultima demonstraţie va 
avea loc la 30 decembrie, ora 18, când vom cere înlăturarea de la 
conducerea statului a lui Ceauşescu şi a familiei sale. 

Facem apel la Armată, Miliţie şi Securitate să dea dovadă de 
curaj, patriotism şi clarviziune politică şi să sprijine acţiunea noastră 
de salvare a acestui neam, care este al nostru, al tuturor. 

FRONTUL DE SALVARE NAŢIONALĂ 



2. Ordinul ministrului apărării naţionale 
din 17 decembrie 1989 


Ordinul dat de generalul Vasile Milea forţelor militare de la 
Timişoara şi transmis de adjunctul şefului Marelui Stat Major, generalul 
Eftimescu, prin Armata a 3-a de la Craiova. Ordinul prevedea distri¬ 
buirea muniţiei de război, folosirea tancurilor şi dreptul de foc. 


ORDINUL MINISTRULUI APĂRĂRII NAŢIONALE 

Transmis de general Eftimescu 
Retransmis de locotenent-colonel Ilie Marin. 

17 decembrie 1989 

- Muniţia se ţine pe companii centralizat, nu pe soldaţi. 

- Ofiţerii poartă pistoalele cu unitatea de foc. 

- Când sunt chemaţi la eşaloanele superioare sau organele de 
partid şi de stat, se deplasează înarmaţi. 

- Se cheamă cadrele din concedii. 

- Funcţiile unicat se cheamă în cazarmă chiar dacă sunt în eco¬ 
nomia naţională. 

- La compania cu 3 plutoane să se asigure 4 ofiţeri. 

- Comandantul de unitate se cheamă la unitate chiar dacă sunt în 
economie. 

- Subunităţile de intervenţie să aibă mijloace de legătură. 

- Pe fiecare tanc să fie asiguraţi 3-4 pistolari ca desant pe tanc - 
înarmaţi -, în măsură să răspundă la provocări. 

- Mecanicii conductori să fie mai activi. 

- TAB-ul să aibă strictul necesar pentru a fi mai mobil. 

- Militarii care sunt numiţi în acţiuni să aibă hrană rece pentru 
1-2 zile. 

- Demonstranţii să fie serios avertizaţi şi apoi să se tragă la 
picioare. 

- Sunt unii dintre demonstranţi care împing bătrâni şi copii în 
faţă, mijloacele noastre să-i ferească pe aceştia. 

- Subunităţile de arme să fie pregătite ca infanterişti. 

- Patrulele în oraş să fie formate dintr-un cadru + 4 militari 
în termen înarmaţi. 

Primit: Ajutorul ofiţerului de serviciu principal 

ss/ Maior Vlăduţu Gheorghe. 

Pentru conformitate 


p. COMANDANTUL U.M. 01204 
Lt.-col. 

Balasz Ştefan 

(semnătura şi ştampila unităţii) 



3. A doua proclamaţie a revoluţiei 


Proclamaţia Frontului Democrat Român din Timişoara a fost 
compusă în noaptea de 20 spre 21 decembrie 1989 şi citită în dimineaţa 
zilei de 21 decembrie din balconul Operei din Timişoara. 


PROCLAMAŢIA 

Frontului Democrat Român din Timişoara 

I. Frontul Democrat Român este o organizaţie politică consti¬ 
tuită la Timişoara pentru a realiza un dialog cu Guvernul Român în 
scopul democratizării ţării. Frontul Democratic Român condiţio¬ 
nează începerea acestui dialog cu demisionarea tiranului Ceauşescu. 

II. Propunem Guvernului României ca bază de discuţii urmă¬ 
toarele revendicări: 

1. Organizarea de alegeri libere; 

2. Libertatea cuvântului, presei, radioului şi televiziunii; 

3. Deschiderea imediată a graniţelor de stat; 

4. Integrarea României în rândul statelor care îi garantează şi 
respectă drepturile fundamentale ale omului; 

5. Eliberarea neîntârziată a tuturor deţinuţilor şi disidenţilor 
politici din România; 

6. Revitalizarea economiei naţionale; 

7. Reforma învăţământului în spirit democratic; 

8. Dreptul de a manifesta liber; 

9. Libertatea reală a cultelor religioase; 

lO.Imbunătăţirea asistenţei medicale şi a alimentaţiei publice; 

11. Referitor la evenimentele din Timişoara. 

Cerem cu fermitate să fie traşi la răspundere cei care au dat ordin 
să se tragă în popor; 

Cerem restituirea decedaţilor pentru a fi îngropaţi după datină, cu 
doliu naţional; 

Cerem eliberarea imediată a tuturor celor arestaţi în urma 
manifestaţiilor; 

Cerem autorităţilor recunoaşterea oficială a Comitetului de Acţiu¬ 
ne a Frontului Democratic Român înfiinţat la Timişoara. 

Mulţumim tuturor celor care s-au ridicat împotriva tiraniei, pre¬ 
cum şi colectivului Teatrului Naţional din Timişoara pentru 
sprijinul acordat. 



4. A treia proclamaţie a revoluţiei 


Proclamaţia a fost întocmită de Petre Roman şi Mihail Montanu în 
sediul CC al PCR (studioul tv), semnată Frontul Unităţii Poporului şi 
citită din balconul clădirii , apoi la Televiziunea Română Liberă, înain¬ 
te de constituirea Frontului Salvării Naţionale. 


Declaraţia poporului 

Compatrioţi, fraţilor! 

Astăzi, 22 decembrie 1989, prin unitatea poporului şi cu 
sprijinul direct al Armatei noastre naţionale, dictatorul Ceauşescu 
a fost înlăturat. 

A 

In acest moment, poporul, alături de Armată, cere ca puterea 
politică să fie preluată de instituţii democratice alese de poporul liber. 

In numele populaţiei Bucureştiului, care în aceste clipe 
manifestează în Piaţa Palatului şi deţine controlul asupra clădirii 
Comitetului Central, facem apel întregului popor să menţină 
calmul şi ordinea publică pentru a permite organizarea vieţii libere 
şi democratice. 


FRONTUL UNITĂŢII POPORULUI 



5. Documentarul comandantului Armatei 1 

(fragmente) 


Documentarul comandantului, registrul de note ale generalului-ma- 
ior Gheorghe Voinea , comandantul Armatei 1, care avea în zona de 
responsabilitate şi Capitala. 

21 decembrie 1989 

„(Ora) 09.00 - Adunare de protest - E(venimente) Tş (Timişoara). 

(Ora) 10.00 - Bv (Braşov, n.a.), Dl. D57. Alex R.U. (sau Rv s-ar 
putea săfie Râşnov, n.a) - nimic, întărit paza. 

(Ora) 12.30 - 100 militari, Pod. Olt, IMDSA, cerere prim-secre- 
tar, 2 gr(upe). 

Eftimescu (adjunctul şefului Marelui Stat Major, n.a.). Da, Dv(Divi- 
zia) să nu tragă. 

Tov. ministru, (Ora) 12.50. (Este momentul când ministrul Milea 
sună din clădirea CC după spargerea mitingului , n.a.) 

- se distribuie muniţie pe oameni, unităţile D1M şi D57 Tc, fără 
muniţii Tc (tanc). 

(Ora) 13.00 - Zimnicea, probleme. 

(Ora) 13.00 - Sibiu - un grup de oameni au ieşit în piaţă. 

Ora 13.07 - s-a ordonat luarea leg(ăturii) radio cu Dl Mc (Divizia 
1 Mecanizată) şi D 57 Tc (Divizia 57 Tancuri). 

- Sf. Gheorghe - aparataj electric - o secţie a încetat lucrul 

- Piaţa Unirii, Hotel Bucureşti, Calea Victoriei (zone unde au fost 
identificate nuclee de agitatori , n.a.) 

- Ziua hrană rece se pune în maşini 

- Târgovişte (Chemenici) - zvonuri că se adună elevii cu lumânări 
la Mitropolie. 

(Ora) 13.18 - Ghimbav - a ieşit toată întreprinderea de la 
elicoptere 

- Prim-secretarul cere o sub(unitate) să înconjoare întreprinderea. 
(Ora) 13.20 - Gl. Eftimescu - se aprobă scoaterea sub. la 

Ghimbav. 

(Ora) 13.37 - tov. ministru 

- ordin Bl/R.l Mc (batalionul 1 din Regimentul 1 Mecanizat) se 
depl(aşează) din cazarmă la CC - înconjoară CC şi execută apărarea 
CC - cd(comandantul) Regimentului) în capul coloanei (16 TAB) 

- s-a raportat la gl. Eftimescu 
(Ora) 13.41 - ordin tov. ministru 

- lB/R2Mc. pe TAB - CC (Un batalion din Regimentul 2 Meca¬ 
nizat trimis în apărarea clădirii CCalPCR , n.a.) 

- s-a raportat la gl. Eftimescu 
(Ora) 13.53 - Mr. Carp raportează 

- au ieşit 13 TAB TR.l Mc (şi) 15 TAB R 2 Mc, Total 28 TAB + 1 
CRMS, Oană. 

(Ora) 13.57 - în faţa cdm. A (comandamentul Armatei 1, n.a.) au 
început să se adune grupuri de oameni. 

(Ora) 14.11 - Tov. ministru 

- locotenent-colonel Oană - să plece la intrarea principală la CC. 
ptr. a lua leg(ătura) cu tov. ministru 

(Ora) 14.37 - Tov. ministru 

- R 2 Mc. - să-i împrăştie pe cei de pe Bdul Magheru" 349 . 

„(Ora) 15.11 - 2 Cp(companii) de la B(atalionul) 98 Pz. Instr. 

(pază-instrucţie) la Intercontinental despresurează - ce prinde la 
R.Trs (regiment transmisiuni) de la Băneasa (cele două companii s-au 
deplasat , dar ordinul de despresurare şi de capturare a manifestanţilor 
nu s-a executat datorită amplasamentului dispozitivelor MI, n.a.) 

(Ora) 15.18 - 1 TABC/R2Mc să plece la Intercontinental ptr. a 
restabili legătura cu căpitan Marin (în continuare , blindatele din zona 
centrală a oraşului au probleme de comunicaţii , n.a.) B.2/R.lMc cu 


349 Documentarul comandantului !, general-maior Voinea Gh., copertă verde, 
pp. 104-105. 

6TAB a plecat la CC. (se înmulţeşte inexplicabil numărul de blindate 
în jurul CC; nu ataca nitneni clădirea , n.a.) 

(Ora) 15.25 (notată greşit 13.25) CăpitanMarin a ajuns la sediul 
CC - din 15 au ajuns 13 (TAB-uri, n.a.). Au ajuns - 20 TAB + 1 
TABC şi 13 TAB + 2 TABC, (Total) 33 TAB şi 3 TABC (la această 
oră se adună un număr de 36 de transportoare blindate pentru apărarea 
clădirii CC, n.a.) 

(Ora) 15.42 - A ieşit pe poartă Cp. de la B.98 Pz.Instr. 

(Ora) 15.47 - Gl. Florea raportează - 1 Companie Sec(uritate) i-a 
lăsat să treacă (Informaţia venea de la Braşov; sensul acestui text este că 
subunitatea de Securitate ba lăsat pe manifestanţi să treacă, n.a.) 

- 2 Cp. V.M/B.20VM (vânători de munte) au trecut la apărare pe 
marginea Braşovului (pod Bartolomeu şi intrarea cealaltă). 

(Ora) 16.00 - o coloană de 1 500 de oameni au trecut prin faţa 
SRTM (scandează lozinci - „Armata e cu noi“). 

- RIMc - 1 Cp.I(nfanterie)/maşini 

- Dn 333AA - 1 Cp.I/maşini (este vorba de trimiterea unor trupe 
de infanterie în sprijinul blindatelor, n.a.) 

(Ora) 16.02 - Total 5 Cpl (companii de infanterie) + 2 Cp.Tc 
(companii de tancuri) sunt pregătite (rap. Mr. Carp). Tlf Cons.Stat 
locotenent-colonel Oană - 158453 şi 148110/433 (numere de telefon la 
care putea fi contactat Oană în sediul Consiliului de Stat; este clar că 
nu-i funcţionau staţiile de pe maşini, bruiate cu bruiaj neidentificat în 
zona Pieţei Palatului, n.a.) 

(Ora) 16.14 - Gl.-mr. Florea raportează - este chemat de 
prim-secretarul şi de tov. Pană la sediul Comit. Jud. de Partid 
Braşov (se încerca constituirea comandamentului de apărare prevăzut 
de Legea nr. 14/28 decembrie 1972 privind organizarea apărării 
naţionale a RSR, n.a.) 

(Ora) 16.20 - Căpitan Grecu/B98 - 166596 - sed. CC - nu poate 
intra la Intercontinental deoarece e blocat de Securitate (subunităţile 
de infanterie evocate mai sus nu pot trece de barajele trupelor de 
Securitate de pe străzile adiacente, dar este încă o dată de subliniat că 
trupele MApN nu aveau comunicaţii, comandantul fiind nevoit să intre 
în clădirea CC pentru a da telefon, n.a.) 

(Ora) 16.25 - Tov. ministru la 127 pe guvernamental (numărul de 
telefon la care putea fi găsit Milea, n.a.) 

(Ora) 16.35. - Gl. Bogdan - a cerut să-i asigurăm paza în caz(ar- 
ma) R(egimentului) 45 Trs. 

(Ora) 16.37 - Tov. ministru 

- în Piaţa Romană 300 (de) oameni să fie împrăştiaţi de Oană. 

- Intercontinental - Căpitan Marin să-i împrăştie cu TAB. 

- In Piaţa Unirii, aprox. 300 să fie împrăştiaţi (s-a transmis ord. 
Mr. Carp) 

(Acesta este un ordin clar de represiune; el arată însă şi dimensiunea 
reală a manifestaţiei, aproximativ 300 de persoane în fiecare loc, precum 
şi centrele de protest formate deja la ora 16.37; ordinul nu a apucat săfie 
executat , deoarece exact în intervalul următor se petrece accidentul cu 
camionul de la Sala Dalles scăpat de sub control şi care omoară 7 
persoane y n.a.) 

(Ora) 16.44 - Tov. ministru 

- 158453 - Cpt. Marin (numărul de telefon din clădirea CC prin 
care se comunica cu trupele , n.a.) 

- lt.-col. Oană cu 1 TAB la dispoziţia tov. ministru (informat 
asupra incidentului din Bulevardul Magberu la care s-a deschis şi foc, 
Milea vrea să iasă cu un TAB pentru a se deplasa la faţa locului, n.a.) 

- mr. Amăriucăi - la Intercontinental. 

(Ora) 16.48. S-a transmis ordin lt.-maj. Dafinescu de la P.C. 
(punctul de comandă) al lt.-col. Oană să ducă 2 TAB la intrarea 
principală de la CC la dispoziţia tov. ministru. (Milea a vrut să iasă 
din clădire, n.a.) 

(Ora) 17.00 - Gl.-mr. Florea raportează că la Braşov s-au tras 
focuri de avertizare. 

(Ora) 17.00 Tov. ministru 

- 2 TAB+ lCp.I/R.lMc. pe jos să se deplaseze pe 6 Martie spre 
Intercontinental şi să împrăştie mulţimea. La 17.15 au plecat. 

(Ora) 17.30 Lt.-col. Oană raportează că a descongestionat (Bule¬ 
vardul) 6 Martie şi pleacă spre Intercontinental să facă joncţiunea cu 
căpitan Marin care acţionează pe Magheru. 

(Ora) 18.00 Tov. ministru 

- mai primim ordine de la colonelul Lăzărescu pe guvernamental 
127. (Este un ordin ciudat al ministrului apărării; nu reuşim să-l 
identificăm pe ofiţerul Lăzărescu, decât dacă e vorba de colonelul de 
Securitate Lăzărescu, dar nu putem înţelege de ce ministrul apărării 
transmitea ordine printr-un ofiţer de Securitate!, n.a.) 

(Ora) 18.13 - Cpt. Marin raportează: 

- cei de la Intercontinental au fost împinşi până la intersecţie la 
Universitate (Nu este o informaţie corectă; probabil că este un ordin 
„să fie împinşi", nu un act realizat; dispozitivul de „împingere" a fost 
imperfect , mulţi revoluţionari trecând înapoi în spate pe trotuare; 
de asemenea, nu înţelegem cum au trecut forţele căpitanului Marin 
de baricadă, care se presupune că a fost construită începând cu ora 
17,00!, n.a.) 

(Ora) 18.25 {notat greşit 17.25) - Cpt. Marin raportează: 

- Scala - Piaţa Romană - linişte. 

- Intercontinental - cordonul şi TAB la rest. Dunărea (bifur- 
caţie). Probabil opriţi în faţa baricadei, n.a.) 

- nu se pot dispersa" 350 . (Informaţie corectă; nu exista încă ordinul 
de atac; acesta va veni mai târziu, n.a.) 

22 decembrie 1989 

„(Ora) 00.00 - aprox. 500 de oameni s-au dus la Steagu Roşu 
(întreprinderea din Braşov, n.a.) să-i scoată pe cei de acolo care nu vor 
să iasă. 

(Ora) 00.12 - Tc(tancurile) au spart blocada. 

- 4 Tc (patru tancuri): 2 pe Magheru; 1 Tc la Ciclop, 1 CCA. 

- G.P. (Gărzile Patriotice) - 23 Aug. îi atacă pe manifestanţi. 

- camion cu butoaie benzină arde. 

Căpitan Marin (raportează, n.a.) 

- 1 TAB - incendiat. 


350 Documentarul comandantului , general-maior Voinea Gh., copertă verde, 
pp. 104-106 (notaţia caietului este la pagini duble, de exemplu p. 105 înseamnă 
pagină şi contrapagină). 

- S-a spart blocada la Intercontinental. 

- Au dat foc la maşini. 

(Ora) 00.45 - Mr. Carp transmite 

- de la fabrica de chibrituri, coloane mari se duc pe Coşbuc spre 
Piaţa Unirii. (Informaţia este importantă deoarece dovedeşte că unele 
coloane de muncitori s-au mişcat foarte devreme în acea noapte, astfel că 
reacţia comandantului unic al represiunii, generalul Vasile Milea, poate 
fi corect înţeleasă din acest moment ca multiplicare a forţelor pentru a 
opri manifestanţii să ajungă în Centru, n.a.) 

(Ora) 00.48 - R1 Mc a mai pregătit 7 Tc; R2 Mc - mai pregăteşte 
3 TAB. (In faţa informaţiei că din unele platforme industriale ale 
Capitalei se îndreaptă spre Centru coloane de muncitori, ministrul 
Milea ordonă suplimentarea efectivelor de blindate!, n.a.) 

(Ora) 01.00 (Unităţile din dispozitiv îşi verifică sau schimbă 
frecvenţele , n.a.) 

(Ora) 01.20 - lt.-col. Dumitru. S-au întors de la Steagu Roşu 
1 500, scandează jos.... (generalul Voinea nu avea curajul să scrie «Jos 
Ceauşescu!», aşa că punea puncte-puncte, n.a.), «Armata e cu noi» (...) 

(Ora) 02.30 - Lt.-col. Costache raportează: 

- gurile de la metrou sunt preluate de G.P. 

- patrulele de miliţ. pe stradă. 

- 01.40-01.54 - s-a stins lumina stradală (Ordinul a venit de la 
Comitetul Municipal de Partid pentru a nu se vedea cum este spălat sân¬ 
gele la Piaţa Universităţii cu maşinile de la salubritate, n.a.). 

- aprox. 50% cetăţenii din blocuri nu dorm (luminile aprinse). 

- grupuri de 5-6 intră în cartiere (Informaţia se referă la micile 
nuclee desprinse din grupul de protestatari de la Inter care au hotărât să 
se deplaseze în oraş pentru a mobiliza cetăţenii la revoltă, n.a.) 

- s-a transmis la minister, la colonelul Popescu". 351 (...) 

„(Ora) 04.45. Lt.-col. Oană la Mărăşeşti (Rest. Budapesta) 

- 3 Tc 
-2TAB 

- lAu 


351 Documentarul comandantului, general-maior Voinea Gh., copertă verde, p. 109. 

- 1 - 1300 

- 65 cadre +m.t. (militari în termen). 

Podul Şerban Vodă - Calea Vict(oria) Soc(ialismului). 

-3TAB 

- 60 m.t. 

- 1 Au 

Minist(erul) Agriculturii) spre Rosetti 
-2TAB 

- celelalte în dispoz. Aşa cum au fost 
colonelul Bărbulescu (Div. Inf.) 

- Pantelimon, recunoaşt(ere). 

- Sect. 4 - nimic 

- Sect. 5 - nimic 

- Sect. 2 - acolo s-au dus manifestanţii) 

- Grupuri în zona Pantelimon, 02.30“ (...) 

„(Ora) 07.05 - colonelul Constantinescu - ord. tov. ministru. 

- oamenii din cazărmi pregătiţi. 

- îmbarc(are) pe maşini - 1UF (o unitate de foc) + hrană rece 
1 zi. 

- Transmis mr. Carp + Handaric 

- R(egimentul de) Gardă a plecat la ora 07.00 

- au intrat cei 100 de la C(entrul de) I(nstrucţie) Tr. Rachete 
(Ora) 07.13 - cpt. Marin - a blocat Piaţa Palatului. 

(Ora) 07.37 - lt.-col. Dumitru P. (întreprinderile din Braşov , n.a.) 
Steagu Roşu, Metrom, Hidromecanica, aprox. 3 000-4 000 se pregă¬ 
tesc. (Este vorba de manifestanţi , n.a.) 

(Ora) 07.45 - tov. ministru - RIMc, 7 Tc, 215 m.t. (militari în 
termen) pleacă spre Turbomecanica - Armata Poporului. 

(Ora) 08.03 - tov. ministru. 

- 21 Tc. cu Ds.(desant) pe ele se deplasează Târgovişte - Bucureşti - 
R.1 Tc. 

(Ora) 08.15 - a plecat R1 Tc (Regimentul 1 Tancuri)." 352 (...) 


352 Documentarul comandantului, general-maior Voinea Gh., copertă verde, p. 111. 

„(Ora) 09.03 - R.10 Mc. în mişcare cu tot ce are spre Bucureşti - 
transmite. 

- Slobozia-Urziceni - linia de centură. 

- R.2 Mc + R 22 Tc - între Cons(iliul) de Stat şi C.C. - Piaţa 
Palatului. 

(Ora) 9.10 - Slobozia a plecat. 

(Ora) 9.15. - R.2 Mc. a plecat. 

A 

(In acest loc pe Documentarul comandantului Armatei 1 pentru 
ciorne, copertă roşie, apare o notaţie în plus): Olteniţei - mişcare - 
Centru Bv. Mărăşeşti - Piaţa Republicii. 

(Ora) 9.25 - R7Mc. - să fie pregătit pentru Ploieşti" 353 . (...) 

„Gl. Eftimescu, 22.12.89, (ora) 09.54. 

- Toate unităţile Armatei execută num(ai) ord(inele) comandant 
Suprem. Toate U(nităţile) subord(onate) Al (Armatei 1) din Gar¬ 
nizoana) M(ihai) Bravu şi Târgovişte se concentrează în Bucureşti în 
cazărmile din Şos. Olteniţei. 

- Unităţile... 

- Raportez ce U. mai avem în cazărmi şi unde sunt.** 5 * (Urmează 
raportul cu locaţia unităţilor, din care numai Regimentul 22 se 
întoarce, Regimentul 22 fiind cel care anunţase urcarea manifestanţilor 
pe tehnică, n.a.) 

„(Ora) 10.07 Col. Negrea. 

Rondoul - ind. MApN transmite: nu se trage de către nimeni, 
nici foc de avertizare - să se parlamenteze" 355 . 


353 Ibidem, p. 112. 

354 Documentarul comandantului, general-maior Voinea Gh., copertă roşie, p. 6 
(pagina din stânga cu ordinul lui Eftimescu, pe contrapagină raportul asupra poziţiei 
unităţilor). 

355 Documentarul comandantului, general-maior Voinea Gh., copertă verde, p. 112 
(pagina din dreapta). 

(Este primul mesaj transmis la trupe de maiorul Tufan din ordinul 
generalului Victor Stânculescu, ca şi cum ordinul ar veni în continuare 
de la generalul Vasile Milea; acesta se împuşcase în jurul orei 09.35, n.a.) 

„(Ora) 10.11 - col(oana) de la IMGB - Ap. Patriei, imense - 
blocat la jumătatea distanţei, la 300 m de Orăşelul Copiilor - lt.-col. 
Costache. 

(Ora) 10.30 - Lt.-col. Costache 

- Pantelimon, Muncii, Socului, Căţelu, grupuri imense de la 
23 Aug. - scandează. 

(Ora) 10.35 - c. amiral P. George şi colonelul Costin - să se parla¬ 
menteze cu demonstranţii la care să se spună că se retrag în cazarmă. 
(Al doilea ordin al generalului Victor Stânculescu transmis prin grupa 
de transmisiuni în numele generalului Milea, n.a.) 

(Ora) 10.40 - Toate unităţile parlamentează cu demonstranţii că 
se întorc în cazarmă. 

(Ora) 11.15 

- Strada Băceni - Obor, Dimitrov, Republicii, M. Eminescu, 
coloane. 

- R7Mc. este solicitat să intervină, nu se aprobă." 

Notă: începând cu ora 10.10, echipajele blindatelor din Centru 
încep deplasarea spre cazărmi, ca urmare a ordinului de ieşire din 
luptă dat de generalul Stânculescu la ora 10.07, dar mişcarea lor este 
încetinită de urcarea manifestanţilor pe ele. La acea oră militarii nu 
ştiau de sinuciderea lui Vasile Milea. La ora 11.22, Documentarul 
comandantului Armatei 1 preciza: „TAB de la Piaţa Palatului să se 
retragă la intrările de la CC colonelul Costin: unit(ăţile) care sunt în 
apropiere de Sala Palatului să se retragă către intrările CC“ 356 . Acest 
ordin preliminar, menit să asigure forţele cu care să fie pus în aplicare 
planul de evacuare terestru a soţilor Ceauşescu, nu a ajuns la trupe, 
din cauza faptului că echipa de transmisiuni din clădirea CC nu mai 


356 Documentarul comandantului, general-maior Voinea Gh., copertă verde, p. 112 
(pagina din dreapta). 

A 

răspundea la alte comenzi decât ale generalului Stănculescu. In 
consecinţă, la ora 11.52, comanda Armatei 1 îi cere colonelului Paul 
„să trimită pe cineva care este în oraş să anunţe TAB(-urile) din 
Piaţa Palatului să se retragă spre intrările din sediul CC". La ora 
12.15 (la 6 minute după evacuarea lui Nicolae Ceauşescu din clădirea 
CC al PCR), intervine însă ordinul generalului Constantinescu, de la 
minister, care comunica cu generalul Stănculescu: „Retragerea unită¬ 
ţilor în cazărmi paşnică", iar la ora 12.43 acesta este completat cu 
indicaţia „să se poarte discuţii cu cetăţenii că Armata nu trage în 
popor, că nu are nimic cu ei şi să-i lase în pace". 




Comunicatul lui Nicolae Ceauşescu 
dimineaţa de 22 decembrie 1989 



Comunicatul a fost dictat de Nicolae Ceauşescu în cabinetul său 
consilierilor Secţiei de Presă a CC al PCR (Nicolae Mitea, Eugen Flo- 
rescu) şi preşedintelui Radioteleviziunii Petre Constantin. Acesta l-a 
transmis prin telefon crainicului George Marinescu de la Televiziune. 
Secţia de presă l-a transmis şi la Radiodifuziune , aşa cum a fost notat de 
consilieri , de unde provin şi diferenţele de text. 


Televiziunea Română 
Ora 10.59 


COMUNICAT 

A § 

In Bucureşti şi in întreaga ţară muncitorii să apere tot ceea ce 
s-a realizat, suveranitatea şi independenţa ţării. Informăm că 
ministrul forţelor armate a acţionat ca trădător împotriva inde¬ 
pendenţei şi suveranităţii României şi, dându-şi seama că este 
descoperit, s-a sinucis. Facem apel către toţi cei care-şi iubesc ţara 
şi poporul să acţioneze cu cea mai mare fermitate împotriva 
oricărui trădător. 

Toate zvonurile şi minciunile au fost dirijate în strânsă legătură 
cu trădătorii de ţară şi cu cercurile imperialiste de trădătorul Milea, 
care a organizat aceste provocări, a spus minciuni şi a informat fals 
în legătură cu situaţia din ţară. Apelăm la clasa muncitoare, 
ţărănime şi intelectualitate, la întregul popor, de a acţiona cu înaltă 

răspundere pentru a întări ordinea şi liniştea. Problemele noastre să 
le rezolvăm în strânsă unitate, fără vreun amestec din afară. Să facem 
totul pentru a apăra suveranitatea, independenţa şi integritatea 
României socialiste. 357 


Radiodifuziunea Română 
„în jurul orei 11.00“ 


COMUNICAT 

Informăm că ministrul forţelor armate a acţionat ca un trădător 
împotriva independenţei şi suveranităţii României şi, dându-şi seama 
că este descoperit, s-a sinucis. Facem apel la toţi cei care-şi iubesc ţara 
şi poporul să acţioneze cu cea mai mare fermitate împotriva oricăror 
trădători. Toate zvonurile şi minciunile au fost dirijate în strânsă 
legătură cu trădătorii din ţară şi cu cercurile imperialiste de tră¬ 
dătorul Milea, care a organizat aceste provocări a spus minciuni şi a 
informat fals în legătură cu situaţia din ţară, nespunând nimic despre 
crimele şi distrugerile de la Timişoara. Apelăm la clasa muncitoare, 
ţărănime şi intelectualitate, la întregul popor, de a acţiona cu înaltă 
răspundere pentru a introduce ordinea şi liniştea! Problemele noastre 
să le rezolvăm în strânsă unitate, fără nici un amestec din afară! Să 
facem totul pentru a apăra suveranitatea, independenţa şi integritatea 
României! 


357 Acest Comunicat este confundat frecvent cu Decretul pentru declararea stării de 
necesitate în întreaga ţară, decret care nu a mai fost redactat şi nici difuzat public; se 
face o confuzie şi între acest Comunicat şi Decretul pentru declararea stării de necesi¬ 
tate în judeţul Timiş , din 20 decembrie 1989, publicat în presa din 21 decembrie 1989. 
De asemenea, se modifică frecvent ora de difuzare a Comunicatului din 10.59 în 
10.00, pentru a se acredita teza că militarii au fraternizat cu manifestanţii la auzul 
veştii sinuciderii lui Vasile Milea şi pentru a anula acţiunea de lovitură militară a ge¬ 
neralului Victor Stănculescu. 



7. Manifeste aruncate din elicopter 
în jurul orei 12.00 

MUNCITORI! 

Nu vă lăsaţi amăgiţi de promisiuni demagogice ale duşmanilor 
poporului nostru. 

Fiţi vigilenţi, demascaţi pe cei care urmăresc să ne dezbine, să 
provoace panică şi dezordine! 

CETĂŢENI ŞI CETĂŢENE! 

Asupra Transilvaniei - leagănul românismului, străvechi pământ 
românesc - se îndreaptă priviri hrăpăreţe ale duşmanilor ţării. 

Un bun patriot şi român nu trebuie să uite împilările şi umilin¬ 
ţele, jafurile şi ororile la care au fost supuşi secole de-a rândul 
locuitorii acestor meleaguri. 

Acum se cere să acţionaţi pentru ca nici o palmă din trupul ţării 
să nu fie din nou înstrăinată! 


Români! 

Peste trei zile sărbătorim Crăciunul. 
N-ar fi mai bine să-l aşteptăm în linişte acasă? 



8. Radiograma Ministerului de Interne 


a. Textul oficial 


MINISTER UL DE INTERNE 
INSPECTORATUL GENERAL 
Nr. S/65.809 din 22 decembrie 1989 

PRIN RADIO 

INSPECTORATUL JUDEŢEAN. . 

AL MINISTER ULUI DE INTERNE 

5. Şeful inspectoratului 

6. Şeful miliţiei judeţene 

Din ordin vi se transmite că nu se foloseşte armamentul din 
dotare şi nici alte forme de violenţă împotriva muncitorilor care 
demonstrează. 

A 

In caz de atac al sediilor sau organelor noastre, de către elemente 
anarhice, huliganice, se ripostează în conformitate cu legea, prevenin- 
du-se pătrunderea în sediile organelor noastre şi dezarmarea cadrelor. 

LOCŢIITOR AL ŞEFULUI 
INSPECTORA TULUI GENERAL 

AL MILIŢIEI 
ss. general-maior 
Câmpeanu Romeo 

b. Ciorna generalului Romeo Câmpcanu 
Ora 10.00. 


Radiograma nr. S/65.809/22.12.1989 

Din ordin (şters «generalului Iulian Vlad », n.a.) vi se transmite că 
nu se foloseşte armamentul din dotare şi nici alte forme de violenţă 
împotriva muncitorilor care demonstrează. In caz de atac al sediilor 
sau organelor noastre, de către elemente anarhice, huliganice, se ri¬ 
postează în conformitate cu legea (în loc de „cu fermitate", n.a.), 
prevenindu-se pătrunderea în sediile organelor noastre şi dezar¬ 
marea cadrelor. 

Semnat, 
general-maior 
Câmpeanu Romeo 



9. Stenograma comunicaţiilor pilo tului 
elicopterului prezidenţial 


Stenograma dezvăluie dorinţa lui Nicolae Ceauşescu de a fi dus în 
judeţul Dolj. Prin Bază ’, prim-secretarul al Judeţului Dolj a recomandat 
să nu se deplaseze acolo. 

„ - 203, aşteaptă puţin! Să se ia o hotărâre în legătură cu 202! (Este 
o comunicare a Bazei, n.a.) 

7. Uite-1 jos acolo! A aterizat! (203 aflat în zbor raportează 
aterizarea lui Maluţan pe clădire , n.a.) 

8. Păi... o să meargă (adică, o să plece, n.a.)... nu se mai poate intra 
acolo... (202 anunţă că 203 nu mai poate ateriza y pentru a lua restul 
conducerii, din cauza oamenilor urcaţi pe acoperişul CC, n.a.)... cred 
că... (ne îndreptăm, n.a.) către Bază, de la mine la (Dolj) se solicită să 
mergem către Olt (Ceauşescu a cerut asta, n.a.), să se ia legătura cu 
prim-secretarul de acolo şi să se comunice, pentru că nu am altă 
posibilitate! 

9. Ai auzit „Panseaua", da? 

10. Afirmativ! (răspunde Baza, n.a.) E «persoana nr. 1» la bord? 

11. ... Mergem la nord, la Balta Mică (reşedinţa de la Snagov, n.a.) 
şi de acolo să se încerce să se ia o legătură. 

12 .... 

13. Hai, mă, lasă-mă! 

a 

14. «Panseaua»! In 30 de secunde aterizez! 

15. O.K.! 

16. Băneasa 08... 

17. Am confirmat! 

18. Am aterizat! Toată lumea!" 

10. Notele telefonice ale MApN 


Nota telefonică nr. 38 a fost întocmită de conducerea Marelui Stat 
Major, după evacuarea lui Nicolae Ceauşescu din clădirea CC al PCR, 
găsită în acest stadiu de generalul Stănculescu la sosirea în minister şi 
semnată de acesta. Prin nota nr. 39, Nicolae Ceauşescu este deposedat 
oficial de autoritatea de comandant suprem, iar unităţile militare din 
ţară şi din Bucureşti primesc misiunea de a prelua controlul asupra 
Comitetelor Judeţene de Partid, asupra Televiziunii, Radioului, Pala¬ 
tului Telefoanelor şi a altor obiective. 


Republica Socialistă România 
Ministerul Apărării Naţionale 


NOTA TELEFONICĂ 
Nr. 37 / 22 decembrie 1989, ora 11.30 

Toate unităţile militare să se considere în stare de luptă şi să 
acţioneze conform condiţiilor „Stării de necesitate". 

General-locotenent 
Ilie Ceauşescu 

Republica Socialistă România 
Ministerul Apărării Naţionale 


NOTA TELEFONICA 
Nr. 38 / 22 decembrie 1989, ora 13.30 

Unităţile militare de pe întreg teritoriul ţării se retrag în cazărmi, 
în ordine şi calm, fără a se lăsa provocate, dezarmate sau dispersate. 
Unităţile militare care sunt angajate în faţa sediilor comitetelor 
judeţene de partid^vor calma spiritele, fără să tragă, după care se 
retrag în cazărmi. In unităţi se va organiza apărarea cazărmilor şi a 
tuturor obiectivelor militare. 


General-locotenent 
Ilie Ceauşescu 


Republica Socialistă România 

Ministerul Apărării Naţionale 

NOTA TELEFONICA 

Nr. 39/ 22 decembrie 1989, ora 13.30 

Se vor executa numai ordinele primite de la ministrul apărării 
naţionale. Faţă de cele ordonate, comandanţii militari să asigure paza 
obiectivelor civile de importanţă deosebită cu subunităţi înarmate, 
care să nu tragă decât în situaţia în care sunt atacate de grupuri 
înarmate cu arme de foc. Pentru stabilirea priorităţilor în asigurarea 
pazei, comandanţii militari să se pună de acord cu reprezentanţii 
organelor locale. Militarii care asigură paza acestor obiective să 
poarte pe braţul stâng banderolă tricoloră. 


General-locotenent 
Athanasie Stânculescu 



11. Obiective ocupate în Bucureşti 
de forţele Ministerului Apărării Naţionale 
începând cu ora 15.00 


Documentarul comandantului Armatei 1 


OBIECTIVE 


Banca comerţ. Exterior 

Da - Banca RSR pl. (Da) R(egimentul) 22 = 26 mil(itari) 

Da - Poşta pl. (Da. R22) 

Castelul de apă Buc. (vezi verso) (au fost preluate sub pază toate 
centrele de alimentare cu apă potabilă ale Capitalei , indicate de 
ICABj n.a.) 

Radiodifuziunea Nuferilor - 4 (blindate) 
tv - 8 (blindate) 

CC - 8 (tăiat şi pus 7 blindate) 

Palat. Cons. Stat - 4 (blindate) 

Telefoane (Palatul Telefoanelor) - 3 (blindate) - 40.22.53 (telefon de 
legătură). 

Centr. Rd. Comunic Nr. 2 (Centrul de Radiocomunicaţii) - 3 
(blindate) 

MAI (greu descifrabil) - 4 (blindate) 

Dispeceratul energetic naţ. - 2 (blindate) 

CET Progresu - 30 militari (de la) R 2 Mc. 

Da - (text indescifrabil) ... Venezuela Nr. 1-10 (militari de la) R 
48 R H 1 (sau A). 

Da - căpitan Pascu - Centr. ptr. inf. extern (acesta ar fi sediul 
CIE al Securităţii , dar, având în vedere locaţia , este posibil să fie vorba 
de centrul de informatică din clădirea Creţulescu , n.a.) - mag. Muzica 
C. Victoriei 

- Ministerul de externe - 3 (TAB) + 1 Tc? 

- Tezaur (vizavi CEC) - 6x3 = 18 +1 +1) R2 Mc. 358 


358 Documentarul Comandantului Armatei 1 (copertă verde), p. 114. 



12. Platforma-program a Forumului Civic 


Platforma-program a fost întocmită de Dumitru Mazilu înainte de 
22 decembrie 1989. Acelaşi program este revendicat şi de un grup 
creştin sprijinit de Ambasada SUA la Bucureşti , din care făceau parte 
Ioan Alexandru, Victor Negară, Octavian Mihăescu, Horia Ivan, 
Marian Mierlă. 


Platforma-program a Forumului Civic 

1. Abandonarea rolului conducător al unui singur partid şi stator¬ 
nicirea unui sistem democratic pluralist de guvernare; 

2. Organizarea de alegeri libere în cel mai scurt timp posibil; 

3. Separarea puterilor legislativă, executivă şi judecătorească în 
stat şi alegerea tuturor liderilor politici pentru unul sau cel mult două 
mandate, respectiv pentru 5 sau cel mult 10 ani. 

Nimeni nu poate pretinde puterea pe viaţă. 

Puterea nelimitată îmbracă forme patologice; 

4. Restructurarea întregii economii naţionale pe baza criteriilor 
rentabilităţii şi eficienţei. 

Eliminarea metodelor administrativ-birocratice de conducere 
economică centralizată şi promovarea liberei iniţiative şi a compe¬ 
tenţei în toate sectoarele economice; 

5. Restructurarea agriculturii prin trecerea pământului în mâinile 
celor care-1 muncesc, care sunt adevăraţii săi stăpâni; 

6. Reorganizarea învăţământului românesc potrivit cerinţelor 
contemporane. 

Reaşezarea structurilor culturii româneşti pe baze democratice 
şi umaniste. Eliminarea dogmelor ideologice care au provocat 

atâtea daune poporului român şi promovarea adevăratelor valori 
ale umanităţii. 

Eliminarea minciunii şi imposturii şi statornicirea unor criterii de 
competenţă şi justiţie în toate domeniile de activitate. 

Trecerea presei, radioului şi televiziunii din mâinile unei familii 
despotice, în mâinile poporului; 

7. Respectarea drepturilor şi libertăţilor minorităţilor naţionale 
şi asigurarea deplinei lor egalităţi în drepturi; 

8. Reorientarea întregului comerţ exterior al ţării, pornind de la 
cerinţele satisfacerii cu prioritate a tuturor nevoilor cotidiene ale 
populaţiei României. 

Interzicerea transferului resurselor economiei naţionale pentru 
obţinerea de valută forte cu orice preţ. 

Adoptarea măsurilor necesare pentru efectuarea unui comerţ 
exterior cu respectarea integrală a cerinţelor eficienţei economice; 

9. întreaga politică externă a ţării să servească promovării bunei 
vecinătăţi, prieteniei şi păcii în lume; 

10. Promovarea unei politici interne şi externe subordonată 
nevoilor şi intereselor dezvoltării fiinţei umane, respectului deplin al 
drepturilor şi libertăţilor omului. 


Dumitru Mazilu 



13. A doua intervenţie la 

9 

Televiziunea Română Literă a lui Mitai Lup oi, 
în care anunţă numirea generalului Militaru 

la conducerea Armatei. 


22 decembrie 1989 


Ora 15.40, Mihai Lupoi: „Armata, pentru moment... deci ca un 
interimat au hotărât ca să preia frâiele, să fie comandant al Armatei, 
până la alegerea unui comandant, tovarăşul general-colonel Militaru... 
De aceea, rog toate trupele să asculte ordinele acestui general-co¬ 
lonel... (...) Comandantul Armatei, general-colonel Militaru, a dat 
ordin şi nu uitaţi că militarii, chiar în aceste momente, sunt militari 
şi trebuie să asculte de ordin. A dat ordin ca unităţile să se retragă în 
cazărmi... Cine nu respectă ordinele, în aceste momente, este tot 
militar şi va suferi rigorile legii". 

14. Stenograma secvenţei înregistrate 
în biroul de la CC al PCR unde 
s-au adunat liderii FSN 


„Ion Uiescu: Deci, structuri ale puterii în teritoriu ale Frontului 
Salvării Naţionale, care preia întreaga administraţie locală... şi apoi ca 
măsuri imediate la nivel central şi la nivel local... necesitatea func¬ 
ţionării instituţiilor vitale, aprovizionarea cu energie, cu căldură, cu 
apă, funcţionarea reţelei comerciale, alimentare, a transportului 
public şi a tuturor unităţilor economice, care să intre în activitate 
normală. Consiliul Frontului Salvării Naţionale, în vederea îndepli¬ 
nirii obiectivelor pe care şi le va propune, va intra în dialog cu toate 
forţele obşteşti şi sociale ale ţării pentru realizarea unităţii de acţiune 
a tuturor forţelor constructive ale naţiunii. 

(Din nou gălăgie. Vocile se suprapun.) 

Ion Iliescu: Pe această bază să asigurăm cât mai rapid organizarea 
economică pe baze sănătoase... un apel către muncitorime, către 
ţărănime, către intelectualitate pentru a asigura aceste lucruri. 

(O voce): ... Trebuie spus... Constituirea noilor organe trebuie 
să-şi desfăşoare activitatea... 

Alexandru Bârlădeanu: A spus. 

Ion Iliescu: Am spus. Haideţi să... 

(O voce):... Domnul Iliescu! Domnul Iliescu! Salvare nu e bine... 
Ţine de lovitura de stat... Democraţiei Naţionale. 

Ion Iliescu: Democraţia e cu toată lumea... 

(O voce):... Dar Salvare ce înseamnă? 

Petre Roman: Tovarăşe Iliescu, eu când am vorbit acolo 
(în balconul CC şi la Televiziune , n.a.) am spus Frontul Unităţii 
Populare. 

Silviu Brucan: Nu e bine! 

Nicolae Militam: Spuneţi-i, domnule, Front de Salvare Naţională. 

(O voce):... Democraţie, să fie un cuvânt... explicit. 

Petre Roman: Democraţie... a fost (se referea la faptul că anunţase 
deja public această temă, n.a.) 

Nicolae Militam: Măi oameni buni! Frontul Salvării Naţionale 
acţionează de şase luni, domnule. 

Ion Iliescu: ... o stare provizorie... până ce constituim noile 
structuri ale puterii. 

Petre Roman: Sigur că da. 

(O voce): ... Creează o stare de panică când spui Salvare (încă o 
observaţie corectă , n.a.) 

Silviu Brucan: E, lasă-mă în pace. 

Ion Iliescu: O să reconstituim structurile. Acum n-avem timp să 
discutăm. 

(O voce):... Măcar o vorbă să spună (despre democraţie, n.a.) 

Nicolae Militam: Ăsta-i organ de partid şi de stat. Consiliul 
Salvării Naţionale este organ de partid şi de stat. 

Petre Roman: Nu de partid şi de stat, în nici un caz. Asta sună 
ca dracu\ 

Ion Iliescu: Este o structură a noii puteri. 

(O voce):... Nu merge, domnule. 

Nicolae Militam: Dă primului-secretar telefon... 

Petre Roman: Nu măi... Ăia nu mai ascultă de tine. 

(O voce):... Da* cine a zis? 

Silviu Bmcan: A fost un Front al Salvării Naţionale care a lansat 
un apel nesemnat de nimeni... (Brucan nu cunoştea legătura grupului 
militar cu această denumire, n.a.) 

(O voce):... De cine-i condus în prima etapă? 

Dumitru Apostoiu: Poporul vrea să ştie ce este, ca să aibă 
încredere. 

(O voce):... Sigur că da. 

Ion Iliescu: Să vă spun drept... şi asupra denumirii trebuie să mai 
discutăm. Cei de la Timişoara i-au zis... 

Petre Roman: Frontul Uniunii Democratice Socialiste (corect 
Frontul Democrat Român, n.a.) 

Ion Iliescu:... Democraţiei Socialiste ... 

Petre Roman: Asta e ce a fost, domnule! 

(O voce):... Să nu se mai repete asta cu... 

Petre Roman: Şi fără socialistă. 

Ion Iliescu: S-o lăsăm aşa... Aveţi dreptate, trebuie să perso¬ 
nalizăm cumva acest lucru. 

Petre Roman: condus de Ion Iliescu. Am hotărît acolo (la 
MApNj n.a.) treaba asta... Fiţi atenţi: adică cine semnează? 

(O voce):... Eu nu pot ieşi de aici. 

Nicolae Militam: Consiliul Frontului Salvării Naţionale, condus 
de Ion Iliescu. 

Petre Roman: Adică ce, tovarăşe Iliescu, vă declinaţi răspunderea 
acum? (Ion Iliescu făcuse o grimasă , pentru că nu era de acord să semneze 
el singur , n.a.) 

Ion Iliescu: Nu, dragă. 

Petre Roman: Păi atunci? 

Silviu Brucan: Nu cred că merge o singură persoană. 

Petre Roman: Cu cei care am fost acolo (la MApN , n.a.), Guşă, 
Militam, Voinea... 

Silviu Brucan: Nu reprezintă nimic pentru poporul român (se 
referea la lipsa de reprezentativitate a militarilor; el dorea o semnătură 
politică , n.a.) 

Petre Roman: Nu vă supăraţi, sunt cei care au luat cu asalt Comi¬ 
tetul Central (Roman pleda pentru introducerea revoluţionarilor pe 
lista de semnături , n.a.) Cu ei am intrat. 

Silviu Brucan: Asta-i altceva (cu referire la revoluţionari, n.a.) 
Sunt militari, dragă (Brucan face distincţia între civili ţi militari, în 
sensul că militarii şi-au făcut doar datoria y n.a.) 

Petre Roman: Nu sunt militari. Păi eu nu sunt militar. Şi am încă 
trei-patru care nu suntem militari. (Replicile sunt consecinţa unei 
neînţelegeri; Brucan se referea la nume cunoscute, pentru a da greutate 
politică , şi credea că Roman vrea ca militarii să fie semnatari împreună 
cu Ion Iliescu, n.a.) 

Silviu Brucan: De tine nu ştie nimeni nimic, dacă e vorba aşa... 

(Ion Iliescu asistă fără a interveni la acest schimb de replici, n.a.) 

Petre Roman: Ba ştie, pentru că eu am citit declaraţia la Tele¬ 
viziune. Eu nu pledez pentru mine... 

Dumitru Apostoiu: Fiecare... cine pe cine reprezintă în această 
perioadă? 

Ion Iliescu: Din păcate, asta e lipsa acestei situaţii. Ăsta (e vorba 
de Ceauşescu , n.a.) a lăsat un vid de putere. Restructurarea unui 
mecanism al puterii. Dar cine bate la uşă? 

(O voce): ... Şi Armata este cea care asigură ordinea. 

Alexandru Bârlădeanu: Domnule Iliescu, categoric ar trebui o 
frază care să spună poporului care va fi realitatea politică viitoare... că 
mergem spre democraţie... spre satisfacerea nevoilor poporului... Al 
doilea: ne trebuie o frază pentru opinia publică străină, frază că ne 
păstrăm alianţele şi că nu schimbăm angajamentele internaţionale. 

Ion Iliescu: Vreau să vă spun că am intrat în legătură cu Amba¬ 
sada sovietică şi le-am transmis situaţia în care ne aflăm, ca să 
comunice la Moscova, să se ştie cine suntem şi ce vrem. Asta le-am 
spus deja. 

Petre Roman: Astăzi la prânz am vorbit cu ministrul ungar al 
apărării (...).“ 359 


359 Când spune „...am vorbit cu ministrul ungar al apărării", Petre Roman foloseşte 
pluralul, referindu-se la grupul de la MApN. Cel care a vorbit la telefon în Ungaria 
a fost generalul Eftimescu. 



15. Emisiune comună cu TVR; 
anunţ făcut de Petre Roman la 23 decembrie 

1989, în jurul orelor 04.00. 


„Petre Roman: Din partea Consiliului Frontului Salvării Naţio¬ 
nale vă comunicăm că acum zece minute a fost arestat generalul 
Postelnicu şi a fost arestat şi generalul Dincă în sediul Comitetului 
Central. Ei sunt sub paza generalului Guşă, şeful Marelui Stat 
Major. Alături de generalul Guşă şi alături de mişcarea noastră este 
fostul şef al Departamentului Securităţii Statului, generalul Iulian 
Vlad, care dă ordin tuturor trupelor de Securitate să se alăture 
Armatei. Repet, Postelnicu şi Dincă sunt arestaţi în sediul Comi¬ 
tetului Central. La ora asta, Postelnicu trebuie să dea informaţii 
complete în legătură cu punctele în care există diversiuni. Generalul 
Dincă este de asemenea arestat, iar Iulian Vlad este alături de noi 
împreună cu generalul Guşă. 360 " 


Mesai radio 

Comunicat al generalului Iulian Vlad: înregistrare difuzată la 
23 decembrie 1989. în iurul orei 05.40. 

„Iulian Vlad: Stimaţi cetăţeni! Fraţi români! Vă vorbeşte gene- 
ralul-colonel Iulian Vlad, comandantul forţelor de Securitate şi ale 


360 Intervenţia a fost făcută la insistenţele generalului Ştefan Guşă, ca urmare a con¬ 
statării că mesajul generalului Iulian Vlad nu este difuzat nici la Televiziune, nici 
la Radio. 

Ministerului de Interne. In aceste momente istorice, Ministerul de 
Interne, toate unităţile sale, împreună cu Armata Română luptă cot 
la cot pentru salvarea fiinţei noastre naţionale, a poporului român. 
Ministerul de Interne s-a dezis de elementele loiale clanului Ceau- 
şescu. Fraţi români, în aceste clipe hotărâtoare să fim uniţi, să credeţi 
în noi! Ajutaţi-ne şi nu vă vom trăda încrederea!" 



16. A patra proclamaţie 


a revo 


lutiei 


Comunicatul a fost citit la Televiziunea Română Liberă de Ion 
Iliescu în jurul orei 22.30 (alte versiuni dau ora 23.00). 


COMUNICATUL CĂTRE ŢARĂ 
al Consiliului Frontului Salvării Naţionale 


Cetăţeni şi cetăţene, 

Trăim un moment istoric. Clanul Ceauşescu, care a dus ţara la 
dezastru, a fost eliminat de la putere. Cu toţii ştim şi recunoaştem că 
victoria de care se bucură întreaga ţară este rodul spiritului de sacri¬ 
ficiu al maselor populare de toate naţionalităţile şi, în primul rând, al 
admirabilului nostru tineret, care ne-a restituit, cu preţul sângelui, 
sentimentul demnităţii naţionale. Un merit deosebit îl au cei care ani 
de zile şi-au pus în pericol şi viaţa, protestând împotriva tiraniei. 

Se deschide o pagină nouă în viaţa politică şi economică a 
României. 

In acest moment de răscruce am hotărât să ne constituim în 
Frontul Salvării Naţionale, care se sprijină pe armata română şi care 
grupează toate forţele sănătoase ale ţării, fără deosebire de naţiona¬ 
litate, toate organizaţiile şi grupările care s-au ridicat cu curaj în 
apărarea libertăţii şi demnităţii în anii tiraniei totalitare. 

Scopul Frontului Salvării Naţionale este instaurarea democraţiei, 
libertăţii şi demnităţii poporului român. 


277 



ALEX MIMAI STOENESCU 


Din acest moment se dizolvă toate structurile de putere ale 
clanului Ceauşescu. Guvernul se demite, Consiliul de Stat şi institu¬ 
ţiile sale îşi încetează activitatea. întreaga putere în stat este preluată 
de Consiliul Frontului Salvării Naţionale. Lui i se vor subordona 
Consiliul Militar Superior, care coordonează întreaga activitate a 
armatei şi a unităţilor Ministerului de Interne. Toate ministerele şi 
organele centrale, în actuala lor structură, îşi vor continua activitatea 
normală, subordonându-se Frontului Salvării Naţionale, pentru a 
asigura desfăşurarea normală a întregii vieţi economice şi sociale. 

In teritoriu se vor constitui consilii judeţene, municipale, 
orăşeneşti şi comunale ale Frontului Salvării Naţionale ca organe ale 
puterii locale. 

Miliţia este chemată ca, împreună cu comitetele cetăţeneşti, să 
asigure ordinea publică. 

Aceste organe vor lua toate măsurile necesare pentru asigurarea 
aprovizionării populaţiei cu alimente, cu energie electrică, cu căldură 
şi apă, pentru asigurarea transportului, a asistenţei medicale şi a 
întregii reţele comerciale. 

Ca program, frontul propune următoarele: 

1. Abandonarea rolului conducător al unui singur partid şi stator¬ 
nicirea unui sistem democratic pluralist de guvernământ. 

2. Organizarea de alegeri libere în cursul lunii aprilie. 

3. Separarea puterilor legislativă, executivă şi judecătorească în 
stat şi alegerea tuturor conducătorilor politici pentru unu sau, cel 
mult, două mandate. Nimeni nu mai poate pretinde puterea pe viaţă. 

Consiliul Frontului Salvării Naţionale propune ca ţara să se nu¬ 
mească în viitor România. 

Un comitet de redactare a noii Constituţii va începe să funcţio¬ 
neze imediat. 

4. Restructurarea întregii economii naţionale pe baza criteriilor 
rentabilităţii şi eficienţei. Eliminarea metodelor administrativ- 
birocratice de conducere economică centralizată şi promovarea 
liberei iniţiative şi a competenţei în conducerea tuturor sectoarelor 
economice. 

5. Restructurarea agriculturii şi sprijinirea micii producţii ţără¬ 
neşti. Oprirea distrugerii satelor. 

6. Reorganizarea învăţământului românesc potrivit cerinţelor 
contemporane. Reaşezarea structurilor învăţământului pe baze de¬ 
mocratice şi umaniste. 

Eliminarea dogmelor ideologice care au provocat atâtea daune 
poporului român şi promovarea adevăratelor valori ale umanităţii. 
Eliminarea minciunii şi a imposturii şi statuarea unor criterii de 
competenţă şi justiţie în toate domeniile de activitate. 

Aşezarea pe baze noi a dezvoltării culturii naţionale. 

Trecerea presei, radioului, televiziunii din mâinile unei familii 
despotice în mâinile poporului. 

7. Respectarea drepturilor şi a libertăţilor minorităţilor naţionale 
şi asigurarea deplinei lor egalităţi în drepturi cu românii. 

8. Organizarea întregului comerţ al ţării, pornind de la cerin¬ 
ţele satisfacerii cu prioritate a tuturor nevoilor cotidiene ale popu¬ 
laţiei României. In acest scop, vom pune capăt exportului de 
produse agro-alimentare, vom reduce exportul de produse petro¬ 
liere, acordând prioritate satisfacerii nevoilor de căldură şi lumină 
ale oamenilor. 

A 

9. întreaga politică externă a ţării să servească promovării bunei 
vecinătăţi, prieteniei şi păcii în lume, integrându-se în procesul de 
construire a unei Europe unite, casă comună a tuturor popoarelor 
continentului. Vom respecta angajamentele internaţionale ale Româ¬ 
niei şi, în primul rând, cele privitoare la Tratatul de la Varşovia. 

10. Promovarea unei politici interne şi externe subordonate 
nevoilor şi intereselor dezvoltării fiinţei umane, respectul deplin 
al drepturilor şi libertăţilor omului, inclusiv al dreptului de 
deplasare liberă. 

Constituindu-ne în acest front, suntem ferm hotărâţi să facem tot 
ce depinde de noi pentru a reinstaura societatea civilă în România, 
garantând triumful democraţiei, libertăţii şi demnităţii tuturor locui¬ 
torilor ţării. 

In mod provizoriu, în componenţa consiliului intră următorii: 
Doina Cornea, Ana Blandiana, Mircea Dinescu, Laszlo Tokes, 
Dumitru Mazilu, Dan Deşliu, general Ştefan Guşă, general Victor 
Stănculescu, Aurel Dragoş Munteanu, Corneliu Mănescu, Alexandru 
Bârlădeanu, Silviu Brucan, Petre Roman, Ion Caramitru, Sergiu 

Nicolaescu, Mihai Montanu, Mihai Ispas, Gelu Voican-Voiculescu, 
Dan Marţian, căpitan Lupoiu Mihai, general Voinea, căpitan de 
rangul I Dumitrescu Emil, Neacşa Vasile, Ciontu Cristina, Baciu 
Marian, Bogdan Teodoriu, Eugenia Iorga, Negriţiu Paul, Manole 
Gheorghe, Cazimir Ionescu, Adrian Sârbu, Cârjan Constantin, 
Domokos Geza, Magdalena Ionescu, Marian Mierlă, Constantin 
Ivanovici, Ovidiu Vlad, Bucurescu Valeriu, Ion Iliescu. 361 


361 Monitorul Oficial al României , Anul I, rr. 1, Vineri, 22 decembrie 1989, pp. 1-2. 



17. Hotărârile CFSN privind instituirea 
Tribunalului Militar Excepţional 


HOTĂRÂRE 

Consiliul Frontului Salvării Naţionale din România, constituit 
prin voinţa poporului român la 22 decembrie 1989, ca organ suprem 
al puterii de stat; 

Având în vedere faptele deosebit de grave săvârşite de cetăţenii 
CEAUŞESCU NICOLAE şi CEAUŞESCU ELENA, destituiţi 
din funcţiile de stat şi politice prin acţiunea revoluţionară a ma¬ 
selor populare; 

Constatând că aceştia au organizat din timp şi au dirijat o serie de 
acţiuni ostile, îndreptate împotriva poporului român, 


HOTĂRĂŞTE: 


1. Instituirea unui Tribunal Militar Excepţional, care să proce¬ 
deze de urgenţă la judecarea faptelor comise de CEAUŞESCU 
NICOLAE şi CEAUŞESCU ELENA. Urgenţa este impusă de do¬ 
rinţa, în acest sens, a tuturor cetăţenilor cinstiţi ai României; 

2. Tribunalul Militar Excepţional va judeca această cauză în 
conformitate cu prevederile legale rămase în vigoare, în ce priveşte 
procedura şi dreptul material penal; 

3. Acest tribunal va fi alcătuit în componenţa stabilită de legea 
pentru organizarea judecătorească în vigoare, urmând a se asigura 
întocmai dreptul de apărare al făptuitorilor. 

Preşedintele Consiliului Frontului Salvării Naţionale 

(semnătura) 
ION ILIESCU 

România, Bucureşti, 24 decembrie 1989 



18. Capetele de acuzare împotriva lui 
Nicolae si Elena Ceausescu, asa cum au fost 

f 9 r 9 

formulate de Tribunalul Militar Excepţional 


1. Genocid - peste 60 000 de victime; 

2. Subminarea puterii de stat prin organizarea de acţiuni armate 
împotriva poporului şi a puterii de stat; 

3. Infracţiunea de distrugere a bunurilor obşteşti, prin distrugerea 
şi avarierea unor clădiri, explozii în oraşe etc.; 

4. Subminarea economiei naţionale. 

La aceste capete de acuzare a fost adăugat fără nici o explicaţie, de 
către conducerea CFSN, a unui al cincilea punct, care a fost mai întâi 
citit la Televiziune şi apoi publicat în Monitorul Oficial: 

1. Genocid - peste 60 000 de victime; 

2. Subminarea puterii de stat prin organizarea de acţiuni armate 
împotriva poporului şi a puterii de stat; 

3. Infracţiunea de distrugere a bunurilor obşteşti, prin distrugerea 
şi avarierea unor clădiri, explozii în oraşe etc.; 

4. Subminarea economiei naţionale; 

5. încercarea de a fugi din ţară pe baza unor fonduri de peste 
1 miliard de dolari depuse la bănci străine. 362 


362 Monitorul Oficial al României , Anul I, nr. 3, marţi, 26 decembrie 1989, p. 1. 

Rafael Âbalos - Grimpow 
John L. Allen, jr. — OPUS DEI 
Michael Baigent - Dosarele Isus 

Cari Bernstein & Bob Woodward - Toţi oamenii preşedintelui 
Steve Berry - Al treilea secret ♦ Camera de chihlimbar ♦ Moştenirea 

TEMPLIERILOR ♦ PROFEŢIA FAMILIEI ROMANOV ♦ CONEXIUNEA 

Alexandria 

Jules Boucher - SIMBOLURILE FRANCMASONERIEI 

Marlon Brando, Robert Lindsey - Brando. CÂNTECE ÎNVĂŢATE DE LA MAMA 
Gheorghe Buzatu - România sub imperiul timpului 
Tom Clancy - Ursul şi dragonul 
John leCarre - CÂNTECUL MISIUNII 
Jennifer Lee Carrell - CODUL SHAKESPEARE 
Maxime Chattam — SÂNGELE TIMPULUI 
Susanna Clarke - Jonathan Strânge & Mr NoRRELL 
Bill Clinton - Viaţa mea 
John Connoliy- Îngerul negru ♦Neliniştiţii 
Nelson DeMille - Focul SĂLBATIC 
John Damton - Secretul lui Darwin 
Arnaud Delalande - Capcana lui Dante 
Gordon Dahl Quist - DEVORATORII DE VISE 
Wolfgang Hohlbein - INCHIZITORUL 
Jeffery Deaver - Luna RECE ♦ Păpuşa adormită 
Juan Manuel de Prada — Furtuna ♦ Viaţa invizibilă 
Umberto Eco - ÎNAINTE CA RACUL 
Andreas Eschbach — SECĂTUIT 
Max Foran - Ordinul Fecioarei Maria 
Udefonso Falcones — Catedrala mării 

Cîaus Cornelius Fischer - Şl NE IARTĂ NOUĂ GREŞELILE NOASTRE 
Tana French— PĂDUREA 

Laurence Gardner - TESTAMENTUL MAGDALENEI 
Maria Georgescu & Mihai Retegan — SSI-SOE. Jurnal politic 
Dinu C. Giurescu - Falsificatorii. „Alegerile 1 * din 1946 
Mircea Goga - Veturia Goga, „Privighetoarea lui Hitler“ 

Jason Goodwin - Copacul IENICERILOR ♦ Coloana ŞERPUITĂ 

John Grisham - Nevinovatul 

Tess Gerritsen - CHIRURGUL ♦ CLUBUL MEFISTO 



Joseph Gelineck - Simfonia a X-a 

Efraim Halevy - OMUL DIN UMBRA 

John Twclve Hawks - CĂLĂTORUL 

Elizabeth Kostova - COLECŢIONARUL DE ISTORIE 

Jonathan Littelî - BINEVOITOARELE 

Divid McCullough - 1776 

GerdLangguth - Angela Merkel 

Philip Le Roy - ULTIMUL TESTAMENT 

Ruggero Marino - Cristofor Columb - Ultimul templier 

Estebm Martin & A. Camnza — Cheia Gaudi 

Kithleen McGowan — Cea aşteptată 

Andy McNab — Bezna 

Rate Moss - Labirintul ♦ Sepulcrul 

Julia Navarro - Sângele nevinovaţilor ♦ Confreria Sfântului Giulgiu 

♦Biblia de lut 

Roberto Pazzi — CONCLAV 

Michael Peinkofer - Frăţia runelor ♦ Umbra lui Thot 

L. Picknett & C. Prince - Misterul Sionului ♦ Măştile lui Hristos 

Douglas Preston & Lincoln Child - Relicva ♦ Relicvariul ♦ Vitrine de 

curiozităţi ♦Natura moartă cu ciori 

Tom Reiss - Orientalistul 

Craig Russell - Vulturul însângerat ♦ Fratele Grimm 

John Sack - Conspiraţia Franciscană 

Antoine de Saint-Exupery — MICUL PRINŢ 

Franck Schatzing — ADÂNCURI 

Boris von Smercek — Al DOILEA Graal 

Jose Carlos Somoza — ZIGZAG 

Margarct Starbird - FEMEIA CU VASUL DE ALABASTRU 

AlexMihai Stoenescu - Din CULISELE LUPTEI PENTRU PUTERE 1989-1990. 
Prima guvernare Petre Roman ♦ România postcomunistă 

Amo Strobel — MaGUS 

Paul Sussman - Secretul templului 

Pierre-Andre Taguieff — ILUMINAŢII 

Philipp Vandenberg - CONJURAŢIA SIXTINĂ ♦ A CINCEA EVANGHELIE ♦ 

Fhca Afroditei 

i ; 

Enrique de Vicenţe - Chei oculte ÎN Codul lui da Vinci 
Edwin Williamson — Borges — O VIAŢĂ 
Michael Whîte - Echinox 

, t " • O 

Bob Woodwârd - INFORMATORUL 



In aceeaşi colecţie 
au apărut: 


Dinu C. Giurescu 


FALSIFICATORII 

Alegerile 
din 1946 




Dinu C. Giurescu 
Flasificatorii 
„Alegerile" din 1946 


Gh. Buzatu 
România sub imperiul 
haosului 



Alex Mihai Stoenescu 
România posteomunistă 


1989 -1991 



Maria Georgescu - Mihai Retegan 
SSI - SOE. Jurnal politic 
1941 -1944 




















clubul cărţii rao 


CLUBUL CĂRŢII RAO 
are un regulament de funcţionare mai modern, 
mai eficient şi mai adaptat nevoilor dumneavoastră, 
care este pus la dispoziţia membrilor odată cu fişa 
de înscriere. Principala inovaţie o reprezintă 
introducerea a TREI TIPURI DE CÂRDURI 
care vi oferă mari reduceri de preţ 
în achiziţionarea cărţilor. 

Pentru detalii privind acest regulament 
vă puteţi informa din broşurile editurii noastre 
sau scriindu-ne pe adresa: 


CP CE-CP 23, Bucureşti; 
e-mail: club@nobooks.com 


sau accesând site-urile: 
www.raobooks. com; 


www.rao.ro 



Cantitatea prea mare de legendă, de dkmsiune voita sau involuntară, diluarea 
metodica sau întâmplătoare a surselor, probelor şi mărturiilor, confruntarea politica ia 
zi între participanţi: şi moştenitorii RewluţieL dispariţia unor acte oficiale, toate 
reprezintă tot atâtea prciocan pentru cel care doreşte sJ ajungă la o reconstituire cât 

f mai fidelă a faptelor Pe de al Li parte ( există şi o anumită urgenţa temporal# in 'privinţa 

acurateţei informaţiei, a prospeţimii mărturiilor şi chiar a prezenţei martorilor, fie în 
'calitate de anton ai mărturiilor credibile, fie ca surse de verificare a informaţiei doat 
menta re. Istoriografia romana a re nevoie de o deschidere în privinţa perioadei 
denumite convenţional „Istoria recenta", inclusiv pentru a laşa o primă schiţă a epocii. 
O cronologie restrânsă şi un set de documente fundamentale pentru înţelegerea eveni¬ 
mentelor din decembrie 1989 reprezintă un instrument simplu şi uşor accesibil pentru a 
diurne la imaginea istorică a acestora. - Al EX Minai Stofnescu 

